Cei doi seruri purtau, fixate pe umeri şi pe git cockpituri 
de protecţie din plexic transparent, ce-i făceau să semene 
cu îngerii de pe icoane. Lăsaseră motocicletele mari şi roşii 
de o parte şi de alta a unui arbore bătrîn din curtea 
bisericii. Construcţiile înconjurătoare erau reşedinţe de 
vară, goale şi închise. Soarele strălucea deasupra 
acoperişurilor, spre vest se înălța un curcubeu vaporos, 
pierzîndu-se peste ocean. 

Cele două grupuri se întîlniră în faţa pridvorului. Paul 
Losander se retrase precipitat, refugiindu-se în interior. Jack 
Wolfe alergă spre el, iar unul din seruri ridică arma, o puşcă 
Millerov. 

— Stai! 

Cel de-al doilea îşi scoase la rîndu-i arma, obligîndu-i pe 
Calden şi pe Nataşa să se apropie de zid, la doi paşi 
depărtare. Se auzi un zgomot puternic, străfulgerarea unei 
descărcări energetice lumină interiorul bisericii. Trăsese 
primul serur. Jack Wolfe căzu, atins în spate de un glonte. 
Polițistul avansă imprudent pînă la uşă. Încărcătura lui 
Losander îl nimeri în plin. Omul scăpă puşca, care se izbi cu 
zgomot de dalele de piatră, apoi se îndoi din mijloc, iar 
cockpitul se sparse. Celălalt poliţist se răsuci către intrare, 
cu arma deja îndreptată. 

„Adînc în interiorul omului există 
un sîmbure care ignoră timpul.” 
Gerard KLEIN, Sub cenuşi, 
în Legea Talionului 


„Cauzalitatea este un principiu 
comod, onorabil, dar care 
nu răspunde tuturor întrebărilor.” 
Robert SILVERBERG, Omul Stochastic 


Părinților mei, pentru minunata 
lor călătorie în destin. 


Ella îi atinse ca din întîmplare degetele. Femeia rise 
subţire, pe jumătate înăbuşit. Nu şi el; bărbatul tresări şi îşi 
privi palma, fără să o vadă însă cu adevărat. Cu atit mai 
mult nu o vedea pe Ella. 

Se ridică, străbătu încăperea agăţind cu şoldul unul din 
fotolii şi se opri în faţa ferestrei. Un splendid soare de sfirşit 
de vară strălucea deasupra Centrului Orenbourg Sud-Vest. 
Şi totuşi, plopii ce marcau limita Văii Eyreului începuseră să 
îngălbenească. Vincent îi privea pentru a suta oară în 
acelaşi fel, fără să-i vadă cu adevărat. Pe deasupra 
vîrfurilor lor fixa un peisaj secret, îndepărtat. 

— Ella, trebuie să ies, rosti cu un aer preocupat. 

Tînăra suspină uşor, resemnată, obişnuită. 

— Voiam să-ţi propun să luăm masa împreună... 

De cincisprezece zile deţineau pavilionul, dar nu 
petrecuseră nici o seară împreună. Vincent descoperea 
mereu treburi urgente şi importante, spre care alerga cu 
bărbia în piept şi pumnii strînşi, uitînd pe drum să-şi mai 
salute puţinii prieteni, izbindu-se de arbori, împiedicîndu-se 
de scări, agăţindu-şi hainele în îngrădituri sau arbuşti 
ornamentali, polarizînd furia cîinilor şi a maimutelor. 

Cobori ochii spre încheietura miinii. Ella fu sigură că nu-şi 
privise ceasul. Asemeni majorităţii călătorilor, avea obsesia 
constantă a timpului; îi era dificil să-şi ancoreze atenţia în 
prezent. 


— Te rog să mă ierţi, n-am ştiut... 

De astă-dată glasul îi suna umil şi nefericit. 

— Calden şi cu mine am stabilit o întîlnire, trebuie 
neapărat să-l văd diseară. Nu mă aştepta prea mult. Dacă 
voi avea vreme voi mînca la popotă; ori poate Calden mă 
va invita să împărţim împreună, în viteză, o raţie standard. 
Am planificat o şedinţă de lucru serioasă... 

De fiecare dată minţea la fel, supralicita doar. Inventa 
detalii inutile, poate pentru a se convinge pe sine însuşi de 
importanţa propriilor activităţi. În privinţa aceasta reuşea. ÎI 
va vizita cu siguranţă pe Calden, un posedat pe măsura lui, 
deşi întîlnire nu-şi dăduseră. Ideea îi venise pe moment, 
Ella nu se îndoia. 

— Foarte bine, îi răspunse ea. Noapte bună. Voi fi 
probabil adormită cînd te vei întoarce, aşa că... 

— lartă-mă, iubito, spuse bărbatul cu blindeţe. Miine 
seară îţi promit să rămîn. 

Îi surise, o strînse la piept într-o îmbrăţişare distrată, 
atingîndu-i din zbor buzele cu gura. Se grăbea să plece, iar 
Ella se întrebă ce motiv îl împingea de astă-dată. 

Vincent îşi aruncă pe umăr geanta cu trusa universală şi 
memoratorul şi ieşi, lovit de uşa care nu se deschisese 
suficient de repede. Ella îl urmări îndepărtindu-se, 
străbătind peluza şi păşind peste rindul de flori de la 
marginea străzii. 

Ridicînd apoi din umeri, femeia se duse spre bucătărie. 
Era din nou singură. Nici măcar un cîine nu avea în 
preajmă; Vincent era cel care se împotrivea, din cauza lui 
Tot, dogul lui Jeppner. Cea mai mare parte a celorlalţi 
călători lăsau viitorul să-şi poarte singur de grijă, 
nepermiţind personalităţii extra-temporale să se amestece 
în viaţa zilnică. Vincent, din păcate, nu le semăna. Purta cu 
el obsesiile prezentului şi se reîntorcea cu altele noi. 
Referitor la Tot, îşi închipuia că atunci cînd revenea acasă, 
trupul şi veşmintele îi erau impregnate de mirosul fiarei, şi 
aceasta era raţiunea ostilităţii pe care i-o arătau ciinii. 
Ostilitate pur imaginară, bineînţeles. Călătoria în destin se 


desfăşura mental şi nu fizic. Mirosul lui Tot nu exista 
altundeva decit în mintea lui... 

Ella se răzgîndi şi părăsi bucătăria. Simţea necesitatea 
stringentă a unei schimbări. Tare i-ar fi plăcut să 
părăsească Centrul, fie şi pentru cîteva ore numai. De voie 
de nevoie beneficia însă de măsurile speciale de securitate 
din jurul lui Vincent şi a altor cîţiva călători din categoria A. 
Bine, se decise, am să cer un permis pentru diseară. Căută 
din ochi memoratorul, fără să-l descopere. Unde naiba l-am 
pus? Unul din dezavantajele miniaturizării: ordinatoarele de 
damă deveniseră într-atit de mici, încît aproape niciodată 
nu reuşeai să dai de ele cînd îţi trebuiau. Ceea ce îi 
avantaja, desigur, pe bărbaţi! 

Un minut mai tirziu se instală înaintea televizorului 
multiplexat la AM! şi telefon. Formă 118 (Relaţiile Interne 
ale Centrului) şi se identifică. 

— Aş vrea un permis pentru această seară. 

Ochiul albastru al AM-ului (reperat în cele din urmă) clipi 
sacadat. Micul şi  impetuosul, animalicul, îşi golea 
măruntaiele, în vreme ce Ella îşi făcea de lucru cu centura 
fustei. 

Răspunsul apăru pe ecranul televizorului: NEG (pentru 
negativ), REG (pentru regret). Calculatorul de la Relaţii 
Interne nu găsise potrivit nici măcar să-şi vocalizeze 
barbarul refuz! 

— Am să... 

Fusese cît pe ce să strige mînioasă: „Am să ies chiar şi 
aşa!” Dar în casă se găseau, fără îndoială, microfoane. 
Vincent era supravegheat îndeaproape. Şi totuşi avea să 
plece fără să le-o spună acestor ticăloşi. Incepu să se 
pregătească în mod discret. 

In dreptul staţiei de service Leso, Vincent opri. Un 
minuscul Ur Jonk îşi încărca acumulatorii, iar şoferul, în 
picioare lîngă vehicul, scruta cerul cu palma streaşină la 
ochi. Soarele portocaliu cobora spre orizont, în mijlocul unei 
pulberi multicolore de nori. Nu era nimic deosebit de văzut, 


1 Aide-Me&moire (n. tr.) 


însă bărbatul părea să fixeze un punct precis, situat între 
turnul serviciilor administrative şi castelul de apă. 

Se răsuci brusc spre Vincent. 

— Un ochi gigantic nemaipomenit! L-aţi zărit? 

Vincent clătină din cap. 

— O farfurie zburătoare? 

— Un ochi gigantic, aşa li se spune acum. Presupun că 
există motive întemeiate. 

— Aha! 

Individul tăia frunză la cîini în Centrul Orenbourg de două 
sau trei zile, aparent învirtindu-se fără nici un scop; 
probabil un copoi, sau vreun spion al semioşilor. 
Extratereştrii constituiau miezul credinţei lor şi nu era 
prudent să te îndoieşti. Aceşti oameni reuşiseră să-şi 
impună fantasmele la mai bine de jumătate din populaţie! 

— L-am văzut foarte bine, insistă străinul. Cred că era un 
vas Xtran, altă explicaţie nu poate fi. Ne supraveghează, 
ştiţi, ne privesc. De aceea şi navele lor seamănă cu ochii! 

Ei bine, nu, se hotărî Vincent. N-am să încep să fac pe 
imbecilul pentru a-l calma. Oricum, ei îmi cunosc cu 
exactitate opinia. 

— Nu cred în Xtrani, replică extrem de sec. 

Îşi promise să discute cu Dan Calden. Totul concordă, 
Centrul Orenbourg Sud-Vest a intrat sub o supraveghere 
intensă. Probabil la fel li se întîmplă şi celorlalte... îşi reluă 
drumul, nu fără a nota că staţia difuza Vanille melodie. 
larăşi tîimpenia aceea! 

Cinzeci de paşi mai încolo, Vanille melodie exploda pe o 
fereastră larg deschisă, cu un text - dacă putea fi denumit 
text - mieunat de Ameria. In autoboutiqul aflat pe 
bulevardul Regina colţ cu Swedenbourg cînta... ghici 
ciupercă ce? Vanille melodie. Vincent alese aleea Gurdjieff, 
şerpuindă printre pavilioane în direcţia pădurii. 

Nu străbătuse mai mult de douăzeci de metri cînd 
Emeraude, căţeaua doctorului Dornier, se năpusti asupra-i 
cu fălcile căscate. Uitase de această bestie nenorocită. De 
ce era liberă? Se opri să-i facă faţă. Emeraude era un setter 


mare, deşelat şi ameţit, ce nu se lua de nimeni, dar care lui 
Vincent părea să-i poarte o ură deosebită. 

Din cauza lui Tot, gîndi el. Îi desfid să găsească o altă 
explicaţie, chiar dacă-i complet iraţională. Dealtminteri, 
raţiunea a demisionat de mult. Într-un fel sau altul, păstrez 
asupra mea semnul lui Tot! 

Schiţă un gest de ameninţare iar căţeaua se retrase 
arătîndu-şi colții, cu perii ridicaţi. Lui Vincent îi fu oarecum 
ruşine - ruşine de a fi devenit în viitor prietenul lui Tot şi al 
stăpînului său. 

În faţa pavilionului numărul 59 încetini pasul. Ah, şi aici? 
Un aparat ascuns difuza Vanille melodie, acompaniată de 
vocea lui Nino Nano, încleiată pe muzica debilă precum o 
muscă în sirop. Perfect, îşi zise. Dan Calden încearcă să-i 
înşele în maniera sa. Nu e rău! 

Isabelle umbla prin grădină cu un spray insecticid în 
mînă. Nu o observase mai devreme, deoarece şedea 
aplecată îndărătul unei tufe de dalii. Cîntecul răsuna din 
radioul de pe umărul ei. Afurisita Isabelle! 

— Credeam că vaniliei preferi piperul, Isa! aruncă 
Vincent. 

Femeia ridică uşor capul. 

— Îţi apreciez tactul, jupîne Vincent. Seniorul şi stăpînul 
meu se află în laborator. Nu face nimic util, aşa că poţi 
intra. Mia doarme pe fereastră, Mickey e în cutia lui, 
pedepsit pentru a fi mîncat prea multe circuite integrate! 
Idioata asta de maimuţă n-a reuşit să facă încă deosebirea 
dintre o alună şi o drăcie electronică. Cît despre mine, eu 
una mă consolez cu Vanilie. Destinul, tovarăşe, destinul! 

— Vrei o mină de ajutor? 

— Du-te să-l vezi pe marele electronist Dan Calden! Are 
nevoie de tine. 

— Dan? 

— Păi da. Tocmai a sfîrşit una din descoperirile sale care 
ar trebui să zguduie omenirea. În astfel de ocazii are nevoie 
întotdeauna de o ureche prietenoasă. 


Vincent îşi trecu mîna peste faţă ca şi cînd s-ar fi trezit 
dintr-un somn penibil, căutînd să ia treptat contact cu 
realitatea. 

— Cred c-am s-o las baltă. 

— De ce? 

— Am impresia că aş face mai bine să vin altă dată... 

— Probleme? îl întrebă Isabelle fără să ridice capul. 

Îi întorcea spatele, ghemuită printre flori. 

— Crezi în ochii uriaşi, Isa? 

— Dar tu crezi în a vorbi cu morţii? 

— La asta lucrează încă Dan? 

— Mă faceţi să rid, amindoi. 

Vincent ezită, se scărpină în cap, scormoni nisipul aleii cu 
virful pantofului. Discuţia cu Dan Calden nu-i mai părea 
urgentă, încerca însă dorinţa să-i vorbească prietenului său 
despre ochi gigantici şi farfurii zburătoare. Era convins în 
continuare că la Centrul Orenbourg se pregăteau lucruri 
grave. 

— Mă duc să-l văd, se decise. 

Uşile i se deschiseră înainte. Cu un aer distrat, Dan 
Calden îl privi sosind, fără a catadicsi să lase deoparte 
poliscula cu ajutorul căreia îşi trata dantura. 

— Vezi asta? 

— Ce anume? Un calculator de birou Readman 50? 

Dan ricană. 

— Acum o oră ai fi avut dreptate, dar acum că am 
terminat toate conexiunile, reprezintă elementul unui 
aparat cu totul original. O maşină pe care încă nu am 
denumit-o. Pe tine te aşteptam pentru botez! 

— La ce serveşte? se interesă Vincent. 

Nu credea în comunicarea cu morţii, nici în Xtrani şi nici 
în semne; dar cu cîţiva ani în urmă nu credea nici în 
călătoriile în destin - iar în prezent se număra printre 
călători. 

— Aşează-te, îl invită Dan. 

Vincent luă loc pe un fotoliu gonflabil, îşi scoase din tolbă 
AM-ul şi îl aşeză pe genunchi. Dan plesni din palme. 


— lată. Oficial, serveşte la a-i contacta pe morţi. In 
realitate... 

— Mi-ai mai vorbit de acest aparat al tău. Era parcă 
altfel... 

— Ha! ăla a fost încorporat în cel pe care-l vezi, destinat 
de către mine comunicării inter-temporale. Sînt aproape 
convins că pot stabili legături cu viitorul. Exact ca voi, 
călătorii în destin. 

— Se poate! întotdeauna am fost de părere că-ntr-o bună 
zi maşinile au să ne înlocuiască, opină Vincent. 

— Am şi un proiect de armă bazat pe acelaşi principiu. 

— Despre ce principiu-i vorba? 

— O armă temporală, dacă vrei. Capabilă să accelereze 
îmbătrinirea organismelor asupra cărora este dirijat 
fascicolul de unde kappa. 

— Unde kappa? 

— Un nume de cod. Am denumit-o putrefactor, ori 
geriator... Ai auzit că piramidele condensează undele de 
formă ca să mumifice materia organică, fructe, animale, 
bucăţi de carne, orice. Eu utilizez procedeul invers, doar că 
undele kappa nu sînt unde de formă. 

— Ìn ceea ce priveşte comunicarea cu morţii, reluă 
Vincent, eu unul rămîn... 

Enervat, Calden începu să bată darabana pe capacul 
calculatorului. 

— Ştiu, nu crezi. Eşti un sceptic incorigibil, şi totuşi 
cunoşti că timpul nu e ceea ce pare a fi. Destinul exista, 
călătoreşti în el. Astăzi dispuneam de dovezi despre viaţa 
de apoi, chiar fără să ajungem pînă acolo... de ce nu am 
intra în contact cu oamenii trecutului, aşa cum comunicăm 
cu cei din viitor? Într-o măsură mai mică sau mai mare, 
mulţi reuşesc s-o facă. Eu cred că am găsit un procedeu 
extrem de sigur şi de logic. Lucrez şi la un alt proiect; dacă 
socotelile-mi sînt corecte - lucru pe care-l voi afla curînd 
întrucît le-am înaintat spre verificare Centrului de Calcul 
Orenbourg-Paris - voi deţine dovada contactului cu... 
ceva... cu cineva... îndrăznesc să spun cu Cineva! Ha, ha, 
ha! 


— Încerci să stabileşti o modalitate de comunicare cu 
Xtranii? 

— Xtranii, ah! lată o idee. Dar nu, ţinteam ceva mai sus! 

— Toţi consideră ochii gigantici astronave pilotate de 
Xtrani. Acum un sfert de ceas, un tip chiar îmi zicea că... 

Dan începuse să lucreze pe claviatura aparatului. Slab, 
cu faţa rotundă, cu fruntea înaltă, degetele lungi şi agere, 
avea o gesticulaţie vioaie dar nesigură. Ochii lui albaştri 
erau foarte blînzi, cu o căutătură rînd pe rînd mobilă, furişe 
sau fixă, halucinantă. Îi era imposibil să nu ţină în 
permanenţă un obiect în miîini. 

— Referitor la Xtrani, i-o tăie el, în locul tău aş fi mai 
precaut Lucrurile nu sînt deloc simple. E aproape cert că 
fiinţe venite de aiurea ne observă de secole ori de milenii. 
Poate sînt strămoşii noştri, foarte probabil să dorească să 
ne-ajute. Sînt însă puţin surprins că au rezervat 
exclusivitatea legăturilor Bisericii şi Partidului Renaşterii. 

— Semio-creştinii au poate talente speciale. 

— Glumeşti?! La urma urmei, de ce nu? Graţia, or ceva 
asemănător. Dumnezeule mare, nu ştiu, dar e posibil! 

Vincent închise ochii. Merita să încerce. 

— Ascultă-mă, Dan, chiar dacă nu există decit o şansă la 
o mie ca maşina ta să funcţioneze, mă interesează. Vreau 
să trimit un mesaj tatălui meu. 

— Ah, hmm, te felicit pentru idee. Cu toţii avem, hmm, 
tendinţa să-i uităm pe scumpii noştri dispăruţi. 

— Toarnă-mi ceva de băut. 

— Numaidecit. 

Vincent suspină, abţinindu-se să ridice din umeri. 
Probabil Dan Calden era nebun, însă într-o lume nebună ca 
aceea părea perfect normal. Totul se declanşase în '92, 
cînd doctorul Orenbourg, transfug din laboratoarele 
sovietice, se refugiase în Occident,  alăturindu-se 
semio-crestinilor Bisericii Renaşterii. 

În această Biserică se regăseau integriştii, paseiştii, 
anticomuniştii cei mai duri, ocultiştii, cei mai retrograzi 
tradiţionalişti şi fireşte, toţi cei care credeau sau se 
prefăceau a crede în „semne”, în manifestări 


supranaturale, în trimişii din sau de dincolo de spaţiul 
cosmic, aici se regăseau ramura cea mai sectară a 
hinduşilor, farfuriştii, spiritele, spiritualiştii, numeroasele 
grupuscule de extremă dreaptă, nostalgici ai Ordinii Negre 
ori ai totalei lipse de ordine. Un amalgam extravagant de 
inşi ce nu aveau ca punct comun decit o anumită 
propensiune pentru halucinație. Şi, puţin cîte puţin, lumea 
ştiinţifică şi socialistă a secolului XXI începuse să participe 
la delirul lor. 

Doctoral Orenbourg îi împăcase şi îi unise pe cei ce se 
închinau lui Gog ori lui Magog, aruncîndu-le în fată 
argumentul ştiinţei „celei mai materialiste din lume”. 
Niciodată nu s-a aflat cu certitudine rolul jucat de el în 
faimoasele laboratoare de la Akademgorodok, despre care 
pomenea atit de des, dar puţin importa. Occidentul 
melancolic îi oferise un imens potenţial de credulitate. Pe zi 
ce trece afirmaţiile sale deveneau tot mai îndrăzneţe şi mai 
peremptorii. În 1995 doctorul Orenbourg ajunsese să 
povestească cum că sovieticii obţinuseră, fără s-o fi căutat 
în mod expres, dovada existenţei lui Dumnezeu. 
Laboratorul vinovat de abominaţie fusese distrus din 
ordinul Moscovei, însă o ciudată flacără albastră continua 
să se înalțe pe locul construcţiilor rase. Terenul blestemat 
fusese împrejmuit cu formidabile garduri electrificate, iar 
un cordon de trupe luase poziţii la o anumită distanţă. 
Soldaţii, deşi selecționați dintre cei mai siguri din întreg 
U.R.S.S., nu cunoşteau ceea ce păzesc... Apoi împrejmuirea 
electrică şi cordonul „sanitar” au trebuit să fie extinse. O 
dată, de două ori, de zece ori. Misterioasa pată albastră 
continua să se lăţească. In prezent se apropia de regiunile 
locuite. Americanii dezminţiseră faptul că ar fi observat 
fenomenul din satelit, iar fanaticii Noii Biserici se 
pomeniseră peste noapte motivaţi în a exclama: se 
dezminte, ca întotdeauna. Deci ceva există... 

La finele anului 1999, în toată Europa au fost create 
primele Institute de Cercetare a Destinului. Centrul OSV din 
Valea Eyre-ului aparţinea acestui grup. Curînd aveau să se 
împlinească trei ani de cînd Vincent Blaise lucra şi trăia aici. 


În 2003 a fost zărit pentru prima oară Cavalerul 
Destinului. 

In 2005 începuse a se rosti numele lui Joseph Poney. 

„„„Greu să nu te laşi cuprins în viitoarea colectivă a lumii, 
doar să nu fii un eurocomunist convins, şi încă! Bineînţeles, 
propovăduitorii Noii Biserici se sprijineau pe anumite 
adevăruri, pe anumite descoperiri ale ştiinţei. Nu o putea 
nega el, călătorul temporal. În definitiv se număra printre 
acei oameni în stare să-şi sondeze propriul destin, capabili 
să se proiecteze în viitor. lar Cavalerul exista, îl văzuse cu 
ochii lui. Pe Poney-Dragon nu aruncase privirea, dar avea 
să o facă în curînd: îşi aducea aminte. Negînd de-a valma 
oniromanţia, ochii uriaşi, convorbirile cu morţii, Xtranii şi 
călătoriile în destin, eurocomuniştii se compromiteau 
constant. Păcat... 

In orice caz, Cavalerul nu prezenta nici o importanţă. Nu 
era altceva decit o statuie ecvestră, de veghe la răscrucea 
timpului. Poate efigia unei antice divinităţi. 

Sorbi fără grabă alcoolul de contrabandă, alburiu şi 
aspru, servit de către Calden într-un recipient de plastic de 
o curăţenie îndoielnică. Nu, realitatea călătoriilor în viitor 
nu putea fi tăgăduită. Pe de altă parte, Calden era cu 
certitudine puţintel trăsnit, chiar dacă unele din invențiile 
sale aveau pînă la urmă să fie folosite în practică. Vincent o 
ştia din sursă sigură: ca martor. 

— Ce-ai vrea să-i spui tatălui tău? întrebă electronistul. 

— E-o istorie întreagă. Trebuie să mă gîndesc. 

Incerca să-şi aducă aminte cum devenise prietenul 
acestui bărbat scund, insignifiant şi genial, prozaic şi 
nebun, care mîngiia cu un aer de îndrăgostit gurmand un 
aparat absurd, poate o armă monstruoasă într-o altă zi. În 
parte datorită aceleiaşi obsesii. Se legase de Calden într-un 
trecut apropiat, deoarece îl cunoscuse într-un relativ 
îndepărtat timp viitor. În 2025, Calden era un personaj 
important, deşi suspect, iar Vincent îi era prieten. Un 
exemplu frumos de buclare temporală, de inversie a 
cauzalităţii... 


Vincent se gîndi la Isabelle şi schiţă un zîmbet stînjenit. 
Vru să-şi spulbere jena rostind ceva, orice. 

— Am fost atacat de cîinele lui Dornier. O cunoşti pe 
Emeraude? Nu există animal mai cuminte şi mai blind. In 
fine, vorbind la modul general. 

— Adevărat, conveni Dan, înclinînd cu gravitate capul. 

— Şi totuşi, s-a aruncat asupra mea, cît pe-aci să mă 
muşte. Norocul meu c-am reuşit s-o sperii. Vei spune un 
simplu incident, dar am trăit sute de altele asemănătoare. 
Port în mine ceva care dezlănţuie furia cîinilor: mirosul lui 
Tot. Ţi-am povestit despre Tot, animalul întîlnit în viitor. 
Crezi oare că mirosul său mă poate însoţi pînă în prezent? 

— Îmi pui o întrebare tare afurisită, Vincent! făcu Calden, 
continuînd să lipăie băutura cu mişcări scurte ale limbii. Nu 
văd cum un miros, un feromon, ori o chestie de genul ăsta 
poate să se plimbe de-a lungul şi de-a latul timpului, 
concret, în universul psihic. Să mă gîndesc... Aşadar, orice 
element posedă în universul mental o umbră. Cel puţin aşa 
afirmă teoria universului-umbră. Ei bine, da. Este cunoscută 
sensibilitatea cîinilor la fenomene psihice, la manifestările... 
Uite, cum îţi explici că ei simt apropierea morţii şi încep 
atunci să urle? Asta-ţi este explicaţia! Ceea ce te însoţeşte 
din viitor constituie umbra astrală a unui miros. Cîinii o pot 
simţi aşa cum fac cu moartea... De ce crezi însă că-i 
înfurie? 

— Tot e o fiară monstruoasă. N-am cum... Şi apoi, 
stăpînul său, Attilio Jeppner, îl hrăneşte cu carne de om. 

— Ah, hmm, cu carne omenească? 

— Carne vie, Dan! 

— Ah, ah. Şi zici că povestea asta se petrece în anul 
2025? 

Vincent îşi cuprinse capul în miini. În 2025, bătrîne. 
Într-un viitor unde tu şi cu mine ne găsim mai degrabă 
alături de călăi! Tu nu-ţi poţi închipui imperiul lui Joseph 
Poney... Dan Calden se foi pe fotoliu. 

— Hmm, să ne întoarcem la oile noastre, Vincent. 
Trebuie să-ţi mărturisesc că nu cunosc nici un alt caz de 
călător cu o problemă asemănătoare. 


— Fără îndoială, un talent de-al meu. Am avut 
întotdeauna puteri mentale de excepţie, astăzi îmi dau 
seama. Le aveam la zece ani, cînd a murit taică-meu, însă 
nu eram conştient de răul pe care-l puteam face. 

— Rău, Vincent? Şi bine? 

— In special rău, tare mi-e teamă! Aici se ajunge aproape 
mereu cu un control mental slab. Sînt convins că am 
provocat, într-un fel sau altul, moartea lui. 

— In '92 spui? Şi vrei să iei legătura cu el? La urma 
urmei, pentru ce? 

— Nu ştiu. Să-i spun să nu se ducă la Marina, să-l 
previn... Presupun că-i inutil. 

Calden fluieră îndelung, admirativ ori compătimitor - 
Dumnezeu ştie. 

— Tu doreşti să te serveşti de aparatul meu pentru a 
modifica trecutul. Dar am putea... 

— Am putea face ce fac eu, în calitate de explorator în 
destin. Cînd revin de acolo şi aduc informaţii, schimb un pic 
prezentul; altfel zis trecutul, din punctul de vedere al 
viitorului de unde mă întorc. Mă înţelegi? 

— Mada. Ce mesaj vrei să transmiţi? 

— Eşti gata să înregistrezi? 

— Înregistrez, amice,  înregistrez. Calculatorul se 
descurcă singur după aia. Am nevoie de toate informaţiile 
referitoare la tatăl tău. Le ai în memorie? 

Indică cu un gest AM-ul pe care Vincent îl ţinea pe 
genunchi. 

— Da, le am. Blocurile de memorie mai importante sînt 
toate în AM. Mă întreb dacă-i prudent, dar asta-i. 

— Securitatea, ai? 

— Tocmai voiam să te întreb. Cred că ei sînt pe cale 
să-mi bijbîie cumva prin memorii. După părerea ta, tehnic e 
posibil? 

— Cine ar face aşa ceva? De ce? 

— Sîntem supravegheați. Spionaţi! Trebuie s-o ştii, cu 
postul tău de la laborator. Să nu-mi spui că sînt paranoic! 
Ştiu foarte bine că anumite date au fost şterse din 
memorie. Nu orice fel de date! Şi nici orice tip de memorii! 


Bărbatul cel scund începu să ridă, fără să înceteze să se 
joace cu maşinăria sa. Risetul îi semăna cu un orăcăit. 

— Groaznic la tine, Vincent, e că formulezi simultan 
întrebarea şi răspunsul. Din punct de vedere tehnic este 
posibil, da. În practică, nu văd cum. Ar trebui ca aceşti 
misterioşi „ei” să cunoască perfect ce conţine memoratorul 
tău, să ştie, nu mai puţin de bine, codul tău de clasificare... 

— Analiştii Proiectului Orenbourg şi calculatoarele lor au 
toate aceste informaţii. 

— Lansezi o acuzaţie gravă, Vincent! 

— Fie, s-o lăsăm baltă. 

— Cu taică-tău e o altă chestiune. Îmi trebuie o 
informaţie specială deloc uşor de obţinut, un tip de lungime 
de undă - de lungime a sufletului, dacă preferi! 

— Ah, o lungime de suflet? 

— Unde-i înmormîntat? 

— Într-un sat de lîngă La Rochelle. 

— Mormiîntul poate fi găsit? 

— Cred că da. Dacă nu... 

— Dacă nu cumva eurocomii l-au dat gata; în zilele 
noastre, cimitirele de ţară reprezintă un lux... Trebuie mers 
acolo şi măsurată această lungime de undă. 

Cu o mişcare furişe, Vincent îşi muie arătătorul în alcool 
şi îşi umezi fruntea. De o bună bucată de vreme nu-şi mai 
lua medicaţia pentru durerea de cap, ca dealtminteri nici 
un fel de medicament. Ai fi zis că se găsea în lumea lui 
Joseph Poney, unde erai obligat să te obişnuieşti cu 
suferinţa. Incerca să se arate la fel, de rezistent ca şi 
contemporanii dublurii sale temporale. 

— Ai aflat că nu mi se mai permite cu aceeaşi uşurinţă 
plecarea din perimetru? Va fi necesar să solicit o viză. 
Drumul ăsta e indispensabil? 

— Da. Insă aş putea să mă duc eu cu Isabelle, nouă ne 
va fi mai uşor să ieşim. Să-mi dai toate detaliile, mă va 
distra. Aminteşte-mi puţin ce s-a întîmplat cu tatăl tău. 

— A fost lovit de o maşină, seara, în faţa casei prietenei 
sale. 

— Un accident zici? 


— Sau o crimă. Nu s-a stabilit niciodată. 

— Şi vrei s-o afli? 

— Comunicarea are loc şi invers? 

— Fireşte. 

— Atunci vreau să o ştiu. Dar mai ales vreau să-l previn. 

— Va fi desigur posibil cînd îi vom deţine lungimea de 
undă. Cît despre a modifica trecutul... 

— Mesajul meu este: Nu te duce în Bulevardul Plage! 25 
iunie 1992. Ai notat? 

Calden izbi încetişor cu o falangă capacul calculatorului. 

— Bravă maşinuţă! 

— Nu-te-duce-diseară-în-Bulevardul-Plage... Toate 
referinţele la dată şi la loc se găsesc în AM-ul meu... dacă 
şobolanii nu le-au şters! Vom descoperi probabil că 
taică-meu a murit în alte circumstanţe, cîţiva ani mai tîrziu. 
Tot ar fi un cîştig. Sau poate că va fi încă în viaţă şi va 
apare într-o bună zi istorisindu-ne o poveste incredibilă. Am 
să-ţi trasez un plan al cimitirului şi miine dimineaţă ţi-l 
expediez prin televe. Dar mi-e dificil să dau crezare acestei 
lungimi de... suflet. 

— Hmm, şi problema ta cu mirosul, amice? 

Vincent arcui umerii şi înclină capul. 

— Ai dreptate. La fel de bizară, şi totuşi... 

Coborînd pe Gurdjieff, Vincent îşi umflă pieptul încîntat 
de sine însuşi. Era puţintel beat însă nu realiza. Votată ca 
urmare a unui acord survenit între eurocomunişti şi Biserica 
Renaşterii, legea prohibiţiei din 2006 trecuse alcoolul în 
clandestinitate. Nu era uşor de introdus într-un loc ca 
Centrul  Orenbourg, iar Vincent Blaise, ca mulţi alţi 
contemporani, pierduse obişnuinţa de a bea. Ceea ce Îl 
făcea să fie foarte vulnerabil. 

Nu simţea nici o contradicţie între disprețul lui pentru 
credulitatea lumii şi proiectul de a discuta cu părintele său. 
Inţelesese jocul lui Calden. Pentru a seduce publicul 
modern, avid de supranatural, electronistul pretindea că 
lucrează asupra aparatului de comunicat cu morţii, în 
vreme ce încerca să stabilească doar o legătură cu oamenii 
trecutului. O diferenţă sensibilă. De ce nu s-ar fi putut 


contacta cei morţi, într-o manieră oarecare, aşa cum 
călătorind în destin îi puteai întîlni pe cei nenăscuţi încă? 

Va obliga administraţia să redeschidă cazul tatălui său. 
Nu se temea nici de stăpiînii actuali ai societăţii, diriguitorii 
şi tehnocraţii marxişti şi nici de apostolii renaşterii 
spirituale, prieteni ai doctorului Orenbourg. Nu se temea de 
nimeni. Într-un anume sens el era stăpînul viitorului, 
dragonul timpului! Cu toţii aveau nevoie de el să afle 
adevărul despre Joseph Poney! 

Sentimentul propriei atotputernicii îl ameţi. Ei bine, 
trebuia să folosească această forţă, întîi pentru a încerca 
să-şi salveze părintele, dacă era posibil (deşi nu o credea), 
apoi pentru a descoperi adevărul cu privire la moartea lui şi 
poate chiar pe asasin. Aştepta acest moment de ani de zile, 
era pregătit. După aceea îi va stirpi pe toţi spionii şi 
poliţiştii Centrului Orenbourg. Va fi greu, dar se va bate. 
Plonjeurile în viitor deveneau din ce în ce mai penibile din 
cauza şefului Jeppner, a cîinelui său Tot şi a tuturor 
indivizilor oribili la umărul cărora şedea în lumea lui Joseph 
Poney, însă exagerase repulsia pe care o resimțea 
călătorind în destin, să-i păcălească pe analişti, pe 
controlori şi pe întregul lor neam de care depindea. Şi 
totodată, pentru a da măsura puterii sale asupra lor... 

lată de ce refuza să călătorească de mai bine de o 
săptămînă. Explicaţia îl fermecă. In sufletul său era 
conştient că pe jumătate ea era minciună; avea să facă 
însă tot posibilul să o transforme într-un adevăr pe 
jumătate. Va continua să simuleze repulsia şi cu fiecare 
plonjeu va relua ancheta morţii tatălui său, a implicaţiilor 
politice ale Proiectului Orenbourg. Administraţia, diriguitorii 
centrelor de studiu al destinului, eventual şi unii şi alţii, în 
perfectă înţelegere, interziseseră cercetarea perioadei 
anterioare lui 2020, pe motiv de a nu influenţa depunătorii, 
consumatorii, electoratul, etc. In fapt o  idioţenie, 
majoritatea exploratorilor nu ştiau să-şi regleze translaţia în 
timp şi în al doilea rînd, dacă-ţi dădeai puţină osteneală, 
reuşeai fără mare dificultate să afli în 2025 amănunte 
despre evenimentele din 2010 ori 2011. Interdicţia 


dovedea totuşi că deţinătorii puterii nutreau gînduri 
murdare, că doreau să ascundă o serie de lucruri nu numai 
opiniei publice, ci şi înşişi exploratorilor. Se temeau de 
curiozitatea acestora, pe drept cuvint! Voi descoperi ce se 
urzeşte, decise Vincent. Voi afla ce s-a petrecut între anii 
2010 şi 2020 şi oricînd altcîndva. Voi şti cum de-a ajuns 
Joseph Poney stăpînul Europei mai repede chiar decit Hitler 
şi voi... 

Parcursese aleea cu paşi mari. Întunericul coborise 
deplin. Popota se închidea la orele opt. Era prea tîrziu, iar 
Dan Calden nu îl invitase să împartă stasiraţia, după cum 
sperase. li era foame. Se grăbi spre omniser şi brusc, 
Emeraude ţişni înaintea lui urlînd. Bărbatul făcu un ocol şi 
începu să alerge, să scape de animalul furios. 

Nu auzise niciodată un cîine urlînd astfel - un plinset 
turbat şi plin de disperare. Îşi interzise să strige după 
ajutor, acest doctor Dornier era cu siguranţă un farfurist 
sau un trăsnit. Pe de altă parte, îi era ruşine. În interiorul 
său, considera că merita pedeapsa. Îl urmărise pe Tot 
înfulecînd bucăţi de carne smulse unor oameni urlînd de 
suferinţă... care urlau ca Emeraude în chiar această clipă. 
lar el nu mişcase un singur deget, nu făcuse nimic. Era 
prietenul, consilierul lui Attilio Jeppner, iar Tot îi lingea 
mîinile. 

Căzu şi imediat simţi colții cățelei înfigîndu-i-se în braţ, 
prin tricou şi haină. Strînse din dinţi. Să nu strige, să nu 
strige! Emeraude îi muşcă umărul, încheieturile, mîinile. 
Spasme de durere anarhică i se scurgeau către creier, în 
vreme ce o exaltare stranie îl cotropea... Avea impresia că 
pluteşte într-un gaz albastru, dens şi umed. Durerea 
ascuţită a muşcăturilor se preschimbă în mîncărimi; chemă 
cu glas şoptit cîinele ce continua să danseze în jurul său. 
„Emeraude, frumoasa mea! Emeraude, căţea cuminte!” | 
se păru că sîngele i se scurgea pe trup în firişoare, încercă 
o anumită plăcere. Apoi Cavalerul îi apăru în picioare, 
rostind: 

Nu mă recunoşti? Sînt Duax! 

Nu mă recunoşti? Sînt Jérôme Blaise, tatăl tău! 


Nu mă recunoşti? Sînt David Race! 

Nu mă recunoşti? Sînt Dan Calden! 

Nu mă recunoşti? Sînt doctorul Orenbourg! 

Nu mă recunoşti? Sînt maiorul Knabo! 

Nu mă recunoşti? Sînt Joseph Poney... 

Vincent îl alungă cu un gest. 

Se trezi din starea de semi-leşin. Un bărbat se apleca 
deasupra lui: doctorul Dornier, teologul neamt, proprietarul 
cîinelui. 

— Bună ziua, salută Vincent surizînd. 

Dintr-un motiv necunoscut, nu simţea cîtuşi de puţin 
durerea. Dornier îl privi surprins. Se aşteptase fără îndoială 
la o reacţie mai violentă. 

— Nu înţeleg ce s-a întîmplat, se scuză el. De obicei, 
Emeraude e un animal blind, a fost dresată strict după 
ritual. Dumnezeu... 

— De vină este mirosul. Mirosul lui Tot, mirosul morţii. 

Doctorul Dornier îşi decroşă AM-ul de pe umăr şi chemă 
ajutoare. 

— Cum se face că porţi asupra ta mirosul morţii, fiule? 
întrebă cu gravitate. 

— Ajutaţi-mă să mă ridic, îl rugă Vincent. E mirosul 
viitorului, dar Tot este un cîine, pute. E un monstru. 

— Un monstru? 

— Viitoru-i plin de monştri. 

Teologul îl sprijini să se ridice. 

— Nu huli, fiule. Viitorul aparţine Domnului. 

— Aţi fost acolo? 

— Nu, desigur. 

— lar meseria mea, doctore, constă în a mă plimba în 
viitor. L-am văzut pe Joseph Poney aşa cum te văd pe 
dumneata. Şi... 

Se opri, îşi contemplă veşmintele zdrenţuite, sîngele care 
i se scurgea pe miini şi pe piciorul drept. Durerea 
muşcăturilor devenise din nou intensă, cu greu reuşea să 
se ţină pe picioare. Fu nevoit să se agaţe de braţul 
doctorului Dornier... ldiotule, ai pierdut încă o ocazie să 
taci. 


— lartă-mă, doctore. Toţi exploratorii au astfel de crize, 
uneori. Nu luaţi în seamă cele ce-am spus. 

Doctorul Dornier îl fixa pe Vincent cu ochi inchizitoriali şi 
falşi. Nu avea cîtuşi de puţin intenţia să uite. Îi strînse mîna. 

— Aţi citit Fragmentele? 

— Ce fragmente? 

Teologul scoase din buzunarul de la piept al hainei o 
cărţulie şi îi arătă coperta. In căutarea miraculosului. 
Fragmente ale unei învățături necunoscute, de P.D. 
Ouspensky. 

— Viitorul stă scris în aceste rînduri, rosti sentenţios 
Dornier. Viitorul şi destinul... Orenbourg e pe cale să se 
alăture filozofiei lui Gurdjieff, v-o spun în deplină 
confidenţă. Vă voi ţine la curent cu data următoarei noastre 
întîlniri. Este deosebit de importantă, întrucît îl vom primi 
pe domnul de Mellan, reprezentantul Partidului Democrat al 
Renaşterii. Contez pe dumneata. Viitorul va fi după cum noi 
îl vom croi! 


Vincent obținuse opt zile de concediu, din care două le 
petrecuse în infirmeria Centrului. Deşi rănile i se 
vindecaseră, se simţea încă slăbit. Avea greţuri şi tulburări 
vizuale. Examenul oftalmologie prin televe, luat din spitalul 
de la Naouas, nu dezvăluise urme de leziuni. i 

Era singur. Ella dispăruse, nimeni nu ştia unde. In orice 
caz, poliţia şi administraţia nu voiau s-o spună. O escapadă, 
fără îndoială. Vincent considera însă binevenită această 
solitudine. Înaintase o cerere să i se permită vizitarea 
Institutului de Cercetări Zoologice al profesorului Semens, 
în Samba. Dorea să consulte un specialist în biologie 
animală în legătură cu mirosul lui Tot. Vechea obsesie... 
Auzise că la Samba se dispunea de noi detectori de 
feromoni deosebit de sensibili, aparate ce ar fi putut poate 
să identifice mirosul din jurul lui. Dacă era vorba de un 
miros. Aştepta. 

Ordinatorului de serviciu îi comunicase intenţia de a cere 
redeschiderea anchetei morţii tatălui sau. | se răspunsese 
că un formular verbal avea să-i fie remis nu peste mult 
timp de către Serviciul Central de Informatică Judiciară. 
Aştepta. 

De la Dan Calden nu primise veşti. După externare 
transmisese electronistului planul cimitirului. Două zile mai 
tîrziu telefonase pavilionului 59; Dan era absent, iar lui 
Isabelle i se schimbase domiciliul şi serviciul în interiorul 


perimetrului OSV. Făcu un drum pînă la pavilion şi îl găsi 
închis. Curios, îşi spusese. Adresase după aceea o cerere 
de informare la 112 (Relaţiile Personale ale Centrului). 
Serviciul îi răspunsese că domnul Calden fusese trimis în 
misiune de durată în exteriorul Centrului. Pentru informaţii 
mai detaliate, să consulte ordinatorul de serviciu. lar acesta 
preciză că Dan aparţinea în continuare de APO 
(Administraţia Proiectului  Orenbourg), dar că fusese 
detaşat în Germania, probabil pe lîngă directorul general. 
Isabelle se afla încă în valea Eyre-ului, îşi schimbase atît 
adresa cît şi slujba. Însă ştia aceasta. Nutrea speranţa vagă 
ca ea să-l caute. Aştepta. 

Doctorul Dornier se ţinuse de cuvînt şi îl convocase la 
una din şedinţele Bisericii învăţăturii Necunoscute (o sectă 
semio-creştină). Asistase prin intermediul televe-ului la un 
prim curs, rezumat la următoarele: cînd omul se crede 
treaz, în realitate doarme. Nu este conştient de ceea ce se 
întîmplă cu el şi în el, însă BIN îi poate dezvălui calea 
devenirii unui om echilibrat (un om numărul 4)... Vincent nu 
avea cituşi de puţin dorinţa să devină un om echilibrat. Era 
deja un explorator al destinului şi socotea că-i suficient. 
Urmau în ordine omul numărul 5, 6, 7, cam mult. Marele 
avantaj al acestei de a patra căi, predată de Gurdjieff lui 
Ouspensky: nu-ţi cerea să crezi. Cu toate acestea, Vincent 
refuză să se angajeze. 

Cele dintii zile ale toamnei lui 2010 se dovediră din 
cale-afară de frumoase. Viîntul dinspre vest se oprise, iar 
fumul provenit din zona industrială a Atlanticului nu 
răzbătuse pînă în vale. Vremea se menținea totuşi destul 
de friguroasă. Seceta bintuia sudul Europei, apa se 
raţionaliza, grădinile şi peluzele Centrului se îngălbeneau. 
Plopii văii începuseră să-şi piardă frunzele. În aceste 
condiţii se anunţă vizita doctorului Orenbourg şi stropitul fu 
autorizat din nou, spre indignarea unui reprezentant al 
administraţiei locale eurocomuniste. „Drept cine se ia rusul 
ăsta murdar?” însă rusul murdar devenise un personaj 
important în întreaga Uniune europeană. Mass media nu 
făcea caz de convertirea sa la filozofia lui Gurdjieff, însă 


lăsa să se înţeleagă că va fi ministru în următorul guvern 
de coaliţie. Eurocomuniştii şi aliaţii lor rezistau cu greu la 
asalturile conjugate ale religiei şi neocapitalismului. 

In orice caz în Valea Eyre-ului doctorul Orenbourg avea 
să fie primit ca un ministru. De voie de nevoie, 
administraţia trebui să acorde Centrului o repartiție 
suplimentară de 4 500 metri cubi de apă - nepotabilă - iar 
peluzele se înverziră. 


Vincent rămăsese în pavilionul 108 cea mai mare parte a 

zilei. Se străduise să-şi redacteze în manuscris observaţiile 
referitoare la expedițiile temporale şi la imperiul lui Joseph 
Poney. Inregistrările îi păreau prea puţin sigure, puteau fi 
ascultate ori şterse de la distanţă, folosindu-se mijloacele 
nelimitate ale electronicii moderne. lar Vincent avea 
senzaţia unei supravegheri atente. Adevărat, însemnările 
trebuiau ascunse, asupra sa nu le putea păstra. Cînd 
călătorea se găsea într-o stare de narcoză şi oricine ar fi 
fost în stare să-i cotrobăie prin haine. 
_ Aşteptind, scria. La început, exerciţiul se dovedi penibil. 
Inainta încet, nu ieşea din casă decit pentru a se duce la 
popotă. Hotărise să nu mai frecventeze pe nimeni din 
Centrul Orenbourg. Cu excepţia lui Isabelle, Ella şi Calden - 
dacă aveau să apară. Dispariţia Ellei, plecarea precipitată a 
lui Dan, tăcerea administraţiei vis-à-vis de întrebările sale îl 
nelinişteau profund. Se pregăteau evenimente importante; 
era suficient de bine plasat pentru a-şi da seama. De-acum 
înainte trebuia să lupte de unul singur, motiv să fie fericit. 

Un inspector de la salubritate îi sună la uşă, avertizîndu-l 
că împrejurimile şi grădina arătau ca abandonate. Vincent 
protestă, locuia aici de mai puţin de o lună. Oficialul 
renunţă la amendă, însă ceru cincizeci de mărci în contul 
lucrărilor de efectuat. Vincent plăti să fie lăsat în pace. 
Promise în plus să cumpere crizanteme cu ocazia vizitei 
doctorului Orenbourg, dar inspectorului îi lipsea simţul 
umorului. 

În cadrul campaniei electorale, Martorii lui lehova îşi 
făcură simțită cei dintii prezenţa. Cuplul de vîrstă medie 


care îl abordă, în uniforme gri-verzi, aparţinea fracțiunii 
raliate. Femeia milita pentru distribuţia pastei de krill Lumii 
a Treia, iar bărbatul pentru programul Partidului 
Democratic al Renaşterii (căruia îi cam lipsea aşa ceva). 

Vincent îi ascultă cu răbdare. Era de acord că una din 
marile resurse ale mării o constituia krillul. În anul 2025, 
crustaceul furniza omenirii opt sau nouă procente din 
proteine. Cît despre programul PDR, se asemăna mult cu 
cel al Bisericii Renaşterii. Vincent vedea în ele semnele 
premergătoare poneismului... Îşi întrebă vizitatorii cum de 
reuşiseră să pătrundă într-un centru de cercetări, în 
principiu interzis publicului. Îi prezentară un permis 
împestriţat de toate culorile europene... După plecarea lor, 
Vincent dădu frîu liber supărării. Cum adică? Indivizii aceia 
intrau în centrul OSV ca în ţara lui Vodă-n lobodă, iar el 
unul nu avea nici dreptul să scoată nasul pe afară vreme de 
un ceas sau două! 

Ca şi cum ar fi prizonier! 

Formă 118 şi ceru o viză de ieşire pentru a doua zi. 
Răspuns imediat prin intermediul televeului. NEG (negativ), 
REG (regret). Se înfurie, înjură calculatorul şi pretinse că 
avea să iasă orişicum. Ecranul afişa: APEL/ORDSERV. 
Vincent contactă ordinatorul de serviciu şi fu anunţat 
triumfător că permisul pentru Samba i se aprobase, 
rămînea de fixat data. Vincent se mulţumi pentru moment 
cu atit. 

Puțin după aceea o tînără îl căută la televe. Adoptind o 
poză inspirată îi solicită o întrevedere de cîteva minute, în 
scopul susţinerii campaniei electorale a grupului Oleron. 

— Dumneavoastră sînteţi reprezentanta organizaţiei? 

La răspunsul ei afirmativ, acceptă să o primească. Grupul 
Oleron era o AIG farfuristă (Asociaţie de Interes General, 
legea din 1998), cu obiectivul mărturisit de a face cunoscut 
publicului prezenţa extratereştrilor pe cerul planetei. Şi el 
se raliase PDR. 

Tînăra blondă declară că Vincent trebuie să voteze PDR 
ca dovezile contactelor dintre guvern şi Xtrani să fie în 


sfîrşit date publicităţii. Vincent îi promise că va medita şi o 
conduse politicos spre uşă. 

Ceva mai încolo formă 15 (informaţiile), să se intereseze 
dacă în Centrul OSV exista sau nu o permanenţă PDR. 
Răspuns pozitiv, urmat de adresă şi număr. Obţinu rapid o 
întrevedere cu un funcţionar, un anume Charles de Mellan. 

Oamenii aceştia, îşi spuse el, sînt poate nemernici - sigur 
sînt nemernici - însă par a fi eficienţi şi există şanse să 
obţin de la ei cîte ceva, informaţii utile, o mînă de ajutor 
pentru un permis, poate chiar redeschiderea anchetei. Vom 
vedea. Şi apoi... 

Mai avea un motiv să-i întîlnească pe reprezentanţii PDR: 
să profite de alegeri ca să obţină cu sprijinul lor o îndulcire 
a regimului de securitate. Şi apoi... Vincent se pregătea 
pentru o bătălie de durată, împotriva unui adversar 
necunoscut; trebuia să simuleze devotamentul. Prea bine 
nu ştia nici de ce, nici cum anume avea să lupte; va vedea 
el mai tirziu. 

Urcă într-un electrobus automat. Din difuzor se auzea 
Vanille mélodie. Îşi promise să-l întrebe pe domnul de 
Mellan dacă melodia făcea parte din programul PDR. 
Coborînd din vehicul îl izbi un gînd. Se poticni, parcurse 
cîţiva metri surd şi orb; efectul şocului. Se opri, ridică ochii. 
Se afla în Piaţa Donald-Keyhoe, la cinzeci de paşi de 
permanenţa PDR... Se învirti pe loc de două sau trei ori. 
Descoperise un aspect al problemei pe care refuzase să-l 
vadă pînă atunci. 

In 2025 era consilierul şi prietenul gauleiterului jJeppner, 
graţie talentului său, graţie puterii de a se proiecta în 
destin, o putere ce nu înceta să se micşoreze şi practic, în 
epoca aceea, nu mai exista... Avea însă prea puţină 
importanţă. Dealtminteri, talentul nu explica totul, zbirii lui 
Joseph Poney îl socoteau un om sigur. Prefera să nu 
cunoască cum îşi formaseră părerea, dorea să creadă într-o 
soluţie de continuitate între Vincent Blaise al viitorului şi cel 
al prezentului. Dar la un moment dat, în mod necesar 
trebuia să fi executat virajul... 

Era pe cale să îl facă. 


Raţiuni întemeiate îl determinau să-l întilnească pe 
Charles de Mellan. Nu-şi trăda convingerile, ci dimpotrivă, 
proceda foarte bine făcînd dovada unui anumit cinism. Şi 
totuşi... 

Se trezi înaintea clădirii PDR. Deasupra uşilor de sticlă, 
un afiş electronic scînteia: pentru Fericire, pentru Europa, 
pentru Renaştere: PDR! Ezită, mai putea da înapoi? 

La urma urmei, destinul nu era scris în piatră. Lumea lui 
Joseph Poney nu constituia poate decit o foarte probabilă 
variantă selecționată de analiştii Proiectului Orenbourg şi 
de calculatoarele lor, nu? Şi apoi, să nu existe oare decit un 
singur drum? 

Clipa întrevederii cu Charles de Mellan se apropia. 
Charles de Mellan; numele nu-i era necunoscut. În ierarhia 
lui Joseph Poney, tipul ocupa un post important. lată aşadar 
capcana. Ei bine, Vincent Blaise, ai cîteva zeci de secunde 
la dispoziţie pentru a lua o decizie ce-ţi va influenţa 
întreaga viaţă. Cînd te vor prinde în angrenaj, nu vei mai fi 
în stare să te retragi cu adevărat. Acum trebuie să alegi. Nu 
mîine şi nici în 2023! 

Atenţie! Rişti să modifici varianta de destin pe care o 
explorezi. Primejdios, fiind încă prea devreme. În fapt, forţa 
ta constă în a pătrunde în inima imperiului lui Joseph 
Poney, în a afla mai mult decit oricine despre 
Poney-Dragon. Ei din această cauză au nevoie de tine, din 
această cauză sînt obligaţi să te menajeze. Pentru moment 
nu trebuie să te expui. Cel de-al doilea risc, poate mai 
groaznic: dacă nu mergi pînă la capăt pe drumul ales, te 
angajezi oarecum în direcţie opusă; pe pantă descendentă, 
cel mai probabil ca sa te trezeşti în 2025 printre prizonierii 
politici pe care Tot îi sfirtecă nestînjenit... Vincent îşi 
acoperi urechile cu palmele. Ţipetele, nu, nu! Cumplit să fii 
alături de călăi, dar şi mai groaznic să te afli de partea 
victimelor. Ah, nu vei scăpa la infinit. Aminteşte-ţi... 
Imaginile sînt ceţoase, tulburi, provenind parcă dintr-o 
realitate diferită, dintr-un alt destin. Vei fi arestat, eşti 
arestat, într-o zi. Oameni în uniforme... Soldaţi, poliţişti, 
gărzi. Atît de mulţi... Imposibil să-ţi aduci aminte culoarea 


uniformelor. Prea multe uniforme... Te duc. Deja închizînd 
ochii, zăreşti lagărul. Nu-i acela unde l-ai văzut deţinut pe 
David Race? Eşti pe cale să schimbi destinul... 

Ce faci? 

Nu mai putea alege, ajunsese prea departe. Intră în 
biroul lui Charles de Mellan. 

Destinul se joacă cu tine. 

Charles de Mellan nu era înăuntru. Fusese nevoit să 
plece precipitat către Paris. Insărcinase secretara să-i 
prezinte scuze lui Vincent, pe care i-ar fi plăcut să-l 
cunoască. Oricum, nu intervenise decit o simplă aminare. 
Cu titlu de compensație, femeia strecură vizitatorului o 
informaţie confidențială: după toate aparențele, doctorul 
Orenbourg nu avea să apară în Valea Eyre-ului. Datorită 
acestei schimbări domnul de Mellan plecase la Paris... ori 
într-altă parte. Nu trebuia interpretată neapărat ca o veste 
proastă, ceva urma să se întîmple. 

— Cu ce vă pot servi cît aşteptaţi? 

Vincent ezită iarăşi. Problema anchetei nu era foarte 
urgentă, pînă la prescripţie mai erau doi ani, iar pe de altă 
parte, de Mellan nu putea face mare lucru, aproape sigur. 
Poate viza de ieşire? Însă aceasta îi păru deodată derizorie 
şi cheful de a se plimba pe-afară dispăru. Era mult prea 
ocupat. În Samba trebuia să se prezinte la Centrul zoologic. 
Cel mai potrivit era să păstreze toate şansele de partea lui, 
să lase destinul înfipt bine în briciul lui Occam. 

— Cu nimic, răspunse în final. Nimic pentru moment. Voi 
reveni. 

leşi surizind, în minte însă cu imaginea lagărului din 
Nant. Lagărul din Nant - lagărul incurabililor - care poate îl 
aştepta în viitor. 

Acasă află că a doua zi urma să fie primit de profesorul 
Semens şi de un biochimist din Samba. 

Nici o ştire de la Ella, de la Dan Calden şi de la Isabelle. 
Aşa e viaţa, oamenii vin şi se duc, zboară care-ncotro 
precum vintul, iar eu stau bătut în cuie, închis aici, într-un 
spaţiu riguros şi strîmt. Nu pot evada decit în propriul meu 
destin... 


La popotă puse o serie de întrebări. Despre Ella nu se 
ştia nimic, în schimb Isabelle fusese zărită şi circula zvonul 
că Dan Calden fusese numit consultant al Comitetului 
Director al Proiectului. În Germania, fără nici un dubiu. 

Din nou o seară liniştită. O anume tensiune se simţea 
totuşi plutind printre rezidenții Centrului. Cu toţii aşteptau 
vizita doctorului Orenbourg. Vincent ştia însă ca nu va veni. 
Vor fi teribil de dezamăgiţi. (Ah, nu trebuie interpretată 
neapărat ca o veste proastă, ce voise să zică deşteapta 
aia?) Se discuta, pe larg, despre campania prezidenţială. 
Cineva remarcă incidental că Centrul OSV număra aproape 
trei mii de alegători înscrişi pe liste. Lui Vincent cifra îi păru 
enormă. 

În buletinul informativ, cele cîteva ştiri serioase (conflict 
internaţional pentru partajarea Antarcticii, contestarea 
teritoriului marin din Pacific, lovitura de stat din Iran, 
terminarea centurii geotermale a lacului Baikal, intervenţia 
blitz a forţei ABC în Katanga, arestarea la Berlin a 
miliardarului Krumlow, reuniunea sindicală de virf de la 
Bruxelles...) erau înecate sub o avalanşă de fapte 
extraordinare: contacte cu Xtrani şi mesaje căzute din Ochi 
gigantici, interviul unui copil chilian Ce pretindea a fi 
reîncarnarea lui Heydrich, fiinţe misterioase în centura Van 
Allen, dispariția unui submarin indian în triunghiul 
Seychellelor, o fantomă la volanul unei maşini pe 
autostrada Lyon-Geneva, o nouă reuşită a vraciului alb de 
la nisipurile Olonne, secte, semne, profeţii, etc. Curios, 
aproape niciodată nu se pomenea de călătoriile în destin 
care, de astă-dată constituiau o realitate. 

Programul local de televiziune, patronat de Asociaţia 
Culturală a Văii Eyre-ului, dealtminteri infiltrată adînc de 
Biserica Renaşterii, se dovedea ca întotdeauna de o 
debilitate înspăimîntătoare. Exceptind jocurile, pe care 
Vincent nu le agrea. În fapt, majoritatea locuitorilor 
preferau să-şi utilizeze televeul pe post de matcher şi 
aproape în fiece seară, ordinatorul băncii locale de jocuri 
era nevoit să ceară îndurare. 


Vincent servi pastă de krill, sos de wakame şi salată de 
lăptuci. Ca desert, compot din muguri de bambus, totul 
stropit din belşug cu bere de porumb. Un prînz de 
douăsprezece euromărci. Vincent cîştiga în jur de patru mii 
pe lună, dar considera mesele de la popotă scumpe pentru 
calitatea lor. O spuse cu voce tare. Vecina de masă, o 
necunoscută, remarcă cum că la Paris ar fi plătit patruzeci 
de mărci pentru aceleaşi feluri. 

— O ştiu, de acolo vin! şopti ea cu glas scăzut, 
aplecîndu-se spre el, ca şi cum i-ar fi încredinţat un secret 
de stat. 

Şi mai îndrăzneață, completă: 

— Ni se tot bate capul cu poveşti despre fantome şi 
extratereştri şi între timp mîncarea se scumpeşte într-un 
mod de neînchipuit! 

Conchise „Mă numesc Clara”. 

Vincent plecă foarte nervos de la popotă. Ca să se 
calmeze, se plimbă o vreme prin parc. Prin urmare, preţul 
alimentelor creştea rapid... În mediul protejat unde trăia de 
aproape doi ani nu observase fenomenul, însă ştia că în 
2023, sub Joseph Poney, o masă într-un restaurant popular 
costa cam a douăsprezecea parte din salariul unui angajat 
mediu. Salariul lunar, bineînţeles. Într-o cantină ajungea 
mai ieftin, ceva mai puţin de a suta parte, iar o masă 
excelentă într-un foarte bun restaurant putea să reprezinte 
între un sfert şi jumătate din acelaşi salariu. Însă un 
lucrător mediu nu avea cum să pătrundă într-un foarte bun 
restaurant. Constituia oare scumpirea alimentelor unul din 
factorii irezistibilei ascensiuni ai lui Joseph Poney? În acest 
caz, ar fi cazul să prevină opinia publică; după venirea la 
putere a dictatorului avea să fie şi mai rău. Fără a mai 
pomeni de rest, de toate celelalte... 

Vincent mai făcu o reflecţie, în ultima vreme în Centrul 
OSV întîlneai mulţi necunoscuţi. Ce semnificaţie să aibă 
această abundență de personal? Oare semnul unui conflict 
între administraţia generală (Stat şi regiuni), dominată de 
majoritatea euro şi administraţia Proiectului Orenbourg, 
puternic infiltrată de adepţii Renaşterii? Trei mii de 


alegători în Valea Eyre-ului, afirmase cineva. Vincent 
socoti. Cu totul, o sută de persoane se ocupau de 
explorarea temporală, o altă sută în serviciile anexe, 
denumite de „studiu al destinului” (de altfel scopul oficial al 
institutelor Orenbourg). Să dubleze cifra pentru orice 
eventualitate, apoi încă vreo patru sute în serviciile 
administrative, tehnice, de întreţinere şi securitate (oricum 
număr exagerat, dat fiind gradul de automatizare al 
ansamblului). Ajungea la opt sute de angajaţi. La naiba 
dacă pricep ce învirt ceilalţi! 

Ei bine, simplu. Centrul din Valea Eyre-ului are activităţi 
pe care tu nu le cunoşti, activităţi secrete. Nu-i de mirare 
că politicienii Partidului Renaşterii viermuiesc pe-aici! 

Televeul îi înregistrase un apel din partea Clarei. Tînăra 
dorea să continue împreună, la el acasă eventual, 
conversaţia privitoare la preţurile mărfurilor, la scumpirea 
vieţii în general. Vincent nu se lăsa tras pe sfoară cu atita 
uşurinţă, dar o sună totuşi pentru a-i spune că o aştepta. 

Ce voia de fapt? Introduse în AM comentariile ei, ţinute 
minte cu precizie, apoi conectă memoratorul la banca 
locală de jocuri (secţiunea actualități). Era mai slab 
supravegheată decit Informaţiile şi aproape la fel de 
eficace. Pînă la sosirea Clarei procedă la o mini-simulare. 

Opinia exprimată de Clara corespundea poziţiei Partidului 
Liberal Popular (centru dreapta), sau a Grupului Variana 
(socialist utopic). Dar Clara putea la fel de bine să fie un 
mincinast profesionist, o specialistă în minciuna stohastică. 
In acest din urmă caz, totul ar fi fost intoxicație în profitul 
chiar al acelora pe care vorbele ei i-ar fi vizat. Vincent nu 
înţelegea perfect mecanismul procedeului şi nu avansă mai 
departe cu ipotezele. 

Clara  apăru. Abandonă  scooterul sub ferestrele 
pavilionului, agăţă casca de ghidon, la nimereală. Vincent 
remarcă mişcarea, dispreţ ostentativ faţă de bunurile 
comunităţii. E de dreapta... ori de extremă stînga, sigur 
însă nu aparţine curentului Variana. Ori caracterul ei este 
astfel croit, sau poate că are într-adevăr de-a face cu un 


mincinast. Întîmpinînd-o îi zimbi. Ştia prea bine că în 
această manieră n-avea şanse să descopere adevărul. 

Clara îşi rulase pantalonul pînă la genunchi; avea 
picioarele foarte frumoase. Sub bluzonul de motociclistă, 
din imitație de piele, purta o cămaşă militară; ambele larg 
desfăcute. Vincent observă că nu avea sutien, doar nişte 
cupe de hirtie. Parie că şi chilotul îi era din cei de purtat şi 
aruncat. 

Se instalară alături de acvariul electric al sălii trans. 
După plecarea Ellei, Vincent nu-i mai modificase programul. 
Peştişorii roşii, aurii şi submarinele albastre îşi disputau 
acelaşi vechi atol, după reguli pe care nu-şi bătuse capul să 
le-nveţe. 

— Nu vreau bere de porumb, îl avertiză Clara. Nici vin 
rusesc sau spumă americană. De altfel eu nu beau alcool, 
sînt o cetăţeancă cu frica legii. 

— Berea şi vinurile sintetice sînt singurele băuturi 
autorizate la domiciliu, obiectă Vincent. Faci politică sau 
faci umor? Eu unul nu sînt un cetăţean cu frica legii, ce-ai 
zice de un Argignac 2000... 

— Fabricat lunea trecută la Varşovia, ori la San 
Francisco? OK, merg pe mîna ta. Nu sînt ceea ce crezi, am 
dezertat din AFEC, Asociaţia Feminină Europeană a 
Consumatorilor. Am făcut parte dintre cele care am sperat 
să fi putut susţine o candidatură la preşedinţie. Apoi dintre 
cele care am crezut că putem impune o vicepreşedintă în 
echipa învingătoare. Fără comentarii. 

Rezultatul: nu mai joc. Remarcă te rog, există o şansă ca 
Mickey Trogen, dealtminteri un mic ticălos, să aleagă o 
femeie ca vicepreşedintă. Dar puţin îmi mai pasă acum... 

Îşi goli paharul dintr-o singură înghiţitură, fără să se 
gindească şi nici măcar nu _ tresări. Apoi continuă 
melancolică: 

— Alcoolului nici o concesie. Nu trebuie uitat că datorită 
luptei antialcoolice s-a rezolvat în parte criza anilor optzeci. 
Un punct în favoarea tehnocraţiei euro. Numai că 
susţinătorii PDR, deloc proşti, ţin pasul... 


— După părerea mea, rosti Vincent, cu sau fără alcool, 
criza nu e rezolvată. Unitatea monetară s-a schimbat 
mereu pentru a masca inflaţia; e tot ceea ce se întreprinde. 
Şi tu ai spus-o, hrana devine din ce în ce mai scumpă. 

— Exact, restul e praf aruncat în ochi. Ocupi un post 
suficient de bun pentru a şti! 

— Eu? 

— Să fim sinceri, Vincent Blaise. Participi la cea mai 
vastă acţiune propagandistică a secolului. Să nu pretinzi că 
nu eşti la curent! 

Vincent înghiţi o gură de alcool. Orice s-ar spune, 
amestecul de Armagnac californian şi de gin chinezesc era 
o reuşită. O privi pe Clara cu plăcere. Nu era foarte 
frumoasă, dar cu trăsăturile ei regulate, cu privirea vie, 
părul ciufulit, cu aerul plin de pasiune, poseda mult farmec. 
Femeia îi surise şi el o ajută să scape de bluzon. Ea nu-şi 
închise gulerul cămăşii. Ochii, gesturile, expresia ei 
glăsuiau: nu am venit aici să fac dragoste, căci în viaţă 
există lucruri mai interesante. Dacă se prezintă însă ocazia, 
nu sînt împotrivă. Nu acord ideii nici o importanţă, asta-i 
totul. 

Ceea ce lui Vincent îi convenea de minune. 

— Explică-mi, ceru el. Ce-i operaţiunea asta de 
propagandă la care aş participa şi eu, după tine? 

— Vrei să pun punctul pe i? O nouă organizaţie a 
consumatorilor, pe care prefer să nu o numesc, a căpătat 
certitudinea că explorările în destin constituie o 
escrocherie. Şi administrația n-o ignoră. Rezultă că 
Proiectul Orenbourg are cu totul alt scop, cu siguranță mai 
realist decît cel de a cerceta viitorul. Deci, dacă nu e vorba 
de a-l explora, poate că țelul este de a-l organiza! Ei? Nu 
afirm că eşti amestecat şi tu, dar pentru mine Proiectul 
Orenbourg reprezintă maşina de război a bandei euro. 
Joseph Poney e o sperietoare pentru puşti! Il vedeţi pe 
Joseph Poney, Hitlerul din viitor? Atenție, iată ce vă paşte 
dacă nu votaţi. 

Vincent se ridică în picioare, se plantă înaintea Clarei şi o 
privi în ochi: 


— Opreşte-te! 

— Nu te acuz. Vreau să-ţi deschid doar ochii! 

— Călătoresc în destin. L-am văzut pe Joseph Poney! 

— Nu! 

— Ba da... 

La rîndul ei se ridică. 

— Eşti fie un imbecil, fie un ticălos! Sau a... 

O palmă îi tăie respiraţia şi vorba. 

— Nu amîndouă. Alege! 

Clara schiţă gestul de a-şi atinge obrazul. ŞI-I reţinu din 
orgoliu. 

— Să aleg ce? 

— Nu sînt un imbecil şi un ticălos. Trebuie să te hotărăşti. 
Dacă mă consideri un imbecil, o ştergi. Salut! lar dacă alegi 
pe ticălos, te dezbraci la piele şi te iau ca pe-o tîrfă! 

— Bravo, exclamă ea. Un limbaj pe înţelesul meu. 

Incepu să-şi desfacă centura pantalonului. 


Înainte de divorţ, David Race visa libertatea şi un studio. 
Chipul fericirii... O fericire pe care Nataşa se-nţelege c-ar fi 
populat-o, o femeie ca Nataşa ar fi umplut vieţile unei 
jumătăţi de duzină de bărbaţi, transformîndu-le în dulce 
sclavie libertatea. lar directorul ştiinţific al Proiectului 
Orenbourg nu cîntărea mult alături de magul, de ghidul 
iluminat pe cale să zguduie Occidentul... 

Singurătatea şi un atelier, imaginea unui eşec imprimat 
în milioane de exemplare. Şi totuşi, într-o privinţă David 
Race reuşise, mai presus de orice speranţe. Proiectul 
constituia în mare măsură opera lui, învinsese timpul. 

Cel puţin aşa credea. 

La Viana, marea îl ajuta să viseze. Lîngă ocean nu eşti 
niciodată singur. Ridică-te, David Race. Ţine-te drept, pe 
malul Atlanticului. Lasă vintul dinspre larg să-ţi fluture 
ultimele fire de păr pe care le mai ai şi aerul marin să-ţi 
umezească buzele uscate. la rotunjimea Terrei în cătarea 
armei şi visează un Cristofor Columb ce nu a descoperit 
nicicînd America şi continuă, schelet lipsit de came, să 
rătăcească spre infinit: sail on, sail on! 

Nu există remediu mai bun împotriva claustrofobiei 
angoasante care te cuprinde în anumite seri, cînd te 
gîndeşti prea îndelung la Nataşa, cea atît de blondă, atît 
de blondă, cînd îţi aminteşti prea multe despre viaţa ta 
ratată (ca şi cum în faţa morţii ar exista şi reuşite!) 


Apoi, cu o întîrziere de la o jumătate de ceas la două ore, 
te întorci acasă. Nu vei reuşi să nu observi culoarea 
iarbă-de-mare a pereţilor studioului, ori aripa albă a unui 
pescăruş fantomă fulgerîndu-ţi argintul oglinzii. Atunci 
singurătatea ta va prinde gust de iod în locul celui de 
vomă, simţit de obicei... 

Consultaţie terminată. Calculatorul nostru este cel mai 
perfecţionat din Europa. Ne datoraţi douăzeci şi cinci de 
josephi. 

Poney? 

Poney, desigur. 

David Race goli cel de-al patrulea pahar de Neleda, o 
excelentă votcă-hidromel din sud-vestul asiatic. 

Nataşa cea atît de blondă. Sail on! Sail on! Pluteşte, 
grasul meu David, în aburii alcoolului, pe Marea Liniştii. Pe 
curînd, Nataşa. 

Nici o reflexie iarbă-de-mare pe pereţii atelierului, nici un 
pescăruş fantomă de cealaltă parte a oglinzii. N-are 
importanţă. Nu trebuie să crezi tot ceea ce spun 
ordinatoarele. 

E aproape miezul nopţii. Ar fi trebuit să fie aici deja. 

Un apel la televe: au sosit... 

Paul Losander ieşea de sub duş; din păr i se ridicau aburi. 

— În loc de Wing-Wang, explică el, am nimerit pe un RER 
09 Centaur. Am pierdut mai bine de jumătate de ceas. Mă 
auziţi? 

— Aşa şi aşa. Sint acasă, vă aşteptam. 

— Nataşa a făcut un salt în timpul călătoriei. Acum e 
bine. Ajungem în cincisprezece minute. 

David îşi turnă un al cincilea pahar de Neleda, să-şi 
înghită nerăbdarea. Era un bărbat la vreo cinzeci de ani, 
masiv şi corpolent. Avea un păr leonin şi un cap de buldog 
înfipt pe un git de taur. El singur alcătuia o întreagă 
menajerie, privirea îi era de cal şi mersul ca de rață. 
Picioarele le avea prea scurte iar tălpile prea mari, ceea ce 
nu-l împiedica să se deplaseze cu o viteză surprinzătoare. 


Neurolog şi bioinformatician, David Race pusese la punct 
teoria călătoriilor în destin; era unul din creatorii explorării 
temporale. 

Şi se întreba, pentru a suta oară în aceeaşi zi, care-i va fi 
soarta? 

După cîteva minute, recepţia hotelului Europa-Viana, 
Portugalia Continentală, anunţă apariţia lui Paul Losander şi 
a Nataşei. Hotelul primea nu arareori vizita unor oaspeţi 
ieşiţi, din comun. În definitiv, masca un Centru Orenbourg. 

Bipul sonor deschise uşa. Paul făcu loc Nataşei, cea atit 
de blondă, atit de blondă. Gazda se ridică, îşi şterse 
mecanic fruntea cu ziarul din hirtie pelur pe care îl 
terminase de citit. Climatizarea fusese prost reglată şi, 
realizînd aceasta, îşi ceru scuze. 

— În maşini nu poţi avea încredere! exclamă Nataşa cu 
năduf, puţin răguşită, cu o voce care-l izbi pe David drept în 
piept. 

— Şi totuşi ne ducem viaţa bizuindu-ne pe ele! ricană 
Paul. 

David Race îşi privi ceasul. 

— Sînt bucuros că aţi venit imediat. Dar bănui că vreţi să 
vă culcaţi, este... 

— Am dormit, îl întrerupse ea. 

— Nu împreună, o completă Paul. Avem destule lucruri 
să vă povestim, dacă nu cumva preferaţi o sinteză AM în 
schimb. 

— Eu am încredere în maşini, dar doresc să ascult 
relatarea verbală a călătoriei voastre în Valea Eyre-ului. 

— Să mergem pe plajă, propuse Nataşa. Afară e frumos, 
vremea mi se pare foarte blindă în Portugalia. 

David o privi surizînd. 

— Cît de blondă poţi să fii! 

Viana dispunea de o plajă tropicalizată de către Arabian 
Cooper Co. Luna scălda un peisaj african, ori indian; nu se 
ştia cu precizie. Sau poate că era şi de un fel şi de un altul, 
potrivit dorințelor clientului. La dreapta lor, spre nord, o 
linie de cocotieri înainta pînă la mare. In stînga sa se 


întindea cătunul Kalo-Kala, cu barăcile şi colibele sale. În 
faţă, în imediata proximitate a apei, Institutul Maria Goyan. 

— Vincent Blaise pune probleme nu numai prin 
caracterul şi obsesiile sale, începu Paul. In privinţa sa există 
instrucţiuni speciale, iar ele provin personal din partea 
doctorului Orenbourg. 

David se răsuci către Nataşa. 

— Eşti la curent? 

— Nu, nu! făcu femeia. Absolut deloc. 

Avu impresia că ea minte, însă nu insistă. 

— Mă rog, continuă Paul, faptul e oarecum normal. 
Vincent Blaise a adus informaţii deosebit de preţioase. Nu-i 
de mirare că patronul se interesează de el, la fel şi 
autorităţile. 

— Poliţia politică, de exemplu? 

— Da. 

— Vincent Blaise se proiectează în 2025... Interdicţia nu-l 
afectează aşadar. Centrul Orenbourg Sud-Vest respectă 
această interdicţie? 

— Nimeni nu se atinge de exploratori. Majoritatea 
călătoriilor au loc dincolo de 2020; dealtminteri, chiar în 
Germania au renunţat să coboare sub 2017. Inainte de 
sfîrşitul anului 2019 nu se dispune de nici un fir sigur. Prin 
urmare, interdicţia îmi pare justificată. Viitorul nu poate fi 
studiat decit începînd cu acel moment cînd se stabilizează. 

— Fără îndoială că ai dreptate, Paul. Dar tot interesant 
este să observi cum se prezintă lucrurile în practică. 

— Interesant, însă primejdios. 

Nataşa şi cu Paul făceau paşi mari pe nisip. Ajuns la 
capătul puterilor, David abia se ţinea de ei. Işi muşcă 
buzele, insultîndu-şi în tăcere trupul care-i trăda mereu 
elanurile. Crapă, nevolnicule! Poate că era prost, dar nu şi 
orb. În ciuda celor afirmate, Paul se culca cu siguranţă cu 
Nataşa. Nici o femeie nu putea rezista acestui playboy de 
cinema, nici măcar Nataşa. De ce Nataşa? (Tu, David, dacă 
doreşti doar să te culci cu ea, ai fi în stare oare? Eşti prea 
romantic însă, îţi este teamă de doctorul Orenbourg, sau şi 
mai rău, de viitor ţi-e frică...) 


Se sprijini de un copac, cu faţa către golf. Gifiia. Un firicel 
de salivă i se scurgea din colţul gurii. Nu era vorba doar de 
oboseala drumului, ci şi de emoția apropierii de Nataşa. 

— lertaţi-mă, bolborosi el, nu pot discuta alergind. 

Cei doi se opriră, iar Nataşa, simulind epuizarea, se lăsă 
să cadă pe nisip. 

— Să revenim la ancheta noastră despre Vincent Blaise, 
spuse David. 

— Nataşa, ea e cea care i-a studiat cazul. Eu m-am 
ocupat îndeosebi de Calden. 

Nataşa se aşezase cu picioarele sub ea. Aplecase capul 
înainte ca şi cum ar fi observat ceva pe sol. Părul lung şi 
blond îi cădea cascadă peste chip, acoperindu-i-l complet. 
Lumina lunii strălucea pe combinezonul ei alb, desenîndu-i 
cu precizie liniile trupului. 

Ridică privirea şi David îşi întoarse ochii. 

— Da, confirmă ea, m-am ocupat de Vincent Blaise. Tatăl 
i-a fost lovit de un automobil în '92, cînd îşi vizita iubita, o 
oarecare Marina. Tînărul Vincent a  urit-o mereu, 
considerind-o responsabilă de dispariţia părinţilor săi. 
Probabil i-a dorit moartea. S-a simţit totuşi vinovat de 
accidentul tatălui. În momentul respectiv s-a crezut, fireşte, 
că ar fi un accident cu fuga făptaşului. Vincent şi-a vîrît în 
minte că taică-său a fost asasinat. A atras atenţia asupra sa 
cerînd redeschiderea anchetei. Calculatorul a presupus că a 
descoperit ceva explorînd viitorul; după toate probabilitățile 
însă, nu-i nimic. La el e o idee fixă, face parte integrantă 
din psihismul lui. Toţi exploratorii au idei fixe, fantasme, 
halucinaţii, nici unul dintre ei nu este perfect echilibrat. O 
ştiu, şi eu am fost asemeni lor. Oamenii echilibraţi nu 
călătoresc în destin... Ce concluzii desprinzi, David? 

David Race nu răspunse imediat. Se scufundase într-o 
meditaţie  neliniştită asupra propriului destin. Aştepta 
spaima, suferinţa, moartea, închise ochii, apoi îi redeschise. 
Un vînt uriaş şi silențios mătură plaja, apoi prezentul se 
instală la loc, calmant şi în acelaşi timp zdrobitor. Se forţă 
să privească înainte. 


O lumină albă, puternică, domina golful: Institutul Maria 
Goyan. Institutul aparţinea grupului de cercetări Fatima, 
însă lucra şi în cadrul Proiectului Orenbourg. Abia-acum 
David măsura corect adîncimea cursei în care căzuse. Lipsit 
de ajutorul financiar al sectelor, al bisericii, al diverselor 
organizaţii mistice şi al tuturor fanaticilor renaşterii, 
Proiectul  Orenbourg n-ar fi existat, iar explorarea 
temporală n-ar fi devenit posibilă. Şi nicicînd el, David 
Race, n-ar fi avut şansa să-şi experimenteze ipotezele, să 
verifice justeţea şi fecunditatea unor idei considerate 
absurde, nebuneşti, chiar şi de către egalii săi. lar în 
prezent se găsea în mîinile acestor organizaţii, conştient că 
totul se va termina rău - pentru el şi pentru omenire. 

Îşi palpă toracele fierbinte. O durere ascuţită îl făcea să 
se-ndoaie în două, să vomite sau să scuipe. Se simţea 
bătrîn, uzat. 

Dumnezeule, de ce am făcut criza asta? Giîndise - 
aproape o gindise - ca urmare a sejurului petrecut în 
campusurile lui Joseph Poney... însă Joseph Poney şi 
Lagărul incurabililor ţin de viitor, trezeşte-te, David. Nu ai 
nici o dovadă că lucrurile se vor desfăşura într-adevăr aşa. 
Mărturia lui Vincent Blaise şi a altor psihopati nu cîntăreşte 
mult, lumea încă poate să scape de Joseph Poney. Nu te 
lăsa păcălit. În fapt, suferi doar de spaimă! 

O privi pe Nataşa aşezată alături, cu părul fluturînd, 
capul ridicat şi cu spatele arcuit. Din dragoste! 

— Bănui că ai dreptate. Continuă, o rugă el. 

— M-a izbit o trăsătură a sa. Un fel de hiperactivitate 
maladivă, absorbit mereu, total, de ceea ce întreprinde sau 
visează, chiar dacă-i vorba de un lucru derizoriu, 
întotdeauna are în cap o sută de proiecte şi o mie de 
scandaluri. Dacă se opreşte cinci minute să reflecteze, păi 
e o veritabilă piesă de teatru. Uneori mă făcea să mă 
gîndesc la un cîine care aleargă după muşte! 

— Atit cît ştiu, îţi dă impresia că poartă de unul singur un 
război, completă Paul. Crede că e de datoria lui să lupte pe 
toate fronturile. 

— Înţeleg, suspină David. 


Unicul lucru care îl interesa era să afle dacă Vincent 
Blaise nu visa sau fabula atunci cînd raportase să-l fi văzut 
pe el, David Race, prizonier al gulagului poneist. 

— Şi Calden? întrebă. 

Paul Losander scoase hohotul de dispreţ ce-l făcea 
întotdeauna pe David să îngheţe; risetul dispreţuitor al unui 
rival fericit, ori al unui viitor călău. Poate al amîndurora! 

— L-am găsit în unitatea psihoterapeutică a Văii 
Eyre-ului. Circulă zvonul că-i plecat nu ştiu unde, în 
misiune. Ha, ha, ha, în misiune! După mine, tipul e nebun. 
Există, adevărat... să zicem o şansă din zece ca să mă 
înşel. Calden nu a călătorit niciodată, a lucrat cu analiştii şi 
exploratorii Proiectului şi e teribil de frustrat. Nădăjduia 
probabil să devină o figură importantă în ierarhia 
Proiectului. Pînă la proba contrarie însă, rămîne un simplu 
meşteşugar. S-a aliat cu Vincent Blaise, un alt dezechilibrat 
- un dezechilibrat ceva mai normal, dacă-mi permiteţi 
exprimarea! De la Blaise a obţinut descrierea armelor şi 
aparatelor folosite în epoca lui Joseph Poney şi a hotărit să 
le inventeze. A început cu un pistolet de „proiecţie 
temporală”. Ca şi cum drăcia asta n-ar fi fost destul de 
idioată, s-a apucat de construirea unei maşini de comunicat 
cu morţii, iar acum lucrează la Poney - Dragon... Ei bine, 
David, vei asculta raportul. Eu îl consider bolnav pe Calden, 
chiar dacă nu exclud posibilitatea ca viitorul să-i dea 
dreptate. Nataşa şi cu mine am decis să-l scoatem din 
mîinile psihiatrilor. Sînteţi de acord? 

Tinăra femeie şi cei doi bărbaţi îşi reluaseră mersul, 
apropiindu-se de apă. Întoarseră spatele Institutului Maria 
Goyan. David gifiia mai puţin, sudoarea i se scurgea încă 
pe frunte, iar gura îi era uscată. 

— Paul, sînt extrem de serios. Nu există în afacerea 
Calden vreo posibilitate să se manifeste un început de 
inversiune? 

Paul scoase ceva ca un lătrat. 

— Ah! Inversia cauzalităţii! David, aşa ceva nu există, 
pentru că nu poate exista, nu? Sincer, nu pot răspunde. 
Nataşa şi cu mine vrem să încercăm o experienţă, sau mai 


exact Calden vrea să încerce. Noi dorim să participăm doar. 
Intenţionează să se servească de faimoasa lui maşină ca să 
ia legătura cu tatăl lui Blaise, tipul omorit de automobil. 
Blaise i-a cerut-o. Pare o trăsnaie? E şi părerea mea. Mă 
rog, Calden vrea să se ducă într-un cimitir din vestul 
Franţei, acolo unde se găseşte mormîntul lui Jérôme Blaise. 
Nataşa şi cu mine am putea să-l însoţim - dacă sînteţi de 
acord - şi să vedem ce se întîmplă. Altfel motivat, cu 
speranţa de a afla cîte ceva despre viitor. Ei? 

De fapt nu ştiu în ce constă inversia cauzalităţii, medită 
David. Nimeni nu o ştie, dar călătoriile în destin au anumite 
consecinţe. Se vehiculează informaţii în sens regresiv; 
explorările la asta servesc. Presupunînd că Dan Calden este 
un excelent tehnician, cu vaste cunoştinţe teoretice, şi nu 
un biet meseriaş nevolnic... 

— Calden... făcu el. 

— Un biet meseriaş nevolnic! i-o tăie Paul. 

Şi dacă un biet meseriaş nevolnic ar construi prototipul 
Poney-Dragonului, plecînd de la informaţiile din alt timp, 
care ar fi rezultatul? 

— Duceţi-vă cu el în cimitir. 


Vincent alergă după minge. Esplanada era aproape 
pustie. Citeva perechi se plimbau cu paşi lenți în lungul 
zidului întunecat, copiii se jucau cu cîini, ponei şi capre. 
Departe, se zăreau nişte bătrîni aşezaţi sub coroanele unor 
arbori cu foliaj de aur. 

Vincent prinse cu uşurinţă mingea expediată cu o 
lovitură distrată de picior de un băieţel. O făcu să salte şi 
se întoarse, driblînd cu dreptul. 

Tinăra mamă şi fetiţa dispăruseră. Vincent se opri, privi 
în jur, împietrit de uimire. Pe esplanada. Cavalerului nu se 
găseau mai mult de cinzeci de persoane. Rupiînd-o la fugă 
şi tot n-ar fi reuşit să iasă din cîmpul vizual în mai puţin de 
un minut. Şi apoi, nu aveau motiv să fugă. Se aplecă, ridică 
mingea, o examină ca şi cum ar fi sperat să găsească 
explicaţia în banala învelitoare de plastic galben, prost 
umflată. Nu, misterul se afla în propria sa minte, o ştia prea 
bine. 

Ridică ochii, privi din nou pe cei cîţiva indivizi răspîndiţi 
pe terasă. Femeia cu rochie verde şi fetiţa în roz nu se 
numărau printre ei. Să crezi că nici nu se aflaseră 
vreodată... 

Să fi visat? În definitiv, toate se petreceau într-un soi de 
vis. Da... Ce voia să facă cu mingea abandonată de fetiţă? 
O fetiţă blondă, adorabilă, în rochiţă roz, iar mama ei, acea 
femeie încîntătoare, cu chipul blind şi inteligent... Pe 


esplanadă întilneai uneori imagini rătăcitoare ale unui viitor 
nerealizabil. Sau care ar fi putut să se materializeze, dacă... 
Rochiile verde şi roz aparţineau altui viitor. 

O legătură ciudată exista între el, Vincent Blaise, şi 
rochiile verde şi roz. 

Şovăi. Cavalerul se înălța încă, nemişcat şi fabulos, la 
capătul esplanadei, în stînga cum priveai zidul negru. 
Obişnuita ceaţă galben-roşcată ascundea şi faţa bărbatului 
şi picioarele calului. Vincent se întrebă încă o dată cine era 
Cavalerul. Avea întrebarea sens? Călărețul se găsea acolo, 
la răscrucea timpului, dintotdeauna. Veghea destinul 
omului, cel puţin părea să o facă. 

Dispariţia rochiei verzi şi a rochiţei roz îl chinuia pe 
Vincent. Să fi fost alungate de către Cavaler din cauză că 
nu aparţineau universului al cărui gardian era el? Ca să le 
găsesc, trebuie să schimb viitorul, dar sînt în stare oare să 
îl schimb? 

Poate că au străbătut zidul fără să le văd eu. Au plecat... 
Sau poate nu sînt altceva decit o momeală întinsă de 
crupierii Centrului Orenbourg să mă determine să execut 
traversarea. Da, au misiunea să mă atragă în partea 
cealaltă. Refuz să o fac! M-am săturat să fiu mereu 
manipulat de aceşti indivizi. Îşi reluă mersul. Cîteva perechi 
priveau zidul, imensă cortină de întuneric întinsă înaintea 
Cavalerului. Copiii se jucau, bătrînii pălăvrăgeau, aşezaţi 
sub arbori metalici. Ce ascundea stereotipia din jur? 
Vincent se simţea în continuare singur. Exceptind bătrînii 
care vorbeau fără a comunica cu adevărat, toţi cei de pe 
esplanadă păreau la fel de închişi în izolarea lor. Copiii nu 
rideau niciodată, nu ţipau, se jucau mecanic cu baloane 
colorate, ori cu animale care nu ar fi trebuit să fie vii. Fără 
îndoială că o existenţă reală nu aveau; simulacre, fărime de 
vis. 

Terasa constituia un culoar temporal, un loc de trecere, 
dezolant, sinistru, ca orişice culoar. Il puteai traversa 
întorcîndu-te în trecut, ori înaintînd spre viitor, sau 
acceptînd singurătatea. N-au cum să mă oblige să 
traversez zidul, îşi spuse Vincent. Nimeni nu mă poate 


convinge să trec în cealaltă parte, deoarece... Zidul era 
greu de străpuns, iar viitorul din spatele lui înspăimîntător. 
Vincent nu simţea deloc dorinţa de a revedea imperiul lui 
Joseph Poney şi mai ales să joace rolul atribuit de destin în 
lumea aceea. Ştia ce îl aşteaptă acolo. Un salt de 
cincisprezece ani, sfîrşit alături de Attilio Jeppner, şeful 
militar al Zonei Atlantice, Attilio jJeppner, al cărui consilier şi 
complice era el... Mai blîndă era solitudinea culoarului. 

Nimeni nu se hazarda să afirme dacă imperiul lui Joseph 
Poney reprezenta un viitor cert şi nu doar una din 
multiplele variante ale destinului. Cercetătorii Proiectului 
Orenbourg ar fi dat orice s-o afle, doctorul Orenbourg încă 
mai mult decît colaboratorii săi, dat fiind că el era nu numai 
iniţiatorul studiilor în toată Europa de Vest, ci şi un om 
politic, unul din capii Bisericii Renaşterii. Aşa că, gîndi 
Vincent, sînt expediat în viitor împreună cu alţi zeci, în 
speranţa că mă voi întoarce cu un răspuns mai precis şi 
mai sigur la întrebările care îi frămîntă (deşi chiar ei nu 
cred decit pe jumătate în acest viitor): cine este Joseph 
Poney? Cum a fost în stare să devină în cîțiva ani doar 
(amintiţi-vă de Hitler!) stăpînul absolut al unei jumătăţi din 
Europa? 

Dar pentru aceste întrebări, domnilor, vă pot oferi 
răspuns. Inutil să mă trimiteţi în 2025. Joseph Poney se află 
printre noi, printre dumneavoastră. Forţele care îl susţin 
lucrează deja şi le cunoaşteţi mai bine decît mine!) 

Vincent căută o bancă să se aşeze. Sub o salcie artificială 
descoperi un loc, între doi bărbaţi în vîrstă, aflaţi la distanţă 
unul de celălalt. Se apropie. Cei doi bătrîni nu părură să-i 
simtă prezenţa. Erau răsuciţi spre Cavaler, cu privirile 
fixate spre orizontul esplanadei, dar cînd se apropie mai 
mult, amîndoi se îndepărtară uşurel, fără măcar să plece 
ochii. 

Şi unul şi altul erau înveliţi în cape uzate, ale căror 
pulpane largi le ascundeau mîinile şi braţele. Cel din stînga 
era scund, cu capul gol şi fuma calm o pipă lungă, nu fără 
un aer de extremă vigilenţă. Celălalt, mai mare şi robust, 
purta o curioasă căciulă de blană plantată drept pe 


creştetul chel; la git îi atîrna un lănţişor de argint, de care 
spînzurase o „verigă arzătoare” poneistă. 

De ce şedeau oamenii aceia acolo, pe terasa timpului? 
De ce îşi petreceau zilele în acest no man's land? Sau şi ei 
se aflau în trecere? În drum spre noua existenţă? 

Vincent se simţea din ce în ce mai strivit Ca mereu pe 
esplanadă, suferea de claustrofobie. Cît era în stare să 
reziste stînd pe bancă? Spera ca cineva să i se adreseze, 
să-l ajute în a mai cîştiga cîteva minute. Şi totuşi, la ce 
bun? Eventualitatea îl speria, povestirile altora nu îl scuteau 
niciodată de un imens sentiment de tristeţe, căci destinul 
se dovedea un lup pentru cea mai mare parte a oamenilor. 

Încetează să-ţi faci calcule. Uită rochia verde, uită rochiţa 
rozalie. Uită zidul negru, Cavalerul, moartea. Uită viitorul. 
Alungă-ţi-i din minte pe doctorul Orenbourg, pe Joseph 
Poney, pe şeful Jeppner... Pune-ţi creierul de strajă. Aici îţi 
este bine. În afara timpului, în siguranţă, nu-i aşa că aici e 
paradisul? 

Bine, am să aştept. N-au cum să mă forţeze să traversez 
zidul, să mă arunc în viitor. (Sau sînt în stare oare să o 
facă?) 

Nu evita realitatea, fii pregătit să înfrunţi prezentul, 
trecutul, viitorul. Fii suficient de puternic să priveşti 
timpul în faţă. Dumnezeu este cu tine, semnele ţi-o 
dovedesc! 

(Ah, în fine, semnele sînt superflue...) 

Vincent se ridică cu o mînă pe stomac. Căută un loc unde 
să vomite. Esplanada era pavată cu dale de un alb 
smîntinos, de o curăţenie perfectă... 

Pregăteşte-te de acţiune. Pericolul constă în aşteptare. 
Viitorul soseşte în întîmpinarea ta. Ţi-a fost dăruită o 
şansă pentru a cunoaşte adevărul şi de a acţiona asupra 
lumii. Nu trebuie s-o laşi să-ţi scape! 

(Bine, prieteni, cu toţii sînteţi pregătiţi. Cred că am să 
cedez încă o dată...) 

Greaţa i se estompă. j 

Avansă în diagonală către zid. Inaintea lui remarcă o 
femeie, cu o rochie foarte închisă la culoare. Înaltă, blondă, 
elegantă. Mergea cu spatele la Vincent şi el ghici că privea 


cu fixitate zidul. Îl străbătu o dorinţa vie să i se alăture, însă 
şi-o înfrînă. Privi Cavalerul: în stînga, ceața se ridica din nou 
în jurul calului. Un voal cenuşiu masca bărbatul de la umeri 
pînă în creştetul capului. Să poarte oare coif? Aproape 
mereu era văzut din profil, iar uneori sub tîmpla sa se 
zăreau sclipiri metalice. 

Vincent îşi concentră atenţia asupra femeii în negru. 
Ajunsese lingă ea, deviase de la diagonală şi se apropiase 
de perete. 

Zidul viitorului, impenetrabil, indestructibil. Totuşi îl 
străbătuse de nenumărate ori şi urma fără doar şi poate să 
o facă încă o dată. 

Aici, 2010. 

Dincolo, o zi oarecare între 2020 şi 2025, mai probabil 
2025. 

Femeia îl observase. Se răsuci, iar el reacționă la 
mişcarea ei îndreptîndu-se direct spre zid. Cizmele 
bocăneau sonor pe dalele terasei. Vincent cunoştea 
fenomenul: cu cît te îndepărtai de monolitul de aur, cu atît 
solul rezona mai tare. Culoarul temporal se lărgea şi 
materialul bazei devenea mai compact. Simultan, cerul 
(sau plafonul) părea să se lase în jos, iar ceața se îndesa. 

Femeia îl aştepta. Crezu că o recunoaşte, o întîlnise deja 
în viitor. Să fie oare Nataşa Călătoarea? Prietena 
misterioasă a lui Joseph Poney? 

Ochii sumbri, chipul de un oval prelung, nasul destul de 
mic şi gura mare, cu buze senzuale... Da, era Nataşa. Bizar, 
semăna cu femeia în rochie verde. Cum să se asigure? O va 
întîlni în viitor, amintirile regresive erau întotdeauna tulburi. 

— Nataşa? 

Îl cunoştea oare? Ea îi zimbi, întinzîndu-i mîna stîngă, cu 
palma în jos, cu viîrfurile degetelor strînse, într-un gest ce i 
se păru familiar. 

— Bună ziua, zise ea. Nu îndrăznesc să-l traversez... Ţie 
ce senzaţie îţi produce? 

— Ca şi cum m-aş arunca în gol, răspunse Vincent. 

— Nu te obişnuieşti niciodată... 

— Mă încearcă şi un simţămînt de teamă. 


— Adevărat? 

— De nedefinit, un fel de ameţeală a spiritului, datorată, 
presupun, imposibilității... 

— Convingerii că viitorul rămîne mereu indescifrabil, nu-i 
aşa? 

— Da. 

— Zidul le reprezintă pe toate. 

— Poate. Şi tu călătoreşti în timp? 

— Eu, eu sînt o păinjeniţă! spuse tînăra rizînd. 

Un păianjen, mi-a mai spus-o altădată. Era Nataşa, 
neîndoielnic. 

Lîngă ei apăru un ogar gălbui. Femeia îl mîngiie şi el îi 
mirosi plin de suspiciune poala fustei. 

— Cresc cîini, făcu ea ca scuză. Le-a simţit mirosul, ceea 
ce dovedeşte că el rezistă traversării temporale. 

Cînd Vincent îi duse mîna spre cap, ogarul manifestă un 
început de nelinişte. 

— Şi eu am un cîine. De fapt... 

Se strădui să rîdă. 

— Bărbatul... Şeful meu din viitor are un cîine de care nu 
se desparte niciodată şi... 

Ogarul se îndepărtă mirîind. 

— Vezi, constată Vincent, îşi dă seama. 

— Mai degrabă aş zice că se teme de propria dumitale 
spaimă! 

— Posibil. 

— Unde te duci? 

— În anul 2025. Şi dumneata? 

— Nu am o destinaţie precisă. 

— De ce te consideri un păianjen? 

— Ţes o pînză. Îmi ţes pînza deasupra timpului, să-mi 
consolidez destinul... sau într-un scop asemănător. 

— Ne-am mai văzut? Ea rise. 

— Da, cred că da. 

— Şi ne vom mai vedea?. 

Ea îşi ţugui buzele într-o strimbătură batjocoritoare. 
Atinse pasager cu virful degetelor mîna lui Vincent, ca din 
neatenţie. El fu convins însă că gestul fusese deliberat. 


Simţi un şoc uşor, un şoc al recunoaşterii. Îi căută privirile, 
dar ea îi evită ochii. Cine era cu adevărat? 

— Ne vom revedea. Numai să... 

Femeia ridică din umeri. 

Cîinele, cu labele dinainte depărtate, începu să latre. 

Ai fi spus o broască orăcăind. 

— Ce animal bizar, şopti Nataşa. 

— Manipulat. 

— Inginerie genetică? 

— Da, încuviinţă Vincent. Şi Tot aparţine unei subspecii 
create de biologii lui Joseph Poney. 

— Vrei să traversăm împreună? întrebă Nataşa. Vincent 
schiţă un gest de resemnare. Bine, gîndi. Şi ea este o 
momeală, au trimis-o ca să mă oblige să traversez 
peretele. Dar oricum trebuia să plec. 

Il străbătu un frison. Deasupra esplanadei, cerul se 
acoperea. Cavalerul părea să se îndepărteze, în spatele lui 
se aprinsese o lumină roşiatică. Zgomotele se amplificau, 
iar un ecou vag transmitea frîinturi de sunete, cuvinte 
sparte. Vîntul înserării aducea miros de praf şi mucegai, pe 
muzica stranie a frunzelor de metal. 

Tristeţea devenise de nesuportat. Sîntem alungaţi! 
Nataşa îi luă mîna. 

— Cunogşti pasajul din celălalt capăt al terasei? în spatele 
monolitului de aur? 

— Cunosc monolitul de aur. 

— Indărătul lui există o trecere îngustă ce conduce 
într-un loc. Şi în acest loc se află o piaţă, o piaţă ca de altă 
dată, cu tot felul de tarabe, cu neguţători sezonieri, 
comercianţi, cu vînzători ambulanți şi anticari. Şi cu clienţi, 
fireşte. Şi de asemenea cu oameni ce se plimbă, cu 
cerşetori, jongleri... Odată am văzut chiar un dresor de urşi; 
un loc minunat! Dincolo de piaţă se găseşte un sat, iar mai 
departe se zăreşte un al doilea, unde nu am fost niciodată 
însă. 

Tînăra zimbi trist, scutură din cap şi termină grăbită. 

— Vincent, ai vrea să ne reîntîlnim acolo? De fiecare dată 
mă duc în acest loc, în speranţa că... 


Nu-i aşteptă sfîrşitul propoziției. Cine nu păstrează în 
străfundul inimii cîte o speranţă? 

— De acord. Să mergem! 

Ea încuviinţă cu o mişcare scurtă din bărbie, aruncă o 
privire curajoasă către zid şi-i strînse braţul. Porniră 
amindoi. De perete nu-i despărţeau mai mult de 
cincisprezece metri. După cîțiva paşi, femeia se opri şi 
întoarse puţin capul. 

— Aşteaptă. Înainte de a-l traversa, admir întotdeauna 
Cavalerul. Un soi de superstiție... 

Orice ca să Întîrzie momentul încercării, reflectă Vincent. 
Se uită şi el spre Cavaler. 

Zidul negru era înainte, semăna cu o întinsă oglindă 
solară, închizînd în el o obscuritate profundă şi mişcătoare. 
Privirea se înfunda şi se pierdea în această noapte deasă şi 
grea şi rece. Flăcări îngheţate, obsidian mort. Spaţiu în 
afara lumii, timp oprit. Viitor indescifrabil. 

Lucrul acesta există în realitate, sau e doar în mintea 
mea? După David Race, destinul este memorie - sau 
aproape. E vorba prin urmare de peretele memoriei, există 
şi atunci cînd mă întorc către un trecut îndepărtat, uitat de 
mult. Zidul nopţii timpului. Cu deosebirea că atunci cînd mă 
îndrept spre viitor, noaptea începe miine... 

Înaintă cu încă cîţiva paşi. Nataşa îl urmă, îl ajunse, îl 
depăşi. Îl privi peste umăr. Se găsea acum atit de aproape 
de zid, încît cu greu mai reuşea să o vadă. Incepuse să 
simtă frigul, frigul insuportabil simţit în clipa apropierii de 
perete, la atingerea lui. 

Dar zidul nu era altceva decit o cortină fără de grosime. 
Nu-ţi trebuia decit o secundă de curaj pentru a trece în 
cealaltă parte. 

Nataşa dispăruse. Vincent se afla la numai cîțiva zeci de 
centimetri de perete; ridică privirea. Faleza ameţitoare de 
obscuritate se ridica cît cuprindea cu ochii deasupra. 
Avansă încă puţin, alunecînd pe dalele netezi, fără a cobori 
ochii. Zidul păru să se prăbuşească lent peste el. Aşteptă 
ca impresia să se accentueze. Era metoda cea mai puţin 
penibilă şi cea mai sigură să traversezi. Se forţă să lase 


capul pe spate şi mai mult. Peretele fugea în sus şi în 
acelaşi timp se prăbuşea năprasnic. 

Cuprins de înfrigurare, cu muşchii încordaţi, continuă să 
înainteze, centimetru cu centimetru. 

Aştepta ca undeva în interiorul său peretele memoriei să 
basculeze. 

Ceea ce se întîmplă, ca întotdeauna, foarte repede. O 
fulgerare albă, o clipă neagră, o străfulgerare iarăşi albă. 
Impresia de rotire, senzaţia ameţelii. Apoi cealaltă faţă a 
memoriei. 

Cîteva momente Vincent rămase orbit. Lumina aurie îi 
dansa şi tremura înaintea ochilor. Era aşezat şi o voce 
răguşită îi bubuia în urechi, fără să-i priceapă sensul 
cuvintelor sau să recunoască glasul. Încercă o senzaţie de 
răcoare la nivelul gleznelor. Mă linge Tot! gîndi. Bărbatul 
care vorbea trebuia să fie Jeppner. 

Am acostat în portul cel bun, îşi spuse cu obişnuita 
amărăciune. 


2010-2025, dus şi întors. O dată în plus... Rutina 
călătoriei controlate (şi organizate), meseria lui. Talentul i 
se dezvăluise cu trei-patru ani în urmă, dar îl purta în 
străfundul său din copilărie. 

Şi nutrea convingerea că oricine poseda „darul 
călătoriei”, puterea de a-şi explora propriul destin şi 
simultan poate, pe cel al lumii. Spontan, fără ghizi, fără 
coordonatori. lar dacă într-o bună zi toţi oamenii Pămîntului 
ar descoperi această forţă secretă ascunsă în inimile, 
trupurile şi minţile lor, ritualul „călătoriei temporale” ar 
exploda în mii de fărime. 

Viitorul ar aparţine tuturor... 


Paul Losander opri hover-wonderul la marginea unui 
drum neted ce se înfunda în inima cîmpiei. Ceaţa umplea 
spaţiile dintre copaci, însă lăsa să răzbată de pe sol lucirile 
bălților, iar dinspre orizont, pata luminoasă a soarelui la 
răsărit. 

Paul cobori geamul să se orienteze. Pe Nataşa o străbătu 
un fior de frig. 

— Ce-ar fi s-o lăsăm baltă, opină Jack Wolfe. 

— Ar fi păcat, dimineaţa e de departe cel mai potrivit 
moment ca să fim lăsaţi în pace. 

— Să mergem, spuse Calden începînd să-şi adune 
materialul. 

Picla era deasă, viscoasă şi cenuşie. Ştergătoarele de 
parbriz se încleiau în ea. 

— Ne aflăm foarte aproape de mare, explică Paul. 
Fenomenul e normal aici, în proximitatea coastei atlantice. 
Un gen de ceaţă poluantă, geroasă şi acidă. Peste vreo 
două ore, o ploicică bună o va disipa, din fericire. Pentru 
orice eventualitate, va trebui să  îmbrăcăm însă 
imperkasurile. 

Veşmintele protectoare fuseseră concepute să poată fi 
puse în interiorul vehiculului. Wolfe, Nataşa şi Dan Calden 
începură să se strecoare în interiorul lor, în vreme ce Paul 
Losander continua prezentarea situaţiei. La vest se întindea 
cătunul Janac-ului şi o aglomerare de barăci. La est, o 


fermă de animale ale cărei cirezi se distingeau uneori 
printr-un ochi de ceaţă. Cimitirul se afla în sud, drept 
înainte, la circa trei sute de metri. Primise clasificarea de 
„perimetru cultural” şi din această cauză era aproape 
abandonat. Paul îi informă că reperase locurile din elicopter 
şi că le recunoştea perfect, în pofida negurii. 

— Pe o astfel de vreme nu vom parcurge restul drumului 
pe jos, vă rog să mă credeţi! 

Porni hoverul urmînd - atit cît se putea - marginea 
cîmpului, urcînd în pantă lină către un gorgan împădurit. 
Vehiculul avea farurile stinse. Şoferul şi cei trei pasageri, 
încordaţi, scrutau ceața în tăcere. 

— Cimitiru-i îndărătul pădurii. Scuzaţi viteza, nu vreau să 
pocnim vreun arbore. 

Şi deodată fură pe virful colinei, iar ceața dispăru. Un 
semicerc de un albastru limpede şi viu se desena la orizont, 
înspre est. Paul opri hoverul la liziera pădurii. Electronistul 
sări afară ca şi cînd înăuntru s-ar fi sufocat. 

Se auzi ţipătul îndepărtat al unei păsări de noapte, apoi 
mugetul trist al unei vaci. La rîndu-i, Paul îmbrăcă precaut 
imperkasul, înainte de a cobori. 

— Am greşit. În mai puţin de o oră ne va înghiţi potopul! 

— Să ne mişcăm repede. Unde ne găsim exact? întrebă 
Calden. 

Sub  coroanele arborilor - pini, stejari, chiparoşi 
întunericul era încă profund. Ţipetele cucuvelei se auzeau 
mai tare. 

— Sinistru, şopti Nataşa. 

— Dimpotrivă, este minunat, o contrazise Wolfe. 
Credeam că în Europa nu mai există păsări de noapte. 

Atinseră împrejurimile unei case în ruină. Dalele curţii 
luceau slab. Paul se lovi de un bidon de plastic. Aparent, 
cimitirul fusese transformat în depozit de gunoaie. 

— Biserica vine în partea aceea, indică Paul. 

Acum se bălăceau în mijlocul murdăriilor. Dan Calden 
scoase la iveală planul desenat de Vincent Blaise şi îl 
examină sub fascicolul lanternei ţinute de Nataşa. 

— Nu se zăreşte nici o cruce, constată Wolfe. 


— M-am înşelat. Înseamnă că cimitirul se află în pădure. 
Ei? De ce nu?! Pămintul e mai afînat, iar arborii mai... 

Paul avea aerul că se scuză faţa de american. 

— Gunoaiele le-au cărat nespălaţii ăia din barăci? întrebă 
Nataşa. 

— Rectificarea numărul doi. Nu este un loc de depozitare 
a deşeurilor, ci probabil o veche piaţă clandestină. Pe lîngă 
biserici existau multe, prin anii '90. 

Se reîntoarseră spre pădurice, înaintînd cu vreo cinzeci 
de paşi. La poalele colinei, ceața forma o pătură galbenă, 
murdară, cu tendinţa de a se ridica. 

— Rahatul ăsta ne va înghiţi înainte de a găsi mormîntul! 

Dan Calden se împiedică, întinzindu-se pe jos cu toată 
aparatura. Insoţitorii lui fură nevoiţi să-l ajute să se ridice. 

La orizont apăru în întregime soarele, asemeni unui 
gălbenuş de ou pătat de sînge. Temperatura continua să 
scadă însă. Sub imperkas, Nataşa tremura. Jack Wolfe se 
porni să ridă. 

— La ce bun să fii rusoaică, frumoasa mea, dacă o biată 
ceaţă de toamnă te dă gata! 

— Nu sînt rusoaică, răspunse sec Nataşa. Sînt... Puțin 
importă ce sînt! 

Paul o strînse cu mîna pe după umeri, iar Calden se 
potoli puţin. 

— E-adevărat că îngheţi aici. Am să termin cît mai 
repede posibil, să localizăm mormîntul şi în cinci minute am 
sfîrşit. Pentru restul operaţiunilor nu e nevoie să rămînem 
în cimitir. 

— Povestea asta-i cea mai trăsnită din cîte am auzit! 
exclamă Wolfe. 

Femeia i-o întoarse: 

— Dar totuşi eşti prezent! 

Paul îşi verifică fermoarul. Picături de ceaţă începuseră 
să zboare în aer, sau poate că erau de ploaie. Calden părea 
să fi găsit ceva în unghiul dintre un zid prăbuşit şi un gard 
de mărăcini. La urma urmei, gîndi Paul, se arată o aventură 
destul de palpitantă. Singur electronistul credea în reuşita 
experimentului. Paul îi propusese expediţia în cimitirul 


Janac-ului pentru a-i permite prietenului său Wolfe să-l 
observe. Înainte de a sista propriile călătorii temporale, 
americanii auziseră vorbindu-se - în viitor - de Calden şi 
despre invențiile sale. 

Fusese obligat să-l scoată din miinile psihiatrilor, lucru 
deloc uşor, mai cu seamă dacă nu voia să înştiinţeze 
Administraţia Proiectului. Însă Paul Losander avea prieteni 
pretutindeni, nu numai în America. 

Calden îi strigă, iar ei se apropiară. 

O strălucire portocalie, deosebit de intensă, se ivi printre 
arbori. Soarele se ridicase deasupra negurii. La lumina lui, 
Jack Wolfe şi Nataşa îl zăriră pe Calden, aflat pînă atunci 
într-o zonă de penumbră, cu o bucată de lemn destul de 
mare în mînă, lovind furios pămîntul şi strigînd cu voce 
ascuţită. 

Paul Losander şi Jack Wolfe se priviră surizînd. Tipul era 
clar sărit, poate chiar complet nebun. Se apropiară fără 
grabă, doar Nataşa alergă către el. Auziră rostit cuvîntul 
şarpe. Aha, Calden se zbătea ca un descreierat să omoare 
un şarpe. 

— O viperă? întrebă Paul. 

Sub cagula transparentă, electronistul avea faţa de mort. 
Nu părea să fi înţeles sensul întrebări. Paul ridică din umeri. 
În sfîrşit găsiseră cimitirul. În mijlocul ierburilor, al 
mărăcinilor şi al arbuştilor, cruci de piatră şi metal se 
ridicau din loc în loc. Se ghiceau de asemenea contururile 
lespezilor de marmură şi alte obiecte din metal. 

Calden aruncă băţul şi se apucă să studieze din nou 
schiţa. 

— Pe acolo, indică el. 

Incepuseră cu toţii să caute în lumina palidă a dimineţii, 
care făcea să lucească dalele încărcate de muşchi. 
Ajunseră într-un loc unde iarba fusese strivită, doi sau trei 
ciulini erau decapitaţi, se distingeau urme de paşi. 

— Cineva a fost deja aici! exclamă Calden. Este cu 
siguranţă mormîntul lui Jérôme Blaise. 

— Să verificăm, propuse Nataşa luîndu-i planul. 


Doar ea îl ajută. Paul Losander şi Jack Wolfe pălăvrăgeau 
retraşi deoparte. Din vreme în vreme, Paul întorcea ochii în 
vale, apoi îi ridica şi studia cerul. Ceaţa atinsese colina şi 
începea să întindă pseudopode la nivelul solului, în 
adînciturile cimitirului. Între cer şi pămînt se ridica o cortină 
galbenă de muselină. 

— Cu _ imperkasurile noastre nu sîntem afectaţi din 
cale-afară, opină Jack Wolfe. Chiar dacă ploaia se 
dovedeşte extrem de acidă. 

— Dar aparatele mele! se plinse Calden. 

Mormiîntul vizitat curînd nu-i aparţinea lui Jérôme Blaise. 
Nataşa şi inventatorul porniseră să exploreze iarăşi 
împrejurimile, în timp ce Losander şi Wolfe reînnodau firul 
conversaţiei, de astă dată în engleză. 

— Metodele noastre sînt, sau mai degrabă erau, complet 
diferite. Niciodată un explorator de-al nostru nu a văzut 
ceva comparabil cu... hmm, terasa voastră? 

— Să-i spunem esplanadă. Nu mă surprinde. 

— A, da?! Ce mă intrigă e că toţi călătorii voştri trăiesc 
acelaşi fenomen şi efectuează traversarea în manieră 
asemănătoare, reluă americanul. 

— Din cauză că sînt condiţionaţi astfel. La mijloc este o 
metodă cate lasă puţin spaţiu iniţiativei şi imaginaţiei 
fiecărui călător, contrar celei utilizate de voi. Avantajul e că 
Administraţia Proiectului poate într-o anumită măsură să-şi 
controleze subiecţii, să-i trimită acolo unde vrea, sau să le 
interzică accesul în anumite zone. Ca inconvenient, după 
un timp oamenii suferă o serie de salturi frecvente. 
Denumim „salturi” aceste călătorii spontane şi involuntare. 
Cazul Nataşei de pildă, care din această cauză ă trebuit să 
întrerupă explorările. 

— Şi dumneata? 

— Un poliţist ca mine nu-şi permite salturi. Dealtminteri, 
sînt un foarte prost explorator. Dacă în prezent sînt unul 
din principalii copoi ai Proiectului, e tocmai din cauză că am 
dat greş în cealaltă direcţie. Însă nu-mi vine a crede că voi, 
americanii, aţi încetat cu totul călătoriile. 


— Toată lumea a încetat, mai puţin voi. Ţările 
democratice, deoarece călătoriile în destin - după cum le 
spuneţi voi - fac imposibilă democraţia; dictaturile, 
deoarece călătoriile le destramă! Şi apoi, cercetările de 
acest gen au fost clasate ca risc 5 acum cîțiva ani. Din 
2008, riscul numărul 5 nu mai este admis în Statele Unite. 
Nici în Rusia de altfel, nici în Japonia, nici în Brazilia. 
Codificarea chinezilor diferă oarecum, iar în Europa... 

— În Europa, Proiectul Orenbourg constituie un Stat în 
Stat. 

— Banda eurocomuniştilor e mult prea încîntată să-i vadă 
pe trăsniţii Renaşterii ocupîndu-se de astfel de copilării, în 
loc să le dispute puterea! 

Nataşa îi strigă. Reuşiseră să repereze mormîntul lui 
Jérôme Blaise, invadat de buruieni şi mărăcini. Pe o cruce 
mică, ruptă, din lemn putrezit, se desluşea: ...râme... lais... 
Sson LEa 

— Felicitările mele! le ură Paul. Mă întrebam dacă acest 
mormînt există cu adevărat. 

Calden îl auzi. Îngenuncheat pe tumulusul ierbos, plimba 
cu brațul întins un obiect prevăzut cu o antenă scurtă, în 
formă de evantai. Picăturile grele ale unei ploi uleioase le 
cădeau pe cagule, opacizînd hublourile de plexiglas. Jack 
Wolfe îşi cobori capişonul. Scoase din buzunar o pălărie de 
pînză şi şi-o puse, după care se apropie de Calden şi se 
ghemui lîngă el. O zi palidă şi falsă se întindea peste 
cimitir, insulă plutitoare pe oceanul galben al ceţurilor. 

Wolfe se aplecă să studieze cadranul detectorului. Citeva 
cifre, de la 0 la 5, o serie de gradaţii. Putea aparţine unui 
manometru oarecare. In schimb, pe laterală mai exista un 
indicator, mai mic şi mai compact şi un al treilea în spate. 
Wolfe se ridică clătinînd din cap şi îl fixă pe Paul. Contrastul 
dintre Calden şi Losander izbea în ciuda imperkasurilor 
care-i acopereau pe amindoi. Calden era scund, cu un cap 
rotund, cu un git descărnat şi lung, avea braţe slabe, umerii 
înguşti şi puţin încovoiaţi. Înalt, zvelt, construit din cap pînă 
în picioare cu o fineţe puţin moale, Paul Losander nu era 
mai atletic decit Wolfe, însă la fel de suplu şi poate mai 


elastic. Clasă înaltă şi eficacitate, aprecia americanul. Mai 
ceva decit el însuşi... Cît despre electronist, nu merita să fi 
părăsit spitalul de psihiatrie de unde abia ieşise. 
Dealtminteri părea complet pierdut îndărătul plexiglasului 
cagulei. Se strădui să-i explice americanului că două din 
acele celor trei cadrane trebuiau să se oprească pe aceeaşi 
cifră, între 1 şi 4, în vreme ce ultimul trebuia să cadă pe 
zero. Jack Wolfe pufni plin de dispreţ, drăcia aceea nu 
indica nimic. Era... Nimeni n-ar fi putut spune ce era! 

— Sufletul defunctului Jérôme Blaise aproape că a 
dispărut, rosti grav Calden. 

— Ce? făcu Nataşa. 

Inventatorul îi aruncă o privire recunoscătoare. Ea 
singură se interesa de el. 

— 0,9, şopti el. Ai spune că e mort de mai bine de 
jumătate de veac. Foarte neplăcut, ne obligă să continuăm 
chiar aici, ori în vecinătate dacă dorim să păstrăm vreo 
şansă de a stabili comunicarea. 

— Vom reveni altă dată, aruncă Wolfe. 

— Durează mult? se interesă Losander. 

Ploaia începuse să răpăie pe imperkasuri. Nataşa 
propuse: 

— Să intrăm în biserică. 

— Ai tot materialul? întrebă din nou Losander. 

— Da... Ajutaţi-mă, vă rog! 

Alergară către biserică. Ploaia cădea foarte puternic, 
vertical. Biserica se înălța dreaptă, goală şi cenuşie, pe una 
din laturile colinei. Clopotnița o forma o simplă bucată de 
zid, acoperită de ierburi agăţătoare; avea un singur clopot, 
prevăzut cu comenzi electronice. Paul împinse uşa din lemn 
alb, nou, ce i se deschise înainte. Pătrunse în lăcaş. După 
un moment de ezitare, ceilalţi îl urmară. 

Pe partea din interior a uşii era lipit un afiş plastifiat: 
Pentru Fericire, pentru Europa, pentru Renaştere, PDR! 

Un autocolant al grupului Oleron se lăfăia pe 
distribuitorul de apă sfinţită: Omul nu mai este singur. 
Xtranii se află printre noi... Vizitatorii simţiră mireasmă de 
tămiie. Care va să zică, o ceremonie se desfăşurase aici de 


curînd. În vecinătatea corului, un număr de scaune 
fuseseră poziţionate în cerc. Probabil predicatorii Renaşterii 
frecventau lăcaşul de cult şi o reuniune avusese loc la 
căderea serii, ceremonie religioasă şi miting electoral în 
acelaşi timp. Alegerile prezidențiale europene se 
apropiau... 

Calden îşi instală echipamentul lîngă baptisteriu. Din 
vitralii se scurgea o lumină cenuşie, punctată de fluturaşi 
multicolori. Losander descoperi un întrerupător şi îl acţionă; 
se aprinseră două becuri albe, mari. Electronistul 
îngenunche în faţa aparatelor, conectă detectorul la 
calculatorul portabil Readman 50 şi începu să sucească 
butoanele de reglaj. 

În nava centrală, Jack Wolfe şi Losander continuară să 
vorbească în şoaptă. Ploaia răpăia pe acoperiş, formînd o 
perdea la ieşirea din pridvor. Nataşa se îndreptă spre uşă 
cu intenţia să o închidă. Paul o opri însă pentru a 
supraveghea împrejurimile. 

— Să-l luăm pe Hitler, în 1920, argumenta Wolfe. Nu era 
cunoscut decit de un număr restrins de persoane. Dacă 
explorările în destin s-ar fi desfăşurat la vremea respectivă, 
aţi fi avut o problemă Hitler în locul celei Joseph Poney! 

Losander arăta distrat şi neliniştit. „Nu trebuia să vin 
aici!” pronunţă cu voce joasă. Nimeni nu păru să-l audă. Cu 
glas mai puternic întrebă: 

— Ce ziceai, Jack? 

Posac, americanul explică: 

— Europenii vor să-l identifice pe Joseph Poney, nu? 
Pentru a-l ajuta, pentru a-l asasina, ori pentru a i se alătura 
din timp! Găseam uimitor faptul că nu aţi reuşit s-o faceţi 
pînă astăzi. Gîndindu-mă însă bine, socot că într-adevăr nu 
ar fi fost uşor nici pentru eventualii, călători temporali în 
1920 să-l identifice pe misteriosul Hitler, stăpînul Europei 
anilor '40. lar timpul... 

Wolfe se întrerupsese şi-l privi pe Losander. Ţeapăn şi 
palid, acesta împietrise. 

— Ceva în neregulă, bătrîne? 


Paul înghiţi cu dificultate. Ochii săi vioi şi siguri se 
voalaseră în mod bizar, iar umerii îi căzuseră. Începu să-şi 
scoată imperkasul, apoi se răzgindi. Se apropie de uşă şi 
scrută curtea, preschimbată de ploaie în umoare sticloasă. 
Imposibil să vadă ceva, bineînţeles. Se întoarse către 
Wolfe, apoi către Nataşa, cu o figură rugătoare; buzele i se 
mişcau, dar de pronunţat nu pronunţă nici un cuvînt. 

Loviţi de incomprehensiune, ceilalţi îl observau. Chiar şi 
Calden încetase să mai meşterească, mut de uimire. 
Ridicase capul, rotind nişte ochi înspăimiîntaţi. 

Lumina clipi un moment. Un piriiaş minuscul bolborosea 
în faţa intrării. Nava fu străbătută de un scurt suflu de 
curent, care intensifică mirosul de tămiie. 

Nataşa slobozi un țipăt uşor şi se precipită spre Paul. 

— Îmi amintesc, ca prin vis! 

— Ca de un vis, corectă Paul cu voce pierită. Cu mine e 
la fel. Doar de cîteva minute am realizat că aici se va 
întîmpla... îţi aminteşti scena ca prin vis căci constituie 
amintirea unei amintiri, iar la momentul dat, ai impresia 
unui fapt deja văzut, dar senzaţia e falsă. Cînd te aflai în 
viitor... 

— Să plecăm înainte! gemu Nataşa. 

— Nu. Ştii bine că nu-i posibil. 

— Dar nu ştiam că eşti înarmat! 

— Sînt, recunoscu el. 

Aruncă brusc imperkasul, sub care purta un luxos costum 
de piele. Puse geanta pe distribuitor, scoase un termos cu 
băutură caldă şi un pahar de plastic. 

— Imi aduc aminte că înainte am băut cafea... 

— Nu, eu una nu am băut. N-aveam cum! 

Paul surise, după care plonjind cu mîna sub vestă, scoase 
la iveală un masiv Clark mixt cu încărcătură energetică şi-l 
făcu să salte în mînă. O grimasă îi deformă chipul. Buzele îi 
tremurau, dar braţul drept, întins, părea dăltuit în piatră. 

— Nu, Paul! exclamă Nataşa. Nu trebuie! Nimic nu te 
obligă să-i ucizi. 


Bărbatul săltă cotul stîng ca pentru a o lovi. Apoi se 
retrase către colţul unde şedea Calden. Jack Wolfe se 
rezemă de perete, lîngă poartă. 

— Comedia devine pasionantă, rosti el. Regret că i-am 
pierdut începutul. 

Mîna stîngă i se ridică la nivelul centurii. 

— Ploaia se va opri, făcu Paul. Nu sînt sigur, poate în 
cîteva minute... Cred că totul s-a desfăşurat foarte 
repede... 

— Foarte repede, încuviinţă Nataşa. Americanul ţinea în 
pumn un pistolet minuscul cu ace, Pnumekin N'Man. 

— Sticleţii au sosit... vor sosi, continuă Paul. Doi bieţi 
seruri nenorociţi! 

— Seruri? 

— Securitatea rurală, ex-jandarmii... pe care-i voi ucide! 
sfîrşi Paul prin a ridica arma. 

— De ce? sună scurt întrebarea lui Wolfe. 

— De ce? 

Paul se uită încolţit în jur, fără să răspundă. De ce? Avea 
să îi doboare, îşi aducea aminte să o fi făcut. Amintirea 
crimei cîntărea greu în viaţa sa, însă nu putea schimba 
nimic. 

Calden se prăbuşi hohotind peste aparatură. 

— Nu am izbutit încă! gemu el. Dar am s-o fac, o jur! Şi 
va funcţiona! 

Ceilalţi abia de-l învredniciră cu o privire. Jack Wolfe îşi 
încordă degetele pe N'Man. 

— Ascultă, Paul, rosti calm în franceză, ne cunoaştem de 
multă vreme. Am apreciat colaborarea dintre noi. Văd că 
nu eşti tu însuţi, just now. Proprii noştri călători au avut 
astfel de necazuri, nu trebuie să te laşi prins în capcană. 
Dă-mi Clarkul şi să mergem, nu sînt sigur că au să vină, 
însă e mai bine să nu întîrziem. Dă-mi-l... 

— Nu. 

— Am să inventez alte lucruri! strigă Calden, lar ăsta va 
merge, o promit! 

Nimeni nu se ocupa de el. 


— Atenţie! îşi continuă americanul argumentaţia. În 
pofida amintirilor pe care crezi a le avea, nu e vorba de 
trecut. Sîntem în prezent şi putem face ceea ce dorim. 

— E primejdios, îl contrazise Losander. 

— Nu. Ceea ce e primejdios e să te laşi prins în cursă. 
Călătorii noştri primeau instrucţiunea să nu ţină cont 
niciodată de amintirile din viitor! La drum! 

Cei doi se înfruntară o clipă, cu armele aţintite. Apoi 
Losander cobori cel dintii ţeava pistoletului. 

— OK, ai dreptate Jack. Nu cred în inversia cauzalităţii. 

Ploaia încetase, Calden îşi aduna singur materialul. 
Nataşa ieşi prima, după care dădu înapoi. 

— Sînt aici! 

— Să nu ne pierdem cumpătul, suflă americanul. 

Cei doi seruri purtau, fixate pe umeri şi pe git, cockpituri 
de protecţie din plexi transparent, făcîndu-i să semene cu 
îngerii de pe icoane. Lăsaseră motocicletele mari şi roşii de 
o parte şi de alta a unui arbore bătrîn din curtea bisericii. 
Construcţiile înconjurătoare erau reşedinţe de vară, goale şi 
închise. Soarele strălucea deasupra acoperişurilor, spre 
vest se înălța un curcubeu vaporos, pierzindu-se peste 
ocean. 

Cele două grupuri se întîlniră în faţa pridvorului. Paul, 
Losander se retrase precipitat, refugiindu-se în interior. Jack 
Wolfe alergă spre el, iar unul din seruri ridică arma, o puşcă 
Millerov. 

— Stai! 

Cel de-al doilea îşi scoase la rîndu-i arma, obligîndu-i pe 
Calden şi pe Nataşa să se apropie de zid, la doi paşi 
depărtare. Se auzi un zgomot puternic, străfulgerarea unei 
descărcări energetice lumină interiorul bisericii. Trăsese 
primul serur. Jack Wolfe căzu, atins în spate de un glonte. 
Polițistul avansă imprudent pînă la uşă. Încărcătura lui 
Losander îl nimeri în plin. Omul scăpă puşca, care se izbi cu 
zgomot de dalele de piatră, apoi se îndoi din mijloc, iar 
cockpitul se sparse. Celălalt poliţist se răsuci către intrare, 
cu arma deja îndreptată. Simultan se apropie de zidul unde 
aşteptau Calden şi Nataşa, dorind să se îndepărteze de 


axul tirului. Cu toată forţa, Calden îl lovi cu aparatul său, cu 
acel R 50 mai mult sau mai puţin transformat şi suspendat 
de AM cu o curea. Omul îi prezenta profilul. Cockpitul 
amortiză şocul, însă polițistul fu dezechilibrat şi proiectat 
înainte. Se trezi înaintea lui Losander, cu Clarkul aţintit 
asupra sa. Traseră amindoi. Serurul era însă dezechilibrat, 
iar gloanţele îi ricoşară, pierzindu-se aiurea. Clarkul nu-i 
lăsă nici o şansă. Fu aruncat în mod violent înapoi şi căzu. 
Calden se precipită spre el fierbînd de furie, cu Readmanul 
ridicat sus. 

— O voi face, jur! 

Nataşa închise pleoapele şi se sprijini de zid să nu se 
prăbuşească. Paul fixă ţeava pistoletului cu ochii rătăciţi, se 
îndreptă spre femeie, îi puse mîna pe umăr şi îi spuse trist: 

— Nu m-am putut stăpîni, l-au ucis pe Wolfe. Trebuia să 
se întîmple! 


Vincent Blaise se întoarse de la cantină pe o cale 
şerpuind în lungul plantaţiei de bambuşi uriaşi. Noaptea era 
senină, luna nouă trasa un cerc perfect pe cerul palid. Spre 
nord-vest, o pată roşiatică se înălța pînă la înălţimea 
Carului Mare, izvorind din zona industrială a Atlanticului. 
Aerul văii se păstra însă limpede. Un miros de humus 
proaspăt urca din sol, de sub bambuşi. Se auzeau păsări 
piuind, în grădina unui director trăncăneau maimuţele... Lui 
Joseph Poney i-ar fi plăcut această scenă. Da, Joseph 
Poney, primul diriguitor european cu ambiția să apere 
natura şi care reuşise în intenţie. lar în 2025 se plătea 
preţul succesului. 

Furat de gînduri, Vincent se oprise la umbra bambuşilor. 
Brusc zări doi bărbaţi ce se plimbau, fără să-l vadă, în 
„apropierea sa. Din instinct le ascultă conversaţia. Încerca 
sentimentul unei ruperi prea îndelungate de prezent şi o 
nevoie organică îl împingea să se informeze prin orice 
mijloace. 

Inşii discutau. Auzi un glas puternic, chiar dacă reţinut, 
cu accent meridional şi o voce şuierătoare, accent estic. 
Poate străini. 

— ...nu încă oficial? 

— Nu, lipseşte acordul francezilor. 

— A, da. Doctorul e naturalizat francez. 


— Ar fi preferat cu Morel. Dar Morel n-ar avea nici o 
şansă, nici el şi nici altul dealtminteri. În spatele lui Mickey 
Trogen, indiscutabil, nu se află decît doctorul Orenbourg 
pentru întrunirea unanimităţii în cele zece state ale Uniunii. 
Tocmai pentru că e străin. Şi astfel francezii vor avea 
favoarea unui vicepreşedinte, chiar dacă născut lîngă 
Leningrad! 

— Cu condiţia ca tandemul Trogen-Orenbourg să fie ales! 

— Ştim că a fost. 

— Mă rog, sondajele îi dau lui Mickey Trogen de la 39 la 
47% în primul scrutin, funcţie de vicepreşedintele 
desemnat. 

— Stăm mult mai bine decit atit! 

— Nu m-ar mira ca Trogen-Orenbourg să cîştige din 
primul tur. 

Apăru o maşină. Silenţioasă. Vincent se aruncă la pămînt 
să scape farurilor, se lovi de trunchiuri, cîteva şocuri surde 
iar frunzele foşniră. 

Cei doi necunoscuţi, care se găseau la vreo zece metri, îl 
auziseră. Se opriră, începură să şoptească... apoi avansară 
către el. La lumina Lunii Vincent observă că unul din ei era 
înarmat. Păreau să-şi fi dat seama că fuseseră spionaţi. Vor 
ezita oare să tragă? Desigur, însă... Vincent socoti că în 
liniştita Vale a Eyre-ului se petreceau lucruri foarte 
îngrijorătoare. 

Se decise să nu înfrunte riscul prezentat de necunoscuţi. 
Nu avea de ales: pătrunse în pădurea de bambuşi. Ştia că 
se întindea pe cel puţin două-trei hectare, suficient ca să 
scape unei eventuale urmăriri. O geană de lumină îi 
permise să se fofileze destul de repede printre cele dintii 
rînduri, după care se instală obscuritatea. Vincent patina pe 
solul moale, căptuşit cu frunze şi cu humus. La fiecare 
cîteva clipe se izbea de cîte un trunchi dur şi neted. | se 
părea că întreaga plantație vuia de pe urma loviturilor sale; 
încerca să se îndepărteze de şosea, de sursa de lumină şi 
singur întunericul îi confirma direcţia cea bună. 

Gifiia. Sub bambuşi domnea o umezeală sufocantă. Din 
pămînt se ridica un miros acru, dezgustător. 


Vru să se agaţe de o tulpină, dar ea era prea groasă şi 
mîna îi alunecă. Căzu în genunchi. Sub palme descoperi un 
tapet mătăsos, gros, moale. Tentaţia fu să rămînă pe loc. 
Nu ştia ce distanţă îl despărţea de drum. Ceilalţi îl mai 
urmăreau? Îl urmăriseră vreo clipă? Nu era puţin cam 
paranoic? 

Se ridică şi porni în zigzag printre giganticele graminee. 
Îşi lovea fără încetare capul, umerii, genunchii, tot corpul îl 
durea. Nu mai vedea nimic şi abia reuşea să mai respire. 

Se opri un moment. La ce bun această fugă absurdă? 
Necunoscuţii renunţaseră cu siguranţă să îl urmărească în 
întuneric. Nu, angoasa îi strivea pieptul, îi usca amigdalele, 
îi tăia picioarele. Spaima... Ajunse într-un luminiş. Alergă, 
se agăţă de o liană şi se prăbuşi din nou. 

lar împiedicîndu-se, îşi aminti de căzătură. Sau de o alta, 
identică. Aducerea aminte fu atit de intensă, emoția 
într-atiît de puternică, încît timpul îngheţă. Vincent rămase 
suspendat în aer, după care plonjă spre sol, între bambuşi. 

Simţi obişnuita senzaţie de basculare. Ameţeală, fulger 
alb, voal negru, străfulgerare albă. Şi se pomeni de cealaltă 
parte a memoriei. Trecerea, atit de penibilă cînd se executa 
sub controlul tehnicienilor Proiectului, se făcea spontan cu 
o uşurinţă derizorie. O călătorie spontană, nu prima pentru 
Vincent... 

În genunchi, într-un luminiş minuscul, în continuare 
înconjurat de bambuşi. Se lumina de ziuă. Ba nu, început 


de după - amiază. li era teamă. De ce? încă nu ştia. 
Acomodarea cu noua personalitate necesita un oarecare 
timp. 


Îi era teamă, se sufoca şi îi era frică. 

Ar fi trebuit totuşi să se simtă în siguranţă, la adăpostul 
trunchiurilor înghesuite într-un hăţiş impenetrabil. Cine să-l 
urmărească pînă acolo? 

Calculă. Răspunsul era limpede, cîinii. Se gîndi la Tot. 
Nenorociţii aceştia aveau cîini transformați genetic, bine 
dresați, arţăgoşi şi cruzi. Ascultă. Nimic. Ridică una din 
mînecile largi ale hainei. Puțin mai jos de cot ea i se lipise 


de rană. Ce rană? Schiţă o grimasă, osul îl durea, dar plaga 
era puţin adîncă. Scăpase ieftin. 

Căzind la verticală, lumina zilei se dovedi suficient de vie 
să-i permită să-şi examineze braţul. Uneori cîinii Gărzilor 
verzi - sau negre, cenuşii sau galbene... - purtau un soi de 
proteze metalice să le întărească colții şi maxilarele. O 
simplă zgirietură, îşi spuse, ce nu avea cituşi de puţin 
aspectul unei muşcături. Nu reuşea să-şi amintească 
împrejurările în care se rănise. Plimbă mîna pe obraz, nu se 
bărbierise de o bucată de vreme, dificil de apreciat. Se 
ridică şi se sprijini de un bambus, neted şi rece. Unde mă 
aflu? 

Valea Eyre-ului? Nu, ci... Se găsea în lumea lui Joseph 
Poney! Reşedinţa numărul IV, undeva în Spania. Memoria îi 
revenea treptat. lulie 2025, lovitura, maiorului Knabo, şeful 
serviciilor speciale, sprijinit de comandourile Ligii Est-Vest. 
Trupe inamice debarcaseră pe neaşteptate în Spania, în 
Golful Gasconiei şi în Mediterană. Graţie trădării maiorului, 
desigur. 

Knabo? Vincent îşi răscoli amintirile mai vechi. Vincent 
Blaise al anilor 2010 se suprapunea peste cel al anilor 
2025. Incepu să alerge printre bambuşi, să se lovească 
iarăşi de trunchiurile dure, de nodurile tăioase, în plină zi 
chiar - ghicea după soarele în apropiere de zenit - o 
penumbră groasă domnea în pădurice. Am procedat bine 
refugiindu-mă aici. 

Nu-şi cunoştea duşmanii, urmăritorii, în caz că era 
urmărit. Imposibil să-şi amintească, era de partea 
conjuraţilor, sau alături de fideli? Intrebare esenţială. II ura 
pe Joseph Poney şi pe toţi Imperialii. Patronul său, şeful 
Jeppner, era o creatură imundă, îi dorise moartea de mii de 
ori. Se găsea aşadar de partea conjuraţilor, militarii 
maiorului Knabo, chiar dacă nici ei nu valorau prea mult. 

Şi totuşi... 

Liga atacase. Poate pentru Europa asta semnifica sfîrşitul 
întunericului. Oricare ar fi fost noul regim, susţinut de 
americani şi ruşi, nu se putea compara cu abominabilul 
Imperiu al lui Joseph Poney. (Sigur oare?) 


Treptat, penumbra dispărea. Vincent nu realiză imediat 
că atinsese liziera plantaţiei. Înţelese apoi pericolul şi se 
întinse la pămînt. Se afla la cîţiva metri de un drum, se 
ghemui cît putu mai bine; cunoştea prea puţin Reşedinţa 
IV. ÎI întovărăşise pe Jeppner ce urma să fie primit în 
audienţă de către Joseph Poney. Evenimentele îi 
surprinseseră aici. Erau prezenţi o serie de poneişti de 
marcă: Hadegen, Mitlander, Van Hopper, Marie Landot, de 
Razac, mama lui Brunswick, generalul Berek, Dan Calden... 
Şi Haru Nebunul trebuia să fie aici, împreună cu stăpînul 
său. Şi Nataşa... 

El însuşi, Vincent Blaise, fost călător, membru în Consiliul 
Viitorului Apropiat, făcea parte din ilustrul anturaj. Un fidel 
companion al domnului Dictat! Chiar dacă în altă parte 
complota... 

ÎI însoţise pe Jeppner, ori poate că era urmărit de gărzile 
verzi - sau negre, cenuşii sau galbene... - şi abia reuşise să 
le scape. Venise la Reşedinţa IV să îndeplinească o misiune 
încredinţată de generalul Duax, căci existau două mişcări 
de rezistenţă: revoluționarii maiorului Knabo şi moderaţii lui 
Duax. Fireşte, Liga îi susţinea pe cei din urmă. 

Generalul Duax? Nu, generalul Duax nu era real. Vincent 
îl imaginase, un personaj al viselor sale din copilărie. Duax 
şi Knabo, o simplă poveste pe care şi-o istorisea la nesfirşit. 
Maiorul Knabo nu exista nici el. 

Cîinii! 

Vincent se cuibări pe covorul de frunze uscate. Sunetul 
se restabilise ca prin minune în acest film, unde el era 
simultan erou şi spectator! Numeroase zgomote îi izbeau 
timpanele: ţipete de oameni, lătratul furios al animalelor, 
uruitul motoarelor, ţiuitul îndepărtat al descărcărilor 
energetice şi al putrefactoarelor. În jurul Rezidenţei 
numărul IV lupta continua. Atacatorii, insurgenți ori 
comandouri străine, încercuiau fortăreaţa dictatorului. 
Vincent trăi un moment de uşurare: n-aveau timp să se 
ocupe de persoana lui. Urletele cîinilor se auzeau dinspre 
cuşti; în plus, aproape încetaseră. Animalele erau moarte - 
masacrate? 


Uşurarea fu înlocuită de nelinişte. Îşi puse întrebarea: de 
ce mă ascund aici, printre bambuşi, în loc să fiu lîngă 
Joseph Poney? 

Alături de Joseph Poney, sau de partea insurgenților? 

să fi părăsit Monseniorul Reşedinţa? Trebuie să aflu, 
poate-i ultima mea şansă să îl văd în viaţă şi să-l identific. 
Ah?! Ceva nu se potrivea în raţionamentul său, dar nu 
importa. Să ajungă la Reşedinţă, indiferent de riscuri. Se 
ridică. Se găsea la marginea unei alei, în strălucirea 
orbitoare a verii spaniole. Sub bambuşi, aerul era dens şi 
umed, mai ceva ca într-o seră. Cu citeva secunde mai 
devreme se aflase încă, cel puţin cu o parte a personalităţii 
sale, în Centrul Orenbourg Sud-Vest. În 2020... 

În sfîrşit se racordă total la viitor; iulie 2025. Ultimele zile 
ale lui Joseph Poney - cine ştie? In orice caz, începutul 
finalului. Pentru Europa, eliberarea, dar pentru călătorul 
Vincent Blaise o catastrofă personală. Ticălosul nu va crăpa 
înainte să îl recunosc! (La fiecare voiaj făcea aceeaşi 
promisiune şi aproape de fiecare dată era pe punctul de a-l 
recunoaşte... După care uita...) 

Joseph Poney nu avea să moară fără să utilizeze 
Poney-Dragonul. Arma supremă servise o singură dată în 
momentul cuceririi, între 2017 şi 2020. Vincent nu-i 
cunoştea efectele, se vorbea despre o fulgerare albastră, 
urmată de către o obscuritate totală. Unii susțineau că 
Poney-Dragonul avea o acţiune mai puţin periculoasă, dar 
mai subtilă. Joseph Poney apăsase poate butonul roşu - 
dacă exista un buton roşu - lovind inamicul departe, la el 
acasă, în văzduh, pe mare, pînă la sateliți şi submarine... 

Vincent ieşi din pădurice. Incepu să alerge, pe jumătate 
aplecat, de-a lungul lizierei. Fugea gifiind, un miros acru îi 
înţepa gitlejul şi îi tăia respiraţia. 

...„Joseph Poney era în stare să întoarcă Poney-Dragonul 
împotriva propriei persoane, dacă pierdea orice speranţă. 
Întreaga Reşedinţă IV ar fi fost distrusă, oraşul vecin 
transformat în cenuşă şi mai multe zeci de kilometri pătraţi 
ai teritoriului spaniol arşi pînă la piatră... 


Vincent rămase nemişcat. Ţiuitul armelor se apropia. Din 
vreme în vreme, peste el se ridica cîte un urlet omenesc. 
Un nor de fum galben se ivi deasupra Reşedinţei. 
Poney-Dragonul? Un hover-wonder trecu în plină viteză 
doar la cincisprezece metri de Vincent, pe drumul 
perpendicular. Nu reuşi să-şi dea seama cui aparţinea. In 
dreptul pinilor, al cedrilor, al arborilor sequoia şi al 
magnoliilor care mascau Rezidenţa se zări o străfulgerare. 
instinctiv, Vincent se adăposti în pădurice - palmieri şi 
bambuşi amestecați. La fel de repede se împiedică de un 
trup întins, călciiul cizmei i se scufundă într-o baltă de 
sînge. În unghiul celor două şosele se găseau împrăştiate o 
duzină de cadavre. 

Vincent recunoscu uniformele gri-verzi ale gărzilor 
poneiste şi cămăşile albastre ale spaniolilor din Legiunea 
Renaşterii. Cei mai fideli dintre fideli. De jur împrejur, 
bambuşii fuseseră crestaţi, iar virfurile frunzelor arse. O 
torpilă uşoară ori o grenadă exterminase întreg grupul; 
oricum, o armă clasică. O armă a Ligii, fără îndoială. 
Vincent se întrebă încă o dată ce făcea acolo, singur, în 
acel parc abandonat de apărători. Epicentrul luptelor părea 
să se fi mutat de partea cealaltă a Reşedinţei, înspre plajă. 
Ce se întîmplă în fortăreață? Murise Joseph Poney? 
Capitulase? Se pregătea să lanseze Poney-Dragonul? 
Fugise? 

Gitul îi ardea, iar în creier simţea pulsaţii de durere. Un 
soi de junghiuri în piept şi în spate îl făceau să se strimbe 
din timp în timp. Îi era extrem de sete. La vederea 
cadavrelor, fu gata să vomite. Dădu înapoi, se lăsă să cadă 
pe pămînt, întorcînd spatele hecatombei. Mirosul persista 
însă, nu reuşi să evite greaţa, mintea i se înceţoşa. Se 
întinse pe salteaua de frunze, se sufoca, începuse să simtă 
arsuri vii în ochi, pe buze, pe limbă. Temperatura singură 
nu explica starea de rău. Cobori pleoapele. Tirziu, deoarece 
creierul lupta din greu cu somnul, înţelese că suferise 
arsura unui gaz insidios. Gîndi că avea parte de o moarte 
blîndă. Deja durerile i se atenuau, doar setea răminea la fel 


de vie. Prea tîrziu ca să mai încerce ceva; de altfel, nimeni 
nu avea să vină să-l ajute. 

Ba da! Se auzi strigat pe nume. „Şefule Blaise!” Şi îşi 
aminti că de această dată nu avea să moară. Simţi pe 
obraz ceva viscos, pe nas, pe gură. Pricepu că un cîine ÎI 
lingea ca să îl trezească. Deschise ochii şi îl văzu pe Tot. 

Tot! lar Attilio Jeppner se apleca spre el, întinzîndu-i 
mîna. Sînt unul de-ai lor! Îşi aduse aminte, lucrurile nu erau 
aşa simple. De la întoarcerea sa (întoarcere?) juca un joc 
dublu sau triplu, dificil şi primejdios. Desigur că de aceea se 
găsea în pădurea de bambuşi, singur şi rănit. Tot îl regăsise 
în fundul parcului abandonat... 

Tot! 

Nu! gemu el. Nu vreau, niciodată alături de acest 
monstru... Şi lumina zilei se stinse. Scena se şterse, 
memoria lui Vincent basculă. Călătoria spontană se încheia, 
brutal. Se trezi în Valea Eyre-ului auzind cum o voce 
rosteşte: 

— Nu m-ar mira ca Trogen-Orenbourg să cîştige din 
primul tur! 

Mai tîrziu, Vincent rememoră voiajul său spontan. Trăise 
un eveniment ce preceda cu puţin marele dezastru al 
Imperiului. Puțin cîte puţin, Joseph Poney avea să fie 
încercuit de adversarii din interior şi din exterior - aliaţi 
într-o măsură mai mică sau mai mare - în ultimul sanctuar 
din centrul Franţei: faimosul Patrulater Auvergne. 

De voie de nevoie, el însuşi nu ştia precis, Vincent Blaise 
îl urmase pe Monseniorul Dictator în Auvergne, ducîndu-şi 
pînă la capăt misiunea de agent cu două feţe. 

Pînă la capăt? 


— Regret, bătrîne. În explicaţiile dumitale sînt prea multe 
inconsistente, prea multe pete albe în program. 

— Ascultaţi-mă, domnule Comisar, insistă Paul Losander. 
Nu mă cunoaşteţi suficient de bine. Ştiţi că deţin funcţii, să 
zicem de securitate, în cadrul Fundaţiei Renaşterii a 
doctorului Orenbourg. Fac parte dintr-o administraţie 
importantă. Am şefi şi prieteni puternici şi bine organizaţi. 
Nu vă miră? Perfect. Dacă aş fi vinovat, aş fi acoperit 
într-un fel sau altul, aş poseda un alibi inatacabil, ceea ce 
se va întîmpla cu siguranţă dacă se va dovedi absolut 
necesar. Recunosc valoarea anchetei info-logice, cel puţin 
în anumite cazuri, dar sistemul are limitele şi pericolele 
sale. Acuzaţia dumneavoastră nu va ţine în faţa unui 
tribunal, cu atît mai mult cu cît în acel moment explicaţiile 
mele vor fi impecabile... ca în cazul unei reale vinovăţii. lar 
calculatoarele dumneavoastră vor trebui să argumenteze 
ce căutam în biserica aceea pierdută, în compania unui 
agent american. Pe deasupra, motivul pentru care aş fi tras 
în jandarmii veniţi să-mi verifice actele! 

— Foarte bine, domnule Losander. Tribunalul va decide. 
Habar n-am ce făceaţi la Janac, ori pentru ce aţi tras. Nu o 
voi şti probabil niciodată, dar supoziţiile info-logice care 
apasă asupra dumneavoastră sînt grave. Am o delegaţie 
mecanografică ce-mi permite să vă rețin în aşteptarea 
mandatului judecătorului de instrucţie. Nu am intenţia să 


tergiversez, regret... A, iată că sună cei de la judiciar. 
Analiza situaţiei începînd cu... Şi mai e ceva, ordinatorul 
consideră că... 

Urmară cinzeci şi şapte de secunde de linişte, socotite de 
Paul Losander deosebit de lungi, dar respectate de el cu 
religiozitate. Apoi Comisarul ridică privirea. 

— Mă rog, făcu el. Scuzele mele. Unul din cei doi seruri 
răniţi şi-a revenit şi a putut depune mărturie. Şi-a 
recunoscut agresorii, vendeeni autonomişti?. Tot ei au 
aruncat în aer şi biserica din Janac, fără să le ştim motivele. 
Ciudat, însă asta e situaţia. Ancheta info-logică va fi reluată 
de la zero potrivit acestor probe. Sînteţi liber. 

Paul  Losander  surise sarcastic şi-i întinse mîna 
Comisarului. 

— Pe cerul din Janac au apărut semne? 

În orice caz, unul cu certitudine: cel al puterii PDR şi a 
Mişcării Orenbourg. Cumva, aliaţii şuani (afacerea avusese 
loc pe teritoriul lor) interveniseră. Pentru a salva partidul 
dintr-un viespar nenorocit, nu puţini adepţi acceptaseră să 
se sacrifice... 

Măcar să fi dat pe miinile autorităţilor trădătorii sau 
indezirabilii, ca să profite de ocazie! 


Locuitori ai Vendeei, loc al multor răscoale din istoria Franţei, (n. 
tr.) 


Tinăra se numea Agnes şi purta tunica galbenă a 
Serviciului Social. Bărbatul în uniformă  gri-argintie 
aparţinea neîndoielnic  Secţiunii Medicale (Grupul de 
Intervenţie  Medico-Social). Nu-şi declinase identitatea. 
Vincent se strădui să rememoreze visul în care fusese răpit 
de Gimsoni şi transportat într-un campus psihiatric. În 
minte nu-i venea nici un detaliu clar şi ştia că nu trebuie să 
se încreadă prea mult în reminiscenţele viitorului. 

— Am fost trimişi să vă conducem la Samba să-l întîlniţi 
pe profesorul Semens, declarase omul. 

Frază rostită cu o voce seacă, mecanică; te puteai 
întreba dacă personajul nu era robot. In fapt, anumiţi 
agenţi ai acestei poliţii foarte noi umblau cu trupurile 
căptuşite de microprocesoare, care-i transformau uneori în 
veritabile maşinării de detecție şi spionaj. 

— Vă rog să-mi predaţi memoratorul, ceru Agnes cu un 
suris dezarmant. Regulamentul. 

Vincent ridică din umeri şi îi întinse aparatul. Îşi luase 
deja precauţii, cea mai mare parte a memoriilor conţinute 
în AM erau bruiate sau goale. De acum înainte avea să se 
lipsească de aparat. In lumea lui Joseph Poney nu existau 
AM-uri. 

Se aşeză pe bancheta din spate a hidroverului 
semiautomat. Motorul demară instantaneu, fără şocuri. Lui 
Hitler îi luaseră şapte-opt ani să cucerească Europa. Cu 


mijloacele modeme, Joseph Poney o va face în douăzeci de 
luni. Mai cu seamă dacă are de partea lui cauzalitatea! 

Închise ochii să nu se lase furat de peisajul de toamnă, 
peisaj topind tonurile de verde, auriu şi roşu într-o 
revărsare de lumină tandră. Socotea că i-ar fi luat secole de 
meditaţie ca să analizeze informaţiile adunate, materiale 
brute îngrămădite de-a valma sub o mare de reziduuri. 
Trebuia să înveţe să se dispenseze de AM, era capabil să o 
facă. lată, graţie antrenamentului Proiectului poseda un 
ceas mental deosebit de exact. Nu îl folosise de mult; 
ocazia era potrivită să-l repună în funcţiune. Deci, ora la 
care se prezentaseră Gimsonii: 13:58. Rezistă dorinţei de a 
verifica. Era suficient de destins, ieşirea îl amuza, nu-i era 
teamă. 

Vehiculul se opri pentru control: 35 de secunde. 
Mireasma pădurii deveni extrem de intensă, cu o 
dominantă de răşină. Auzi cîteva ţipete de păsări, apoi 
vehiculul străbătu un nor de fum. 

Vincent mirosi. Euforia i se spulberă puţin. Şi dacă... Ah, 
ai să vezi. Într-un fel sau altul se va descurca, căci destinul 
său dura pînă la pata neagră din noiembrie 2025. (lar pata 
neagră constituia un fenomen general, trăit de către toţi 
călătorii temporali.) 

Îl obseda o frază: Nu încerca să ghiceşti. Încearcă să-ţi 
aduci aminte. Unde o auzise prima dată? Greu de precizat 
acum, în memoria ta există multe bucle. Creierul ar trebui 
să-ţi înlocuiască cel puţin un Readman 20. Poate chiar un R 
50, cum are Calden. (Unde a dispărut şi ăsta?) Pe la 
începutul anului 2007 intrase în conflict cu regulile, destul 
de stricte, ale codului populaţiei şi sănătăţii. Fusese 
internat în Centrul de Primire, din Soulac. Pe parcursul 
anumitor teste i se detectase aptitudinea faţă de voiajul 
temporal. Nu încerca să ghiceşti. Incearcă să-ţi aduci 
aminte, povăţuia fata în salopetă albă. Părăsise însă 
Centrul. În iunie fusese arestat pe o plajă a Atlanticului, 
unde vindea băuturi. Trecuse drept alcoolic. O lună mai 
tirziu, evadat de la CIDA (Centrul de Internare a 
Delicvenţilor Alcoolici) din Palenqua-Nouvelle, fugea să se 


angajeze în Valea Eyre-ului. Ştia de multă vreme că 
destinul i se împletea cu cel al doctorului Orenbourg. 

Deschise ochii, sosiseră la Institut. Gimsonii nu îl 
răpiseră. 

Îşi privi ceasul. Cronometrul lui intern nu indica decit 
douăzeci şi cinci de secunde diferenţă (nu mai mult de doi 
la suta). Bine ar fi dacă şi creierul mi-ar funcţiona aşa! 

Un mic dirijabil plutea deasupra grădinii zoologice. Pe 
flancul său, un slogan: Pentru fericire, pentru Europa, 
pentru Renaştere: PDR! Ei, dacă macacii şi ornitorincii 
votează PDR, de ce nu şi dumneata? 

Cei doi Gimsoni îl însoţiră pînă la clădirea administraţiei, 
aducînd cu o farfurie zburătoare cu nenumărate hublouri, 
postată pe un singur picior cilindric. Acesta măsura în 
diametru circa şase-şapte metri. In el se găsea oficiul 
portarului, ascensoarele şi postul de control (minuscul, însă 
înţesat de copoi). Vincent se opri. Gimsonul din spate se 
împiedică şi fu nevoit să se sprijine de un arbust, ăsta ori e 
o maşinărie dereglată, ori e beat ca un albanez! 

Nu era nevoie de calculator ca să-ţi dai seama că ICZ 
era, ca şi Centrul Orenbourg de altfel, ticsit de poliţişti. 
Lucru explicabil pentru Centrul OSV, dată fiind natura 
cercetărilor. Oficial însă, profesorul Semens nu se ocupa 
decît de etologie. Ei bine, îşi spuse Vincent, la Samba şi în 
Valea Eyre-ului se desfăşoară activităţi nedeclarate. Oare 
PDR nu-şi virise şi el codiţa? 

Nu se pregătea aici, într-un fel sau altul, dar sub 
oblăduirea cîrmuirii, ascensiunea lui Joseph Poney? 

Gînduri periculoase... 

Mai cu seamă dacă Gimsonul era un cyborg capabil să 
recepţioneze de la cîţiva metri procesele mentale umane! 
Deşi Vincent prefera varianta beţiei, se strădui totuşi să-şi 
golească mintea. 

Un bărbat în uniforma albă, cu manşete portocalii, a 
poliţiei ştiinţifice, îi întovărăşi pînă la ascensor. Cabina 
dispăru brusc, iar Vincent se pomeni în mijlocul unui birou 
octogonal, tapetat cu frunze moarte, mai exact decorat ca 
o imitație de toamnă. Un tip într-o tunică imaculată şedea 


lîngă un caliciu de comunicaţii; un altul ocupa un fotoliu 
adînc, în centrul încăperii. O femeie îşi făcea de lucru în 
faţa unui cub holografic. Pe un ecran panoramic plasat între 
două ferestre rotunde, debita sloganuri lenitive cel mai 
celebru personaj al publicităţii europene: şopiîrla solemnă. 

Citeva cuvinte aruncate şi polițistul dispăru. Bărbosul în 
alb, probabil profesorul Semens, ieşi în întîmpinarea lui 
Vincent. 

— Incîntat să vă cunosc, domnule Blaise. Doctorul 
Orenbourg mi-a vorbit de dumneavoastră. Se pare că 
sînteţi un obişnuit al viitorului şi că ştiţi mai mult decit 
oricine despre Joseph Poney... 

Vincent strînse fără vigoare mîna ce-i fusese întinsă. Nu 
reuşea să-şi dezlipească privirea de pe chipul pătrat, greoi 
şi rece al profesorului. Ochii mici, albaştri, pătrunzători şi 
alunecoşi în acelaşi timp, gura aceea aproape lipsită de 
buze dar cu o umbră de mustață roşcovană, nasul turtit, 
palid, cu o gilmă de carne în virf, arcadele masive şi spîne, 
urechile rotunde... O, da, le văzuse undeva în viitor! 
Trăsăturile, privirea, nasul, gura, era convins. Din instinct 
făcu un pas înapoi. Işi stăpiîni greaţa cronică ce-i urca din 
stomac. Nu greşesc, este doctorul Nemeş. Nemeş, Nimitz, 
cele două nume se suprapuneau în memoria sa, desemnau 
poate una şi aceeaşi persoană. Nemeş putea fi o 
prescurtare de la Nemesis, însă la fel de bine anagrama lui 
Semens, cu o diferenţă de o literă doar. 

Vincent strînse din dinţi, ridică bărbia şi înghiţi în sec. O 
clipă, ochii îi trădară scîrba. Luptă şi reuşi să-şi domine 
revolta. Părea a fi cea dinţii întîlnire, în prezent, cu unul din 
acoliţii lui Joseph Poney. Doctorul Nemesis, Nemeş 
exterminatorul, creatorul lagărelor poneiste.... 

Se încordă, îşi înfrînă pornirea de a se arunca asupra 
acestui om. Maxilarele-i erau încleştate, ochii ieşiţi din 
orbite. Uitase scopul vizitei, privea fix. Profesorul nu se 
mişca. Brusc, ceva mirii surd într-un colţ al încăperii. Un 
animal monstruos îşi făcu apariţia şi se întinse leneş, cît era 
de lung, un cîine din specia lui Tot, dar şi mai mare încă. 
Roşcat, cu ochi enormi şi fără de culoare, cu labele 


terminate cu gheare imense. Spre deosebire de Tot, dulăul 
profesorului Semens era cumplit de gras, pielea îi forma pe 
git, pe umeri, pe spate şi chiar pe burtă pliuri adipoase, late 
cît două miini împreunate. Fălcile întunecate, ridicate, 
dezveleau dinți ascuțiți, înghesuiți şi probabil 
supranumerari... Ca şi Tot, un animal manipulat. lată ce se 
fabrica la Samba, în paralel cu cercetările zoologice: 
manipulări. Mai tîrziu, profesorul Semens, mai precis 
doctorul Nemeş, va crea faimoasele Centre de Inginerie 
Genetică Experimentală (CIGEX-urile), utilizînd materialul 
uman pus la dispoziţie de lagărele de prizonieri. 

— Pace, Oiţă! rosti profesorul cu voce neutră. 

Oiţă, ha, ha, ha! Dulăul îşi încetini înaintarea şi-şi înghiţi 
miîrîiturile, dar nu se opri de tot. Vincent crezu că avea să 
fie atacat şi că stăpiînul nu se va opune ferm. Mai făcu un 
pas înapoi, abia auzind hohotul profesorului. Poate că Oiţă 
nu era însă periculos, grăsimea trebuia să-i înăbuşe 
agresivitatea. Pe Vincent îl fascinau mai cu seamă ochii 
fiarei; nu erau ochi de cîine. Foarte mari, rotunzi, semănau 
cu nişte bile de sticlă de mărimea unui ceas bărbătesc. Nu 
reflectau nimic, nici furie, nici inteligenţă, vid. Erau mai 
mult decît înspăimîntători, te înnebuneau. 

Vincent urmări cum cîinele se pregăteşte să sară. Nu 
intervenea nimeni. Poate şi aceasta se încadra în 
experimentele Centrului. Din reflex duse mîna la buzunar. 
Nu era înarmat, atunci de ce acest gest? Ah, pentru un 
motiv deosebit de simplu: în viitor va fi înarmat... Nu 
încerca să ghiceşti. Încearcă să-ţi aduci aminte. Ce-a 
urmat? Nimic, nu s-a întîmplat nimic. Cîinele a făcut un salt 
nevolnic, zece centimetri în înălţime şi mai puţin de o 
jumătate de metru în lungime. Cu aceasta, încercarea s-a 
sfîrşit. Profesorul Semens izbucneşte în ris. Vexat, animalul 
se retrage în colţul lui, cu coada între picioare. 

Vincent salută sec şi se îndreptă spre ascensor. 

Afară îi regăsi pe cei doi Gimsoni; fără altă explicaţie 
urcă în hidrover. 

Se întinse pe bancheta din spate. Miinile îi tremurau, ca 
şi cînd nenumăratele şocuri nervoase încercate de-a lungul 


călătoriilor s-ar fi acumulat în el, fără a se exterioriza, iar 
acum, după întrevederea cu doctorul Nemeş, totul 
răbufnea brusc. 

Frica, miînia, disperarea, ura... O luciditate extremă 
însoțea aceste emoţii şi sentimente violente. Un amestec 
toxic, exploziv. 

Vincent înţelese în sfîrşit cine era Joseph Poney. Şi 
simultan înţelese multe altele. Totul se schimbă, gîndi el, 
începînd cu începutul! 

Regulatorul termostatic al vehiculului scoase un uşor 
declic. Interiorul se încălzi. Vincent realiză că îi clănţăneau 
dinţii şi că o sudoare rece îl acoperise. 

Neîndoielnic i-ar fi prins bine un medicament, dar nu 
avea curajul să-şi roage însoțitorii. Pe deasupra, nutrea 
impresia că mintea îi lucra în plină viteză. Se temea ca nu 
cumva un drog oarecare, fie şi dintre cele mai inofensive, 
să-i gripeze preţiosul mecanism. 

„„„Aşadar, Joseph Poney a pus mîna pe putere în jurul lui 
2017. Către 2019 a început să extindă teritoriul Uniunii. 
Imperiul a fost creat în anii 2021-2022, iar în 2025 a fost 
supus unor atacuri noi, dinăuntru şi din afară. Totul intra în 
ceaţă începînd cu octombrie-noiembrie 2025. Ceaţă şi 
obscuritate, pată neagră. De parcă destinul tuturor 
călătorilor se sfirşea acolo... De vină să fie războiul? 
Războiul total, cu arme A, B, C de partea Ligii Est-Vest şi cu 
Poney-Dragonul de partea Imperiului. lată cum stau 
lucrurile. Ne rămîn cincisprezece ani pentru a salva lumea, 
nici măcar atit, zece, cinci, un singur an, o lună... Nimic! 
Nici un minut nu e de pierdut! 

„„Cine este Joseph Poney? Un muncitor belgian cu 
numele de Joseph Poney, exasperat de insistenţele 
serviciilor secrete şi ale ziariştilor, se sinucisese în urmă cu 
cîteva luni. Doctorul Pony din Manchester intenta un proces 
Institutului Orenbourg. Erau şi alţii, dar nici unul din Joseph 
Poney-i existenţi nu corespunde cu al nostru. Nici unul nu 
pare a poseda vocaţia. Joseph Poney este un nume de 
împrumut, ca Stalin şi poate că noi, călătorii, sîntem cei 
care l-am creat! 


Hidroverul străbătea pădurea. Vincent nu recunoştea 
drumul. Privirea i se tulburase, se sprijini de banchetă. 
Cald. jeturi de cenuşă fierbinte îi izbeau creierul. M-au... 
drogat? Nemernicii! Oricum voi scăpa. Lipsa continuității 
între prezent şi viitor. David Race, Paul Losander, Nataşa, 
Duax, Knabo... Poney-Dragon! Poney-Dragon! Istoria mă 
aşteaptă de partea cealaltă a zidului negru. Pată Albastră, 
pată neagră. Poney-Dragon! Poney-Dragon! Cavalerul? 
Cine-i Cavalerul? Tender pretinde că armăsarul călăreţului 
ar putea fi un ponei. Un ponei-dragon? Ha, ha! De ce nu? 
De ce să presupui că acest cal e un animal gigantic, un 
armăsar de luptă din legendă? În realitate, mărimea 
Cavalerului devine importantă raportată la cea a 
animalului. Uneori parcă se zăreşte o coamă cu fir lung... 

Poftim? Refuz. Pentru ce să răspund întrebărilor 
dumneavoastră? Cine sînteţi? Ce doriţi?, Ella? Ce legătură 
are Ella? A, e în mîinile voastre. Înţeleg, să vorbesc e în 
interesul ei... Dar eu... De ce un călăreț? Dumnezeu singur 
o ştie, cazul lui Joseph Poney e departe de a fi unic. În anul 
2025 trăiesc o mulţime de persoane importante pe care 
nu-i identifici în 2010. Spre exemplu Mose Sedan, Dimene 
Bolosoi, Phil Hageden... 

Datorită călătoriilor temporale şi a studiilor privind 
destinul, oamenii hotăriţi să joace un rol în viitor şi-au 
schimbat numele la un moment dat, să li se piardă urma. 

CINE ESTE JOSEPH PONEY? 

Nu ştiu, nu ştiu! 

Ce trebuie să fac? Să mă ridic, să plec, să merg? Sînt... 
obosit... Bine, am să încerc. 

Unde mă aflu? Cum adică ce importanţă are? Vreau să 
ştiu unde mă aflu. Ce este aici? Da, baza voastră, dar ce 
anume? Pricep, m-aţi adormit cînd aţi acţionat încălzirea. 
Mi-era frig, mi s-a părut o idee bună, apoi mi-am pierdut 
cunoştinţa. M-aţi condus... undeva. Nu am dreptul să ştiu 
unde? Plutim? De ce pe mare? De ce în altă parte? Foarte 
bine, voi puneţi întrebările. 

Ce trebuie să fac? Să mă scol, să plec, să merg? încotro? 
Vreţi să mă obligaţi să parcurg un soi de itinerar în viitorul 


meu. Dar aţi depăşit momentul basculării! Faceţi să 
explodeze zidul viitorului şi amintirile, toate timpurile se 
amestecă între ele. Interogîndu-mă, mă forţaţi să trăiesc 
frînturi ale destinului. Pot însă să rezist! 

Nu? Sugestie subliminală şi efectul unor anihilatoare de 
voinţă. Dar sînt conştient! În consecinţă aţi răpit-o pe Ella 
şi... O văd! Imposibil! Această scenă... Bine, reprezentarea 
simbolică a unei situaţii abstracte. Estrada, stilpul, călăul şi 
biciul nu există, evident. Doar stimularea electrică a 
creierului şi a nervilor Ellei. Imagini compuse ca să mă 
impresioneze. Mă ridic, plec, merg. Voi răspunde tuturor 
întrebărilor pentru că aşa trebuie. 

(Voi încerca totuşi să rezist, fără ca ei să-şi dea seama...) 

Cine sînt? Ce doresc? 

Pe unul din bărbaţi, slab, negricios, cu o mustață subţire 
şi neagră îl cunoştea: maiorul Knabo. 

Knabo? Mă aflu în mîinile oamenilor lui! Prieteni, ori 
duşmani? lar Knabo însuşi urmează să sosească. De acum 
înainte vor începe lucrurile serioase! 


— Nataşa, dragostea mea, tu eşti? 

— Eu, eu, eu! rise Nataşa. 

Un ritual îndeplinit pentru a îndepărta angoasa Nataşei. 

Fuseseră despărțiți o vreme, ancheta afacerii din Janac îl 
reţinuse pe Paul în Franţa. Nataşa făcea astfel naveta între 
Pescheria, Rechenau, Toracco şi Viana. Doctorul Orenbourg 
le cunoştea intimitatea raporturilor, tolerate cu o 
bunăvoință echivocă. Nataşa nu credea în comunicarea cu 
morţii, în ochii uriaşi şi nici în focul divin din Ceremkovo şi 
totuşi trăia cea mai neliniştitoare dintre aventuri, cea a 
propriei dedublări. Paul îi împărtăşea scepticismul deşi, 
însărcinat de Administraţia Proiectului cu asigurarea unui 
soi de poliţii temporale, era fără încetare martorul unor 
evenimente incredibile. 

Dar Nataşa avea sîni mici şi ascuţiţi, picioare frumoase 
cu muşchi lungi şi fini, ceea ce îl ajuta să uite întrebările 
lipsite de răspuns. 

Nataşa se simţea tot mai străină în lumea stupidă şi 
crudă unde hazardul, la fel de injust şi crud, o obliga să 
trăiască. Străină în prezent şi viitor, poate de aceea suferea 
neîncetatele dedublări. 

— Ce veşti din viitor, Paul? 

— Batem pasul pe loc. Se pare că Poney-Dragonul va fi 
utilizat la sfîrşitul lui octombrie '25. Va fi război, nu ştim 
prea bine ce fel de război, dar probabil că vor exista 


supraviețuitori. Mereu problema petei negre... Sînt nevoit 
să întreprind o călătorie de intervenţie în anumite puncte. 

— Tu? 

— Da. Primul meu voiaj în unsprezece luni; cred că va fi 
dur. Şi apoi, am de dus la capăt o serie de anchete. 

— Mă vizează şi pe mine? 

— N-nu. 

— Eziţi. 

— Mă rog, printre altele m-au însărcinat să mă ocup şi de 
dublurile tale. În realitate... 

— Paul, niciodată n-am priceput cu exactitate ce rol joci. 
Dar puţin îmi pasă! 

Bărbatul-îşi înăbuşi un hohot de ris. 

— Sînt un biet executant. 

— Nu cred nici un cuvint! 

— Aha, eşti convinsă că tu eşti tu, şi nu una din dubluri? 

— Da, da, da! 

Se aşeză lîngă el, îşi sprijini uşor capul pe umărul lui. 

— Sînt singura Nataşă reală! 

Tandră, i se abandonă tot mai mult. Era 
Nataşa-cea-dulce. El îi respiră parfumul, gura mirosind a 
Mer profonde (pasta de dinţi aleasă de Şopirla solemnă 
pentru cele dintii încercări de publicitate olfactivă). Ea îşi 
ridică fusta lungă de catifea Establishment, puse picior 
peste picior şi-şi dezveli genunchii înveliţi în alb, albul aflat 
la modă. (Isuse, ce mai este şi această pată albă?) 

De cealaltă parte a jaluzelelor, ploaia bătea în ferestre. 
Prima ploaie torențială a toamnei spaniole. Ploaie, soare, 
simbolul unui viitor fără egal, votaţi Partidul Renaşterii! 
Nataşa nu purta sutien, doar o minusculă apărătoare în 
formă de floare, precum Sonia Horn în aventurile 
Cămilarului ingenios (episoadele 1021-1055). Nataşa 
snoabă şi sofisticată, Nataşa adorabilă, care nu credea nici 
în Piri Reis şi nici în Xtrani. Şi totuşi ea descoperise 
universul-umbră. Nu credea că Joseph Poney este unul din 
cei nouă Stăpîni ai Lumii, ivit din străfundurile scobite ale 
Terrei să îndrume omenirea spre Renaşterea eternă. Şi 


totuşi ea văzuse chipul Cavalerului, iar în Castelul Cerului 
poseda un apartament secret. 

Paul puse mîna stingă pe şoldul ei şi foşni între degete 
materialul mătăsos al tunicii Floride égérie. Ciclopul 
mercurian avea dreptate, cît era de moale, moale, moale. 
Dedesubt, pielea Nataşei era la fel de moale, moale, moale. 

Inclină uşor capul, suspină şi se ghemui. Un rictus urit îi 
întinse pielea bronzată pe oasele feţei. Aveai oare dreptul 
să faci dragoste şi să fii fericit cînd călătoreai în viitor, sau 
cel puţin, cînd măcar îl cunoşteai? Imperiul lui Joseph Poney 
avea să fie însă, în final, distrus, cu ori fără război, iar el va 
juca un rol în nimicirea lui... 

Prin stofa subţire Nataşa îşi înfipse unghiile în umărul 
bărbatului. Ochii ei verzi, strălucitori, răspundeau întrebării 
mute: avem dreptul, da, da, da! 

— Ce mă miră e că tu... 

Nu apucă să isprăvească. Paul o mîngiie uşor pe coapse. 
Se aşeză oblic faţă de ea pe o canapea Colier de fleurs, 
acoperită cu pături multicolore Roi Ardent. Inegalabilul 
confort al hotelurilor Magnifique... Căută pielea goală 
deasupra centurii Mouche collection. Se mai întrebă o dată 
care Nataşă se găsea alături, întrebare absurdă, în prezent 
nu exista decit o singură Nataşa. Numai dacă 
universul-umbră nu începea să se suprapună peste cel real! 

— Şi tu... 

— Eu ce? 

— A, nimic. 

Nataşa rise, se ridică, se îndreptă în pas săltat pînă la 
uşa pe care o blocă cu o întoarcere de cheie, obscuriză 
ferestrele şi din aceeaşi apăsare aprinse luminile. Apoi se 
răsuci spre Paul respirîind puternic. Bărbatul regreta ploaia 
şi soarele, dar nu rosti nici un cuvint. Nataşa îşi scoase 
tunica, făcu să-i alunece fusta, se debarasă de bustieră, de 
ciorapii albi... Paul o fixa cu încordare, împărţit între dorinţă 
şi nelinişte. Cealaltă Nataşa, ce luase parte la expediţia din 
Janac, nu putea să-i ierte moartea celor doi seruri, Nataşa 
sălbatica. Pentru Nataşa cea dulce şi bine îmbrăcată prea 
puţin conta. Se apropia de el balansînd uşor din şolduri, 


jucîndu-se de-a provocarea şi luptind vizibil cu o tristeţe 
adincă. Era proaspătă, frumoasă, şi totuşi în ea se observa 
ceva bătrînesc, ceva disperat. 

O dorea şi îi era ruşine de ce avea să facă. Se apropie de 
o lampă cu suport în trepied, apăsă un buton, modificînd 
culoarea luminii către un bronz roşcat, iar cu un gest 
discret, simultan, porni camerele de luat vederi. 

Reveni, o dorea, îndepărtă puţin picioarele ca ea să o 
vadă. Femeia se plasă în faţa lui. Paul încă era îmbrăcat: un 
pantalon galben de iută şi o cămaşă rusească, 
cvadricromă, cu firul împletit. Ea trase de guler să-i 
dezvelească umărul stîng şi-şi apăsă obrazul de pieptul 
său. 

— Păcat, şopti ea. N-am fi alcătuit un cuplu rău, noi 
amindoi. La urma urmei eu nu sînt rusoaică, iar tu nu eşti 
francez. 

— Sînt cetăţean european! ironiză Paul. 

li adulmecă parfumul părului: flamme de cristal. 

— Păcat. 

— Destinul, cavalerul meu! 

li deschise pantalonul şi îi mîngiie sexul. Dulce, dulce, 
dulce Nataşa. Nataşa cea dulce... Se abandonă ei, cu o 
pasivitate calculată, preludiul unei activităţi violente şi 
intense. 

Plină de grijă, ea îl întrebă: 

— La ce te gindeşti acum? 

Paul îşi spuse că nu avea cum să se oprească a se gîndi 
la întîmplările din viaţa lui de poliţist. Răspunse însă altfel: 

— La tine. La Nataşa care eşti... 

— Sînt singura Nataşa! 

O cuprinse cu braţele în vreme ce sub ei, într-un 
sincronism perfect, Collier de fleurs se transforma în 
Jonque melodie, pat de două persoane sau chiar de trei. li 
smulse fără milă slipul Vent rouge de Mioushia şi cu mîna 
care o strinsese pe cea a dictatorului îi despărţi pulpele, 
forţate de acelaşi Joseph Poney într-o altă zi. O pătrunse 
brutal gîndindu-se la Nataşa cea teribilă, fata în rochie 
neagră pe cale să-şi creeze o insulă proprie în 


universul-umbră, insulă ce trebuia să o disloce el (dar ştia 
prea bine că nici măcar să încerce nu avea s-o facă). 

Nataşa cea dulce îl privea cu ochii larg deschişi şi îşi 
muşca pumnul. Să fie într-adevăr atît de dulce? 

Gongul televeului îşi făcu auzit apelul batjocoritor, cîntînd 
pe cele două tonuri ale sale piano polarite. Nataşa vru să-l 
împiedice să răspundă, însă el se ridicase deja, grăbindu-se 
spre aparat. Cînd se reîntoarse, avea chipul grav şi dorinţa 
îi dispăruse. 

— Veşti proaste de la vechea noastră cunoştinţă, Vincent 
Blaise! 

Nataşa se răsuci pe burtă. Nu era acea Nataşă interesată 
de Vincent Blaise. 

— Deşteptul ăsta s-a lăsat răpit de un oarecare SR 
guvernamental. Trebuie să plec la noapte să mă ocup de el. 
Ghici unde au baza tipii... 

— Puțin îmi pasă! exclamă Nataşa cu gura plină, muşcînd 
cu sălbăticie dintr-o pătură. 

— Greşeşti. Sînt instalaţi în Hotelul Magnifique din 
Bélisaire. 

Nataşa se ridică brusc, îşi frecă cu palmele vîrfurile 
sînilor şi se decise: 

— Vin cu tine. Nataşa cea puternică. 

Se deşteptă întins pe o canapea Collier de fleurs. 
Păturile Roi ardent i se mulau pe corp. 

— Cum vă simţiţi? îl chestionă Knabo. 

Vincent inspiră şi expiră de citeva ori la rînd, cu 
rapiditate. Senzaţie de sufocare... de vină să fi fost doar 
oboseala? Se simţea însă mai bine. Se ridică ajutîndu-se de 
mîinile puţin tremurătoare; se răsuci pe o parte, balansă 
picioarele şi le puse pe mocheta Mongolfiere soierie. Luxul 
bizar al hotelurilor Magnifique; îşi amintea să fi vizitat mai 
multe. Gesturile îi erau lente, calculate, fiecare mişcare 
cerea efort. 

Se sculă. Maiorul Knabo îl bătu pe umăr. 

— În regulă, bătrîne? 

Vincent înclină din cap. Explicaţia situaţiei îi scăpa cu 
desăvirşire, dar nu ţinea să o arate. Să fugă nu-i mai părea 
necesar. Ar fi dorit să ştie de ce, însă mintea îi era şi mai 
amorţită decît trupul. Ai răbdare, se sfătui. Am fost 
condiţionat cu un hipnord să rezist acestui gen de 
interogatoriu. Dacă mi-ar fi pus frumos citeva întrebări, 
le-aş fi răspuns cu plăcere. 

Knabo izbucni în ris. 

— OK, într-adevăr e ce-am crezut. Am sosit prea tirziu şi 
colaboratorii mei au comis o mare eroare. In numele 
viitoarei noastre prietenii, vă rog să-mi acceptaţi scuzele. 
Ah, şi un detaliu, nu sînt încă decit locotenentul Knabo. 


Vincent nu răspunse. Se întrebă dacă avea să fie 
realmente, într-o zi, prietenul lui Otelo Knabo. În viitor nu 
cunoştea prieteni. Ofiţerul păru să se mulţumească cu 
tăcerea sa. 

— Am intervenit imediat, preciză el. l-am oprit la timp, 
exact la timp... 

— Nu înţeleg. 

— Condiţionarea, vă împingea la o simulare de fugă tot 
mai accentuată. În punctul unde vă găseaţi, riscaţi 
amnezia, nebunia, sau moartea. Simplu! 

Agnes, tînăra Gimson, îşi făcu apariţia în încăpere. 

— În zece minute vor fi aici. 

— Patru bărbaţi? 

— Trei bărbaţi şi o femeie, cred. Fără îndoială, nu 
reprezintă decît avangarda. 

Un ins blond, masiv, cu părul tuns scurt, cu degetele 
butucănoase şi cu pulpe ca nişte trunchiuri de copac, 
scoase de la centura şortului un Clark mixt. 

— Îi halim dintr-o îmbucătură, domnule locotenent. 

— Kurt, campania electorală începe oficial în 
cincisprezece zile. Nu-i tocmai momentul de a ne face 
remarcaţi, mai cu seamă dacă după aceea vom fi nevoiţi să 
dăm socoteală administraţiei lui Mickey Trogen... 

— Atunci cum procedăm? întrebă Agnes. A 

— Dispărem, fireşte. Direcţia, baza Grégoire 4. In trei 
minute părăsim camera, alte trei ca să ieşim din hotel. 
Marja-i mică. 

— Perfect. Directorul a fost prevenit. 

Locotenentul Knabo îşi frecă îndelung mustata cu indexul 
drept, zdrobind mocheta sub cizmele de piele. 

— Directorul... îl deturnasem, era de-al nostru. Dar dacă 
ceilalţi au reuşit un Moebius? 

— Un Mobius? se auzi Vincent întrebînd. 

— O dublă deturnare. Sînt lucruri care se întîmplă. 

— Cine sînt ceilalţi? 

— Patronii tăi, Administraţia Proiectului Orenbourg. 

— Paul Losander? 

— Poate. 


Locotenentul şi însoțitorii săi se pregătiseră de plecare. 
Knabo şi Agnès înşfăcară fiecare cite un japacas, Kurt îşi 
păstră mîinile libere. Ultimul din grup, un mulatru cu chipul 
mereu surizător, purta într-o mînă o valijoară metalică, 
agitind în cealaltă un obiect nedefinit, asemănător cu o 
sticlă. 

— Vii camarade? îi aruncă Knabo. 

Vincent ridică din umeri. 

— De ce nu? 

Nu avea nici o simpatie faţă de serviciile secrete ale 
guvernului euro. Însă pe de altă parte, nu murea de drag 
nici pentru Administraţia Proiectului. Administraţia era 
complicea lui Joseph Poney, creatura lui. Impotriva lor 
trebuia să lupte cu toată puterea şi de aceea era necesar 
să se alăture deîndată maiorului - ori locotenentului - 
Knabo. Ă 

Se simţea totuşi prizonierul destinului. li era teamă să nu 
ia o decizie în contradicţie cu viitorul, ori mai corect spus, 
cu ceea ce ştia el a fi viitorul. Îl îngrozea lupta împotriva 
timpului. 

Căci timpul constituia ceva primejdios şi foarte fragil. 

— Bine, vă urmez. 

Regreta propria-i pasivitate. Era aproape convins că îl 
urmase pe Knabo şi pe oamenii săi la baza lor în pădure, iar 
acolo... acolo se petrecuse un lucru extraordinar. Ceva 
suficient de ieşit din comun, da, şi de aceea îşi aducea 
aminte. 

Destinul său îl constrîngea să îi urmeze... 

Pe culoar, grupul se scindă. Kurt şi mulatrul numit Villon 
urcară treptele spre elicopterul care-i aştepta pe acoperiş. 
Locotenentul, Agnès şi Vincent coborîră. Micuța Ur Jonk a 
lui Knabo se găsea parcată sub pini, între o cabină 
telefonică şi cuşca unui cîine de pază. 

Vincent fu invitat să urce în spate şi să se întindă. Agnes 
îi deschise o cutie cu suc de fructe semi-lichid şi o alta cu 
bere Biovit. Vincent se instală cît mai comod şi se servi. 

Se uită la ceas: 7:25. Soarele răsărea deasupra bazinului. 
Automobilul alerga pe un drum lăturalnic. Vincent socoti că 


petrecuse vreo cincisprezece ore în mijlocul Gimsonilor şi al 
SR-ului, cu condiţia ca... Verifică. Într-adevăr, aşa era. 
Fusese răpit cu o zi în urmă, la poarta ICZ din Samba. 

Ur Jonk-ul părăsi şoseaua, alunecînd în lungul unui 
debarcader. Locotenentul Knabo şi Agnes se dădură jos. 
Vincent îi imită. Un bărbat tînăr, în combinezonul roşu al 
unui mecanic de Stat, urcă la volan şi porni în marşarier 
pînă la drum. Knabo îi făcea semn lui Vincent. Un iaht cu 
pînze era ancorat la zece paşi. Pe catarg clipea semnalul 
luminos „plecare imediată”, iar prin geamul cabinei se 
zărea pilotul. Ur Jonk-ul demară în direcţia nord, iar 
locotenentul se îndreptă spre ambarcaţiune. Agnes îl luă de 
braţ pe Vincent. Pilot era tot o femeie, probabil un agent al 
Securităţii urbane. Motorul electric torcea, mai multe 
vaporaşe manevrau în bazin. Vincent contemplă peisajul, 
încercînd să-şi precizeze impresiile de dejă vecu care-i 
asaltau şi îngrădeau autonomia. 

Gîndi că termenul „moebius”, întrebuințat de locotenent 
pentru a desemna dubla deturnare a directorului hotelului, 
putea fi foarte bine aplicat fenomenului de buclare a 
amintirilor unui călător. Proiectat în viitor, era firesc să-şi 
amintească o serie de elemente dintr-un trecut 
intermediar. În general, ele se uitau la revenirea în prezent. 
Dacă însă în secvenţa de viitor dată, avea ocazia să se 
gîndească intens la anumite întîmplări ale trecutului 
intermediar, la întoarcere le păstra în memorie, le păstra 
ascunse pentru a le regăsi în clipa cînd momentul 
„intermediar”, transformat în „viitor apropiat”, intra în 
imediat. Rememora o amintire. La fel, nu de vis îţi aduci 
aminte, ci de amintirea lui, conştientizată în clipa 
deşteptării. 

Mobius, şopti Vincent. Sentimentul încătuşării în destin 
persista. Nu îndrăznea să se revolte, din contra, căuta să 
şi-l amintească încă şi mai bine, să întărească astfel pereţii 
închisorii temporale unde se afla închis. Poate că într-o zi 
avea să ghicească modalitatea de evadare, cînd va fi mai 
odihnit şi mai lucid... 


Realiza acum că starea i se datora în special hipnordului 
şi încercării la care îl supuseseră oamenii locotenentului 
Knabo. Simularea îi vărsase în creier un şuvoi de imagini 
ale viitorului, declanşase ridicarea la suprafaţă a unei 
multitudini de impresii îngropate. Nutrea simţămiîntul 
zdrobitor că soarta îi era scrisă în cele mai mărunte detalii, 
că nu se mai bucura de nici cea mai mică libertate. La ce 
bun să te zbaţi în astfel de condiţii? Se lăsa purtat de 
împrejurări şi de voinţa altora... 

Ştia totuşi că acest sentiment nu corespundea realităţii. 
Nu te puteai proiecta în viitorul imediat, nestabilizat, 
nestructurat. Viitorul nu începea să existe decit la 
zece-doisprezece ani, se contura cu claritate după 
cincisprezece (în 2025) şi imediat după aceea devenea 
insesizabil. Oricum, o marjă de incertitudine exista, aşadar 
o portiţă deschisă spre viitorul apropiat. Pentru călători, ea 
era mult redusă. (Şi poate c-ar dispare complet dacă lumea 
întreagă ar călători... opină Vincent. Dar cum să afli?) 

Raționamentul nu-l ajută. Îi era teamă ca întreg cerul să 
nu-i cadă în creştet dacă nu ducea la capăt, în momentul 
necesar, gestul programat de destin. Idee absurdă şi totuşi 
obsedantă, imposibil să se debaraseze de ea. Se întrebă 
dacă nu cumva interogatoriul hipno-simulare trăit recent 
nu-i marca sfîrşitul carierei. Dacă aşa stăteau lucrurile, 
încerca anticipativ o senzaţie de uşurare. Cum va vrea 
Dumnezeu. Un imens fatalism îl apăsa. 

În ambarcaţiune aţipi. Cînd se trezi, acostaseră deja. Se 
instală în spatele unui hover Harlansteiner şi somnul îl luă 
iarăşi în stăpiînire, aproape imediat. Plonjă într-un coşmar 
penibil, oarecum familiar, nu se mai prăbuşea în spaţiu, ci 
în timp. Ameţeala îl însoțea, îi era teamă să cadă, cădea... 
era cuprins de spaimă. Cădere, ameţeală, cădere. Se 
înfunda într-un vid temporal înfricoşător, legătura cu 
prezentul se întindea, se subţia fără a se rupe complet. 
Coşmarul anilor pierduţi... şi nu numai un coşmar! 

Timpul se desfăşura înaintea lui. O falie în destin şi... 
asta se va întîmpla curînd. 


Pentru a doua oară se trezi în pădure, teribil de neliniştit, 
cu faţa, capul, gitul, palmele scăldate de sudoare. Hoverul 
se strecura printre arbori, pe un drumeag copleşit de ferigi 
gălbui. Locotenentul Knabo întrebă, ridicînd privirile să-şi 
observe pasagerul în retrovizor: 

— Ei, camarade, ce părere ai despre situaţie? 

Vincent îi răspunse cu o altă întrebare: 

— Ce doriţi de la mine, la urma urmelor? 

Dialogul se opri aici. Vincent întoarse ochii spre pădure. 
Înaltă, deasă şi foarte diversă, dominau pinii, însă se 
găseau şi brazi Douglas, stejari, mesteceni, plopi, copaci 
exotici. Etajul de arbuşti părea neatins. Fără îndoială, se 
deplasau în interiorul Parcului Naţional, probabil lîngă Valea 
Eyre-ului. Soarele se vedea printre arbori şi alteori 
deasupra lor. Drumul se lărgi într-un luminiş. O vacă păştea 
liniştită în faţa unei ferme, pe o păşune închisă cu un gard 
vetust de lemn. Vehiculul încetini, iar bariera de lemn se 
ridică automat. Trunchiurile ei cenuşii, noduroase, aruncau 
luciri metalice în lumina dimineţii. Hoverul trecu prin fata 
fermei. Un bărbat în combinezon albastru, cu o puşcă de 
vînătoare pe umăr, salută cu un gest scurt Mai departe se 
ridica o clădire mare, cu faţada din sticlă, un cub Ranavalo. 
Pereţii de culori schimbătoare, dar întotdeauna întunecate, 
păreau transparenti. În interior se desluşeau parcă siluete 
lichide, evoluînd într-un decor vag. Efect înşelător: faţada 
era în fapt alcătuită din oglinzi solare. 

Locotenentul Knabo opri hoverul sub un hangar din paie, 
apucă o prelată de camuflaj agăţată de un stilp şi o aruncă 
peste vehicul. Hoverul dispăru sub o grămadă de fîn. 

— Poftiţi, făcu ofiţerul. 

Agnes şi Vincent îl urmară în tăcere înăuntru. Făcură 
încet înconjurul cubului. Vincent nu observă uşa culisînd şi 
nu auzi nici cel mai mic zgomot. Knabo intră, el îi păşi pe 
urme, iar ceva alunecă îndărătul său, închizindu-se. Se 
pomeniră într-o sală mare, cu mobilier scund, inform, 
asemănător cu o turmă de animale adormite, scăldată de o 
lumină variabilă în intensitate şi culoare. Ferestrele, ori 
ceea ce ţinea loc de ferestre, formau pete strălucitoare, în 


mişcare, ca norii albi pe un cer crepuscular, săpind în 
pereţii de sticlă tuneluri profunde unde dispărea lumina 
zilei. 

Scaunele aduceau cu oi aţipite în jurul stîncii închipuite 
de masa televe. Vincent se trezi cu un pahar în mînă, 
aşezat între Agnes, acoperită de un sutien şi o plasă 
pubiană, ocupată să-şi maseze faţa şi gitul cu un vibrator 
minuscul şi Knabo, manevrind distrat clapele şi butoanele 
caliciului de comunicaţii de alături. Socoti că sosise 
momentul să-l întrebe din nou pe locotenent: 

— Ce doriţi, deci, de la mine? 

Răspunsul nu-l interesa decit pe jumătate. Era mai mult 
sau mai puţin convins că numai timpul putea oferi 
răspunsuri. 

— AŞ fi vrut să port cu dumneata o discuţie detaliată, 
declară Knabo fără să ridice capul. Dar nu sînt sigur că-i 
posibil. Regret cele întîmplate, gestiunea info-logică a 
serviciilor speciale produce adesea genul ăsta de 
imbecilitate. De fapt, camarade, puţin îmi pasă de 
informaţiile pe care hipnordul a reuşit să ţi le extragă, le 
am deja. Toate, sau aproape toate. Interpretarea lor e cea 
care pune probleme, deşi nu sînt convins de absoluta ei 
necesitate pentru acţiunea noastră. 

În orice caz, indiferent de consideraţii, prima noastră 
întîlnire trebuia în mod fatal să aibă loc. N-am fi putut 
începe cu a doua. Cunosc la fel de bine viitorul unde te 
proiectezi dumneata ca şi Administraţia Proiectului. E 
meseria mea să-l ştiu şi să mă întreb dacă este viitorul 
nostru. Am decis să acţionez bazindu-mă pe această 
ipoteză, iar în acest viitor, o ştii, sîntem aliaţi, îndeplineşti o 
misiune pentru mine şi în acelaşi timp lucrezi pentru 
generalul Duax, lucru deloc incompatibil. Am certitudinea 
că loialitatea o acorzi întîi şi întîi cauzei susţinute de mine. 
Inutil să insist. Îl urăşti ca şi mine pe Joseph Poney, îi 
cunoşti identitatea, ai hotărît să lupţi împotriva lui pînă la 
capăt. Pe de altă parte, te îndoieşti de jocul dublu şi, de 
combinaţiile lui Duax, omul Ligii. Exact ca mine. În măsura 
în care scopurile noastre coincid, sîntem însă gata să 


colaborăm cu el şi cu ai săi în vederea unor acţiuni 
precise... 

— Ce misiune voi avea? întrebă Vincent. 

Locotenentul Knabo izbucni în ris. 

— Viitorul va hotărî. Astăzi ne mulţumim să luăm notă. 

— Inţeleg. 

Vincent se ridică, spunînd că-i este foame. 

— Dacă aşteptaţi o clipă, am să pregătesc nişte krill cu 
zmeură şi bulbi de tuberoze cultivați în fermă, zise Agnès. 

— Foarte bine, încuviinţă el. Mă duc la baie. 

Nu dorea să vorbească despre anii pierduţi, nici măcar să 
se gindească la ei. Regreta amar că pronunţase cele două 
cuvinte. 

Stomacul îl durea, iar vezica îl ardea în continuare. Nu 
reuşi să elimine nici o picătură de urină şi nici un gram de 
materie solidă. Fu nevoit să se mulţumească să verse 
puţină bilă. Oare ce mi-au făcut ticăloşii ăştia? Gimsonii, cu 
Agnes în frunte, se făceau direct răspunzători pentru 
tratamentul prost la care fusese supus, dar nu le purta 
pică. Se aşteptase să lucreze pentru SR-ul euro; devenise 
unul de-al lor şi credea că ştie unde avea să-l conducă 
aceasta. Nu se supărase, împotriva destinului nu te 
revolţi... 

Totuşi îi veni ideea că povestea „misiunii” nu constituia 
decit o capcană abilă întinsă de maior... de locotenentul 
Knabo. Knabo pregătea probabil un soi de Mobius, o 
şmecherie ca el să-i istorisească tot ce dorea să afle! 

Oricum însă, era gata să se alăture lui Duax şi lui Knabo 
ca să lupte împotriva poneiştilor. Atunci... capcana nu era 
capcană! 

Ceea ce nu împiedica stomacul să-l doară încă... 

Cînd reveni în încăpere, Agnes pregătea dejunul pe o 
măsuţă joasă. li întinse o ceaşcă aburindă de cafea. Vincent 
respiră mireasma minunată, cafeaua bună devenise foarte 
rară. Duse ceaşca la buze. Se auzi un zgomot sec. Ceaşca i 
se sparse în mînă, iar cafeaua îi arse degetele, pătîndu-i 
pantalonul şi îmbibînd mocheta. Bucăţile de faianţă îi 
căzură la picioare. 


Locotenentul Knabo sări cu N'Manul D în mînă, se răsuci 
pe loc, apoi cobori arma. 

— Sincer să fiu, pentru o clipă am crezut că s-a tras în 
noi. 

Agnes îi turnă altă ceaşcă de cafea şi i-o întinse. Vincent 
se indispuse. O idee bizară îl rodea. Să zicem că Knabo 
încearcă să mă drogheze pentru a mă interoga prin metode 
clasice, acum că m-a convins că sîntem aliaţi. Să 
presupunem că asta modifică viitorul, inversează 
cauzalitatea, sau Dumnezeu mai ştie ce. Atunci, s-ar 
genera un fel de undă care... Nu, nu merge. 

Ţinea ceaşca, dar nu sorbea din ea. Locotenentul Knabo 
îşi bea cafeaua cu înghiţituri mici şi îl privea surizător. 
Vincent ezită... Un zgomot de galopadă îi determină pe toţi 
să se întoarcă. Prin faţa casei trecea un cal, aproape 
atingînd terasa, se îndepărtă puţin în direcţia fermei, apoi 
reveni. De astă dată se opri înaintea peretelui de sticlă, 
înaintea celor trei oameni pe care părea să îi observe. In 
dreptul lui se deschise o fereastră cu forma vagă a unei 
flori cu patru petale rotunjite. Ea se imobiliză, iar Vincent 
pricepu că cineva, fie locotenentul, fie Agnes, acţionase o 
comandă să blocheze mecanismul. Calul împietrise şi el, 
privind fix oamenii, un cal frumos, un murg rotat, foarte 
musculos, în schimb, avea un cap osos şi lung, cu nări mari 
ce-i confereau un aer oarecum grotesc. Dar poate că toţi 
caii posedau această configuraţie. Vincent îşi amintea 
scena şi teama îl cuprinse. Ce vrea de la noi animalul ăsta? 
Calul se apropie în continuare de fereastră şi puse botul pe 
sticlă. 

Vincent lăsase ceaşca în mod discret, diversiunea putea 
să-l salveze. Calul încercă să se ridice pe zidul de sticlă, se 
menţinu o clipă pe picioarele din spate. Vincent se retrase 
cu bruscheţe, izbi colţul mesei şi vărsă ceaşca. Cafeaua se 
răspîndi pe jos pentru a doua oară. Animalul scoase un 
nechezat ciudat şi porni în galop, iar Vincent îşi şterse 
sudoarea de pe frunte. li fusese realmente frică. 

— Foarte bizar, rosti locotenentul Knabo cu o voce 
gînditoare. 


Agnes era palidă. Mina în care ţinea cafeaua îi tremura, 
iar cîteva picături i se prelinseseră între sînii bronzaţi. Abia 
atunci Vincent remarcă, ofiţerul avea scos iarăşi N'Manul. 
Se pregătea să tragă? 

— Ce-i cu animalul acesta de circ? aruncă locotenentul. 

— O fi existind prin împrejurimi un manej, ori ceva 
asemănător, sugeră Agnes. 

Vincent spera că vor uita să-i toarne o a treia ceaşcă. Mai 
mult, voia să pună o întrebare importantă. Socoti că nu era 
potrivit să aştepte, fiind aproape convins că evenimentele 
urmau să se precipite. Întrebă cu un glas calm, dar sec: 

— Puteţi să-mi spuneţi ce s-a întîmplat cu Ella, 
locotenente Knabo? 

— Mi-e teamă că a avut necazuri. Eu unul nu sînt 
implicat. Imbecili există pretutindeni, Gimsonii nu fac 
excepţie. Au interogat-o pe Ella cu un hipnord şi, ceea ce ţi 
se putea întîmpla şi dumitale... 

Se întrerupse, duse încă o dată mîna la pistolet. Pe 
pajiştea din faţa casei ateriza, aproape în surdină, un 
elicopter roşu al armatei. Calul murg făcu încă un tur în 
galop înainte de a fugi. Patru bărbaţi coboriră din aparat şi 
se îndreptară spre clădire. În frunte mergea un ofiţer 
superior în uniformă colantă, albastră. Ceilalţi purtau şi ei 
uniformele albastre ale forţelor aeriene europene. 

Knabo se uită la Vincent şi zimbi. 

— Prea tirziu. Mai bine să mergem. Era de prevăzut 
însă... 

Ridicîind din umeri, ieşi în întîmpinarea delegaţiei 
militare. Agnès şi Vincent îl urmară. Întîlnirea avu loc pe 
terasă, între fermă şi piscină. Colonelul aviator îl domina pe 
Knabo cu treizeci de centimetri buni. Avea umerii foarte 
largi, talia subţire, muşchii ca nişte şerpi enormi îi umflau 
combinezonul. Părul blond îi acoperea ca o perie stufoasă 
capul masiv, cu un chip puţin pătrat, osos dar blind. Salută 
cu două degete ridicate şi se prezentă: 

— Colonelul Charles Duax, aviația logistică. 

— Locotenentul Knabo, cercetare terestră. 


Cei doi se priviră cu surisuri nonşalante ce disimulau o 
profundă curiozitate. Vincent îl fixă la rîndu-i, cu gura 
căscată, pe colonel. Regăsea un personaj familiar al 
benzilor desenate din propria copilărie. Duax nu părea însă 
să-i fi observat uimirea. 

Se instală o clipă de tăcere, întreruptă de nechezatul 
calului nebun, ce continua să se învirtă în jurul casei. 
Vincent se întrebă dacă nu cumva soarta i se afla în joc, o 
dată în plus. Alte evenimente se pregăteau, o ştia. Să 
vedem... Nu încerca să ghiceşti, încearcă să-ţi aduci 
aminte! Numai că memoria îi era bruiată în mod straniu. 
Aşteptase destul şi se simţea condamnat să meargă înainte 
pe şinele destinului, cu o încetineală exasperantă... 

Colonelul Duax o privi rece pe Agnès, îmbrăcată numai în 
bikini, în dreapta locotenentului. 

— Mergeţi să vă îmbrăcaţi, rosti cu o voce joasă. 

Apoi, întorcîndu-se spre Knabo: 

— Locotenente, ce îţi trebuie ca să accepţi anularea 
imediată a operaţiunii în curs? 

— Să formulaţi ordinul în codul potrivit, domnule colonel, 
replică Knabo. 

Duax apucă AM-ul suspendat pe umăr şi începu să apese 
clapele. Calul nebun se ridică în două picioare şi privi 
oamenii, închizîind nările şi dezvelindu-şi dinţii lungi. Ai fi zis 
că ridea. Pe Vincent îl frapă asemănarea sa cu generalul - 
colonelul - Duax. 

— Codul operaţiunii voastre este 214 14N 010 STUD, 
silabisi lent Duax. 

Un reactor trecu pe cer bubuind. Pe Vincent îl încercă 
iarăşi fiorul de spaimă, începea să-şi amintească. 

— Exact, confirmă Knabo, dar pentru serviciul meu există 
un nume de cod figurat. 

Calul încercă să înainteze pe picioarele din spate, nu 
reuşi şi fugi. Se apropie de împrejmuire şi alergă pe lîngă 
ea ca şi cînd ar fi dorit s-o traverseze, să treacă de ea. 
Poate că se dovedise prea înaltă. Reactorul îi survolă din 
nou, vizibil mai jos. Colonelul Duax ridică ochii. 

— Numele de cod figurat este Joseph Valere. 


— Foarte bine, încuviinţă locotenentul. Ordinul de 
declanşare era NRK întîi ianuarie. Îmi puteţi da ordinul de 
anulare? 

— Nimic mai simplu, făcu Duax. 

Şovăi o clipă. 

Calul încercă să sară peste gard. Căzu cu unul din 
picioare prins între două trunchiuri false şi scoase un 
nechezat de suferinţă. Misteriosul avion continua să se 
rotească în văzduh. Vincent îşi puse întrebarea cîte minute 
sau secunde avea să-şi urmeze încă zborul, înainte de a se 
prăbuşi peste clădire. 

— lată, spuse Duax, cu privirea lipită de cadranul 
AM-ului. Ordinul de anulare, NLD Javert 00. Bine? 

Locotenentul salută scurt. 

— Da, domnule colonel. Vă informez că îmi asumasem 
responsabilitatea să anulez Joseph Valère acum două 
ceasuri. Camaradul Vincent Blaise, aici prezent, ne-a urmat 
de bunăvoie, estimînd că îi era necesară odihna înainte de 
a reveni la post. 

Colonelul Duax înclină capul în direcţia lui Vincent, care îi 
returnă cu un minimum de efort salutul. 

— Domnule general, vă cer permisiunea de a părăsi 
imediat locul, rosti el. 

— Sosesc prietenii dumneavoastră. 

Un automobil se opri de cealaltă parte a barierei, un 
hover Waterbee. Din el coborîră un bărbat şi o femeie, iar 
în interior rămaseră cel puţin alte două persoane. Bariera 
se ridică. Bărbatul şi femeia intrară. Vincent îi recunoscu pe 
Paul Losander şi pe Nataşa. 

— Nu vă apropiaţi! strigă el. Întoarceţi-vă la maşină. Vin 
şi eu. Repede! 

Duax îl privi cu o expresie interogativă. Vincent ezită, 
cunoştinţele sale relative la viitor îi confereau o putere 
înspăimîntătoare. Avea dreptul să interfereze cu destinul? 
Duax şi Knabo constituiau personaje cheie ale viitorului. ŞI 
oricum, în 2025 existau încă. 

Dar poate c-au supravieţuit pentru că i-am salvat eu! 


— Aparatul de observaţie automat care ne-a survolat de 
cîteva ori se va prăbuşi aici peste un minut! 

Fugi către Waterbee. Paul Losander îşi ocupase locul la 
volan, poate că şi el îşi amintea... Una din portiere era 
deschisă. Vincent se aruncă înăuntru. Il zări pe Duax 
alergind către elicopter, gesticulind. Rotorul se învirtea 
deja. Knabo îl urma. Se năpustiră în aparatul care decolă 
instantaneu. Losander nu încercă să manevreze. Lansă 
hoverul într-un marşarier brutal. Vincent se gîndi la Agnès, 
tinăra femeie a Gimsonilor, în clădire ca să se îmbrace. 
Prea tîrziu... 

Micul reactor fără pilot apăru la rasul pădurii, sclipire 
albastră şi gălbuie, fulger frînt, țipăt de fiară torturată. 
Pămîntul tremură, iar flăcări roşii se ridicară în aer. 
Elicopterul colonelului Duax fu suflat înspre pădure, acroşă 
virful unui pin şi ateriză în catastrofă. Cei doi ieşiră, scăpînd 
ca prin urechile acului... O coloană de fum negru urca din 
luminiş. Pe capota hoverului căzu o bucată de metal. Tot 
felul de resturi plouau din văzduh, printre arbori şi pe drum. 
Losander reuşi o întoarcere ultrarapidă. 

— Bravo, Vincent! 

Vincent respiră parfumul Nataşei, se lăsă pe spătarul 
scaunului şi închise ochii. Inch'allah. incerca o satisfacţie 
aproape voluptoasă. Apoi îşi aduse aminte de Agnes, Agnes 
şi Ella. Se simţi complice al sorții. 

— Nu te vei întoarce în Valea Eyre-ului, îi comunicase 
Paul Losander. Ca măsură de securitate. Ne vom revedea 
mai tîrziu. Charles de Mellan te aşteaptă la Ares... 

— Aeroiahtul doctorului Orenbourg ne aşteaptă la Porge, 
rostise puțin mai încolo Charles de Mellan. 

— Doctorul Orenbourg ne aşteaptă la reşedinţa sa 
spaniolă. 

— Eva de Brunswick ne aşteaptă la Institutul Maria 
Goyan din Viana. Vom face un ocol să o întîlnim. 

— Comandantul ne aşteaptă... 

Viitorul ne aşteaptă! 

Aeroiahtul Thule - un Boeing Planète special amenajat - 
îi aştepta plutind pe pernele de aer. Control polițienesc 
amănunţit, poliţişti în civil şi în uniformă. Vincent remarcă 
cel puţin cinci categorii de uniforme. Charles de Mellan 
poseda un cod de rang înalt, trecu repede de cordon 
împreună cu cei trei însoțitori: secretara, garda de corp şi 
Vincent. 

Cinci minute mai tîrziu se aflau în zbor. Aveau la 
dispoziţie o cabină confortabilă, cu patru fotolii şi alte două 
separeuri. Aparatul părea echipat pentru înconjurul lumii. 
La coniac fură serviţi cu varză acră şi cu iaurt la vodka 
iraniană. Cafeaua fierbinte era stropită cu un „tonic 
natural”, un alcool necunoscut. 


Stewardesa în rochie lungă le urase bun venit, însă nu 
răspunsese la nici una din întrebări, Charles de Mellan 
suridea beatic, secretara îşi rodea unghiile, iar gorila citea 
plictisit o casetă-ziar. Vincent se gîndea la Agnes şi la Ella. 
Imaginea calului înnebunit îi revenea în minte iar şi iar, în 
pofida voinţei sale. 

Charles de Mellan scoase din buzunar o pipă, apoi o puse 
la loc cu un gest neîndemînatic. Opinia publică condamna 
tutunul şi campania electorală demara. Vincent îl privi 
zimbind: 

— Aşadar, viitorul vicepreşedinte al Uniunii europene 
doreşte să mă vadă? Ce onoare pentru mine! 

De Mellan nu păru să remarce tonul sarcastic. Răspunse 
prudent: 

— Doctorul Orenbourg este într-adevăr coechipierul lui 
Mickey Trogen, chiar dacă oficial nu s-a anunţat încă. 
Sîntem siguri de victorie, dar nu trebuie în nici un caz să 
lăsăm să se vadă că ştim ce ne rezervă viitorul... 

— De ce? Opinia publică nu a fost niciodată mai avidă de 
profeţi şi profeţii! 

— Sînt instrucţiuni ale însuşi doctorului Orenbourg. 
Revelaţii premature i-ar putea periclita strategia. 

Într-adevăr, gîndi Vincent, lumea va afla destul de 
curînd că Joseph Poney este Mikail Orenbourg! 

Urmă o tăcere prelungă. 

Aeroiahtul atinsese altitudinea de croazieră. Părea să se 
îndrepte spre sud, direcţie aproximativă: Portugalia. Joseph 
Orenbourg se găsea, limpede, în cealaltă parte a Spaniei. 
Escala portugheză fusese deci programată. Sloganurile PDR 
defilau încontinuu pe pereţii cabinei... 

Către un viitor fără egal: Partidul Democratic al 
Renaşterii... Dumnezeu, Pacea, Europa: PDR... Să mergem 
pe urmele Marilor înaintaşi cu Partidul lui Mickey Trogen 
şi al lui Mikail Orenbourg... PDR. 

Partidul Păcii, al Ordinii şi al Normalităţii... 

Se ridică. Gorila tresări. 

— Mă duc la baie, explică Vincent. 


Imposibil să urineze, era prea încordat, iar vezica îl durea 
din ce în ce mai tare... Se privi în oglindă. Cum va arăta 
peste cincisprezece ani? Reuşita îi va permite probabil să 
facă apel la diverse tratamente regenerative, cu sau fără 
grefele obişnuite (cel puţin pentru un număr mic de 
privilegiați) în 2025. Slăbise, oasele feţei luceau sub pielea 
un pic gălbuie. Părul în dezordine, aspru şi întunecat, îi 
cădea pe obraji asemeni unor urechi de cîine, ca la ceafă să 
se îmbirlige precum o codiţă de răţoi. Privirea îl neliniştea: 
fixă, încordată, arzînd cu o strălucire puţin nesănătoasă. Se 
întrebă dacă nu erau ochii unui fanatic, ai unui iluminat, ai 
unui idealist. Nu aparţinea aceleiaşi rase ca şi poneiştii pe 
care voia să-i combată? 

Muşchii i se destinseră în cele din urmă. Fu în stare să 
urineze, cu o arsură puternică ce se estompă puţin cite 
puţin. Apoi fu nevoit să lupte împotriva unui tremurat bizar 
al tuturor membrelor. Oare nu se intoxicase, într-un fel sau 
altul? Nu. Emoţia... nu era decit emoția. Să spunem 
lucrurilor pe nume, îşi zise. Teama, Vincent Blaise, pur şi 
simplu mori de frică! 

Se reîntoarse în cabină clătinîndu-se. Doar secretara îl 
observă, dar nu făcu nici un comentariu. 


Thule se aşeză pe o platformă marină, la proximitatea 
frontierei hispano-portugheze. Vincent se simţea mai bine. 
De Mellan îl invită la o scurtă excursie în Portugalia; 
Institutul Maria Goyan se găsea foarte aproape. Eva de 
Brunswick, sufletul Partidului Renaşterii, dorea neapărat să 
îl vadă. Pe vremea cînd nu era decit un mic jurnalist la o 
foaie de scandal, Mickey Trogen o scosese dintr-un 
eros-centru hamburghez ca să facă din ea o amantă şi o 
informatoare. Mai tirziu fusese convertită la castitate 
mistică de Maria Goyan, fondatoarea Bisericii Fatima. 
Devenise pensionara Institutului de Cercetări Spirituale din 
Viana, mai cunoscut ca Institutul Maria Goyan. Maria se 
stingea. Cu siguranţă, Eva avea să-i succeadă sub numele 
de Maica Brunswick. În aşteptarea evenimentului, trecea 


drept şef ocult al PDR. Mikail Orenbourg şi colaboratorii săi 
nu-i puteau refuza nimic... 

Vincent urcă la bordul unei ambarcaţiuni împreună cu de 
Mellan, garda de corp şi un individ în uniformă maronie. În 
port îi aştepta un hover. Douăzeci de minute mai tirziu 
ajunseră la Institut. 


Două tinere femei, înveşmintate în haine maronii şi 
pantaloni negri, cu părul înnodat pe creştet în cocuri 
întunecate, cu mîinile albe încleştate pe pistoale cu ace, îi 
întîmpinară tăcute la intrare; altfel spus, în capul unei scări 
de douăzeci de trepte, sub un maiestuos portal din coloane 
torsadate. O jumătate de duzină de cîini sălbatici le 
înconjurau, legaţi cu lanţuri groase, fixate de dalele terasei. 
Traseră de colierele de metal, mirîind înfundat. Doi dintre ei 
încercară chiar să latre, dar erau muţi. Poate efectul 
anumitor manipulări, ori poate că doar gitul le era mutilat... 
Vincent nu înţelese imediat că şi paznicele în tunici maro 
aveau o condiţie asemănătoare, din aceleaşi motive. 

Aceste femei reprezentau cei dintii serafimi ai lui Joseph 
Poney! 

De Mellan îşi declină identitatea şi îşi prezentă însoțitorii, 
apoi întinse uneia din femei o plăcuţă de metal pe care ea 
o examină, înapoindu-i-o repede. Cerberul următor era un 
orb, învelit într-o mantie îmblănită, brună. Apucă placheta 
cu degetele lungi şi subţiri şi o palpă cu răbdare. De Mellan 
aşteptă cu un aer umil. La sfîrşit, orbul lansă un strigăt 
răguşit. Apărură alte două gardiene. Cu un gest, una dintre 
ele ordonă vizitatorilor să o urmeze. 

Culoarele erau largi, albe şi goale. Nu se vedea nici cea 
mai mică piesă de ornament, nici un tablou, nici o floare. 
Ghetele fetelor bocăneau pe dale. Ajunseră la un post de 
primire şi se îndepărtară fiecare în direcţia ei, pe culoare 
perpendiculare. 

O femeie în bluză albă, cu ciorapi de asemeni albi, ieşi 
înaintea lui de Mellan. Blondă, machiată, drăguță. Suridea. 
Pe deasupra vorbea o franceză impecabilă. 


— Bună ziua, salută ea, sora Eva de Brunswick îl va primi 
pe fratele Vincent în prezenţa Maicii Noastre Maria Goyan. 

Schiţă un gest de scuză la adresa lui de Mellan. 

— Sînt dezolată. Trebuie să aşteptaţi în sala de meditaţie 
ori în capelă, după cum doriţi. 

De Mellan disimulă stîngaci o grimasă de decepţie. Gorila 
mormăi: 

— Nu există bar? 

— Îmi pare rău, nu. Apoi către Vincent: Doriţi să serviţi, 
un cordial nealcoolizat înainte de întrevedere? 

— Îmi pare rău, nu, replică Vincent. 

— Urmaţi-mă, făcu tînăra cu un ton înţepat. 

Ajunseră la o rotondă iluminată de vaste spaţii deschise. 
O grilă bara complet culoarul  deservind aripa 
perpendiculară. Plăci prinse de pereţi, de o parte şi de alta 
a gratiilor, alături de simbolul biohazard, anunțau cu 
caractere albe, puţin vizibile pe fondul galben: 


Laborator de inginerie genetică 
Risc IV 
Dumnezeu să ne apere 


Experiențele biologice ale poneiştilor debutaseră aici şi în 
Centrul de Cercetări din Samba. 

Lîngă ascensoare se găsea postat un orb. 

— Etajul patru, îi comunică însoţitoarea. 

Orbul se înclină, deschise uşa şi dispăru după o altă 
reverență. 

— Sus veţi fi aşteptat de altcineva, explică femeia înainte 
de a se îndepărta. 

Ascensorul urcă încet ca un melc. Vincent se simțea 
foarte deprimat, avea senzația că se găseşte În viitor, fără 
să fi părăsit totuşi prezentul. Ascensorul se opri, dar uşa nu 
se deschise. Vincent aşteptă citeva secunde, după care 
încercă să o împingă. În van. Îşi trase suflul de cîteva ori, se 
sprijini de perete şi închise pleoapele. 

Din difuzor se auzi o voce blindă: „Voința lui Dumnezeu e 
lege. Duşmanii noştri sînt şi ai Săi. Rugaţi-vă!” Abia după 


aceea liftul se deschise. Vincent se pomeni pe un culoar 
strimt, în penumbră. Vitralii rare aruncau pete colorate pe 
dalele cenuşii. O fată în robă maronie îi ieşi în cale, îşi drese 
glasul, schiţă un gest scurt. Gardienele Institutului să fie 
toate mute? O urmă pe hol, apoi pe o scară elicoidală şi 
mai strimtă încă. Numără treizeci şi două sau treizeci şi trei 
de trepte, probabil treizeci şi trei. Se opriră pe un palier. 
Femeia îngenunche pe piatra goală şi bătu prudentă la 
baza unei porţi armate cu ferecături masive. După care 
aşteptă, bătu din nou. Aşteptă... Vincent rămase îndărătul 
ei, nesigur, incredul, cu inima bătînd să-i spargă pieptul. Se 
întrebă dacă nu executase un salt, un voiaj spontan în 
viitor, dacă nu se găsea deja în inima Imperiului... Poarta se 
deschise. 

O femeie blondă şi mare, îmbrăcată într-o mantie verde, 
apăru în cadrul uşii şi îi privi cu un aer distant şi rece. Dădu 
înapoi şi îi făcu semn să intre. Gardiana pătrunse la rîndul 
ei în cameră, cu capul plecat şi mîinile împreunate. Vincent 
clipi din ochi. Într-un colţ al încăperii se găsea un cămin 
electric extrem de strălucitor. Un parfum greu de esențe 
plutea în aer. Vincent făcu cîţiva paşi pe o rogojină de 
culoare închisă, evitind să se uite alături de şemineu. O 
voce slabă murmură citeva cuvinte pe care nu le înţelese. 
Zări atunci, aproape chiar sub lampă, o formă întinsă sub 
un cearşaf alb, un chip de ceară, un păr lung cu fire albe. 
Doi ochi strălucitori se întoarseră spre el şi îl fixară. 

Bolnava era Maria Goyan, fondatoarea Institutului. 

Din umbră ieşi un alt personaj. Un bărbat de vîrstă 
medie, cu barba deschisă la culoare şi privirea metalică. 
Vincent îşi reţinu respiraţia: îl recunoscuse pe doctorul 
Sherman, cel care avea să fie în cîţiva ani medicul personal 
al lui Joseph Poney! 

— Dumneata eşti Vincent Blaise? făcu doctorul pe un ton 
sarcastic. Ai venit să arăţi ce eşti în stare? 

O bruscă dorinţă de răzbunare fulgeră în sufletul lui 
Vincent. Nemernicule, îţi voi arăta eu... Maria Goyan puse o 
întrebare cu o voce aproape inaudibilă, în portugheză. Eva 
de Brunswick traduse: 


— Maica Noastră întreabă dacă într-adevăr călătoriţi în 
viitor. 

Doctorul Sherman ricană. Pielea lui Vincent se încreţi, iar 
muşchii i se încordară. Se forţă să-şi păstreze, calmul 
pentru a răspunde. 

— Călătoresc în propriul meu destin, cunosc oarecum 
viitorul pe care-l voi trăi. În 2025... 

Muribunda murmură din nou, cu o vehemenţă ce-i tăie 
suflul: 

— Ar vrea să ştie dacă aţi văzut Poney-Dragonul, zise 
Eva de Brunswick cu un glas neutru. 

Stătea lîngă patul de lemn unde era întinsă Maria Goyan. 
Doctorul Sherman se aşezase pe un scaun cu picioare 
scurte, la căpătiiul aceluiaşi pat. Luă mîna Mariei, apoi se 
aplecă spre bătrînă şi îi şopti cîteva cuvinte. 

— Doctore, te rog, interveni Eva. Avem motive 
întemeiate să credem că Vincent Blaise este, dintre toţi 
călătorii în destin, cel care îl cunoaşte cel mai bine pe 
Monsenior. Vorbeşte, Blaise. 

Şi Vincent răspunse pentru a se răzbuna pe doctor. 

— Da. Am văzut exemplarul din Castelul Cerului, l-am 
atins... 

Tăcere, murmur, traducere. Doctorul Sherman se abţinu 
să ricaneze. Întrebarea Mariei Goyan sună surprinzător: 

— Maica întreabă dacă era frumos. 

— Era frumos, conveni Vincent cu un soi de mîndrie. 

— Şi puternic? 

— Şi puternic! 

Maria Goyan se calmă. Cu un gest, doctorul Sherman 
ceru să se facă linişte. Eva de Brunswick îl luă de braţ pe 
Vincent şi îl trase afară din încăpere. Coboriră. Un culoar, 
un hol, traversară o grădină luxuriantă unde lucrau cîțiva 
bărbaţi într-o atmosferă anormal de frustrantă, îmbrăcaţi în 
mantii grosolane, maroniu întunecate. Eva îl conduse 
într-un apartament luxos, în obscuritate, îl rugă să se aşeze 
şi dispăru o clipă. li auzi vocea, avu impresia că 
telefonează. O tînără mută îi servi o ceaşcă de ceai şi 
prăjituri. Întîlnirea se transforma în reuniune mondenă. În 


schimb, de cînd părăsise donjonul Mariei Goyan nu 
pronunţase nici un cuvînt. Dorind să se adreseze tinerei 
servitoare, fata îi indică gitul cu arătătorul şi scoase un uşor 
mormăit nazal. Foarte bine, se resemnă. Işi bău ceaiul 
fierbinte şi-şi impuse să nu se gîndească la nimic. 

Nu o auzi pe Eva de Brunswick revenind în salon. Tresări 
cînd ea îi puse întrebarea: 

— Acceptaţi o discuţie cu Maestrul Xavier Borr? 

Vincent ridică din umeri. Ea îi interpretă gestul ca pe o 
aprobare. Citeva secunde mai tîrziu, Borr intra înăuntru; un 
bărbat tînăr, înalt, zvelt, destul de frumos şi mai curînd 
timid. Era îmbrăcat într-un compleu elegant de catifea 
uni-cenuşie, purta o cravată închisă la culoare, o centură 
asortată la costum şi pantofi albi cu negru, cu catarame 
argintii. Părul îl avea tuns scurt, unghiile lungi, iar ochii 
protejaţi de lentile groase îi confereau o privire nesigură: 

— Am auzit vorbindu-se mult despre dumneavoastră, 
domnule Vincent Blaise! rosti el întinzînd o mînă nervoasă 
şi caldă. Vocea îi trăda un entuziasm reţinut. 

Sorbind din ceai, nu încetă să-l studieze pe Vincent. Din 
vreme în vreme, vărsa cite puţin lichid pe frumosul lui 
costum. Nu părea să-şi dea seama. Şi deodată, vărsă 
aproape un sfert de ceaşcă. Arsura îl deşteptă, izbucni în 
ris. 

— Ah, sînt doctor în fizică! exclamă în chip de scuză. 

Eva de Brunswick rise la rîndul ei, din vîrful buzelor. 

Vincent zîmbi. Gheaţa se spărsese. De la timp (o atit de 
minunată toamnă...) se ajunse foarte repede la timpul care 
trece. Timpul, destinul. Călătoria, Cavalerul. 
Poney-Dragon... Vincent nu mai reuşea să-şi amintească 
rolul jucat de Xavier Borr în viitor. În orice caz, ceva legat 
de Poney-Dragon. 

Şi într-adevăr, Poney-Dragonul îl interesa. 

Curiozitatea lui îl distra pe Vincent, care nu reuşea să 
creadă în realitatea acestei arme puţin cam fabuloase. Pe 
de altă parte, nu ştia nimic sau aproape nimic despre 
subiect. Nu avea cîtuşi de puţin dorinţa să suporte un nou 
interogatoriu, totuşi, interesul purtat de Borr celor mai 


neînsemnate cuvinte ale sale, celor mai banale reflecţii, îl 
flata mai mult decît voia să admită. Vedea bine că şi 
frumoasa Eva era la fel de fascinată. Borr i se adresa cu o 
deferenţă extremă, se simţea basculînd în acel viitor unde 
era un personaj important: prietenul gauleiterului Jeppner, 
consilierul şi aproape confidentul lui Joseph Poney... 

Puțin cîte puţin intră în joc, se înfierbîntă, iar amintirile îi 
reveniră. Gîndi o clipă că aducînd informaţii din viitor unui 
om capabil să le utilizeze, putea foarte bine să provoace un 
soi de mobius, o inversie de cauzalitate, ori ceva 
asemănător. Nu, inversia cauzalităţii nu exista. Se amuză 
cu acest gînd. Se distra şi totodată îl încerca un pic teama, 
sporindu-i excitarea. 

— După părerea dumneavoastră, întrebă Borr, ce 
energie, o energie formidabilă presupun, utilizează 
Poney-Dragonul? 

Vincent scoase un hohot vesel. Ştia. În chiar acel 
moment îşi adusese aminte... Savură senzaţia, oarecum 
puerilă, de putere. Impulsul de a tace îl străbătu, să tacă 
să-şi demonstreze forţa. Dar impulsul contrar se ridică în el, 
doborîndu-i veleităţile de rezistenţă. 

— Poney-Dragonul utilizează energia Petei Albastre. 

Încercă imediat o bucurie extrem de intensă, o bucurie 
totală a corpului şi a minţii, ca şi cînd ar fi făcut dragoste cu 
o fată adorabilă, magnifică, iar reuşita ar fi fost perfectă din 
toate privinţele... Lăsă delicioasele vibrații să-i alerge de-a 
lungul nervilor, ascultă sîngele cald prăbuşindu-i-se în 
cascade prin vene. |ntinse mîna să ridice ceaşca; era goală. 
Servitoarea se repezi să i-o umple. Tăcerea însăşi poseda o 
anumită senzualitate şi se menţinu îndelung. Exaltarea lui 
Vincent scăzu treptat Un orgasm frumos! constată într-un 
tîrziu. 

Dar, bunule Dumnezeu, ce se întîmplă? Observă că 
lumina din salon trecuse de la portocaliu la albastru. 
Parfumul se schimbase şi el: aducea acum a mosc. O 
muzică înceată şi lentă, cu clinchete cristaline curioase, pe 
care nu o remarcase pînă atunci, plutea de nu se ştie unde 
în lungul draperiilor, a lustrelor, sub mobile şi pe deasupra 


ferestrelor. Ascultă. Nu recunoscu nici piesa şi nici 
interpretul. 

incepea să-i fie frică. Îşi bău ceaiul, arzîndu-şi limba. Se 
răsuci spre Eva să-i ceară permisiunea să plece. Ea nu mai 
era acolo. Se instală întunericul. 

— Sosim, se auzi glasul lui Charles de Mellan. Aeroiahtul 
plonja spre pămînt. Vincent înţelese că executase un salt 
de cîteva ceasuri în viitor. Din nas îi curgea sînge. 


a pi 


Aterizare lină. Stewardesa negricioasă, îmbrăcată după 
moda spaniolă tradiţională. Un rînd de avioane de 
vinătoare, rachete la capătul terenului. Uniforme, multe 
uniforme. lahtul doctorului Orenbourg aterizase pe un 
aeroport militar. Candidaţii Trogen şi Orenbourg se bucurau 
de sprijinul armatei spaniole, cea mai puternică forţă 
armată convenţională din Europa. 

În aparat pătrunse un ofiţer în violet. Un episcop 
mobilizat, socoti Vincent. Omul strînse mîna lui Charles de 
Mellan, pronunţind nişte cuvinte pe care Vincent nu le 
înţelese. La sol aştepta un alt ofiţer, înveşmîntat de astă 
dată în negru şi în auriu. Tinuta aceasta, Vincent o 
recunoştea: aparţinea poliţiei politice a lui Joseph Poney... 

Omul deghizat în viespe anunţă că fusese trimis să-i 
conducă cu maşina la reşedinţa doctorului Orenbourg. 
Vincent şi însoțitorii săi urcară într-un hidrover japonez. Un 
vehicul porni în faţă şi altul îi urmă. Cu ei luă loc un ofiţer în 
albastru azuriu. Uniforma îi diferea prea puţin de cea a 
Legiunii Spaniole a Renaşterii, evidenţiată cîţiva ani mai 
încolo prin masacrarea roşilor din Catalonia şi Languedoc. 
Oamenii PDR se comportau pretutindeni ca şi cum ar ti fost 
deja stăpînii Europei. Imperiul lui Joseph Poney se 
născuse... 

Cele trei automobile pătrunseră în Parcul Rezidenţei IV. 
Microclimat artificial de tip tropical. Instinctiv, Vincent 


căută bambuşii din ochi. Nu-i zări. Plantaţia trebuia să se 
întindă de cealaltă parte a reşedinţei. 

În faţă, la capătul aleilor ramificate, o casă joasă, cu 
ziduri albe, gen mic palat colonial. De jur împrejur, mari 
grădini franţuzeşti. Vecinătăţile reşedinţei erau degajate pe 
o arie de două-trei hectare. La dreapta, un soi de sat 
african, cocotieri cu frunzişul rar şi costisitoare colibe de 
paie. În stînga o pagodă nedefinită, magnolii înflorite, o 
oglindă de apă presărată de lotuşi şi alei largi, acoperite cu 
nisip roşu: se doreau probabil chinezeşti ori thailandeze. 
Acest decor înşelător disimula (sau avea să disimuleze 
într-o bună zi) un incredibil ansamblu de dispozitive de 
observaţie şi apărare. Lotuşii înfloreau la ciţiva metri 
deasupra  sofisticatelor instalații militare, deasupra 
Poney-Dragonului... 

Un post de mercenari în negru bara drumul principal. 
Maşina din frunte lansă o serie de semnale. Gărzile 
salutară, apoi cele trei vehicule cotiră, făcînd înconjurul 
unui lăcuşor. Se opriră înaintea unui cilindru gros, cu 
marginile rotunjite: treizeci de metri în diametru, peste 
zece în înălţime. Construcţia semăna punct cu punct cu 
farfuria zburătoare din Samba, sistem Ranavalo. Era 
aşezată însă pe sol (ori poate piciorul îi era îngropat) şi 
măsura dublu în dimensiuni... Vincent îşi aminti: în 2025, 
arhitectul Guzman Forrel, prieten al lui Joseph Poney, 
acoperise Europa cu astfel de structuri monopode. Inspirate 
din lucrările lui Ranavalo, dar... Ranavalo fusese animalizat 
asemeni majorităţii negrilor care trăiau încă în Europa, iar 
după aceea şters cu grijă din memorii... 

Deasupra Reşedinţei se învirtea un dirijabil. Pe cocă, un 
inel luminos lansa un slogan. Cele cinci majuscule: Ordine, 
Pace, Normalitate, Ideal, Egalitate... lar cu litere mai mici, 
verzi dar foarte strălucitoare, două nume: Mickey Trogen, 
Doctorul Orenbourg. 

Brusc, Vincent realiză că decola. Încă un voiaj spontan. 
Atracția decorului. Vederea i se înceţoşă, sudoarea începu 
să-i curgă pe faţă. Rezistă cu toate forţele, nu-şi putea 
permite să plonjeze în viitor acum, prea periculos. Oamenii 


doctorului Orenbourg trebuiau să ignore că el... Imbecilul! 
Oamenii doctorului Orenbourg obligat ştiu că sari, asemeni 
tuturor călătorilor. Şi puţin le pasă. Nu fi paranoic! 

Peisajul distins cu greu îi părea totuşi familiar. Vizitase 
deja structura monopodă - în viitor, fireşte. 

Avea mîinile îngheţate şi muşchii spatelui strînşi în 
gheare de metal. Nu-şi mai simţea virfurile degetelor; le 
căută ca şi cum i-ar fi putut fi smulse! Cineva din interiorul 
lui credea în atotputernicia demonică a stăpînului Poney 
Dragonului... Privirea aburită de frică rătăci prin ceaţă. Da, 
era îngrozit şi se sufoca. Nu-i era însă ruşine de această 
spaimă, şi alţii urmau să o cunoască, milioane. Intr-o lume 
sortită groazei... se găsea în anticamera monstrului! 

De Mellan şi ofiţerul în albastru continuau să-l încadreze. 
Apoi, misiunea îndeplinită, salutară cu o simplă înclinare a 
capului şi ieşiră cu spatele. Cu spatele înainte! Ritualul 
Poneist fusese inventat deja... 

Vincent lupta să-şi controleze teama şi să reintre în 
posesia facultăţilor sale. Eşti mai puternic, Vincent Blaise! 
Tu eşti cel care ajunge cel mai departe în viitor. Bărbatul pe 
care-l vei înfrunta, îi eşti egal şi poţi să îl domini! Vei 
triumfa... Insă poate că doctorul Orenbourg o ştie, poate că 
lupta voastră a început deja. Fii pregătit pentru prima 
lovitură. Atenţie! 

Vincent avansă încet spre biroul construit sub forma unei 
duble semiluni, în spatele căruia şedea doctorul Orenbourg. 
Se simţea dedublat şi oscila între prezent şi viitor, mintea 
ducea o luptă depărtată, doar pe jumătate conştientă. Avea 
impresia că miinile şi picioarele nu-i aparţineau, dublura îi 
preluase corpul. 

Se afla acolo, în prezent, în biroul doctorului Orenbourg. 
Aerul condiţionat îi îngheţa transpiraţia pe frunte. Lupta... 
Rezista dorinţei de a se apleca să-şi şteargă gleznele linse 
de Tot (dar Tot e mort...). Acum, aici, se forţă să-l privească 
pe doctorul Orenbourg. 

Doctorul Orenbourg: Joseph Poney. 

Imaginea dictatorului descoperită în memorie se 
suprapunea cu dificultate chipului, siluetei, atitudinii 


doctorului Orenbourg. Imagini parazite, sosite din culoare 
temporale ori din universul-umbră, îi tulburau amintirile. 
Oh, îşi amintea de conferinţa organizată de Nataşa Van 
Lara. Îl revedea pe tipul acela slab, încă tînăr, ce se agita 
pe scena teatrului cu un mers sacadat şi cu gesturi 
vehemente, faţa prelungă şi osoasă, tăiată parcă într-un 
lemn dur şi noduros, nasul curbat, puternic, ochii 
strălucitori. Părul lung, coama deasă pe un craniu leonin... 
îl regăsea pe doctorul Orenbourg. Il regăsise. 

Apoi încercă să rememoreze figura lui Joseph Poney. 
Monseniorul dictator era şi el înalt, arăta încă în floarea 
vîrstei, dar asta nu însemna nimic. Tratamentele de 
reîntinerire deveniseră foarte eficace. Chipul îl avea 
obişnuit, nasul mai degrabă scurt, bărbia... Ei da, Joseph 
Poney, stăpînul Europei din anul 2025, dorise să fie 
reprezentantul unei majorităţi terne şi mediocre, ce alesese 
pacea, ordinea şi normalitatea în referendumul din 2012. 
Pentru a se transforma în Joseph Poney, doctorul 
Orenbourg îşi normalizase progresiv înfăţişarea. 

Vincent încerca sentimente ambigui. Era pe punctul de a 
sucomba fascinaţiei exercitate de dictator. In viitor urma să 
fie un colaborator loial, un consilier ascultat şi în acelaşi 
timp, agentul celor mai neînduplecaţi inamici, Duax şi 
Knabo. Urma să fie ales pentru... Nu, nu trebuia să se 
gîindească! 

Maşinal, schiţă semnul solemn, salutul lui Joseph Poney, 
mîna dreaptă la mijlocul frunţii, degetul mare apăsat la 
rădăcina nasului, arătătorul atingînd părul. Gestul fusese 
executat mecanic... sau oare machiavelic? Doctorul 
Orenbourg îl privea fix. 

Cuvintele îi răsunau în minte: veriga arzătoare, 
camioanele distrugerii, cartierele compacte... Cartierele 
compacte, oraşele lipsite de străzi unde Joseph Poney 
închidea sub-proletarii. Sau procedeul draconic, soluţia 
finală pentru opoziţia politică! 

Deriva îl cuprinse iarăşi. Vreme de o clipă, biroul lui 
Joseph Poney se suprapusese monopodului doctorului 
Orenbourg. Un soi de fantomă înaintă spre el, străbătind 


spaţiul şi timpul, traversind chiar trupul lui Mikail 
Orenbourg. Un orb înveşmintat în aba albă. Uniforma 
orbului sfint... unul din misticii feroce ai Renaşterii 
spirituale. Mergea cu braţele întinse, cu braţele în sus. 
Dispăru cînd Vincent fu gata să ţipe de groază. Unul din 
acei nebuni demenţi, (altceva decit nebunul bufon), ce 
serveau drept gărzi  Monseniorului dictator. „Nebun 
dement”, un termen al viitorului, un pleonasm necesar să 
exprime haosul unei epoci fără sens... 

Lui Vincent îi era frig. Stătea în picioare în faţa lui Joseph 
Po... a doctorului Orenbourg. Cele două semiluni ale 
biroului se atingeau în părţile lor convexe. Erau inegale, iar 
doctorul Orenbourg şedea în scobitura celei mai strîmte. 
Cealaltă putea primi trei vizitatori. 

Bărbatul schiţă o mişcare din trunchi, o înclinare ce săltă 
bogata coamă leonină, apoi îl privi pe Vincent şi rămase 
nemişcat. 

Vincent sfîrşi salutul, coborind încet mîna de-a lungul 
trupului. Doctorul Orenbourg surise extaziat şi, la rîndu-i, cu 
emoție, cu o neîndeminare tremurindă, făcu semnul 
solemn. După care se porni să rîdă, îi întinse mîna şi lansă 
cîteva silabe în rusă. Arăta teribil de impresionat. Vincent 
înţelese că lovise unde trebuie, precis şi adînc. Cu acest 
simplu salut cîştigase pentru totdeauna încrederea celui ce 
avea să fie Joseph Poney. Destinul se împlinea. 

Doctorul Orenbourg purta un compleu de vară din 
mătase cenuşie, cu minecile pînă la jumătatea braţului, 
reverul în trei părţi, un colier de perle albe (ai fi zis 
osemintele unor animale mici, ori dinţi de om) pe cămaşa 
bleu. lar pe plastronul cămăşii, dezvelit de decolteul adînc 
al vestei, se putea citi sloganul PDR în litere fluorescente, 
rind pe rînd negre şi de aur: pace, ordine, normalitate... 
Trei din cele cinci majuscule. P.O.N. Adaugă inițialele 
egalităţii şi idealului şi obţii PONEI, transformă l-ul final în 
YESIN 

Hohotul doctorului Orenbourg răsuna încă în încăpere. 
Nu avea nici o justificare, sau poate avea prea multe. 
Personalitatea bărbatului se exprima firesc prin suflul 


puternic, prin torentul de sunet. Poate că Joseph Poney 
ridea de pe acum de această Europă vlăguită, pregătită să-l 
întîmpine în triumf, pe care avea s-o calce în picioare în mai 
puţin de cincisprezece ani! 

Vincent îşi ajustă psihicul prezentului, ritmului temporal 
unde trăia. Doctorul Orenbourg pronunţă, pe un ton calm şi 
neutru, prima sa propoziţie în franceză. 

— Domnule Blaise, vă rog să aveţi amabilitatea de a 
reface încet salutul dumneavoastră, acest... hmm! Cum îi 
spuneţi? 

— Semnul solemn? Poftiţi! 

Descompuse gestul, ca în mijlocul unei comedii baroce, 
împingînd la limită caricatura atit cît îi permitea ralantiul. 
Demonstrația îi produse o plăcere ce-i alungă alte gînduri. 
îndeplinea o misiune, lucra pentru Duax şi Knabo şi 
cîştigînd încrederea doctorului Orenbourg, pregătea deja 
prăbuşirea lui Joseph Poney... Nu, prea era frumos să fie 
adevărat! 

lar doctorul Orenbourg îl observa cu o atenţie fantastică. 
Cînd Vincent duse mîna dreaptă înaintea feţei, cu o mişcare 
ţeapănă (încetinitorul nu se potrivea cu această ultimă 
fază, riscind să strice întreg efectul gestului) scăpă un 
suspin adînc, urmat de risetul unui cazac fericit. 

— Teribil, ha, ha, ha! Voi încerca şi eu. Să-mi spuneţi 
dacă e bine. Aşa? 

— Scuzaţi-mă Monseniore, explică Vincent. Aşa sînteţi 
dumneavoastră salutat. La dumneavoastră, mîna trebuie să 
fie puţin deplasată spre stinga, degetele foarte puţin 
îndoite. Şi coboriţi-o ceva mai repede şi mai spre stînga. 
Cam în felul acesta, cred. 

— Foarte bine, reiau. Atenţie! 

Doctorul Orenbourg aprinse oglinda electronică de pe 
biroul său şi exersă circa un minut, urmărindu-se şi privind 
cu coada ochiului reacţiile lui Vincent. 

— Cred că acum e bine, rosti în cele din urmă acesta. 

Lumina începu să valseze în sală. Un nor de fluturaşi de 
aur plutea în aer, îndeosebi în jurul doctorului Orenbourg, 
nimbîndu-i silueta cu o aură tremurătoare. Dansul soarelui 


fusese inventat deja. Fenomenul avea să fie rezervat în 
viitor cultului lui Joseph Poney, dorind să evoce dansul 
soarelui în faţa pelerinilor Fatimei. 

Vincent gîndi că în Europa democratică a anilor 2010, 
pregătindu-se cu febrilitate pentru alegerile cele mai 
importante din istoria sa, imperiul lui Joseph Poney se 
născuse! 

Vincent nutrea o certitudine: doctorul Orenbourg ştia că 
era - că avea să fie - Joseph Poney. Se pregătea pentru 
destinul său imperial. 


Îşi descheiase vesta, cămaşa, îşi desfăcuse gulerul, 
colierul şi-l scosese ciufulindu-şi părul. În mîna stîngă (oare 
Joseph Poney era stîngaci?) balansa un stilou memorator. 
Cu mîna dreaptă lovea o bucată de silex cu un mic 
presse-papier din aur. Din timp în timp ţişnea cîte o 
scînteie. 

| se adresa lui Vincent cu vehemenţă şi prolixitate, 
articulînd însă cu grijă, ca şi cum făcea efortul să fie înţeles. 

— Aşadar, dumneavoastră sînteţi cel care l-a întîlnit pe 
Joseph Poney în 2025, nu-i aşa? în Centrul Orenbourg 
Sud-Vest, nu? Paul Losander mi-a vorbit despre 
dumneavoastră. Mi-a spus că dintre călătorii în destin aţi 
avansat cel mai mult în explorarea viitorului, ha? Vă numiţi 
Vincent Blaise. Cam asta se petrece deci în Centrul 
Orenbourg Sud-Vest, nu? 

Pronunţă în acelaşi mod o duzină de fraze, evocînd 
destul de bine discursurile debitate în viteză de Joseph 
Poney, lăsînd o puternică senzaţie de sinceritate, chiar 
dacă cuvintele înşiruite unele după altele nu aveau nici un 
sens precis... Vincent începea să se destindă. Primejdia era 
mai mare decit oricînd, însă el se afla departe, teama se 
evaporase. 

Nu-şi imagina cum avea să ajungă să joace rolul dublu 
ori triplu în care se lansase, în care fusese lansat... Era însă 
gata să trăiască aventura în întreaga ei intensitate. 

— Sînt un călător în destin, rosti el. Un călător precum 
mulţi alţii. Imi fac meseria. Uneori se întîmplă să reuşesc, 


mi se întîmplă să dau greş. Mi se întîmplă să-mi fie teamă. 
Mi se... 

Doctorul Orenbourg nu dădea semne să-l fi auzit. 

— M-am săturat de aceste rapoarte scrise de maşini, 
analizate şi îndulcite de alte maşini, şi încă de alte şi alte 
maşini. S-ar crede că nu sînt înconjurat decît de ele! 

Spune-mi, Vincent Blaise, Joseph Poney a reuşit să 
elibereze omul de maşină? 

— Da, răspunse Vincent. 

— Vă cred. Ah, acest univers, acest viitor nu prea 
îndepărtat pe care-l cunoaşteţi bine, nu poate fi un univers, 
un viitor al maşinilor! Omul trebuie smuls de sub sclavia 
mecanicii, electronicii, informaticii, a tuturor acestor lucruri. 
E ceea ce Joseph Poney a intenţionat să facă. Sînt fericit să 
aflu că a... că va reuşi. Ascultaţi-mă, Vincent Blaise, sînt 
sigur că acest om s-a străduit din toate puterile, din toată 
inima, să facă din Europa un stat uman. Joseph Poney nu 
poate fi tiranul sîngeros descris de analişti şi de alţi 
intelectuali! Este imposibil! Se înşeală! Sîntem înşelaţi! De 
aceea am nevoie de dumneata, trebuie să mă ajuţi să 
restabilesc adevărul, ştiu că îl cunoaşteţi pe Joseph Poney 
mai bine decit oricare alt călător. Sînteţi... veţi fi unul dintre 
ai săi, unul din apropiaţi. Nu negaţi! Paul Losander are 
încredere în dumneata, eu de asemenea... 

Reîncepea să se agite, împingiînd fotoliul înainte şi înapoi, 
ridica braţele cu mişcări bruşte şi profetice, cu miînecile 
deasupra coatelor, cobora apoi pumnii pe marginea 
elastică a mesei în semilună. Apuca obiectul din aur, lovea 
silexul cu furie, din colţul gurii i se scurgeau firişoare de 
salivă. 

— Am citeva întrebări să vă pun, spuse el calmat. Ştiu că 
generalul Duax îmi va fi fidel. 

In sfîrşit, lasă masca deoparte, gîndi Vincent. Fraza 
antrena o recunoaştere implicită a identităţii Orenbourg - 
Joseph Poney. 

— Duax nu mă va trăda. Dacă va părea prietenul 
americanilor şi al ruşilor, este pentru că i-o voi cere eu. 
Dacă opinia internaţională şi chiar şefii armatei mele văd în 


el salvarea ultimă, este pentru că aşa vreau eu. Dacă el va 
fi succesorul meu, este pentru că eu îl voi alege... Foarte 
bine. Cel care mă nelinişteşte e maiorul Knabo. Despre 
acest om mi se dau informaţiile cele mai contradictorii. Paul 
Losander crede în loialitatea lui. Anumite rapoarte îl 
prezintă însă pe Knabo ca pe conducătorul unui complot 
revoluţionar, ori că pe un agent al Ligii Est-Vest. Şi totuşi 
vreau să fac din el şeful serviciilor secrete ale Imperiului, 
stă scris. Trebuie să ştiu dacă să mă feresc de el, ori dacă 
pot să am încredere. Acum, imediat. Vreau ca în 
următoarele cincisprezece zile să-mi stabilesc strategia 
următorilor cincisprezece ani! Deci dumitale, Vincent 
Blaise, îţi pun întrebarea. Faceţi semnul solemn. Şi juraţi 
înaintea lui Dumnezeu să spuneţi numai şi numai adevărul! 

Vincent ridică mîna cu o mişcare tranşantă, îndreptă 
capul, strînse pumnul la înălţimea şoldului şi jură. Era 
fascinat, fascinat de persoana doctorului Orenbourg şi de 
forţa destinului său. Simţea, cu un amestec de exaltare şi 
de groază, că nu-şi alesese încă aliaţii cu adevărat Dar se 
pregăti să mintă - să abjure - pentru a salva şansele 
celuilalt viitor, fie ele mici. Şi jură că Knabo nu va trăda 
Imperiul, că avea să fie fidel Europei, să servească loial, că 
nu va participa la Complot exceptind cazul în care i se va 
ordona să se infiltreze în rîndurile inamicului. 

Doctorul Orenbourg tăcu, mascarada se sfirşise. Cei doi 
bărbaţi erau uzi de transpiraţie. Lui Vincent i se făcu din 
nou frig, se simţi golit de toată energia. O prăpastie 
orbitoare i se căsca înainte. Închise ochii, opunîndu-se 
ameţelii. 

Auzi, de departe, vocea doctorului  Orenbourg 
explicîndu-i că datorită serviciilor sale excepţionale, era din 
acel moment afectat Centrului Auvergne - Orenbourg, 
centrul cel mai avansat şi mai secret al Proiectului. Urma să 
lucreze împreună cu David Race, teoretician al călătoriei şi 
organizator al Institutelor Orenbourg, şi de asemenea, cu 
Paul Losander şi Nataşa. 


B ie ae 


Țăranul cu pieptul gol se opri la marginea potecii, să-i 
permită lui Vincent trecerea. Atinse pălăria zdrențuită de 
paie şi pronunţă cu glas tărăgănat: 

— Bună ziua, şefule. La ord'nele matale! 

Vincent îl depăşi cu paşii mari, fără un cuvint. Simţea 
privirea ostilă a omului în ceafă. Ţăran... Ţăranii din Arlac 
aparţineau în majoritatea lor securităţii Proiectului. In 
societatea pe cale să o creeze dictatorul jucau rolul 
mujicilor secolului al nouăsprezecelea şi nu cel de 
agricultori. El voia şerbi şi avea pretenţia ca atit fiinţele cît 
şi lucrurile, realitatea în întregimea ei, să se supună 
capriciilor sale. 

Vincent continuă să urce vreme de zece minute. Pantofii 
înglodaţi alunecau pe bolovanii roşiatici, umezi încă de pe 
urma aversei nocturne. Poteca se îngusta şi devenea 
abruptă. Vincent gifiia, mersese prea repede. 

Castanii îngălbeniţi de pe coastă îngreunau trecerea cu 
ramurile lor joase. Frunzişul ud îl stropea de fiecare dată 
cînd încerca să-l dea deoparte. Drobiţa îl zgiria, arbuştii 
cocoţaţi pe taluz - nu mai deosebea speciile - îl plezneau 
cum încerca să se agaţe de tulpinile lor. Natura se proteja 
arătindu-se ostilă. Vincent era avid de libertate şi de 
solitudine. Ani de zile nu părăsise acoperişurile protectoare 
ale Centrului OSV, iar acum constata că nu-i capabil să 
supravieţuiască într-o lume cu adevărat sălbatică. 


Ajunse la o bifurcaţie. La stînga sa, poteca urca pieptiş 
spre virful crestei. Plănuise să ajungă pînă sus să vadă dacă 
era realmente prizonier în Auvergne - Orenbourg. Ezită. 
Poate că avea altceva mai bun de făcut. La dreapta, o altă 
potecă, mai lată şi mai bine întreţinută, cobora în pantă 
uşoară către sat. O alese pe aceasta, după ce-şi şterse 
tălpile în iarbă. 

Un al doilea ţăran se ivi înaintea lui. Îmbrăcat într-o şubă 
îmblănită de oaie, ţinea în miini o furcă de lemn. Sub şuba 
neagră de mizerie se zărea o jiletcă destrămată. Vincent 
găsea comedia destul de sinistră. Omul se dădu deoparte 
plin de respect. Neavînd pălărie, duse mîna la tîmplă în 
semn de salut. Bună ziua, şefule... Nu ştiau să pună nimic 
altceva, cu toţii! Vincent se opri. Nu avea decit o şansă 
dintr-o mie ca să afle un detaliu interesant, dar nu îi costa 
nimic să încerce. 

— Bună ziua, răspunse el. Eşti de prin partea locului? Nu 
obţinu decit un rînjet şi clasicul „la ord'nele matale”. 

— Ce faci aici cu furca? 

Falsul ţăran îşi contemplă unealta cu un suris extaziat. 

— La ord'nele matale, şefule! bolborosi el hilar. Vincent 
distinse ironia. Insistă însă: 

— Te-ai născut aici? Trebuie să cunoşti bine regiunea. 
Bărbatul scoase un miriit şi dispăru în cîmpul de arbuşti de 
la marginea drumeagului. Vincent ridică din umeri şi îşi 
reluă coborîrea. În 2025, sub Joseph Poney, văzuse ţărani, 
iobagi asemeni acestuia, numai că ei nu jucau un rol! 


Bărbaţii şi femeile din componenţa Consiliului Viitorului 
Apropiat se reuniseră în acest sat din Auvergne, în inima 
unei zone eco: Arlac. Pretutindeni, drumuri pietruite ca în 
secolul nouăsprezece, apoi un heliport foarte modern în 
mijlocul pădurii de brazi. Un întreg sector, destinat în 
principiu turismului de lux. Cu ţărani pe măsură, veritabili 
ori falşi. 

Satul: o îngrămădire anarhică de clădiri din piatră 
cenuşie, acoperite cu ardezie cenuşie; citeva ferme şi 


cabane răspindite prin împrejurimi, în scobitura vreunei văi 
sau pe latura unei coaste acoperite de păşuni şi răşinoase. 

In extremitatea sudică, o construcţie ieşea în evidenţă 
prin aspect şi masivitate. O potcoavă cu o singură faţadă 
verde şi cu un balcon promenadă de jur împrejurul 
acoperişului. Un nume era înscris cu litere de doi metri 
înălţime: Hotel Europa. Mickey Trogen, partenerul lui Mikail 
Orenbourg, fusese patronul unui hotel Europa pe vremea 
cînd se lăsase de jurnalism. Mai tîrziu, devenise unul din 
principalii proprietari ai reţelei. Membrii Consiliului, gărzile 
de corp, însoțitorii, tehnicienii şi familiile lor dispuneau de 
instalaţii complexe, sofisticate, de un modernism excesiv. 
Hotelul Europa din Arlac constituia el singur un centru 
Orenbourg. Dar Proiectul fusese suspendat din ordin 
guvernamental, călătoriile erau de acum înainte interzise. 
Poliţiştii euro ocupaseră deja centrul OSV. Din raţiuni 
politice, neîndoios, Auvergne - Orenbourg beneficia de un 
răgaz: întreaga regiune era favorabilă PDR. În plus, 
beneficia de un serviciu de ordine important, comandat de 
Attilio jJeppner, viitorul gauleiter Jeppner. Autorităţile ezitau 
probabil să declanşeze ostilitățile... 

Vincent Blaise se găsea în Arlac de cinci zile. La sosire 
fusese încunoştinţat de numirea în Consiliul prezidat de 
David Race, omul care pusese la punct în Europa 
explorarea temporală, fără a se bizui cu nimic pe tehnicile 
americane. Dar David Race nu se arătase la faţă, 
experienţele erau oprite. 

Vincent trăia de unul singur, între hotel, sat şi munte. Nu 
se legase de nimeni. În definitiv, Consiliul Viitorului 
Apropiat nu luase încă fiinţă, reprezenta doar un vis al 
doctorului  Orenbourg. Vincent se plimba pe străzile 
localităţii şi pe potecile muntelui, descoperea o natură 
aspră, stăpiînită de păsări şi de animale sălbatice. Nimeni 
nu părea să exploateze arborii pădurii, falşii ţărani din Arlac 
culegeau numai castanele. Oi, cîteva capre şi vaci erau 
răspîndite pe întinsele păşuni. Tot felul de arbuşti invadau 
pantele stîncoase, ameninţind drumurile prost întreţinute. 


Vincent culegea afine şi saluta distrat călătorii întîlniţi în 
drum. 

Şi într-o seară, pe cînd traversa o pajişte îngustă, 
gîtuită între două piîlcuri de fagi, se trezi înaintea unui 
bărbat în costum de vînătoare. inalt, destul de arătos, cu 
părul blond roşcat ieşind un pic de sub viziera caschetei. 
Costumul era din catifea roşie. Ţinea neglijent o puşcă cu 
patul strălucitor şi ţeava lungă, la centură avea o arma 
de mînă. Il urmau patru dulăi, trei dintre ei cîini de 
vînătoare, pacifici şi dealtminteri istoviţi. Cel de-al 
patrulea însă, un dog enorm cu blana scurtă, arămie, 
scoase un lătrat puternic şi se năpusti spre Vincent. 

II recunoscu şi îi strigă numele: Tot! Cîinele avu o 
ezitare, iar glasul feroce i se preschimbă în manifestare 
de bucurie. Vincent întîmpină cumplitul animal cu umerii 
şi cu pieptul; fu nevoit să se încline înainte să reziste 
şocului. Limba umedă şi vîscoasă ce-i lingea chipul îi 
făcea rău. Ce am făcut oare pentru a cîştiga afecțiunea 
acestui monstru? 

In acel moment vînătorul în catifea roşie ridică viziera 
şi Vincent îl recunoscu pe Joseph Poney. O voce de copil 
strigă: Tot! Tot! Un băieţaş sosi în goană, Jérôme, fiul lui 
Joseph Poney. Din pădure ieşi apoi un al treilea personaj, 
şeful Jeppner. Monseniorul dictator se răsuci şi îi adresă 
lui jeppner un cuvînt (ordin, apel?) pe care Vincent îl auzi 
slab. Jérôme Poney se precipită spre animal... după care 
scena dispăru misterios, instantaneu şi total. 

Un salt, un simplu salt. 


Vincent o regăsise pe Ella. Nu-şi aducea aminte de nimic, 
regreta doar pavilionul din Valea Eyre-ului. Din fericire 
poseda un televe deosebit de perfecţionat, conectat la 
Centrul de Jocuri din Dun le Palestel. 


Toamna se instalase. Frunzele castanilor îngălbeneau, 
cădeau greoaie la pămînt, tapetind solul. Cele ale fagilor se 
înroşeau, agăţindu-se în continuare însă de ramuri. Soarele 
devenise palid, pe un cer unde se amestecau zece nuanţe 
de gri. Pe cîteva virfuri vecine ninsese, iar într-o dimineaţă, 
fulgi mărunți pudrară şi crestele ce dominau Arlacul. 


Corbii treceau în zbor cu croncănituri ascuţite, stoluri de 
păsări migratoare brăzdau văzduhul deasupra pădurilor în 
direcţia sudului, fără a se opri. Citeva fire de fum se ridicau 
din sat, iar acoperişurile străluceau de chiciură... 

Vincent descoperea fără uimire că peisajul îi era foarte 
familiar. Nu din întîmplare la Arlac îi ieşise în cale lui Joseph 
Poney şi fiului acestuia, lui Attilio Jeppner şi cîinelui Tot! 

Dar lumea rustică şi liniştită era altfel de cum părea. În 
ea rătăceau ucigaşi profesionişti, deghizați în ţărani de 
altădată, îl întilneai pe dictator deghizat în vinător. lar 
Hotelul Europa se număra printre centrele de explorare a 
destinului dintre cele mai bine echipate din lume. Aici se 
pregăteau să sondeze un viitor chinuit şi negru. 

Prea tirziu de altfel, deoarece sfîrşitul Proiectului fusese 
anunţat. Vincent nu ştia nici dacă avea să mai execute un 
ultim voiaj. 

Se reîntorcea în împrejurimile satului după promenada 
matinală, cam a zecea de la venirea sa. Reintră în hotel cu 
capul coborit, furios. Era prizonier în Auvergne - Orenbourg 
şi nici meseria nu şi-o făcea măcar! 

Porţile de sticlă i se deschiseră în faţă. Cea de-a treia era 
opacă: uşa sanctuarului, a laboratoarelor de studii şi de 
explorare. 

Uşa opacă se deschise. 

Se izbi de David Race, omul pe care dorea să-l vadă, pe 
care-l căutase în van timp de o săptămînă. 

— Vreau să vă vorbesc, îi spuse scurt. 

— În zece minute, în biroul meu de pe terasa 2. Paul şi 
Nataşa vor fi acolo. Încă ceva, Vincent, proiectul a fost 
desfiinţat, de o oră a devenit oficial. Ne întîlnim să 
discutăm situaţia creată. Copoii vor ajunge aici înainte de 
lăsarea nopţii. Jeppner a spălat deja putina. Pe curînd! 

Climatizarea hotelului se afla în avans faţă de calendar. 
În holul sanctuarului domnea o umezeală primăvăratecă, 
determinînd o înflorire somptuoasă a arbuştilor din ghivece. 
David cel gras era în cămaşă. Cu o mînă se juca cu 
bretelele, cu cealaltă îşi tampona faţa cu un ziar pelur. 


— Am să-ţi fac o propunere, Vincent îmi trebuie însă 
acordul lui Losander. 

Vincent ridică din umeri şi îi întoarse spatele, privind 
imaginile luminoase ce dansau pe pereţi. Sloganurile PDR 
dispăruseră, ceea ce nu avea să-l împiedice să cîştige 
alegerile: era scris... Se punea totuşi o întrebare: vor începe 
în acel moment călătoriile? Nu, categoric. Ruşii şi 
americanii se opuneau şi posedau mijloacele de a 
constrîinge Europa. lar doctorul Orenbourg nu ţinea poate 
atit de mult la ele, avea nevoie de secret şi de tăcere ca să 
pregătească ascensiunea lui Joseph Poney. 

Luă ascensorul 18, ce conducea pe terasa cu portocali. 
Nataşa culegea un fruct. Nu, nu erau portocali, ci lămii. 

David ieşi din birou, întovărăşit de Paul Losander. Vestă 
metalizată, pantalon de catifea, cizme transparente: 
polițistul părea mai ceva ca niciodată un manechin. In 
cămaşa dezvelită pe pîntecele păros, David transpira şi se 
opintea cu paşi mărunți. 

Nataşa purta o fustă neagră cu o fantă triunghiulară. 
Laturile triunghiului se întîlneau într-o pafta aurită, plasată 
la înălţimea pubisului. În picioare, veşmîntul îi descoperea 
complet interiorul coapselor. Părul blond era legat cu o 
baretă aşezată pe umerii goi. Suridea. 

Înaintă spre Vincent şi îi întinse lămiia verde din care 
muşcase. 

— Salut, rosti ea. Este prima noastră întîlnire. 

— Adevărat, încuviinţă Vincent Bună ziua, Nataşa. 

Losander învirtea binoclul prins de capătul unei curele 
metalice. 

— Spuneţi-mi cînd sfirşiţi să vă daţi bineţe, să putem 
pleca. 

— Să plecăm? făcu Vincent. 

— Paul propune să ţinem mica noastră consfătuire în 
exterior, explică David. Ca măsură de securitate... 

— Elicopterul meu aşteaptă pe terasa 1, continuă Paul. 

Coboriră. 

— Sînt o păinjeniţă, zise Nataşa. 

— Cunosc monolitul de aur. 


— Regret. Cred că micile voastre jocuri sînt întrerupte 
pentru multă vreme. Am fost mai mult sau mai puţin 
încercuiți. Toate comunicațiile noastre trec prin Dun le 
Palestel, iar armata e pe cale să debarce pe Mont Clozel. 
Veţi vedea! 

— Dar avem un răgaz de patruzeci şi opt de ore! 
exclamă David. 

— De unde ştiţi? 

— Din sursă şi... De aceea vreau să-i fac o propunere lui 
Vincent. 

— Dacă-i vorba de o expediţie, mă văd obligat să mă 
opun, declară Paul. 

Vincent observă că nu vorbise pe un ton deosebit de 
hotărît. 

— Sîntem gata. 

Toţi patru se îmbarcară la bordul aparatului, un Jason VII 
2/3 locuri, ROUE (Republic of United Europe). Cel mai 
modern dintre elicopterele europene: cabină sferică, 
senzori multipli, ciberghidaj, scaune transformabile... 

— Vom fi puţin înghesuiți, îi preveni Paul, dar nu mergem 
prea departe. 

Citeva secunde mai tîrziu survolau valea Barbairei şi 
Arlacul. Paul spuse că avea să aşeze aparatul în pădure şi 
să continue cu un automobil camuflat acolo. 

— Important e să vezi fără să fii văzut, adăugă el. 

lată, gîndi David, guvernul Uniunii se raliază punctului de 
vedere ruso-american. Explorarea temporală e clasificată 
„risc V” şi, ipso facto, interzisă. Pentru mine, pentru noi, 
această decizie vine un pic cam prea devreme. N-am atins 
nivelul americanilor în momentul în care au oprit 
experimentele. Şi apoi, ştim bine că ei le-au continuat mult 
după aceea. Noi nu vom putea proceda la fel, datorită 
situaţiei internaţionale ce face să fim supravegheați, dar şi 
ca urmare a situaţiei politice europene, oricine ar învinge în 
alegeri... Cred că e indispensabil să obţinem răspunsul la 
două sau trei întrebări. Instalaţiile Auvergne - Orenbourg 
sînt operaţionale. Sînt convins că dispunem, repet, de 
patruzeci şi opt de ore de răgaz, timp suficient pentru a 


întreprinde una sau două călătorii. Vincent Blaise se 
numără printre cei mai bine antrenați oameni ai Proiectului. 
Se află într-o poziţie admirabilă ca să ne aducă informaţii 
precise asupra evenimentelor din octombrie-noiembrie 
2025, despre sfîrşitul Imperiului, despre război, despre pata 
neagră. Nu vom modifica destinul. Marja noastră de 
libertate este firavă, dar există poate, la finele anului 2025, 
un soi de nod temporal, o zonă nedeterminată. Poate că nu 
e scris că va fi război, poate avem o posibilitate să salvăm 
Europa de ceea ce e mai rău. Trebuie să o ştim. Dacă 
Blaise e de acord - şi a răspuns afirmativ - aş vrea să-l 
trimit la sfîrşitul lui 2025, să se întoarcă cu un maximum de 
informaţii. 

— Gata? făcu Paul. 

— Gata, replică sec David. 

Losander aşeză elicopterul pe o pajişte, la liziera unui pîlc 
de fagi. Toţi patru se strecurară într-un desiş, alergind loviți 
de ramurile joase. Paul dezveli un Ford Jada micut, 
disimulat sub o prelată de camuflaj. Se aşeză la volan, cu 
Nataşa alături. Maşina demară numaidecit, apăru un drum 
de piatră, iar Paul se angajă pe el. 

Porni radioul, îl parazită cu un bruior, îl deconectă 
îndreptîndu-se şi zise: 

— Putem sta de vorbă, Dun le Palestel nu ne va auzi. 

Ajunseră repede în trecătoarea Pavelume, sub virful 
golaş al unei coline rotunjite, mari, împestriţată de eschile 
stincoase. Paul ieşi dinăuntru, făcu cîţiva paşi la dreapta să 
se adăpostească sub nişte pini. indică Mont Clozel 
însoţitorilor; cel mai înalt din cele cinci vîrfuri aliniate 
înaintea lor. 

Ajustă binoclul sondoscopic, scrutînd peisajul în tăcere. 

— Sînt acolo, spuse în sfîrşit. E nevoie însă de un ochi 
experimentat ca să-i reperezi; eu am avut şansa să-i observ 
sosind în această dimineaţă. Imposibil de precizat ce forţe 
au. 

Întinse binoclul Nataşei. 


O vulpe se ivi lîngă el. Vîntul începu să sufle, răscolind 
părul tinerei femei. Vincent şterse o picătură de ploaie 
căzută pe frunte, ce căuta să i se scurgă în ochi. 

Nori albi şi grei alergau deasupra Muntelui Clozel; în 
schimb, orizontul era limpede. 

Nataşa scoase o exclamaţie: 

— Ce-i asta? 

— Vorbeşti de miraj? 

David şi Vincent priviră la rîndul lor. O formă vagă, 
schimbătoare, translucidă, se ridica pe Mont Clozel. Cu toţii 
o văzură; după un moment de aşteptare însă, descoperiră 
că nimeni nu contempla exact acelaşi lucru. 

— Castelul Cerului? întrebă Vincent. 

— Sau fantoma sa, replică Paul. Regret, dar înainte de a 
înceta cercetările, americanii au observat fenomene de 
acest gen la Spokane, la Mobile, la Rockway Beach. 
Japonezii au avut ceva asemănător în Centrul din Nemuro, 
brazilienii la Januaria, ruşii la Nijne Udinsk, la Nercinsk, în 
insulele Ciukoes, la Merv, la Antanbulak şi în Novaia 
Zemlea. Desigur, se ignoră cauza exactă a fenomenului. 
Halucinaţii colective, cine ştie? Constituie însă semnalul 
pentru Riscul V şi dovada că am ajuns aproape în acelaşi 
punct cu ceilalţi. În calitate de responsabil cu securitatea 
Proiectului, sînt nevoit să întăresc interdicţia asupra 
oricărei experienţe. Îmi pare rău, David. 

— O singură călătorie, Paul! 

— Nici una, David. Pericolu-i prea mare. 


Discuţia fu reluată o oră mai tirziu în biroul lui David 
Race, în faţa unui platou cu zacuscă neozeelandeză şi a cite 
unui pahar de bere, alături de limonada marocană. 

Afară, aversa răpăia în ferestre, iar vintul răscolea 
frunzişul arbuştilor de pe terasă. Tunetul se rostogolea 
slab, sus pe munte. 

Orchestra lui Mors Jarviggen cînta o neurală apăsătoare. 

— Am văzut mirajul, spunea Nataşa. Dar nu sînt deloc 
sigură să fi zărit şi militarii. 


— Te asigur că-s acolo. Miine, Auvergne - Orenbourg va 
fi ocupat. Simbolic. Totul se va desfăşura fără probleme 
dacă nu ne vom mişca. 

Vincent îşi goli paharul şi rosti rar, zimbind: 

— Paul, în acest moment lupti împotriva istoriei. Ştii prea 
bine că nu ai nici o şansă! 

Paul Losander se întoarse brusc. 

— De ce zici asta? A 

— Călătoria o voi face, pentru că am făcut-o. Imi aduc 
aminte. Poate e periculos, dar ar fi încă şi mai şi să modifici 
istoria, timpul, destinul. Dealtminteri, ştiu că nu mă vei 
împiedica să plec. 

— Şi eu îmi amintesc, îl susţinu Nataşa. 

Paul Losander se răsturnă în fotoliu, gînditor, închise 
ochii. Muzica se opri, porni din nou, iarăşi se opri. David 
Race încrucişă mîinile pe burtă. Picături de transpiraţie îi 
periau fruntea, gitul îi lucea, mărul lui Adam i se mişca 
spasmodic. Nataşa părea absentă. Ca să meargă, ridicase 
triunghiul deschis al fustei (paftaua aurită servea acestui 
scop) şi coapsele blonde îi erau în prezent complet 
descoperite. 

Vincent îşi ascultă sîngele bătînd în urechi. Trebuia să 
plece, ancheta sa personală nu se încheiase. Aceste 
răspunsuri, le va obţine... pe 25 sau 26 octombrie 2025. Şi 
Paul Losander va fi cel care i le va da! 

Data prezenta o anume importanţă. Nu voia să 
greşească, căci pornea, fără îndoială, în ultimul său voiaj. 
Optă pentru 26... 26 octombrie 2025, viitoarea şi probabil 
ultima lui destinaţie. 

Losander închise ochii şi îşi privi viclean însoțitorii. 

— La urma urmelor, şi eu am nevoie de cîteva informaţii. 
Vincent ar putea să mi le-aducă. 

Mai tîrziu, Losander îi explică lui Vincent că fusese 
obligat să renunţe la propria călătorie prevăzută. Părea 
uşurat. Mărturisi că nu se dovedise niciodată a fi un bun 
călător. Viitorul îl înspăimînta. 

— Are şi de ce, nu-i aşa? 


Poziţia îi rămînea ambiguă. Vincent era din ce în ce mai 
convins că lucra pentru americani. Amintirea unei amintiri? 

— Ce informaţie doreşti? Losander ezită. 

— Sincer, nu-ţi pot spune. Ar fi... primejdios. Îţi voi pune 
întrebările cînd te vei întoarce. Oricum, dacă ţi le-aş zice, le 
vei uita odată ajuns acolo. Noroc bun, bătrine. Şi nu-ți 
asuma riscuri prea mari! 

Sanctuarul hotelului Europa, Auvergne - Orenbourg. Sala 
de analize. Vincent Blaise era în picioare înaintea lui David 
Race, care şedea la pupitrul lui, cu bărbia răsfrîntă între 
mîinile păroase. 

— Eşti un bărbat curajos... 

Ochii lui David rămăseseră vii sub pleoapele coborite. 
Zimbea. Se hotărise, era destinul lui. 

Se ridică. 

— Trebuie să te avertizez de pericol, sistemul nostru 
informaţional e acum controlat de Dun le Palestel. În parte 
l-am deconectat şi ne servim de un echipament auxiliar ce 
se poate dovedi insuficient. 

Părea ridicol în combinezonul său alb, mulat pe pîntecul 
rotund. Privirea lui însă, blindă şi autoritară în acelaşi timp, 
portul capului, surîsul indulgent ştergeau din impresie. 

— Puțin îmi pasă, rosti Vincent. Sînt în stare să călătoresc 
şi lipsit de material. 

— Dar securitatea ta nu-i asigurată! Un accident... 

— Ştiu. Va fi un accident. 

— Acum? 

— Curînd. E scris şi nu putem face nimic. 

— Nici o soluţie? 

— Nu. 

— Dar te vei întoarce oare? 

— Da, cel puţin de astădată, da. 


— Eşti un om curajos, repetă David Race. Să ştii, dacă... 
dacă îmi aduci veşti din viitorul meu, mărturisesc că ele mă 
interesează încă. 

— Chiar în cazul cînd sînt rele? 

— Mă aştept să fie! 

Vincent strînse mîna întinsă. La revedere, mult succes. 

Camera 13. Vincent urma să plece în douăzeci de 
minute. Ellei nu-i spusese la revedere, la ce bun? Peste 
cîteva ceasuri va fi înapoi. Sala 13, un număr potrivit. 
Amnezia şi celelalte probleme psihice posibile îl speriau mai 
puţin decît perspectiva de a se înşela asupra datei, ori de 
a-i întîlni în viitor pe Attilio Jeppner şi pe Tot. 

O încăpere pătrată, aproape goală, cu un scaun pivotant, 
rotund, în mijloc. Trei dintre pereţi, cea mai mare parte a 
plafonului şi a podelei erau albe-albăstrii, în schimb 
suprafaţa situată îndărătul scaunului era neagră. In faţă se 
zărea un comutator, iar spătarul şi braţele erau garnisite de 
numeroase echipamente. 

Vincent îşi scoase vesta şi pantofii. Apoi se aşeză pe 
scaun şi se uită la ceas. 

— Două patruzeci, sîntem în avans. Rindul dumitale. 

Simţea  cuprinzindu-l  nerăbdarea. Semn pozitiv. 
Nerăbdarea constituia într-un anume fel motorul expediției. 

— Sînteţi la postul dumneavoastră? întrebă o voce 
morocănoasă. 

— Ca şi cum nu m-ai vedea! 

— Ziceţi: sînt la postul meu. Aşa-i regulamentul. 

— Sînt la postul meu. 

— Perfect. Veţi începe fix la orele cincisprezece. La 
paisprezece cinzeci şi cinci trebuie să blochez uşile, deşi 
mecanismul nu mai funcţionează. Aveţi nevoie de ajutor ca 
să vă echipați? 

— Îmi echipez nasul cu un deget, amice. Sînt pe cale 
să... 
— Ziceţi: nu am nevoie de ajutor. Aşa-i regulamentul. 

— Nu am nevoie de ajutor, pentru numele lui Dumnezeu! 


— Perfect. Vom verifica prin senzori şi prin circuitele de 
televiziune dacă totul decurge normal, dacă funcţionează 
cel puţin... 

Toracele lui Vincent se mula într-o plasă. Işi pusese 
harnaşamentul pe umeri, pe deasupra veşmiîntului, în jurul 
pieptului şi gitului. Senzorii i se lipiră automat de trup. Işi 
strecură mîinile în inele metalice. Se declanşă muzica 
neurală. O melodie lentă care îşi accelera ritmul tot mai 
mult (dar în caz că lucrurile mergeau bine, Vincent nu avea 
să o realizeze). 

— Auziţi muzica? întrebă operatorul. 

— Nu sînt surd! 

Omul se înfurie. 

— Proiectul a fost oprit. Prin urmare această operaţiune 
este ilegală. Mi-am asumat nişte riscuri participînd la ea. Aţi 
putea să fiţi mai cooperant! 

Vincent auzi glasul lui Paul, încet însă distinct. 

— Las-o baltă, Muller. Din moment ce te acopăr eu, 
pentru tine nu există risc... 

— Aud muzica, confirmă Vincent. 

Pe pereţi, pe plafon şi chiar pe podea se zăreau ecrane. 
Tehnicienii proiecției (şi ghidajului) în viitor făceau apel la 
hipnoză şi la persuasiune subliminală. Şi desigur, la teoriile 
lui David Race. Supus acestui tratament, subiectul talentat 
înceta să se mai agaţe de acel nedefinit numit prezent, se 
lăsa să plutească în timp, apoi începea să înoate. Primul 
obstacol pe care trebuia să-l învingă era acea crispare de 
spaimă, ancoră a conştientului pe nivelul eternității. Nu se 
utiliza nici un drog. 

Muzica fu schimbată, nivelul sonor crescu în intensitate. 
Vincent identifică un aranjament neural compus de Heldon 
21. Pe ziduri şi pe tavan dansau fulgere, imagini fugitive 
defilau în plină viteză. Ai fi spus că pe pereţii încăperii 
înotau şerpi de lumină. Vincent ştia că îi putea opri. l-ar fi 
fost suficient să treacă în planul memoriei-realitate. Cînd 
şerpii îşi încetineau mişcările, însemna că timpul se 
scurgea mai repede pentru el, că îşi întorsese privirile spre 
propria persoană, că începea să-şi amintească... 


Şerpii de lumină încetineau. Totul se desfăşura normal. 

— Sînt gata, rosti Vincent. 

Pătrunsese în universul interior al memoriei. Nu făcuse 
însă decit primii paşi ai călătoriei. 

Mai avea de traversat esplanada, de trecut în cealaltă 
parte a zidului întunecat. 


Se rezemă de monolitul de aur. Mîngiie îndelung metalul 
neted şi umed. Rămăsese fără suflu, căci alergase după un 
şarpe. Animalul îi scăpase, strecurindu-se printre pietrele 
esplanadei într-o gaură. 

Cavalerul se afla tot acolo. Se ridica în depărtare, spre 
stînga cum priveai zidul. Ca de obicei, o ceaţă portocalie îl 
învăluia parţial, ascunzind picioarele armăsarului. De 
această dată ea nu trecea de pieptul călăreţului. Chipul i se 
detaşa cu o anumită claritate pe fundalul violet - cer, ori 
timp. Situaţie excepţională: nimic nu acoperea faţa 
Cavalerului. Era prea departe ca să se distingă trăsăturile 
misteriosului personaj, dar dacă s-ar fi apropiat... 

Ezită totuşi. Nataşa îi fixase întîlnire în piaţă, în spatele 
monolitului de aur. Piaţa de odinioară, cu tarabe, cu 
negustorii şi clienţii ei, cu copii şi cîntăreţi şi cerşetori. Şi 
Nataşa, care poate îl aştepta. 

Obişnuiţii”esplanadei se refugiaseră probabil îndărătul 
monolitului. Îi va întîlni acolo jos, în piaţă, iar Nataşa îi va 
spune de ce era o păinjeniţă ce-şi ţesea pinza peste timp. 

| se oferise însă un prilej unic: să zărească chipul 
Cavalerului, să-l cunoască în sfîrşit pe cel care veghea 
destinul oamenilor, secretele timpului. Cavalerul sau 
Nataşa? Negura se ridica, era convins. lar fondul violet al 
cerului se colora în purpuriu. Pata roşie atingea în prezent 
umerii Cavalerului. Repede! 

Se năpusti pe lîngă arborii din marginea esplanadei, între 
dale se deschideau crevase şi crăpături, unde creşteau 
ierburi şi arbuşti. Tulpinile păreau de metal. Vincent alerga. 
Terasa îi apărea mult mai întinsă şi mai lungă. Ceaţa 
continua să se ridice, forma volute portocalii şi roşii pe 
umerii Cavalerului. Vincent fugea, împiedicîndu-se uneori 


de tulpini dure, alteori agăţindu-şi tălpile de asperităţi. O 
tăie spre stînga. Dalele erau mai mari şi mai puţin uzate. 
Alergă puţin mai repede. 

Nici o prezenţă omenească. Animale mici, şobolani, şerpi, 
insecte dispăreau din faţa lui. Săltă capul şi-şi trase 
răsuflarea. Negura se înălța, dar el se apropiase mult. 
Capul armăsarului părea enorm. Distingea net profilul 
Cavalerului. 

Crezu că îl recunoaşte, şovăi. Faţa osoasă, nasul 
puternic, ochii înfundaţi. Da... şi deodată, Cavalerul 
întoarse capul spre terasă. Memoria sa de călător (era oare 
memoria unui călător?) îi confirmă că făcea prima dată o 
astfel de mişcare. 


Vincent ştia. O ştiuse mereu. Cine s-ar fi putut îndoi? 
Cavalerul era doctorul Orenbourg! 
O lume trucată... 


Se răsuci şi fugi spre zid. Un fapt nou şi aici: peretele se 
curbase, o suprafaţă convexă, căreia nu-i distingea vîrful. 
Poate că aşa fusese întotdeauna? 

Nu, se auzi un glas în mintea lui. Forma zidului se 
datorează sistemului de ghidaj empiric. Mă auzi, Vincent? 
Te aud, David. 

Din acest moment, ordinatorul Auvergne - Orenbourg 
se află sub control din Dun le Palestel. Ne folosim de 
mijloace improvizate. Am să încerc să te ghidez eu 
însumi. Eşti pregătit? 

Da. 

Vincent se apropie de perete. Suprafaţa opacă îi 
prezenta sub ochi o strălucire moartă, o bucată de cer 
întunecat, umplut de carnea grea şi îngheţată a zorilor 
străvechi. 

Vincent, uită-te la căsuţele de la picioarele tale. 
Căsuţele cu numere. Le vezi? 


Vincent înaintase de-a lungul zidului îndeajuns de mult 
ca şi Cavalerul şi monolitul de aur să-i dispară din vedere. 


Mergea. Îi era suficient. De ore întregi, David Race îi repeta: 
Ne apropiem! Ne apropiem! 

Ne apropiem. Am înţeles... 

Ai prins logica numerelor? Şi dacă nu au logică? Dacă... 
Nu au logică! O şmecherie inventată de David Race, să te 
oblige să te concentrezi asupra datei călătoriei: 26 
octombrie 2025. 

26 octombrie 2025! 

Numărul este 26 

10 

2025 

Ce citeşti, Vincent? 

Vincent cobori ochii. Pe căsuţa de la picioarele lui:26 

10 

2025 

Cu o viteză fulgerătoare, peretele negru se prăbuşi peste 
el. 

Cer palid, nori cenușii, frunziş stacojiu al fagilor. Încă, sau 
din nou, toamnă. lar Vincent era pe o cărare a pădurii, o 
cărare cu adevărat sălbatică, în mijlocul crîngului des. În 
faţa sa, un pilc de arbori bătrîni ascundea cerul. Arbuştii îi 
ajungeau la înălţimea pieptului, mărăcinii îi barau drumul, 
poteca dispărea. Vincent se opri să judece. 

Se gîndi şi îşi aduse aminte. Călătorea în propriul viitor, 
avea ca misiune cercetarea ultimei zile a Imperiului. Era 
însă singur, rătăcit în pădure. Privi în jur. Şi dacă Tot avea 
să apară, sărind peste arbuşti? Nu, Tot nu se afla acolo, Tot 
murise. 

Cîinele Moarte era mort. Vreme de o clipă, Vincent îşi 
aminti circumstanţele oribile în care fiara fusese doborită. 
Apoi amintirea se diluă. 

Pe Vincent îl străbătu un frison. Codrul semăna mult cu 
cel din Arlac, dar el se găsea sub coroanele copacilor şi nu 
putea localiza nici un reper. Trebuia să permită 
personalităţii actuale să preia comenzile creierului, să se 
reinstaleze la cîrmele memoriei. 

Aşteptind, hotărî să se întoarcă din drum. Nu exista nici 
un motiv ca să pătrundă în hăţiş, îmbrăcat într-un costum 
fin din mătase roşie. Ultima modă poneistă? Reveni pe 
propriile urme şi ajunse la o intersecţie. Recunoscu drumul 
din stînga şi se angajă pe el. Drumul forestier ce conducea 
la... spre... la Reşedinţa Vega, neîndoios foarte aproape. 


începu să alerge. Întoarse capul şi aruncă o privire peste 
umăr. Nu, nimeni nu îl urmărea. Ridicol. Se opri din 
alergare, reluîndu-şi mersul normal. Un bărbat se ivi de sub 
frunziş şi se postă înaintea lui, cu o mînă în şold. 
Securitatea. Încă una. În forţele armate ale lui Joseph Poney 
se numărau o sută douăzeci de uniforme şi existau vreo 
treizeci de servicii bune de securitate, toate reprezentate în 
careul ultim: Patrulaterul Auvergne. 

Bărbatul purta un combinezon verde, cu triunghiuri mari 
şi negre. Deasupra genunchiului, pantalonul îi era strîns de 
o banderolă neagră. Avea cizme din piele neagră, lungi 
pînă la genunchi şi genunchiere negre din piele. Mănuşile 
din acelaşi material lăsau degetele descoperite, dar vopsite 
în negru. Îţi trebuia multă atenţie să observi că mănuşile nu 
erau complete. Stil Poney... La fel armamentul. O spadă 
electrică şi mai multe pumnale la centură, o puşcă scurtă la 
umăr şi, în mînă, unul din acele pistoale ce proliferau sub 
Monseniorul Dictat. 

Polițistul îi adresă lui Vincent un salut politicos şi în 
acelaşi timp sec: 

— Bună ziua, zefule! 

Vincent răspunse prudent la fel. Pentru cineva lipsit de 
grad, formula prevedea “Bună ziua, omule!”, dar cu tipii din 
Securitate era mai bine să fii circumspect. Poate că acesta 
era colonel... 

— Văzut alerg zi venit ză văd! 

Încă unul din principiile lui Joseph Poney: folosirea 
trupelor străine, spanioli în Franţa, germani în Spania, 
francezi în Italia, ruşi în Germania. Vincent răspunse că se 
străduia să-şi dezmorţească picioarele şi întrebă unde se 
găseau ceilalţi. Garda încruntă din sprincene. 

— Care alţii? 

Fără îndoială, nu era un colonel în deghizare. Vincent 
ridică din umeri şi îşi continuă drumul. La intersecţie se 
înşira o coloană de autoturisme. Majoritatea vehiculelor se 
opriseră pe mijlocul şoselei. In orice caz, se afla în 
Patrulater, pe un drum particular al dictatorului, ce 


viermuia de uniforme de toate culorile. Negrul şi albastrul 
predominau. Printre şoferi zări şi căşti roşii. 

Vincent se apropie de convoi cu pasul liniştit. Îşi reperase 
maşina, o Arielle HDR, chiar în vîrful coloanei. Era încă 
puţin crispat, iar gura o simţea plină de clei. Un spasm 
făcea să-i tresalte piciorul stîng. Vincent din trecut, Vincent 
călătorul se găsea tot acolo, parazit. Vincent din prezent nu 
preluase încă total controlul creierului... 

Fu salutat de ciţiva oameni ai serviciului de securitate. 
Bună ziua, şefule. De fiecare dată le răspunse identic. 

Ajuns la drum, recunoscu peisajul: Arlac. Îşi aduse 
aminte. Reşedinţa Imperială Vega fusese construită pe 
amplasamentul ex-hotelului Europa, o bază Orenbourg, o 
bază Joseph Poney... bunkerul final! 

Consiliul Viitorului Apropiat se reunea în Reşedinţă şi 
uneori, mai rar, în Castelul Cerului. Vincent făcea parte din 
Consiliu din 2010, dar între anii 2010 şi 2025 i se 
întîmplase... ceva, un accident. Dispăruse, înghiţit de timp. 

O reuniune avea loc în aceeaşi zi. 

Astăzi, 26 octombrie 2025, o zi într-atit de obişnuită încît 
nu-ţi puteai imagina să fie ultima zi a Imperiului. Joseph 
Poney ţinuse să-l vadă personal pe consilierul său special şi 
preferat: Vincent Blaise. Îi plăcea să-şi întîlnească în pădure 
colaboratorii, iar Patrulaterul Auvergne era ideal pentru aşa 
ceva. Organizase o ieşire pe munte, cea de-a patra a 
săptămînii, o ieşire cu Haru Nebunul şi Nataşa. Nataşa în 
rochie neagră, iar Haru cu pene de şef de trib indian... 

Nemernicul. 


Conducea automobilul cu o mînă. Braţul drept îl ţinea 
perpendicular pe axa vehiculului să-l împiedice pe Haru, 
pasagerul său, să se zdrobească de parbriz la fiecare 
apăsare de frină. Haru nu consimţea niciodată să se aşeze 
într-o maşină ca toată lumea. Se contorsiona, inventa 
poziţii acrobatice, nebunesc de primejdioase. În general, 
nimeni nu dorea să-i poarte de grijă: lui Joseph Poney nu 
i-ar fi plăcut să i se strice mascota. 


În picioare pe scaunul pe care-l terfelea strimbîndu-se, 
bufonul ameninţa cu pumnul diform vehiculul din faţă. 

— Mai repede, ori îl pun pe Mestecăfier să-ţi mînce 
ouăle! 

— Pentru numele lui Dumnezeu, stai liniştit! mirii 
Vincent. 

— Mă faci să vărs, şefule mic. Nu trebuie să-l iei în ris pe 
Dumnezeu, nu uita Pata Albastră, ha? Nu trebuie să înjuri 
numele sfint, ha, ha! 

Potrivit unei sănătoase tradiţii regale, el - şi numai el - 
avea voie să-şi bată joc de Stăpin. 

— Dictatorul şi tirfa sînt cu noi, ei? Au şters-o pe furiş, 
dar pe ea am observat-o. N-arăta frumos, amanta. Pe 
Monsenior l-a apucat criza, una mare. De i-ai fi văzut 
rochia! Cum o fi reuşit oare? Poa' cu dinţii! A transformat-o 
în zdrenţe, păpuşii i se vedea fundul! Un fund frumos, 
împrospătat cu cheltuială mare. Pe Nataşa aş servi-o eu... 
Remarcă însă, nu vreau! N-ar trebui să fac decit din deştul 
mic! Hi, hi, hi! Sînt plin de haz, ei, şefule mic? 

— Da eşti plin de haz, mărturisi Vincent. 

Haru era un personaj construit la întîmplare: cocoşat, 
şchiop, răsucit, buzat, zbanghiu, bubos şi supurînd. 
Produsul unor radiaţii paşnice ce nu izbutiseră să-i 
ocolească pe toţi. Grefele şi tratamentele de reechilibrare 
ar fi fost capabile să-i amelioreze starea, însă Haru nu ţinea 
să devină un normal; dizgraţia îi reprezenta în acelaşi timp 
siguranţa, gloria şi meseria. 

Convoiul cobora lent la vale, pe un drum prost pietruit, 
bun doar pentru căruțele şerbilor Patrulaterului. Haru 
gemea şi tremura. 

— Vince! Ai fi în stare să îmi spui dacă toţi marii parano 
îşi călăresc puicuţele precum Monseniorul, tu cel versat în 
psiho? 

— Mic ticălos ce eşti, făcu Vincent. Vrei să zici că 
Majestatea Sa este parano? [ie o să-ţi măniînce fuduliile 
Mestecăfier! 

— Majestatea Sa! Hahaha! De ce nu spui Monseniorul 
Dictat, ca toată lumea? Şi apoi zilele bune ale lui 


Mestecăfier s-au terminat. Jeppner îl va înlocui la Castel ca 
porc... Drace, iar am scăpat un secret! Ai aflat sentinţa 
pentru Jepp? Ah, ar fi putut fi mai aspră. Aşa are un viitor 
de miîncău de şmecherii şi de alte lucruri! Diseară vii la 
serbare cu mine? 

Monologul lui Haru îi făcea un serviciu lui Vincent, îi 
oferea un răgaz. Ascultîndu-l, îşi aduna ideile şi amintirile. 
În această vreme, personalitatea prezentului prelua treptat 
comenzile, asigurînd controlul conexiunilor nervoase încă 
firave. În sfîrşit, vorbăria nebunului îi furniza lui Vincent - 
lui Vincent din trecut - o sumă de informaţii utile, ce se 
integrau în vitraliul amintirilor. 

26 octombrie 2025, ultima zi a Imperiului? 26 octombrie 
2025, ajunul războiului mondial? 26 octombrie 2025, 
sfîrşitul lumii? Părea puţin probabil. 

Călătoriile precedente îl conduseseră între februarie şi 
august. Descoperea o situaţie oarecum modificată, dar 
nimic nu indica prăbuşirea iminentă a lui Joseph Poney. Ce 
avea să aducă seara? Moartea lui Tot, fu surprins să 
constate, îl durea un pic. Se simţea în parte responsabil 
pentru ceea ce se petrecuse. Din contra, pedepsirea lui 
Jeppner îl lăsa indiferent. 

— Ştii, grefa lui Jérôme a reuşit, aruncă Haru. E oficial şi 
definitiv, puştiul a început să cînte la pian, să deseneze şi 
să mînuiască armele. D-aia şeful Jeppner a fost grațiat! 

— Numeşti asta grațiere? 

— Păi da. Tratamentul, în fine - manipularea - îi va da un 
chip şi instincte murdare. Însă creierul nu-i va fi atins, nu 
mult. Restul e reversibil, nu-i aşa? 

— Nu ştiu, răspunse Vincent. Nu cunosc dacă utilizează 
ingineria genetică. Poate în Statele Unite, însă la noi... 

— Nu pomeni de amerloşi, eşti sărit sau ce? 


Convoiul se apropia de Reşedinţă. Satul Arlacului se 
mărise, dar aspectul caselor nu se schimbase esenţial. 
Ziduri de piatră cenuşie, acoperişuri de ardezie ori ţiglă, 
numeroase coşuri. Pe străzi nici un vehicul cu motor, doar 
cîteva căruţe trase de măgari sau boi. 


Reşedinţa Vega ocupa un amplasament, cu mult mai 
întins decit vechiul hotel; un cerc de construcţii plate, din 
care ţişneau turnuri. Hotelul se ridica în mijloc, cu centrul 
de telecomunicaţii şi antena de o sută de metri. Circula 
zvonul că Joseph Poney se servea de ea mai ales pentru 
legăturile sale personale cu Xtranii (căci Xtranii existau, la 
urma urmelor...). Heliportul era şi mai vast. La suprafaţă se 
zăreau puţine maşini, erau însă garaje subterane. Coloana 
atinse drumul principal şi se îndreptă către un hangar 
militar. In acel moment Vincent se separă de grup. Ca de 
obicei, parcă automobilul lîngă palat. Se destinse la gîndul 
barului unde avea să intre peste cinci minute, cu un alcool 
interzis în faţă (înalții rezidenţi aveau dreptul la unele 
derogări). Vincent al prezentului slăbi controlul. 

— Spune-mi Haru, făcu el fără să gindească, cunosc 
mulţi că Joseph Poney e în realitate Joseph Orenbourg? 

Nebunul scoase un zgomot curios, jumătate şuierat, 
jumătate gilgiit. Vincent se răsuci spre el şi îl văzu prăbuşit 
în scaun, cu chipul ascuns în miini. Obişnuit cu acest gen 
de maimuţăreli, Vincent nu reacţionă imediat. Dar nebunul 
începu să urineze în jeturi mici, spasmodice, prin fanta 
deschisă a pantalonilor, udînd canapeaua cu un lichid 
galben şi mirositor. 

— Eşti sărit! gemu el. Sărit! Eu, Haru Nebunul, sînt cel 
care ţi-o spun! Cel mai sărit de pe harta Europei, asta eşti! 

Vincent scutură capul. Durerea familiară din ceafă şi din 
creştetul capului îi semnala o deficiență de ajustare 
temporală. Alungînd dublura trecutului, fu din nou el însuşi, 
un Vince Blaise angoasat şi furios. Joseph Orenbourg: 
subiect tabu. Oficial, doctorul Orenbourg decedase în anul 
2016, la începutul ascensiunii lui Joseph Poney. Cite 
persoane cunoşteau adevărul? Joseph Poney îşi luase 
anumite precauţii ca să şteargă urmele. Susţinea că nu se 
temea de nici un atac din exterior, graţie Poney-Dragonului, 
arma sa supremă. Atunci, o strategie internă? Interioară 
realităţii şi timpului? 

Inversia cauzalităţii? 


Haru se strădui să ridă, însă vocea îi era răguşită, 
pierdută, faţa roşie şi strălucitoare datorită transpiraţiei. O 
luminiţă îngrozită îi fulgera în ochi. 

Ştia că trăiau ultima zi a Imperiului? 


Vincent lăsă maşina în garaj. Haru îl părăsi în fugă, ca şi 
cînd nu ar fi dorit să mai rămînă o secundă în compania 
unui personaj atît de primejdios. Pe Vincent încă îl mai 
durea capul. Se regăsi fără plăcere în barul înalţilor 
rezidenţi, o sală circulară deosebit de înaltă, cu barul 
propriu-zis în centru, pe axa ascensoarelor. Liftul se oprea 
la etaj; deasupra cuştii sale era o sferă-ecran în care se 
puteau citi sloganuri ilustrate şi flashuri publicitare, 
succedîndu-se fără întrerupere. 

Vincent se instală la o masă izolată. Se aşeză de aşa 
manieră încît să supravegheze atit ascensorul cît şi intrarea 
principală, plasată sub portretul Cavalerului, dar să arunce 
şi cîte o privire sferei-ecran, potrivit dorinţei călătorului din 
el. 

Mai mulţi consilieri pătrunseră în bar. În jurul tuturor 
plutea un aer de nelinişte şi suspiciune. Vincent pîndea 
sosirea Nataşei. Va îndrăzni să se arate după ce dictatorul 
aproape că o violase? Îi văzu apărînd pe Marie Landot, Ron 
Danes, Bernard Schmidt, Gloria Semens, pe Dan Calden şi 
pe Paul Losander. Apoi o nouă lozincă îi atrase atenţia şi 
întoarse ochii către sferă: Ridică-ţi capul, tinere atlet. 
Vulturul lui Dumnezeu te priveşte în ochi! O reţetă 
inedită, adecvată oricăror feluri de mîncare. 

Pasărea plutea în mijlocul sferei, nobilă, puternică, 
maiestuoasă. Paznic al păcii, al ordinii şil al normalităţii... 

(O, mulţimi fermecate de normalitate, gîndi Vincent 
Blaise, dacă aţi şti ce pandemoniu este în realitate cuibul 
vulturului...) 

Pasărea Domnului cobora pe cîmpie, iar oile o priveau. 
Tînărul atlet - miel credincios - înălța capul, încrucişindu-şi 
ochii cu cei ai vulturului. Imediat alături, o oaie amărită cu 
cinci picioare, cu ochii saşii şi lîna destrămată, se îndepărta 
cu capul coborit, încercînd să-şi ascundă sub burtă ciotul de 


picior ce-i atirna pe coapsă. Fulgerător, vulturul se lansă 
asupra ei, ridicînd-o în gheare. Aici povestirea se sfirşea. Ce 
i se întîmplase oii cu cinci picioare? Avea să scape verigii 
arzătoare şi procedeului draconic? Doar atunci ar fi suferit 
normalizarea în carne şi în suflet... 

„„„exceptînd cazul cînd azi e ultima zi a Imperiului? 

Marie Landot veni să se aşeze la masa lui Vincent. În 
miîini ţinea două pahare, unul violet pentru ea însăşi, unul 
oranj pentru el. Vincent încuviinţă din cap. Un 36-37, pe 
gustul său. Marie îl întrebă dacă avea să facă ceva în seara 
aceea, la serbare. Vincent sorbi o înghiţitură. Ce să facă? 
Nu înţelegea prea bine întrebarea. Socoti: primejdie. Marie 
rise complice, era o femeie la vreo cinzeci de ani, cu părul 
grizonat, cu trăsături adînc săpate. Părea să ignore totul 
despre reîntinerire. În fapt, voise să devină cea dintii 
femeie „sfint nevăzător”, dar privilegiul îi fusese refuzat de 
Marele Diacon. Vincent fixa incredul paharul cu 21-24 pe 
care ea îl stringea cu degete subţiri şi încordate. Marie 
Landot să bea alcool, însemna că Imperiul se întorsese cu 
fundul în sus! 

— Sînt nebună de bucurie, explică ea. 

Nebună de bucurie? Surisul acela forţat de pe faţa dură 
nu o împiedica să arate mai sinistră decît moartea. 

— Ah, sărbătoarea lui Jérôme, pricepu Vincent. Da, mîna 
lui... 

— Jeppner va fi transformat în porc obscen şi războiul va 
fi uitat. 

— Războiul... 

— Se vorbeşte că Monseniorul va lua o hotărîre 
astă-seară, după serbare! 

Vincent îşi goli calm paharul. Marie Landot nu bău. 

— Nădăjduiesc să propun utilizarea  neîntirziată a 
Poney-Dragonului, şopti Marie. Împotriva sateliților Ligii, 
dacă mai e nevoie să adaug! 

Greaţa îi cuprinse stomacul. Gura lui Vincent se umplu cu 
un lichid acru, parfumat cu amandă, cu un gust de 36-37. 
„Scuzaţi-mă...” Se ridică şi fugi în direcţia izolatorului. 
Ajunse la timp să verse în cuveta WC-ului masa de prînz, 


unde înotau bucățele de carne pe jumătate digerate, 36- 
37-ul şi o jumătate de litru de bilă. Un terci puţin îmbietor, 
însă recuperabil pentru masa serafimilor animalizaţi şi a 
porcilor obsceni... 

Se îndreptă din spate, cu o mînă pe stomac. Închise ochii 
să alunge ameteala. In clipa aceea, basculă înapoi şi căzu. 

Vreme de citeva secunde nu simţi decît durere. O 
senzaţie înspăimîntătoare de smulgere. Avea impresia că e 
Vincent Blaise al anului 2025, că e răpit propriului timp, 
prezentului şi că e proiectat într-un trecut străin pe care 
refuza să îl recunoască. 

Suferinţa fizică se atenua treptat. Neliniştea însă îl sufocă 
lungi momente încă. Aproape insuportabil era gîndul că 
probabil trebuia să trăiască în acest trecut. 2010. Cei 
cincisprezece ani ce-l despărţeau de 2025 constituiau un 
soi de timp mort, un teritoriu de exil, anii pierduţi... 

Îl înconjurau bărbaţi şi femei înveşmiîntaţi în alb. 
Recunoscu vocea lui David Race. 

— Vincent, acum te vei odihni. Totul a mers bine, a mers 
bine... 

Nu mai poseda un dram de voinţă. Se simţea străin 
acestei lumi, acestui timp. David îl întrebă dacă se putea 
ridica, iar el se execută. Se lăsă condus, susţinut, îndrumat. 
Privirea îi era încă tulbure şi cu greu îşi controla mişcările. 
Respiră parfumul Nataşei, Nataşa aici? Tinăra femeie se 
găsea în stînga lui. Suridea. Care Nataşa? David îi luase 
mîna dreaptă. Zgomote, fulgere de lumină. Vincent nu 
recunoştea nimic, avea impresia că mergea pe marginea 
unei prăpăstii. Uneori, piciorul drept se balansa în vid. Se 
simţea atras de gol. Făcu un efort să reziste, însă muşchii, 
creierul, nervii îl ascultau cu greu. Corpul şi mintea 


aparţineau poate lui Vincent Blaise din 2025, nu lui... 
Nataşa şi David îl împinseseră în cabina ascensorului. 
Neliniştea i se disipă puţin, abisul temporal nu i se 
deschisese sub picioare. Sfirşitul drumului se dovedi mult 
mai uşor. Era în stare să înainteze şi să identifice locurile. 


Întins pe pat. David, Nataşa şi Ella se găseau alături. 
Rămase calm şi pasiv. Îşi simţea nervii în continuare legaţi 
de trupul celuilalt, abandonat în 2025. 

— Ai să dormi, făcu David. Totul merge bine. Avem un 
răgaz de o săptămînă. Mă auzi? O săptămînă! 

Cu un semn al capului, Vincent încuviinţă. Dar nu-l 
interesa prea tare, totul se petrecuse cu atit de mult timp 
în urmă... Să doarmă, da. 

— Ella şi cu mine vom rămîne lîngă tine, îi zise Nataşa. 

Nataşa? Ella? De unde venea Nataşa Păinjeniţa? De unde 
apăruse Ella? 

Şi Poney-Dragonul? Dacă Joseph Poney utiliza arma 
totală împotriva sateliților Ligii, declanşa războiul, de 
asemenea total. Mondial. Definitiv. 


Se găsea singur cu David în biroul specialistului. 

Incerca o senzaţie vagă de mulţumire. Trebuia să fie 
sfîrşitul dimineţii, aşadar a doua zi. 

David vorbea manipulînd AM-ul. Vincent ţinea în mînă un 
pahar de porto. Prin fereastra deschisă în mijlocul lămiilor 
se zărea arzînd soarele la apus. Nu, erau portocali şi astrul 
se găsea abia la jumătatea drumului. Ajustare temporală 
dificilă. In orice caz, lumina scălda generos mobilele de 
sticlă şi podeaua vitrificată a încăperii. 

Răspundea întrebărilor lui David de o veşnicie. De ore, de 
secole? 

Işi consultă ceasul. Răbdare, nerăbdare. Haide, fii calm. 
Ridică paharul. Culoarea vinului de porto e doar cu o idee 
mai închisă decît cea a alcoolului 36-37. Fără detalii 
nesemnificative în şuvoiul timpului. 

— Cînd eram copil, povesti el, am născocit două 
personaje cărora le-am conferit un rol important în viaţa şi 


visurile mele: Duax şi Knabo. Ori, generalul Duax şi maiorul 
Knabo există. Sînt chiar personaje-cheie ale viitorului. Ce 
semnificaţie să aibă aceasta? 

David Race se scărpină pe burtă prin deschizătura 
cămăşii. Pîntecul îi deborda. Se sculă în picioare şi începu 
să se învirtă în jurul lui Vincent. 

— Cunosc din rapoarte cine-s Duax şi Knabo. Din diverse 
motive, aceşti doi oameni au produs o impresie deosebit de 
puternică asupra ta, urcind scara memoriei pînă în 
copilărie. Duax şi Knabo sînt poate primele tale amintiri din 
viitor. Răspunsul meu va fi însă ambiguu. Viitorul întîlnit în 
călătoriile tale nu e o fantasmă, ci o realitate. Este oare 
singurul posibil? Nu sînt aşa de convins. Mai degrabă-i 
vorba de un soi de machetă a universului, cum va arăta 
probabil în zece sau cincisprezece ani, o machetă 
construită din materialul inconştientului planetar colectiv, 
desenată de mistici, vizionari, de fanatici ai Renaşterii în 
Europa şi ai Milleniumului Pilgrim în America. Această 
machetă exercită o presiune formidabilă asupra realităţii, 
iar viitorul va tinde din ce în ce mai mult să-i semene... 
dacă nu întreprindem nimic pentru a-l modifica! Ce se va 
întîmpla pe 26 octombrie 2025? 

Vincent ezită. Îl privea pe David şi nu îl vedea. Privea 
soarele deasupra brazilor, dar distingea un cu totul alt 
peisaj, mai sălbatic şi mai păduros pe o latură, urbanizat pe 
cealaltă. lar decorul înconjurător, biroul, terasa, îi păreau 
vechi, moarte, împietrite. 

Strînse din dinţi să nu decoleze, să nu plece în derivă. Nu 
voia să se lase purtat de un impuls arhaic, cu riscul de a 
ajunge cine ştie unde. Era hotărît să-şi reia destinul pe 26 
octombrie 2025, între orele şaisprezece şi şaptesprezece. 
Trebuia să asiste la şedinţa Consiliului Viitorului Apropiat 
Şi... Motivele importau prea puţin. 

— Cît timp avem la dispoziţie? se interesă. 

— Guvernul negociază cu Administraţia Proiectului, 
răspunse David. Experiențele sînt interzise, dar cred că ne 
vor lăsa în pace citeva zile, maximum o săptămînă. Avem 
timp. 


— Oricum, vreau să plec foarte repede. 

Pentru o clipă încetă să-l mai vadă pe David. Nu-şi mai 
putea reţine nerăbdarea. 

În clipa aceea, Paul Losander intră vijelios. În mînă ţinea 
un Clark şi doi bărbaţi îl însoțeau. David se răsuci şi se trezi 
cu arma aţintită asupră-i. 

— Paul! 

— Îmi pare rău, David. Deşi Proiectul a fost oprit, sînt în 
continuare responsabil cu securitatea în Auvergne - 
Orenbourg. Chiar cu ceva mai mult decit atît! Sînt obligat 
să vă arestez pe amindoi. Aşa cer ordinele! 

Unul din însoțitorii lui Losander se apropie de David, 
celălalt se postă în spatele lui Vincent. 

— Dezolat! făcu Paul. 

— Atunci, gata cu răgazul? 

David îşi plimbă degetele groase pe claviatura AM-ului. 
Se întrerupse să-şi aprindă pipa, contempliînd scena cu un 
aer oarecum ironic. 

— Ce desfăşurare de forţe! 

— Doar ca să vă împiedic să faceţi prostii. 

— Ai fost de acord... 

Losander oftă, cobori arma; oamenii săi nu îl imitară însă. 
Vincent şi David se găseau încă sub ameninţarea acelor 
paralizante. Polițistul părea plictisit şi dezgustat de rolul pe 
care îl juca. Işi şterse fruntea şi gitul, introduse Clarkul 
înapoi în toc, sub vesta metalizată. 

— Au intervenit lucruri noi, rosti cu o voce cleioasă. 
Administraţia a confirmat ordinele şi am primit anumite 
informaţii. În plus, nu aveţi dreptul să vă serviţi de 
instalaţiile Proiectului ca să efectuaţi experienţe personale. 
Doar asta faceţi, nu? 

David ridică din umeri. 

— În mare parte materialul este scos din uz, trei sferturi 
din personal a dispărut! 

— Imi pare rău, repetă Losander. 

— Te tracasează inversia cauzalităţii? 

— Nu cred în ea! 

— Ce vei face cu noi? 


Paul nu răspunse, Vincent se întoarse să privească cerul. 
Soarele dispărea îndărătul culmilor. Imposibil, este... 
Incercă să-şi amintească dacă scena se situa spre prînz, 
sau imediat înainte de crepuscul. Totul se desfăşura ca şi 
cînd, în loc să trăiască în prezent evenimente precise, se 
străduia să le regăsească în memorie. 

Nu trăieşti, îţi aduci aminte... 

— Deci, ce hotărăşti? 

— Vă cer să mă urmaţi. Sînt obligat să vă neutralizez, în 
aşteptarea... în fine, îmi pare rău! 

— Şi crezi că mă poţi împiedica să plec? făcu Vincent. 

Paul scoase un suspin zgomotos, se îndreptă spre 
Vincent, schiţă gestul de a întinde mîna dar nu îl termină. 

— Vincent, te implor să rămii liniştit! 

Cobori vocea. 

— Ascultă-mă, bătrîne. Ne vom reîntilni, o ştii. Sîntem 
condamnaţi să fim prieteni şi aliaţi. Orice s-ar întîmpla... Ai 
încredere în mine, nimeni nu trebuie să afle ce se va 
petrece pe 26 octombrie 2025! 

— De ce? 

— Din clipa în care anumite fapte devin cunoscute, ele 
intră în istorie iar... viitorul va fi scris. Nu vom mai schimba 
nimic! 

— Asta pretind prietenii tăi americani? 

— Da. 

— Un punct de vedere teribil de idealist. Viitoru-i scris 
oricum. 

Paul se întoarse din nou spre Vincent. 

— Sînt în stare să te împiedic să pleci! 

— Cum? 

Arătă cu un deget arma ţinută de unul din acoliţii săi. 

— Te putem paraliza şi adormi! 

— Dar nu o vei face. 

— Dacă va fi necesar, o voi face spre binele tău. 

— Nu. 

— Poţi să fii sigur? 

— Sta scris că nu o vei face. 


Paul deschise gura, nu spuse nimic. Îi privi rînd pe rînd 
pe Vincent şi pe David, închise gura. Neliniştea şi 
nehotărirea îi erau întipărite pe chip. 

— Jucăm un rol foarte periculos cu toţii, zise într-un tirziu. 
David, ajută-mă să-l conving! 

David Race zimbi. 

— Nu vei avea succes! 

Urmă o tăcere lungă. Cei cinci bărbaţi erau riguros 
nemişcaţi. Ai fi zis că-şi ţineau cu toţii respiraţia. Vincent 
privi din nou soarele, îşi aminti, scena se desfăşura seara... 

O căută în memorie, o luă în posesie. O opri. Oamenii din 
serviciul de securitate mențineau în continuare armele 
îndreptate spre David şi el însuşi, pregătiţi să tragă la orice 
semn suspect, ori la un semnal al şefului. Şi totuşi 
rămîneau imobili, împietriţi. Paul părea sculptat într-un bloc 
de metal; nu avea să dea semnalul. Nu avea timp. 

Vincent intră în memorie. Se văzu cu Paul, David şi cu 
ceilalţi într-o minusculă sferă de lumină, foarte departe, în 
străfundurile timpului. Apoi basculă. 


El Aa 


Un glas feminin interogă: 

— Sînt bune scoicile? Astea albastre, de aci? 

La început, Vincent crezu că întrebarea i se adresa lui. 
Care scoici? Apoi zări monolitul de aur în dreapta şi 
bisericuţa în stînga. În faţă văzu tejgheaua vînzătoarei. 

Vinzătoarea cea grasă lăuda scoicile zveltei şi blondei 
sale cliente. Tinăra comandă un kilogram. Era Nataşa. 
Scotoci în geantă. 

— Ce preferaţi? Mărci ROUE sau josephi imperiali? 
Vincent nu auzi răspunsul, se îndepărtase, hoinărind. 

Nataşa i se alătură. Satul se mărise, populat de oameni şi 
animale. Spaţiul pieţii viermuia de bipezi şi patrupezi, cerul 
era plin de păsări, iar pe trecători ploua cu găinaţ. Grozav 
loc pentru o întîlnire sentimentală. 

— Vino, spuse Nataşa. Să ne aşezăm în faţa bisericii şi să 
mîncăm scoicile. 

Găsiră o bancă. Vincent o şterse de praf, ca Nataşa să se 
poată aşeza fără a-şi murdări prea tare frumoasa rochie din 
mătase neagră. 

— Începe tu. Mie nu-mi prea este foame. 

Ea scoase din poşetă o oglindă, şi se privi îndelung, 
potrivind o şuviţă blondă pe tîmplă. Din faţă, chipul Nataşei 
părea puţin prelung şi dur. Profilul poseda în schimb o 
puritate extremă, o dulceaţă stranie. Ochii îi erau mari, larg 
deschişi şi foarte întunecaţi. Se răsuci şi surise. 


— A început să ningă, Vincent. 

— Este 26 octombrie! i 

Nataşa rîse complice, aproape tandru. li puse mîna pe 
brat. y 

— Nu-ţi place refugiul meu? Va creşte, vei vedea. Intr-o 
zi, dacă nu vei găsi un altul, în spatele bisericii te va 
aştepta un locşor al tău. Sau îndărătul altei biserici identice 
acesteia. Nu-mi spune că decorul e ridicol. E solid, poate 
etern, mai solid decît Castelul Cerului. Zăpada de pe 26 
octombrie nu-l va topi. Şi dacă vrei să vii, nimic nu te 
împiedică să aduci cu tine, în minte, citeva piese de 
mobilier! 

Vincent deschise cu unghia o scoică şi imprudent, o 
înghiţi pe dată. Un gust de putreziciune îi umplu gura. 
Nataşa îl privi ironic: 

— Trebuie să înveţi să te descurci. Să înveţi să te 
concentrezi, să-ţi imaginezi lucrurile bune! 

El se ridică. 

— E cazul să o iau din loc. Ne vom reîntîlni. 

— Ne vom reîntilni, îi confirmă Nataşa. 

Se aplecă să o sărute pe colţul gurii, după care se 
îndepărtă grăbit în direcţia zidului întunecat. 

16 58' 30”, cu cronometrul în mînă! Un minut şi treizeci 
de secunde în avans. 26 octombrie 2025, ultima zi a 
Imperiului, iar Consiliul Viitorului Apropiat se va reuni peste 
cîteva clipe pentru ultima dată. 

In sfîrşit, probabil. Dacă uşa avea să se deschidă... 

Cei douăzeci de consilieri aşteptau în holul palatului, 
înaintea uşii încuiate. Scară de marmură, balustradă de fier 
forjat, lambriuri somptuoase, enorme plante verzi în uriaşe 
lăzi de gresie. Pe pereţi, pînze ale vechilor maeştri, 
Maissonnier, Rembrandt, opere ale şcolii apocaliptice 
moderne: Cavalerul destinului de Enrique Dumont, Cele o 
sută de mii de semne de Keiner, Veriga arzătoare a lui 
Minski. Covoare orientale pe planşee şi pe dale. Consiliul 
Viitorului Apropiat reprezenta singurul parlament al lui 
Joseph Poney. Dictatorul pusese un palat la dispoziţia 
acestei adunări de psihopati, întruniţi întru devoţiunea sa, 
mai toţi foşti călători în destin. Ceea ce nu-l împiedica să-şi 
dispreţuiască profund consilierii. 

Vincent şedea la mijlocul scării, alături de Bernard 
Schmidt şi de Marie Landot, care nu îl mai slăbise. Era un 
post de observaţie ideal, însă nu se întîmpla nimic. 

La picioarele scării, două gărzi în uniforme purpurii 
prezentau onorul unui Xtran de bronz, în aşteptarea 
Monseniorului Dictat... 


Paul Losander fu cel ce intră pe poarta de onoare. ÎI 
salutară, iar el răspunse cu un semn. Paul, copoiul timpului, 
Paul inscrutabilul, omul-cheie al complotului Duax. Dar 
dacă opoziţia generalului Duax nu exista decit în mintea 
lui? O va afla curînd, socoti Vincent. 

Şi totuşi, dintre toţi consilierii lui Joseph Poney, Paul 
Losander îşi exploatase cel mai eficient poziţia şi talentul în 
interesul personal. Trafic de influenţă, manipulări financiare 
şi Dumnezeu mai ştie cite. 

Orele şaptesprezece, şedinţa ar fi trebuit să înceapă. 

Paul se apropie de Vincent şi îi făcu semn. 

— Calden a fost arestat de către garda serafimă. Joseph 
Poney se află în Castel. Nu cred că se va ţine vreo şedinţă. 

Enervarea consilierilor creştea cu fiecare minut. Unii 
propuneau să ţină o reuniune de pomină în hol, în bar sau 
chiar în pădure. 

— Dacă Nataşa ar fi fost aici, ne-ar fi spus ce să facem, 
remarcă Gloria Semens. Fata asta cunoaşte zona mai bine 
decit oricine! 

Însă Nataşa se afla probabil la Castel, cu Monseniorul 
Dictator. 

— Ori consiliul a fost suprimat, ori s-a neglijat să fim 
anunţaţi! Pe Semne! Pe Veriga Arzătoare! Pe Pata Albastră! 
Pe Dragon! 

— Nu-i vina Monseniorului! Funcţionarii... 

— Să fie spînzuraţi! Trăiască Veriga Arzătoare! 

— Să fie transformati în porci obsceni! 

— Cred că ora se apropie, constată Paul. Ai procedat 
corect  acordindu-mi încrederea. Se zăreşte capătul 
tunelului! 

— Jocul nu a fost încă jucat. 

— Inainte de serbare trebuie să te văd. 

— Nu este vina funcţionarilor! strigă Marie Landot. 
Războiul. A izbucnit războiul! 

Dezorientaţi, consilierii păreau incapabili de cea mai 
mică iniţiativă. Niciodată nu fuseseră de altfel buni de 
ceva! 


— De acord, zise Vincent. Dar vreau să chem Castelul, să 
ştiu ce se întîmplă. 

— Ai dreptate. 

Cei doi bărbaţi porniră în direcţia sălii de comunicaţii de 
la parter, însoţiţi de către Marie Landot. După ei se luară 
alţi doi consilieri. Expresia „suflete îndurerate” se potrivea 
de minune figurii lor alungite, chipurilor de copii rătăciţi, 
alurii de mari astenici. Aşa cum chicotea Haru Nebunul, 
lăsau impresia unor serafimi prost castraţi. Alţii îi imitară, 
asemeni unor şobolani agitaţi, gata să părăsească vasul. 
Apoi alţii şi alţii... 

Paul Losander aprinse sfera. Staţia locală transmitea o 
reclamă pentru histero-stimulatorii doctorului Monge, „chei 
ale sfinţeniei”. Momentul sosise, într-adevăr. Vincent 
supraveghea intrarea dinspre hol, în caz că Nataşa avea 
totuşi să apară. Ivan Neski, fostul actor, pătrunse înăuntru. 

— Ce dracu” înviîrtiţi aici, turmă de porci lubrici? 

— Căutăm bere, replică Jonini, fostul conducător 
comunist. 

— Asta miroase a complot! 

— Nu a complot, ci a sfîrşitul regimului! 

— Ori al timpului... 

— Ha, ha, ha! 

— Este voinţa Celui-de-Sus, cîntă Marie Landot. Cred că 
ar trebui să utilizăm numaidecit Poney-Dragonul contra 
sateliților Ligii! 

— Şi împotriva trădătorilor de aici! 

— Sateliții zboară prea sus, trădătorii prea jos. 

— Berea aia, mai vine odată? 

In cele din urmă, Jonini reuşi să deschidă trapa secretă a 
barului, de unde extrase un butoiaş mic. Strigăte de 
entuziasm îi salutară isprava. Pe nasul lui Marie Landot se 
scurgea o lacrimă. 

— Răspunde Castelul! anunţă Paul. Pe cine cerem? 
Cineva cu răspundere. Vincent... Colonelul Mitlander? 

— Excelenţa Sa Herr Hadegen! 

— Plecat în misiune în provincia germană... 


Se instală tăcerea, toată lumea privea sfera. Un serafim 
pe jumătate animalizat, din serviciul personal al lui Joseph 
Poney, răspundea sec întrebărilor formulate de Paul şi 
Vincent. 

— Prinţul Razac? 

— Plecat în misiune în provinciile de peste mare. 

— Dar cu toţii au spălat putina! 

— Nu, e un şiretlic, explică Marie Landot Pregătesc 
serbarea de diseară. Vor fi acolo, este o surpriză. Sînt atît 
de bucuroasă pentru micuțul nostru Jérôme! 

— Salut! scîrţii un glas zeflemitor. Ce lume arătoasă! 
Drace, da' e o întreagă delegaţie! 

Haru Nebunul se ivi în interiorul sferei-ecran şi se proţăpi 
cu un aer de fante, cu mîinile în buzunare şi şliţul desfăcut. 

— Pariez că vreţi veşti despre Monsenior! Aţi nimerit fain. 
Nu-i altul mai informat decît mine! Monseniorul s-a închis 
de mai bine de douăş' de minute în izolatorul său. Păi da, 
Monseniorul face caca. Voi nu? Poate că voi faceţi caca mai 
repede fiindcă sînteţi mititei! M-a însărcinat să vă transmit 
că îi daţi dureri de burtă. Hi, hi, ce caraghios. Sînt plin de 
haz, hi, hi! 

Incetă brusc să ricaneze, plonjind într-un soi de meditaţie 
punctată de sforăituri şi clipiri din ochi. Paul Losander 
îngheţase. Vincent ştia prea bine că bufonul îi observa, în 
ciuda genelor coborite pudic peste albeaţa ce-i acoperea 
cea mai mare parte a ochiului drept. 

Apoi Haru o fixă pe Marie Landot. 

— Nu pot să înghit puicuţele cu tot în cap şi nimic în 
fund! 

Şi spre Vincent. 

— Salut, frumoasă din pădurea adormită! la zii, vii la 
Castel, şefule mic? Trebuie să te văz personal. Îs cu amicul 
meu, Jérôme. Avem carne de înfulecat şi carne de 
încălecat! Ne distrăm! Poţi să-l aduci şi pe grasu’ de 
Losander, dacă vrei. Da’ fără pipă. Jérôme a decretat, dacă 
vreun tip fumează în Castel, îi dăm testiculele să le 
măniînce porcul Jeppner! lar dacă-i o puicuţă, i-o dau lui 
amicu’ Haru - Jérôme a spus! - şi va regreta că nu e tip! 


— Nu te mai obosi, atletule, rosti Vincent. Sosim. Şi fără 
pipă. 

Maşina lui Paul Losander, un hover Pavane 060, nu era 
garată la subsol, ci la suprafaţă, în grădina palatului, palat 
aparţinind tot mănăstirii serafimilor. Animalizaţii care 
asigurau serviciile inferioare ale Rezidenţei locuiau acolo. 

Doi dintre ei se precipitară scheunînd. Bineînţeles, Paul 
Losander nu avea dreptul să parcheze în acel loc. Pe lîngă 
flori şi legume, serafimii cultivau plante medicinale şi 
magice; exista un careu de mandragore şi un tufiş de 
arbuşti cu cap de mort. 

Cei doi protestatari avansară cu ghearele ridicate şi 
fălcile deschise. Masculul părea aproape asexuat, în schimb 
femela poseda un piept enorm. Un puf galben-cenuşiu îi 
acoperea din cap pină-n picioare. Produsele ingineriei 
genetice  poneiste... Paul plesni femela, iar Vincent 
îndepărtă masculul cu o lovitură de picior în gleznă. 

Vişnu, însoţitorul lui Paul Losander, se lăsă bumbăcit de 
lovituri şi brăzdat pe faţă de două zgirieturi. 

Săriră în hoverul ce se strecură în lungul aleilor, apoi 
ieşiră afară trecînd pe sub perete. Vişnu, instalat în spate, 
mormăi că bestiile mai că-i scoseseră ochii. Paul izbucni în 
îs. 

— İn pofida robei tale albe, au observat că nu faci parte 
dintre frați! 

Vişnu era în fapt garda de corp a lui Losander şi 
ocazional, executorul sarcinilor importante. Să-l simţi în 
spate nu era niciodată plăcut. 

— Unde mergem? întrebă Vincent. 

In loc să se îndrepte spre Castelul Cerului, Pavane-ul 
aluneca spre vale, urmînd firul unui pîriiaş, unde Jérôme şi 
prietenii săi înălţaseră mai multe semi-baraje, ba chiar şi o 
centrală nucleară de buzunar. 

— Din prudenţă fac un mic ocol. Deşi am un dispozitiv 
absorbant de bruiaj perfect, nu se ştie niciodată. 

— Nu cred să mai fie cineva în Patrulater care să ne 
poarte de grijă. 

— Poate... 


— Ce a mai rămas din Imperiu? 

— Foarte puţin. Atit de puţin încît am fost nevoiţi să 
devansăm data loviturii de Stat. lţi închipui, ca să 
declanşezi o lovitură îţi trebuie o rămăşiţă de Stat! Sau cel 
puţin o fantomă! lar amerlo-nipo-ruşii nu ţin deloc, dacă 
stau să mediteze, ca Imperiul să se spargă definitiv în 
bucățele. Prea riscant pentru tot felul de războaie şi de 
revoluţii! 

— Foarte bine, aprobă Vincent. Vor să păstreze un fel de 
Europă unită, cu un şef destul de popular să ţină în hăţuri 
resturile Imperiului. De preferinţă un militar. De Otelo 
Knabo nu vor să audă, un revizio murdar. Deci, o singură 
soluţie, prevăzută de cincisprezece ani: generalul Duax... 

— Rolul nu-i place prea mult lui Duax. Spera să se 
înţeleagă cu rebelii lui Knabo pentru a forma un guvern de 
uniune. 

— Dar negocierile au eşuat. 

— Da, definitiv. Atunci, generalul Duax, în înţelegere cu 
americanii, a decis să preia puterea cît mai repede posibil. 
Ziua | fusese fixată pentru 1 noiembrie, însă regimul se 
descompune cu o repeziciune teribilă. Trupele Ligii 
avansează prea repede. 

— Şi oamenii maiorului Knabo! 

— S-au constituit deja mici guverne locale şi încep să-şi 
dispute teritoriul, materialul, armele, haleala, totul. Pe 
deasupra se petrec lucruri foarte stranii. 

— Foarte stranii, hmm? 

— Da. Indiferent de ele, Vince Blaise, generalul Duax a 
hotărît să treacă la acţiune chiar astăzi. Îţi acceptăm oferta 
de ajutor. 

— Atenţie! Am spus... 

— Îţi cunosc condiţiile, sînt satisfăcute. Informaţiile pe 
care ţi le-am adus nu sînt pe cît de precise aş fi vrut; în 
definitiv s-au scurs mai bine de treizeci de ani, iar doctorul 
Orenbourg a făcut tot posibilul să încurce iţele... Eşti în 
continuare alături de noi? 

— Desigur. 

— Orice s-ar întîmpla? 


Vincent şovăi o clipă. 

— Orice s-ar întîmpla! 

Paul Losander îşi plimbă miinile pe volanul acoperit cu 
blană, cu o delectare senzuală, traducîndu-şi într-un gest 
calităţile profunde de amant şi de estet. Maşina părăsi firul 
apei şi urcă încet panta împădurită a colinei, pe flancul 
căreia păşteau capre uriaşe. Un mic serafim animalizat 
servea drept cîine de pază unui cioban în zdrenţe. 

— A fost pus la punct un scenariu de mare îndrăzneală, 
zise Paul. La început îi vom da Monseniorului Dictat o veste 
bună. Generalul Duax va fi prezent la sărbătoare să salute 
Vulturaşul. Ei? E tare! 

— Tare, admise Vincent. 

— Dintr-o lovitură îşi dovedeşte fidelitatea faţă de Joseph 
Poney şi dinastie (ha, ha!). lar noi... 

— De fapt, cum am aflat vestea asta? 

— Am agenţi la americani. Ştirea ne-a parvenit după ce a 
fost lansată de sateliții USA. Merge? Oricum va fi 
confirmată oficial în cîteva ceasuri. Noi însă îl vom anunţa 
primii. Bun... Generalul Duax va debarca la căderea serii şi 
va fi prezent să preia succesiunea. Castelul Cerului 
reprezintă unul din centrii nervoşi ai Imperiului, constituie 
aproape ultima fortăreață şi ultima bază de lansare a 
Poney-Dragonului! 

— Vorbeşti de Poney-Dragon ca de o rachetă! 

— Poate îmi explici tu ce este în realitate. Ce efect 
produce? E imperios ca generalul Duax să neutralizeze 
Poney-Dragonul imediat după moartea lui Joseph Poney. Nu 
cunosc ce se va întîmpla atunci, viaţa tînărului Jérôme s-ar 
putea afla în pericol. Oricum, generalul Duax e singurul cu 
suficientă autoritate şi prestigiu ca să fie recunoscut de 
către toţi, numaidecit, ca noul conducător al Imperiului... 
ori a ceea ce a mai rămas din el. Şi un detaliu deloc lipsit 
de importanţă: el singur va fi capabil să salveze de linşaj pe 
executorul lui Joseph Poney. Da, cineva va trebui să-l ucidă 
pe Monsenior. Nu avem altă soluţie! 

— Aştept răspunsul la întrebările mele, făcu Vincent. 


— Ajung şi acolo. Întîi şi-ntii vreau să-ţi spun că a fost 
greu. Ai avut dreptate, la vremea ei ancheta a fost 
muşamalizată. Şi ca să o reiei... In plus, o intoxicație 
interesantă. Doi, tatăl tău a fost omorît de un automobil pe 
25 iunie 1992, între orele 22 şi 23, în faţa vilei prietenei 
sale, Mariane Desmaisons. Făptaşul a fugit. Cel puţin... şi 
ceva mai mult! 

Paul oprise hoverul la marginea unui pilc de arbuşti. 
Vincent asculta în tăcere. 

— Trei, am identificat făptaşul sau făptaşii: o patrulă de 
seruri. Mda, copoi. Au făcut-o expres, să se amuze, luîndu-l 
probabil pe taică-tău drept un malf, erau beţi ca nişte 
măgari roşii? Ei bine, erau beţi ca nişte măgari roşii! Şoferul 
se numea Perrault, ori Leclerc. Amîndoi se aflau în maşină. 
Precis nu vom şti niciodată cine era la volan... Perrault a 
ieşit la pensie după cincisprezece ani, aşadar spre 2007. A 
murit în 2010, de boală. Leclerc era mai tînăr. În 2018 i-am 
pierdut urma. La data respectivă era instructor într-o gardă 
poneistă oarecare, în Germania. Nevastă-sa nu a avut 
niciodată dreptul la o pensie. In '21 a cerut animalizarea, 
manipularea a eşuat şi ea a murit. Dintre ceilalţi seruri din 
automobil, doi se află încă în viaţă. lţi putem furniza 
numele şi adresele lor. 

— Vom vedea, făcu Vincent. 

— Bătriîne, e tot ceea ce am putut grebla pentru tine. 
Informaţiile ţi se par poate subţiri, dar dacă ţi-am factura 
costul cercetărilor, zece ani din viaţă nu ţi-ar ajunge să 
plăteşti! 

Vincent oftă. În fond, în complotul generalului Duax se 
angajase pentru a obţine aceste informaţii. Acum rămiînea 
să mai plătească. Ştiuse că avea să fie scump. 

— Imi pare rău, reluă Paul Losander cu o voce blindă. 
Cineva trebuie să-l omoare pe Monseniorul Dictat. De ce?! 
Ah, întîi pentru că este un conducător religios, un soi de 
profet. Atit timp cît va trăi, se vor găsi fanatici care să-l 
urmeze orbeşte. Ca succesorul său să fie acceptat de către 
toţi, el trebuie aşadar să moară. Apoi, e singurul în măsură 
să utilizeze Poney-Dragonul. Arma asta poate e un mit, sau 


poate nu. Dar cîtă vreme Joseph Poney trăieşte, 
ameninţarea persistă. 

— lar conducătorii Ligii preferă ca el să tacă, nu? adăugă 
Vincent. 

— E un monstru! Trebuie executat. 

— A servit destul. F 

— Nimeni nu doreşte să i se intenteze un proces. ţi voi 
spune cum va fi ucis. Ştii că Jérôme poartă adesea un 
pistolet aidoma unui Robur T6 mixt. Nimeni nu-i în stare să 
zică, în general, dacă-i vorba de o jucărie sau de-o armă 
veritabilă. Cu excepţia tatălui său, fireşte. În realitate sînt 
două arme, una jucărie, cealaltă reală. Astă-vară, Jérôme o 
purta cel mai adesea pe cea veritabilă. Apoi, un consilier 
clarvăzător, nu atît de rău inspirat, i-a semnalat tatălui că 
pistolul ar fi putut fi folosit împotriva lui. Din acel moment, 
exceptînd anumite ocazii, Jérôme nu a mai avut voie decit 
la simulacru. Cînd Tot l-a atacat - erai acolo - se pare că a 
schiţat gestul de a scoate pistoletul, neterminîndu-l întrucît 
nu avea la el decit o jucărie. lar puşca nu-i era încărcată. Pe 
scurt... 

— Aşa e, spuse Vincent. Jeppner şi Joseph Poney au tras 
în acelaşi timp asupra cîinelui, aproape imediat. Prea tirziu, 
totuşi. Braţul puştiului fusese practic secţionat. Adesea se 
întîmplă ca dulăii manipulaţi să înnebunească. 

— De cînd Jérôme a început să se servească de mîna 
grefată, reluă Paul, tatăl lui i-a dat înapoi arma. O va avea 
diseară, la serbare. Dealtminteri, pentru un plus de 
securitate, unul din agenţii noştri a înlocuit simulacrul cu o 
a doua armă. Ai priceput? Singur, un obişnuit al lui Jérôme 
şi al lui Joseph Poney poate să-l ucidă pe dictator, 
servindu-se de pistoletul fiului, Şi apoi, am preferat pe 
cineva care... 

— Foarte bine, am înţeles, i-o tăie Vincent. Eu sînt cel 
ales. 

— Destinul, bătrîne, îţi urez noroc. Dacă-l ratezi, sîntem 
încolţiţi ca nişte şobolani! 


- 19 - 


Ultima zi a Imperiului. 

Stindardul lui Joseph Poney, dragonul negru pe cer 
albastru, flutura deasupra Castelului. Fortăreaţa barocă, 
flancată de turnuri subţiri, monopodele lui Forrel, era 
clădită pe virful unui trunchi de con, jumătate stîncă, 
jumătate beton-armat. La ea se ajungea pe un drum îngust, 
în serpentine. Deasupra falezelor, aerocare zburau în 
permanenţă; un altul fusese amplasat în faţa punţii 
suspendate, cu gura rotundă a tunului putrefactor 
îndreptată asupra noilor veniţi. Alte putrefactoare, instalate 
pe ziduri şi pe turnuri, amenințau valea sau văzduhul. 

Paul Losander opri maşina la douăzeci de metri de car. 
Ecranul comunicatorului de bord se aprinse şi chipul 
prelung, palid şi blînd al unui băiat de vreo doisprezece ani 
apăru între dragonul imperial şi crucea încercuită a unui 
colimator. Băiatul avea părul lung şi blond, purta un colier 
de perle în jurul gitului slăbuţ, ca pentru a accentua 
impresia de feminitate. 

— Salut. Vă aflaţi pe linia mea de foc. Identificaţi-vă! 

— Bună ziua, Jérôme. Eu sînt, Vince Blaise. Sînt cu nişte 
prieteni, Paul Losander şi Vişnu, am sunat Castelul şi Haru 
ne-a spus să urcăm. Unde-i tatăl tău? 

— Tata se află în izolator. Nu cred că veţi izbuti să-l 
vedeţi înainte de serbare. Pe deasupra, în seara asta eu 
sînt şef aici, e cadoul lui. 


— Minunat. Şi Haru? 

— Haru-i lîngă mine. 

Vincent întoarse capul spre Losander, care îşi ţinea 
mîinile încleştate pe volan, cu privirea fixă şi ceafa 
înţepenită. Mica minge de carne de pe bărbie îi tremura 
imperceptibil. Ai perfectă dreptate să tremuri tot de 
spaimă! gîndi Vincent. 

Bufonul se ivi în spatele lui Jérôme, cu capul coborit, 
roşu, mai puţin deraiat ca de obicei. 

— Trebuie să vă văz! 

— Se pronunţă, trebuie să vă văd! corectă Jérôme. Am să 
vă las să intraţi, adăugă el adresîndu-i-se lui Vincent şi 
însoţitorilor acestuia. Maşina va rămîne, fireşte, în exterior. 
Veţi fi supuşi unui control corporal şi psihic complet. Am 
zis! Ah, încă ceva, aveţi un rol şi o deghizare pentru 
diseară. Nu admit nici o discuţie! Terminat. 

Vincent ridică din umeri. La urma urmei, el unul avea 
rolul său: cel de asasin. 


Pe lîngă gărzi, comitetul de recepţie se compunea din 
serafime spiritualizate şi doi sfinţi nevăzători. Ah, ah, 
serafimele pentru a ne percheziţiona, inclusiv cu degetul în 
fund, iar sfinţii nevăzători să ne cerceteze inimile şi 
creierele. Clasic. 

Veşmintele, apoi trupul. Fetele procedau cu o delicateţe 
mişcătoare, fără a scoate o vorbă, desigur. Spiritualizatele 
făcuseră legămiîntul tăcerii. Unii, unele, aveau chiar corzile 
vocale extirpate. 

În schimb, gărzile păstrau cu greu tăcerea. Aproape 
încontinuu duceau miinile la gură să-şi înăbuşe o tuse de 
nestăpinit, cîte un strigăt nervos. 

Fetele semănau mult între ele. Remodelajul plastic şi 
genetic accentua aerul de familie: păr auriu, figură 
prelungă şi blîndă, privire limpede, trăsături fine, gură 
mică, nas drept, piept plat. Din contra, în îmbrăcăminte se 
simţea o anumită varietate: tunici albe, foarte scurte, 
mantii lungi, sariuri. Sfinţii nevăzători purtau cu toţii mantii 
din dimie albă. 


Îngeraşii Monseniorului continuau cercetarea minuțioasă 
a vizitatorilor. Paul Losander îşi dezvelea părţile ascunse cu 
o bunăvoință umilă. Între timp, Vincent supraveghea sfinţii. 
Ca să-şi dezvolte viziunea interioară, fanaticii poneişti îşi 
scoteau sau ardeau ochii. Mulţi dintre ei dezvoltau o 
sensibilitate empatică excepţională, mărită adesea, se 
vorbea, prin contactele mentale cu Xtranii. 

Cel din faţa lui Vincent semăna mult cu un schelet 
mîncat de  şobolani şi învelit într-o pătură uzată, 
transformat în sperietoare. Ochii de sticlă singuri lăsau, 
paradoxal, impresia de viaţă, în mijlocul unui chip 
descărnat şi mort. 

Vincent se strădui să-şi controleze muşchii miîinii drepte 
ce se contractau în pofida voinţei lui, ca pentru a apuca o 
armă. Arma cu ajutorul căreia, peste cîteva ceasuri, urma 
poate să-l doboare pe Joseph Poney. Omul dinainte era cu 
siguranţă capabil să-i perceapă starea,  încordarea 
musculară, gesturile abia schiţate. Şi de asemenea mirosul 
fricii... Primejdie imediată. 

Brusc, sfîntul îndreptă arătătorul spre pieptul lui Vincent 
şi surise straniu. Apoi, cu o voce joasă, atît de joasă încît 
Vincent nu fu sigur dacă auzise bine, pronunţă: 

— Noroc, adio, totul s-a sfîrşit. 

După care serafimii şi sfinţii nevăzători, ţepeni şi demni 
asemeni unor somnambuli pe margine de acoperiş, se 
îndepărtară unul după altul, încet. 

Una din gărzi îşi şterse fruntea cu o batistă mare în 
carouri, de ţăran auvergnat. Un brav om din poliţie, 
obişnuit, normal. 

— Feriţi-vă, oameni buni! Ştim bine că sînteţi de-ai casei, 
dar cu puştiul, astăzi, nu e de glumit! 


Haru îl aştepta în salonul florilor, în mijlocul unei explozii 
de corole gigantice, sanguinolente şi bolnăvicioase. Ciţiva 
animalizaţi profund se ascundeau printre plante; la git le 
atirna pancarta „debil voluntar”. Recepţionistă era o tînără 
brunetă, îmbrăcată într-un costum spaniol tradiţional. O 
verigă arzătoare cu forma unui nod mişcător scînteia pe 


gitul ei alb, semn că purtătoarea ei, aidoma unui milion de 
cetăţeni din Europa, milita pentru spînzurarea asocialilor şi 
a rebelilor. 

— Ai văzut gagica? îi şopti Haru lui Vincent. Tipii, cînd îi 
agaţă, se învirtoşesc o ultima oară. Ticăloasele se dau în 
vînt după asta, nu pot să le înghit! 

Adăugă cu voce tare: 

— Urmaţi-mă, şefilor. Alteța Sa Jérôme vă aşteaptă în 
Turnul Joseph de Maistre. 

Luară un ascensor rapid, traversară curtea Uri Geller. 
Ajunseră într-o sală de aşteptare, cu podeaua pavată cu 
dale enorme, cu plafonul susţinut de grinzi în pînză de 
păianjen, cu mici deschizături într-un meterez medieval. În 
centrul încăperii se găsea un post de telecomunicaţii şi de 
comenzi extrem de sofisticat, înaintea căruia şedea tînărul 
Jérôme. 

Fiul împăratului era înveşmîntat într-un pantalon 
metalizat şi o cămaşă kaki, ornată cu două stele. O cască 
de astronaut Xtran îl acoperea. In jurul lui făceau roată o 
jumătate de duzină de bărbaţi: soldaţi animalizaţi. 
Uniformele erau destul de diverse, în majoritate roşii şi 
negre, dar cu toții purtau la piept plăcuțe cu denumirea 
„rasei”, lup, ogar, setter... Numai cîini! Alţi patru cîini-lup în 
trupă. 

— Salut, zise Jérôme. De cînd Tot mi-a tăiat mîna nu mai 
vreau cîini adevăraţi în anturajul meu. Îl iubeam pe Tot, dar 
animalizaţii sînt mai docili, mai eficienţi şi mai puţin 
primejdioşi. 

__ Băiatul vorbea cu glas studiat, sentenţios şi monocord. 
Işi privea oaspeţii în ochi şi dădea senzaţia că îi judecă şi îi 
interoghează în acelaşi timp. 

— Alteță, întrebă Losander, credeţi că e bine să 
transformăm oamenii în animale domestice? 

Jérôme schiţă un suris de candidă uimire: 

— Dar dacă o facem spre binele lor? Dacă ei o cer? 

— Doream să-l vedem pe tatăl tău, întrerupse Vincent. 
Avem o veste importantă pentru el. 


— S-a închis în izolator. Astă-seară eu sînt şeful, deci poţi 
să-mi dai mie ştirea. Şi eu am una pentru tine. Cine începe? 

Haru Nebunul bolborosi un hohot de ris. 

— Banul sau pajura, Alteță. Pajura vă revine de drept. 
lată un joseph care ne va face treaba. 


Ultima zi a Imperiului. 


Haru aruncă piesa de argint. Ea căzu cu un clinchet pe o 
dală, făcîndu-i să chelălăie de bucurie pe animalizaţi. 
Pajura. 

— Un Xtran de rang înalt va asista la serbarea mea, rosti 
copilul. 

— Generalul Duax va fi prezent şi el, se înclină Vincent. 

— Bună veste! Dacă i-am spune Nataşei? 

Coborîră în Curtea Renaşterii, asemănătoare cu o piaţă 
sătească, cu o duzină de căsuțe, mici şi mari, patru străzi şi 
două drumeaguri. Jérôme se opri la picioarele scării şi, 
arătîind cu un gest Hanul regal, îi porunci bufonului să-i 
conducă pe consilierii Losander şi Vişnu să bea o halbă, în 
aşteptarea întoarcerii lor. Îi explică lui Vincent că Nataşa 
locuia pe strada Peladan, numărul 8, la Maica Brunswick. 

Traversară curtea. Copilul îşi exprima admiraţia pentru 
Maica Brunswick care prezida Ordinul Mondial al Verigii 
Arzătoare. Datorită ei, el devenise cel mai tînăr membru al 
ordinului. 

— Dacă într-o zi te hotărăşti să ni te alături, aş putea 
să-ţi patronez candidatura! 

Într-o zi? gîndi Vincent. Dar e ultima pentru Imperiu! 
Ajunseră la Maică. O fată tînără, cu o piînză în jurul 
coapselor, cu pieptul gol, deschise uşa. Făcu să se audă un 
geamăt şi îşi arătă gitul. O spiritualizată? 

— Ai mai degrabă înfăţişarea unei tîr... unei 
foarte-umane! strigă Jérôme. Ei bine, condu-ne la 
domnişoara Nataşa! 

Serafima îi îndrumă în lungul unui culoar îngust, acoperit 
de catifea roşcată. Jérôme îl apucă de braţ pe Vincent şi îl 
trase după el. 


— Ştii, am început să mă descurc binişor cu animalizate 
mici. Spiritualizatele mă cam sperie însă. În seara asta, am 
să încerc cu o foarte-umană! 

Foarte-umană, expresie potrivită pentru a desemna o 
curtezană de lux. Prostituatele de condiţie inferioară erau 
totdeauna tîrfe, iar majoritatea fuseseră animalizate... 


În ultima zi a Imperiului, Nataşa îi aştepta pe J&r6me şi 
pe Vincent cu un suris batjocoritor pe buzele portocalii. 
Innodă cu un gest neglijent cordonul neglijeului, ce 
continua totuşi să-i dezvelească coapsele. 

Camera era un soi de salon cu un stil exotic, vechi. Un 
cloazon din panouri grosolan decorate, cu trei din cele şase 
părţi repliate, îl separa de o încăpere mobilată stil secol 
nouăsprezece. Nataşa scotea dintr-o valiză metalică un 
întreg material, recunoscut de Vincent fără ezitare: 
elementele unui Mobil Magic, un aparataj deosebit de 
sofisticat care trebuia să coste nu puţini josephi. Cea mai 
mare parte a pieselor erau importate din ţările Ligii, prin 
contrabandă, se-nţelege. Masele credincioase ale Europei 
nu apreciau deloc produsele tehnologiilor atee, însă 
verticalii, monopolurile capitaliste de Stat, jucau pe ambele 
niveluri, profitînd la maximum de pe urma situaţiei. 

— Vă ascult, spuse tinăra femeie reluîndu-şi activitatea. 
Este satul meu, explică ea. Nu pot să nu-l am în preajmă. 

Jérôme îi ceru să îl sărute. Femeia îi depuse un sărut 
distrat pe obraji şi se întoarse imediat la instalarea 
mobilului magic. 


Nataşa sfirşea montarea aparatului. Nimic mai simplu, 
dealtminteri. Răsuci un buton, cîteva beculeţe se aprinseră 
ici şi colo. lluminaţia se coloră în maroniu. Cloazonul şi 
pereţii se distanţară cu mai multe zeci de metri. În spaţiul 
nou creat se contură un refugiu cunoscut de Vincent: piaţa, 
casele joase ale satului, iar la capăt, bisericuţa romană. O 
pasăre trecu în zbor între lustră şi pendulă. 

— Restul trebuie să îl construieşti cu mintea, îi zise ea lui 
Vincent. 


— Religia îl interzice, însă Maica Noastră de Brunswick 
are unul la fel. Tot cu o biserică, adăugă ginditor Jérôme. 

Vincent alunecă pe o piatră umedă. Se integrase 
peisajului; Nataşa îi întindea mîna, purta încă neglijeul care 
contrasta puternic cu hainele groase, din topor, ale 
ţăranilor şi negustorilor din piaţă. 

— Foarte bine, constată ea. Ai reuşit, ne aflăm în 
universul-umbră! 

În mîna rămasă liberă avea o cheie strălucitoare. 
Bărbatul recunoştea locurile. În faţa bisericii, Nataşa coti 
spre stinga. Multe capete se înclinau, salutindu-o cu 
respect şi cu afecţiune. Se vedea bine că în acest 
microcosmos se afla la ea acasă. Spre piaţetă conduceau o 
jumătate de duzină de străduţe. Vincent se lăsă călăuzit. Ea 
se opri înaintea unei uşi duble din lemn deschis la culoare, 
cu panourile superioare ornate de desene fantastice. O 
deschise cu cheia aurită. Pătrunseră într-un culoar 
întunecat, urcară pe o scară de piatră, cu balustrada 
prăfuită. Urmă un hol vetust însă bogat, lemn maro, tapet 
uzat, miros de praf şi piele. Se angajară pe un culoar cu 
pereţii acoperiţi cu un Abusson* decolorat. Nataşa deschise 
o uşă capitonată. 

Ajunseră într-un salon mare, lambrisat, pictat cu scene 
cîmpeneşti şi rustice, stil naiv, culori spălăcite. Mobilele 
amestecate aparțineau tuturor epocilor, gemeau de 
bibelouri, de cărţi şi de miniaturi, de tablouri. Teancuri de 
ziare şi registre umpleau scaunele. Nataşa îi indică lui 
Vincent un fotoliu gol, lîngă o măsuţă joasă. Se aşeză, iar 
ea luă loc în faţa lui. La dreapta lui Vincent, printr-o 
fereastră largă, în carouri mari, se zăreau arbori stufoşi şi o 
casă cu acoperişuri de ardezie. 

— Locuinţa notarului, explică Nataşa. Aici ne aflăm la 
judecător, e mort însă, de secole. 

El se ridică şi se apropie de fereastră. Un pic de abur 
înceţoşa sticla; o şterse cu palma. Studie satul printre 
frunzele de fag, cedru şi castan. Văzu arbori pe care nu fu 
în stare să-i identifice. Satul, biserica romană. Ah, o 


3 Celebre ateliere de tapiserie, (n.tr.) 


clopotniţă ascuţită, mai departe: o altă biserică. Două 
biserici, două sate... La un semn al Nataşei, Vincent 
străbătu încăperea şi privi pe cealaltă fereastră. Se pomeni 
înaintea unui peisaj oarecum asemănător. Copacii mici 
acopereau mai puţin din panoramă. Un alt sat, două sate, 
trei sate. Multe sate... 

Vincent reveni lîngă Nataşa. 

— O infinitate de aşezări? 

— Mai degrabă una singură şi mare. 

Pe masă se găseau o scrumieră şi două pahare. Alcool şi 
tutun, ori mai degrabă umbrele alcoolului şi ale tutunului, 
legale în acest univers. Nataşa se ridică să ia un pachet de 
ţigări şi o sticlă dintr-un dulap suspendat pe perete, cu 
balamalele scîrţiitoare. Îi umplu paharul şi îi întinse o 
ţigară. 

— Mulţumesc, nu fumez. Îţi ţeşi pînza, nu? A 

— Nu ştiu ce conţine sticla, să-mi spui dacă îţi place. Imi 
tes pinza... 

Băură privindu-se, erau un pic prieteni şi un pic duşmani. 
Şi în continuare, străini. Drumurile li se încrucişau adesea, 
dar de întîlnit nu se întîlneau niciodată. 

— Whisky-ul este bun. Ultima zi a Imperiului! 

— Altundeva, departe... 

— Ce este universul-umbră? 

— Nu mie trebuie să-mi pui această întrebare, Vincent. 

Uşa izolatorului se deschise, Joseph Poney îşi strecură 
afară capul şi mîna dreaptă. In ea ţinea o armă-jucărie, un 
minuscul revolver verzui, imitînd prost un laser de 
astronaut (dar nu era oare, de fapt, o imitație de jucărie?). 

— Intră, Vince Blaise, aruncă Monseniorul cu un glas 
prietenos. Pe lîngă WC şi sala de baie, izolatorul conținea o 
încăpere de repaos şi de meditaţie. Două foarte tinere 
serafime animalizate se zbenguiau pe un pat. Vincent rise 
de impetuozitatea lor, dar dictatorul îi dădu o lovitură de 
pumn în spate. 

— Nu sînt animale! 

Vincent oftă, stînjenit. Era oare adevăratul Vince Blaise? 

Il privi pe dictator cu obişnuitul amestec de oroare şi 
uimire pe care acesta i-l inspira. Joseph Poney era îmbrăcat 
cu un costum de interior, din mătase albastră. Vesta era 
descheiată pe toracele masiv, acoperit cu păr gălbui, un 
efect al reîntineririi hormonale. Monseniorul avea o 
înfăţişare mai animalizată decit anumiţi serafimi. 

Şi dacă acesta-i adevărul? Dacă Joseph Poney s-a supus 
de bunăvoie unei animalizări care să-i păstreze, mai mult 
sau mai puţin, facultăţile mentale şi psihismul? Dacă 
dictatorul Europei devenise, în sensul propriu al 
cuvîntului, o fiară monstruoasă? 

Vincent respiră mirosul biîrlogului, se clătină, însă se forţă 
să nu o arate. lzolatorul era de o mizerie respingătoare, 
culcuşul unui animal. Joseph Poney izbi cu piciorul un 


taburet, acesta se rostogoli pînă la Vincent. El îl ridică şi se 
aşeză. Dictatorul mormăi ceva şi se prăbuşi pe un maldăr 
de pături. Una din serafime se precipită asupra lui, o lovi cu 
violenţă. Ea dădu înapoi şi căzu în cadă, în fapt într-o mică 
piscină cu pereţi elastici. Săltă uşor, apoi alunecă în fundul 
bazinului gol. Vincent observă că părul de pe braţele lui 
Joseph Poney se ridicase ca la un cîine furios. Işi umezi 
buzele, nările îi palpitau, începu să hohotească şi păru încă 
şi mai înspăimîntător. 

— Ah, Vince Blaise, sînt bucuros să te văd. Amicul tău 
Calden e aici, am nevoie de voi amindoi! 

Vincent înghiţi cu dificultate. 

— Generalul Duax vine la serbare. 

Joseph Poney se sprijini de miini, dînd impresia că se 
pregăteşte să sară. Vincent chiar se întrebă dacă avea să 
se năpustească asupra lui. Serafima se afla încă în fundul 
piscinei, inconştientă, poate rănită. Tovarăşa ei vru să se 
apropie, dar dictatorul o opri cu un miriit. 

Apoi se întoarse către Vincent. 

— Generalul Duax, ah, o veste bună. 

Cuvintele nu păreau să-i fi ajuns însă la creier. Luă 
dintr-un dulap un pachet de biscuiţi, îl desfăcu şi începu să 
mestece numaidecit, aruncîndu-i după aceea pachetul lui 
Vincent. 

De cîteva luni, nu înceta să înfulece prăjituri, amande, 
pîrjoale de carne. Grăsimea îl invada de la git la genunchi, 
pe braţe; pînă în acel moment, doar faţa şi picioarele 
scăpaseră deformării. Ai fi zis că puţin îi păsa de aspectul 
fizic; poate o consecinţă a animalizării suferite... Trăsăturile 
lui Mikail Orenbourg răzbăteau acum de sub carnea buhăită 
a lui Joseph Poney. Chiar nasul, îngroşat şi scurtat prin 
chirurgie estetică, tindea să revină la forma iniţială, lung şi 
îmbiîrligat. 


Ultima zi a Imperiului. 


Monseniorul Dictat se sculase în picioare, postîndu-se în 
faţa unei etajere electronice dezvăluite de un perete 


despărțitor mobil. Îl invită pe Vincent cu un semn şi cu un 
mîrîit. 

— Priveşte! 

Şi Vincent privi. La înălţimea ochilor, pe un ecran convex, 
se proiecta o planisferă. Cu degetul pe o rotiţă dinţată, 
Joseph Poney comandă desfăşurarea hărţii Europei. Europa. 
Cu o mişcare, dictatorul dublă scara: Rusia, Uralii, Siberia... 

— Liga Est-Vest constituie reuşita mea cea mai măreaţă, 
Vince Blaise! Cine ar fi crezut acum douăzeci de ani că 
Statele Unite, Imperiul Sovietic şi Japonia se vor alia 
împotriva Europei? Este adevărat ca în urmă cu douăzeci 
de ani, Europa nu însemna nimic. Astăzi avem 
Poney-Dragonul! lată Lacul Baikal. 

Pe ecran se vedea o regiune a Asiei Centrale, 
întinzîndu-se de la deşertul Gobi în sud, spre Tunguska 
inferioară în nord, de la lenisei la vest, pînă la platoul Altan 
în est: teritorii controlate de Uniunea Sovietică. 

— ...cu excepţia Petei Albastre! rosti Joseph Poney. 

Harta semnala Pata Albastră printr-o luminiscenţă de 
aceeaşi culoare, prin care se desluşeau oraşele, riurile şi 
diferitele semne geografice acoperite de ea. Luase naştere 
la Ceremkovo, se povestea, într-un laborator de fizică 
teoretică, sau ceva asemănător. Autorităţile sovietice 
distruseseră laboratorul, deoarece savanții lor 
descoperiseră dovada  irefutabilă a existenţei lui 
Dumnezeu. Era povestea susţinută de doctorul Orenbourg, 
imediat după sosirea sa în Franţa. In epoca aceea, foarte 
puţini îl crezuseră, Vincent încă nu îi acorda încredere. 
Numai că el nu-şi credea propriilor ochi. Ştia însă că se 
putea înşela; la urma urmelor, existenţa Xtranilor se 
adeverise... 

Pata Albastră crescuse. Mult mai încet decit prevăzuse 
iniţial doctorul Orenbourg, totuşi se extinsese. Ruşii nu-i 
putuseră opri înaintarea. Acoperea complet Lacul Baikal, 
devorase oraşele Irkutsk, Ulan Ude şi Djigalov, afecta o 
întindere cu forma aproximativă a unui cliine aşezat pe 
burtă, cobora pînă la munţii Khamar-Daban, urca pînă la 
confluenţa Vitimului cu Lena, spre est avansa un soi de 


labă pînă în împrejurimile Citei, iar coada atingea Nijne 
Udinsk în vest. 

— Odată am crezut că va devora planeta întreagă, spuse 
Joseph Poney, dar practic a încetat să mai crească. 
Deceleraţia regulată a fost uşor de pus pe calculator; 
maşinile au stabilit data exactă cînd pata se va opri din 
creştere: 26 octombrie 2025. Peste circa cinci ore! După 
aceea, va începe să se micşoreze? Va înceta lumea să mai 
existe? în orice caz, reprezintă o formidabilă rezervă de 
energie, aşa cum a arătat Xavier Borr! 

Dictatorul îşi încheie vesta şi încălţă o pereche de ghete 
îmblănite. Ingenunche pe carourile goale ale izolatorului, 
între sala de baie şi WC şi săltă un dreptunghi de mochetă. 
Puse mîinile pe podea şi simultan apăsă în două locuri. Se 
îndreptă, în faţa lui se deschisese o trapă, dezvelind spirala 
abruptă a unei scări iluminate. 

— Vom utiliza fără să mai întîrziem energia Petei 
Albastre. În chiar acest moment, Calden verifică 
Poney-Dragonul, însă în el nu am încredere decit pe 
jumătate. Să mergem... Sper că nu te-a cuprins spaima! 

— Vă urmez, replică Vincent calm. 

Joseph Poney se angajă în puț cu spatele înainte. 

Coborirea se dovedi uşoară datorită unui întreg sistem 
de protecţie, prevăzut cu ventuze şi cabluri. Vincent avea 
impresia că alunecă în interiorul unui tub elastic. Nu-l zărea 
pe despot dedesubtul lui, însă vocea îi ajungea în urechi, 
amplificată, mormăită, puţin deformată. 

— Am să-ţi arăt cum funcţionează. Îi vei explica fiului 
meu, cînd eu nu voi mai fi. 

Cum funcţionează? gîndi Vincent. Dar ştiu, o ştiu de 
multă vreme. Îmi aduc aminte! 

Coborînd treptele, Joseph Poney monologa: 

— Au fost morţi, o recunosc. Insă ele erau necesare, iar 
eu am dat lumii soluţii la trei probleme esenţiale, hrana, 
energia şi fericirea. Animalizaţii mei sînt mai fericiţi decît 
oamenii, consumă în medie de două ori mai puţine proteine 
şi de cinci ori mai puţină energie! Continui să mă bucur de 


încrederea maselor, poporul nu-i materialist şi cu atit mai 
puţin eurocomunist! 

Acest Poney-Dragon capabil să distrugă sateliții Ligii şi să 
lovească inamicul oriunde pe Terra, e o armă imposibilă, 
medită Vincent. lraţională pînă la imposibilitate. Energia 
Petei Albastre, o fantasmă religioasă, născută în creierul 
bolnav al acestui om. Şi totuşi, toate acestea există, 
întrucît inversia cauzalităţii anulează orice logică, face 
caduce legile fizicii, conferă realitate tuturor aberaţiilor, 
întorcînd totul cu susul în jos! 


Coborau încet scara. Vincent judeca. Inversia cauzalităţii 
nu determina explozia realului? Nu mina lumea în baza şi 
structurile sale? Poate că David Race i-o va spune în curînd, 
cînd îl va reîntîlni în lagărul incurabililor. Mai era fenomenul 
pe care David îl denumea... „difuzie neliniară a 
informaţiei”. Trecutul, prezentul, viitorul se amestecau în 
memoria sa şi probabil în viaţa de zi cu zi. Poate ne 
apropiem de o scadenţă mai gravă decit însuşi sfîrşitul 
Imperiului. 


Şi dacă m-aş opri aici, la mijlocul scării? Dacă aş refuza 
să-l urmez pe Joseph Poney? Dacă aş încerca să fug înainte 
de a vedea Poney-Dragonul? Atunci nu îl voi descrie lui Dan 
Calden, iar el nu îl va inventa! Poate că astfel nu va mai 
exista niciodată, Joseph Poney nu ar mai ajunge stăpinul 
Europei, iar eu nu voi mai fi aici, în Castelul Cerului, gata să 
îl... Vechiul paradox temporal! 

Însă cauzalitatea a fost inversată în mii de puncte. 
Datorită acestei inversiuni, continuumul spaţio-temporal a 
cîştigat o supleţe mult mai mare, este capabil să încaseze 
orice lovituri... Lumea inversată se îndoaie, dar nu se rupe! 

— Am fost binefăcătorul Europei, bolborosea Joseph 
Poney. O cred, o cred! 


Atinseră fundul puţului. O iluminaţie verzuie scălda sala 
circulară de circa patru metri diametru, iar un sistem 


astmatic de condiţionare amesteca valuri de aer umed cu 
răbufniri îngheţate. 

— Frigul ăsta mă nelinişteşte, mormăi dictatorul. Mă 
întreb... 

Nu-şi termină propoziţia. Un val de căldură urcă şi el îşi 
şterse fruntea cu dosul palmei. Istovit şi puţin buimac, 
scrută pe Vincent ca şi cum nu l-ar fi recunoscut. 

— Vom urca din nou. Sistemul pare puţin cam complicat, 
însă asigură securitatea Poney-Dragonului. 

Un flux rece invadă brusc puţul, podeaua păru să îngheţe 
sub picioarele lor. Se dereglaseră maşinile Castelului, sau 
era unul din efectele misterioase ale inversiei cauzalităţii? 

O portavoce  scîrţiitoare prinse viaţă cu un glas 
binecunoscut: 

— Monseniore? Aici Dan Calden, mă aflu în camera 
înaltă, aproape de Dragon. Totul se desfăşoară normal. 

— Sosim, îi comunică Joseph Poney. 

Pe Vincent îl străbătu un fior, nu doar datorită frigului. 
Luase o decizie, aceea de a merge pînă la capăt, de a 
asculta explicaţiile lui Joseph Poney. Şi, în trecut ori în 
viitorul apropiat, va răspunde întrebărilor analiştilor, lui 
David, lui Dan Calden. Ceea ce trebuia să se întimple se va 
întîmpla. 


Joseph Poney ajunse pe un fel de rotondă, amenajată la 
jumătatea puţului. Se apropie de peretele metalic. Vincent 
se strecură lîngă el. Dictatorul apucă cu mîna dreaptă un 
levier mare, neted şi alb şi îl cobori cu un gest scurt. Apoi 
se răsuci spre Vincent, cu un suris sarcastic şi triumfător. 

— Aparatul a fost pus la punct de serafimii mei 
specializaţi, să-mi permită să comunic cu _ ultra-lumea. 
Dumnezeu însuşi s-a servit de el să-mi vorbească de citeva 
ori. O afirm! Aici, Joseph Poney. Ai răbdare, adăugă pentru 
Vincent. Trebuie să traducă în ambele sensuri, niciodată 
legătura nu se stabileşte instantaneu... Atenţie, aud un 
murmur! 

— Aici Dumnezeu, făcu maşina. 

Joseph Poney se întoarse către Vincent şi izbucni în ris. 


— El e, Jimmy Dumnezeu, ambasadorul meu pe lîngă 
Xtrani. A murit în 2001; Xtranii îi păstrează creierul în 
conservare. O mare reuşită. Bună ziua, Jimmy! 

— Respectele mele, Monseniore, rosti vocea îndepărtată. 

— Te-am dus! îi şopti dictatorul lui Vincent. 

— Actualmente mă găsesc la bordul unui ochi gigantic, 
un vas Xtran, istorisi Dumnezeu. La miliarde de kilometri de 
Pămînt. Gloz, mare X de clasa întîi, se află lîngă mine şi 
ascultă. 

— Pace, ordine, normalitate, mare X! făcu Joseph Poney 
în loc de salut. 

li răspunse o bolboroseală, un truc inventat de ordinator 
pentru a vorbi cu acest nebun. Dar oare era Joseph Poney 
nebun pe cît dorea să pară? 

— Observi Pămîntul, Jimmy? întrebă dictatorul. 

— Îl observ, Monseniore. 

— Şi ce vezi? 

— Văd Pămiîntul ameninţat, Monseniore. În viitor şi în 
trecut. 

— În trecut, Jimmy? 

— În trecut, Monseniore. 

— Cum este posibil? Inversia cauzalităţii? 

— Într-un anume sens, da. Duşmanii dumneavoastră vă 
vor ataca în trecut, să împiedice Imperiul să se nască. 

— Dar sînt aici, Jimmy! 

— Da, Monseniore. 

— lar în viitor, ce vezi? 

— Şefii Ligii se pregătesc să lovească Europa, 
Monseniore. Aveţi timp să ripostaţi cu Poney-Dragonul, dar 
poate că la început ar trebui să lansați o salvă de 
avertisment. Pata Albastră debordează de energie, nu vă 
sfătuim să utilizaţi nivelul maxim... 

Aparatul reîncepu să murmure. Scîntei albastre traversau 
puţul dintr-o parte în alta. Transmisia fu întreruptă. 

— Trebuie să urcăm în sala Von Däniken. Devine 
primejdios, ţine-te de mine. 

Dictatorul apucă o bară de metal şi se ridică rizînd. 


— Jos nu există decît o scară. Într-un anume loc se află 
însă o bifurcaţie invizibilă. Sistem de securitate, foarte 
nostim. 

Continuară să urce, păşiră pe o platformă circulară, 
acoperită de un dom emisferic. În centrul ei se ridica un 
monolit de aur, identic monolitului esplanadei, dar cu mult 
mai mic. Dragonul lui Joseph Poney era gravat pe fiecare 
din feţe, iar Cavalerul apărea precum o siluetă fantomatică 
pe pereţii domului, părind să se rotească jur împrejurul 
platformei. 

Calden îşi făcu apariţia. Pierdut într-un combinezon 
albastru, prea larg pentru el, cu picioarele goale, chipul 
umflat, cu ochii ieşiţi din orbite, strîngea în pumnul rotund 
şi gras un minuscul Pnumekin N' Man. 


Dj 


Calden ţipă, îndreptînd N'Manul către Joseph Poney: 

— Am să te ucid, nemernicule! Ticălosule! Animalule! 
Meriţi moartea de o mie de ori! Am. 

Joseph Poney se retrăsese pînă la marginea scării. 
Calden se apropia încet de el, cu pistoletul cu ace în mînă. 
Trecu prin dreptul lui Vincent, care se lipise de perete. 
Vincent nu ezită mai mult de o secundă; se aruncă violent 
peste bărbatul scund ce-i fusese prieten şi, cu toată forţa, îl 
izbi cu braţul drept. 

Se declanşă o luptă instinctivă. Combinezonul îl stînjenea 
în mişcări pe Calden, Vincent se lăsă cu toată greutatea 
asupra lui. Se despărţiră, se ridicară în picioare aproape 
simultan, privindu-se cu un soi de uimire. Calden gifiia, în 
colţul gurii îi curgea un firişor de salivă. Vincent observă o 
licărire de spaimă fulgerîndu-i în ochi, după care privirea i 
se înceţoşă. Căzu în genunchi. 

Vincent se răsuci. Joseph Poney ţinea revolverul. Trase 
pentru a doua oară şi Calden se rostogoli pe platformă, cu 
un zgomot înăbuşit. 

— Păcat, rosti dictatorul. Nu îţi mulţumesc, nu sînt 
convins că intenţiile îţi sînt mai bune. Şi apoi, nu putea să 
mă ucidă! 

Evitind să privească trupul prietenului său, Vincent îl 
urmă pe dictator în centrul platformei. În apropierea 
monolitului se găseau două console gemene. Cea din 


dreapta comporta un pupitru sumar, pe deasupra fiind 
dotată cu un miner metalic, fixat pe un cilindru vertical. Pe 
cea din stinga o acoperea o placă convexă, pe care scînteia 
Pata Albastră. Vincent încerca o senzaţie de cunoscut, 
amintirea unei amintiri. Venise altădată aici, în trecut, ori în 
viitor... Nu, acum. Imaginile înregistrate în prezent îi 
parveneau dintr-o altă direcţie, după un drum temporal 
extrem de complicat. Şi dacă... Dar de ce-s aici? se întrebă. 
De ce Joseph Poney m-a adus în această cameră, să-mi 
facă demonstraţia armei sale absolute? 

Ca să-i repet explicaţiile fiului său? Pretextul e subţire. 

Nu, sînt aici deoarece fără mine Poney-Dragonul nu ar fi 
existat. Şi Joseph Poney o ştie. 


Sint însă liber să nu asist la demonstrația 
Poney-Dragonului, să închid ochii, să nu ascult nimic, sau... 
Totuşi îmi aduc aminte. Imi amintesc demonstraţia puţin, 
dar limpede, şi asta dovedeşte că am urmărit-o, că voi 
asista la ea. Inelul se va închide. 


Joseph Poney plimba degetele pe partea superioară a 
consolei din stînga. 

— Cînd programatorii şi-au sfîrşit treaba, nu s-au mai 
gîndit decît să-şi salveze sufletele. Mi-au cerut să le aplic 
procedeul draconic. M-a întristat, dar nu-i puteam refuza! 

Un sertar se deschise sub palma lui. Scoase din el o bilă 
din metal alb de mărimea unei nuci, prinsă de un lanţ. ÎI 
privi pe Vincent cu o figură sarcastică, arătîndu-i obiectul. 

— Vei înţelege! 


Foarte bine, am să înţeleg. Astea sînt informaţiile pe care 
le voi difuza în trecut şi care le vor permite lui Dan Calden 
şi Xavier Borr să fabrice Poney-Dragonul. Circuitul este 
închis, dar cine a inventat Poney-Dragonul? 

Răspuns evident: nimeni. Nu a existat nici o invenţie, nu 
a avut loc creare de informaţie. Poney-Dragonul este doar o 
simplă fantasmă ce se învirte în inimile noastre înnebunite. 
Nu-i decit un simulacru. 


Joseph Poney vorbea cu un glas schimbat, încordat şi 
grav. 

— Misiunea mea, începută la Ceremkovo, se apropie de 
final. Nu mi se acordase decît un răgaz, El mă va chema 
alături. O vei ajuta pe Nataşa să aibă grijă de Jérôme; ea 
mi-a cerut-o şi de aceea te afli aici. De restul puţin îmi 
pasă. Insist asupra acestui punct, da? Jérôme va putea să 
intre în puț şi să se servească de instalaţii; mecanismele 
automate de apărare îi vor permite trecerea. El însă este 
puţin cam tînăr ca să-i încredinţez această armă, aşa că tu 
îi vei explica modul cum să se servească de Poney-Dragon. 
In definitiv, eşti bine plasat şi singurul care o poate face, 
Vince Blaise. Vei vedea... O ştii deja? Vreau să zic, ai trăit 
această scenă, călătorule? Intii, încarci bila de platină. 


Dacă nici o informaţie nu a fost vehiculată din viitor în 
trecut, se poate spune că a avut loc o inversie de 
cauzalitate? 

Sau este vorba de cu totul altceva? 


joseph Poney prinse extremitatea  lănţişorului între 
degetul mare şi arătător, plimbînd mingea de platină peste 
Pata Albastră. Pendulul astfel format porni să se rotească în 
sens pozitiv. 

— Spre dreapta, bila se încarcă cu energie, începu 
dictatorul, pompează energia Petei Albastre. Spre stînga se 
descarcă, restituind energia neutilizată. Foarte important! 
Niciodată nu trebuie lăsată în sarcină... Dar astăzi o voi 
folosi la maximum pentru a da un avertisment 
corespunzător acestor nemernici galbeni şi atei. Observă cu 
atenţie fenomenul... 

Pendulul se învîrtea regulat în sensul acelor de ceasornic, 
iar mingea de platină se acoperea de reflexii albăstirii. 

— E necesar în jur de un minut, explică Joseph Poney. 
Jérôme va avea nevoie de puţin mai mult, însă n-are 
importanţă. O jumătate de sarcină e suficientă să 
pulverizeze toţi ruso-anglo-saxono-niponii planetei. Plus un 
pachet gras de albi degeneraţi! 


Bila căpătase o nuanţă albastră vie. Mina lui Joseph 
Poney tremura. Frigul de pe platformă se înăsprea din ce în 
ce mai mult. Un efect al războiului climatic declanşat de 
Ligă? 

Dictatorul mormăi; pe Vincent îl scuturau frisoanele. 

lar bila încremeni. 

— Se opreşte singură cînd încărcătura maximă e atinsă, 
comenta Joseph Poney. Mai departe-i de ajuns să ţii în mîna 
stingă lanţul şi să apuci mînerul pe care îl vezi cu cea 
dreaptă. Prin intermediul corpului şi spiritului meu, energia 
divină trece în Dragon şi, citeva secunde mai tîrziu, loveşte 
orice obiectiv de pe planetă sau de aiurea. Inainte de a 
trage salva de avertisment, voi verifica dacă totul e în 
ordine. Urmăreşte cu atenţie amănuntele! 

Însă îmi aduc aminte. 

Joseph Poney îşi plimbă degetele pe claviatura consolei 
din dreapta. Spectacolul degetelor sale groase, acoperite 
cu un păr stufos, apăsînd clapele fine ale maşinii, era 
înspăimîntător. Vincent se gîndi la maimuța din poveste 
care încerca să dactilografieze operele lui Shakespeare... O 
sferă-ecran se materializă înaintea dictatorului. Globul 
terestru se rotea în interior, ocupind cea mai mare parte a 
volumului. Orbitele unui anumit număr de sateliți deveniră 
vizibile deasupra planetei. 

— Ordinatorul Militar Central din Dun le Palestel, glăsui o 
voce suavă, vocea unei serafime uşor animalizate, opină 
Vincent. Ori cea a unei serafime uşor spiritualizate şi 
dispensate de legămint. 

— Aici Joseph Poney. Sîntem atacați? 

— Suportăm în continuare asaltul armelor clasice ale 
Ligii, sprijinite de guerilă şi de trădători. Sateliții inamici sînt 
gata să ne bombardeze. 

— În ce stadiu se găsesc propriile noastre planuri de 
apărare? 

— Maxi-planurile defensive Cruciada 3, Țar, Răzbunare 
şi Apocalips 1 pot fi aplicate simultan în primele 
cincisprezece minute care urmează punerii sub tensiune a 
Dragonului. 


— Cantitatea de energie necesară? 

— Aplicarea simultană a patru maxi-planuri cere 98% din 
sarcina conținută în sfera de platină, complet încărcată. 
Cvasi coincidenţa celor două cifre n-are cum să fie efectul 
unei întîmplări. Voința Domnului ne este, aşadar, clar 
indicată. 

— Aşa este, întări Joseph Poney. Ce plan propuneţi 
pentru avertizarea duşmanilor noştri? Ceva să-i 
impresioneze cu adevărat! 

— Aveţi maxi-planul de convingere şi avertisment Pearl 
Harbour 2. 

— Perfect, făcu Joseph Poney, fixîndu-l pe Vincent cu un 
suris triumfător. Ordon aplicarea maxi-planului Pearl 
Harbour 2. Variantele Cruciada, Tar, Răzbunare şi 
Apocalips vor fi puse în aplicare în caz de necesitate, de 
către succesorul meu. Numărătoarea inversă începe, nouă, 
opt... 

Joseph Poney ţinea în continuare între degetul mare şi 
arătător lănţişorul sferei de platină, nemişcat. Apropie încet 
mîna dreaptă de levierul de metal strălucitor fixat în 
consolă, ca şi cum se pregătea să prindă prin surprindere 
un animal adormit. 

Cobori pe trei sferturi pleoapele, număriînd cifrele. 

— Patru, trei, doi... 

Globul terestru se rotea în sfera-ecran. America de Nord, 
Japonia, Uniunea Sovietică (cu excepţia Asiei Centrale) se 
acoperiseră în prezent de pete roşii, roze sau portocalii. Un 
număr de striuri purpurii brăzdau cerul Terrei. Orbitele 
sateliților geostaţionari erau marcate cu cercuri roşcate. 

— Unu... 

Vincent nu întrebase în ce anume consta salva de 
avertisment codificată sub numele de Pearl Harbour. 
Poney-Dragon, ca armă fabuloasă ce era, n-avea cum să 
aibă decit un efect fantasmagoric, evident, cîtuşi de puţin 
suficient să-i determine pe conducătorii Ligii să renunţe! 

— Zero! 


Joseph Poney prinse levierul cu degetele crispate şi 
adăugă: „Fie ca voinţa Ta să se îndeplinească!” Avu loc o 
zdruncinătură uşoară. Zonele colorate deveniră albe. 


= DIDA = 


Un glas necunoscut vorbea, de departe, cu o vehemenţă 
surdă. Un altul mai apropiat îl interoga pe Vincent; uneori 
tonul rugător se preschimba în țipăt ascuţit. 

„Ce este Dragonul? Ce semnificaţie are difuzia 
neliniară a informaţiei? Generalul Duax este şeful 
complotului organizat împotriva Republicii Europei Unite? 
Cum se poate inversa cauzalitatea?” 

Vincent răspundea calm. 

„Poney-Dragonul constituie o armă bazată pe energia 
Petei Albastre, utilizată de Joseph Poney împotriva Ligii. 
Călătoriile în destin au antrenat circulaţia informaţiei din 
viitor în trecut... în linie dreaptă ori în zigzag, sub formă de 
osmoză, de difuzie neliniară. Acest fenomen a provocat 
inversia cauzalităţii, viitorul influenţîind trecutul şi devenind 
propria cauză... Generalul Duax...” 

Vincent era extrem de lucid, dar total incapabil să 
reziste. Sugestie subliminală, hipnoză, anihilatori de voinţă, 
întreaga baterie a mijloacelor de coerciţie mentală, 
desfăşurate pentru interogatorii de oamenii poliţiei politice. 
Care poliţie politică? Cea a Europei democratice a anilor 
2010, cea a guvernului euro. Erau acolo, îi cunoştea, 
invadaseră perimetrul Auvergne - Orenbourg, arestaseră 
exploratorii, tehnicienii, analiştii rămaşi încă în Arlac. Adică 
nu prea mulţi. Şi David Race? Paul Losander? Fără îndoială, 
David Race avea să fie încarcerat de Republică încă înainte 
ca Joseph Poney să îl interneze. Destinul său... Cît despre 


Paul Losander, el se născuse copoi; nu-ţi puteai imagina 
situaţie din care să nu iasă basma curată. 

Vincent îşi pipăi bărbia şi obrajii, avea senzaţia că nu se 
bărbierise de mai bine de cincisprezece ani. Il chinuia 
nevoia dureroasă de a urina. 

Explică poliţistului care-i lua în prezent interogatoriul: 

— Cred că haosul începe să se infiltreze în şopirlele 
realităţii noastre, aceste şopirle create de către noi prin 
inversia cauzalităţii. Şi de asemenea prin... Sînt foarte 
mulţumit! 

Urmărindu-se dintr-un punct exterior lui însuşi, cu o 
profundă detaşare se asculta discutind. Să răspundă 
întrebărilor puse era plăcut, era excitant, satisfăcător, dar 
era obosit şi plăcerea lui urina... Cum? Da, plăcerea i se 
diminua, căci simţea nevoia să se uşureze. 

Haosul se află poate în mintea mea, le-o voi spune dacă 
mă vor întreba. Răspunsurile date poliţiştilor erau 
superficiale, căci şi întrebările se dovedeau la rîndul lor 
vagi, prost formulate. Regreta, dar nu putea face nimic. 

Voia să plece. Înfruntase o lume diferită şi încercase o 
senzaţie de libertate, de forţă. In acelaşi timp dorea să 
găsească Castelul Cerului, ţinutul furiei şi al demenţei, cît şi 
lumea albă, liniştita utopie. 

Unde se afla în prezent? într-una din încăperile hotelului 
Europa din Arlac? Într-un comisariat de poliţie? Strada 
Sevres din Paris? Ulbrichtstrasse în plin Berlin? Aiurea? Nu 
recunoştea locurile şi simţea senzaţia certă de a nu fi 
nicăieri. 

Trebuia numaidecit să plece; destinaţia: eternitatea. 

Strînse dinţii, să nu decoleze. Te afli sub hipnoză, ar fi 
primejdios. 

Viaţa ta e conținută într-o clipă de memorie, ceea ce 
înseamnă că memoria îţi este infinit mai vastă decit viaţa. 

Eşti condiționat să  frinezi scurgerea timpului, să 
transformi un moment unic în mai multe zeci de ani. Nu 
eşti conştient de acest fenomen, nu mai mult decit atunci 
cînd te învîrţi împreună cu Pămîntul în jurul Soarelui. Poate 
că ai să fii în stare să încetineşti timpul şi mai mult, să te 


bucuri de cvasi eternitate. Reprezintă următoarea etapă a 
voiajului, ai răbdare. 


Ai răbdare! Nu ai voie să te arăţi animalul nerăbdător 
care e omul, dar atenţie să nu îţi scapi de sub control 
maşinăria mentală! 


Un glas nou îl întrebă: 

— Eşti sigur că Joseph Poney este doctorul Orenbourg? 

— Da... 

Răspunsul nu păru să satisfacă omul, cu certitudine un 
curcan mai important decît ceilalţi. Vocea se depărtă şi 
zise, adresîndu-se cuiva pe care Vincent nu îl vedea şi nu ÎI 
auzea: 

— Ar trebui să folosim hiperamnezicele. 

Şi către Vincent: 

— Ascultă-mă, tovarăşe. Cuvîntul dumitale nu ne 
mulţumeşte. Poţi să dovedeşti că doctorul Orenbourg şi 
Joseph Poney sînt una şi aceeaşi persoană? 

Pe Vincent îl încerca plictisul. Se aflau încă acolo? Cum 
să dovedească un fapt atit de evident? Căută totuşi un 
mijloc de a-i satisface, apoi renunţă. Pe braţ i se apăsă un 
injector cu presiune. Hiperamnezicele urmau să intre în 
acţiune, din partea lui nu mai era necesar nici un efort. 
Scoase un suspin de uşurare. 

Realiză că pornise în derivă, lumea din jur devenise 
translucidă, un om alb alerga într-un decor alb, el însuşi... 

In vecinătatea propriei sale feţe plutea un chip prelung, 
cu un nas ascuţit şi o mustață mare, subţire: Maiorul 
Knabo. 

— Vince Blaise! 

O fărîmă de viitor se decupă în negură. Îl zări pe Haru 
beat mort, vomitîind în curtea Fatimei-Risc IV. Chipul se 
aplecă deasupra lui: 

— Vince... încă o dată am sosit la timp! Ascultă-mă! 

Combinația de hipnoză, abulisante, hiperamnezice îi 
răpea complet forţa de a rezista procesului declanşat. 


Viitorul îl atrăgea iremediabil, gravitația memoriei îl ducea 
cu ea înainte, într-o direcţie fără de nume. 

Căzu. Ameţeala era cumplită, căută disperat să-şi 
controleze zborul. 

Depăşi esplanada, se izbi de o baliză temporală, frîntură 
a viitorului. Reveni pe terasă şi căzu din nou. Retrăia 
într-un ritm aproape normal anumite momente, apoi era 
antrenat iarăşi înainte. Înapoi, înainte... 

Se dezmetici în interiorul Ariellei, în compania lui Haru 
Nebunul. Haru se ridicase în picioare pe scaun, înjurînd 
şoferul maşinii din faţă: „Mai repede, idiotule!” Un salt 
înainte; convoiul ajungea la reşedinţă. Spune-mi, Haru, sînt 
mulţi cei care ştiu... Hohotul lui Haru, sosirea la Reşedinţă, 
Vincent în bar, sloganurile defilînd pe ecran. Ridică-ţi capul, 
tinere atlet! Vulturul şi oaia cu cinci picioare, iarăşi un salt 
de cîteva minute. Voma în izolator ca un porc obscen. 
Călătoria se încheia, Vincent se reîntoarse în 2010... 

Nataşa se ridică, luă o sticlă şi un pachet de ţigări 
dintr-un dulap de pe perete, cu balamale sciîrţiitoare. Umplu 
paharul bărbatului şi îi oferi o ţigară. 

— Nu fumez, o refuză el. Îţi ţeşi pînza, nu? 

— Cred că ai început să ţi-o ţeşi singur pe ata. 

Vincent merse pînă la fereastră, contemplă peisajul pe 
care nu îl vedea cu adevărat. Brusc, remarcă fulgii albi ce 
se balansau în mijlocul frunzişului verde. 

— Ninge! 

Nataşa i se alătură. 

— Ah, ninge? Sfîrşitul Imperiului)! 

Amîndoi se reîntoarseră să se aşeze. Zimbind, ciocniră 
paharele. Totul era minunat, zăpada amplifica senzaţia de 
securitate, iar Vincent se opri să o admire pe Nataşa. Purta 
un neglijeu fin şi transparent, întredeschis pe pulpele 
bronzate. Ea ridică un genunchi şi triunghiul de păr blond 
dezvălui o multitudine de bucle scurte. Rise, Vincent schiţă 
o mişcare de apropiere, dar Nataşa se retrase imediat. Uşa 
se deschise în acel moment şi un bărbat înalt, tînăr, în 
costum albastru, se ivi în prag. 

— Ah, iertaţi-mă, făcu el. Am crezut că locuinţa e pustie. 


Ea îi explică că activitatea o obliga să lipsească adesea. 
Vizitatorul se scuză încă o dată; părea preocupat. Vincent îl 
întrebă în ce zi se găseau. 31 mai. 

— Nu-i bizară, zăpada asta în luna mai? 

— Ştiţi, aici anotimpurile n-au prea mare importanţă. 

— Sper că nu e vorba de un atac climatic. 

— În lumea noastră nu există războaie climatice, replică 
tînărul. De altfel, nici un fel de războaie! 

Şi ieşi. 

Nataşa îşi goli paharul, suspinînd decepţionată. 

— Sîntem aşteptaţi la Castelul Cerului, Vincent, la 
serbarea zilei celei din urmă! Vino! 

Vincent o ascultă. Cînd ajunseră în sat, fulgii uriaşi 
cădeau în rînduri strînse, acoperişurile erau albe. Oamenii 
părăseau piața  înotînd într-o pastă  scirţiitoare şi 
alunecoasă. 

O luă de mînă pe Nataşa. 

— Să mergem către esplanadă. 

Alergară. Femeii îi clănţăneau dinţii, Vincent îşi scoase 
haina şi i-o puse pe umeri. Pe terasă ningea încă şi mai 
tare, fulgii se lipeau de monolitul de aur, arborii arătau ca 
gigantice plante de bumbac. Picioarele Nataşei se înfundau 
pînă la glezne în vata îngheţată. 

— De fiecare dată cînd istoria e zguduită de furtuni, aici 
plouă ori ninge. 

— Aşadar, Imperiul lui Joseph Poney va fi măturat! 

— Imperiul lui Joseph Poney... nici nu mai există. Priveşte 
Cavalerul! 

Nataşa se oprise, cu respiraţia tăiată, reţinîndu-l şi pe 
Vincent. Ridică un picior, împrăştiind zăpada măruntă, 
vaporoasă. Bărbatul întoarse capul către Cavaler. La 
început i se păru că armăsarul se mărise. Fenomen de 
difracție provocat de omăt? O pătură albă acoperea 
toracele şi umerii călăreţului. 

Vincent se aplecă să ridice un pumn de pulbere rece. Nu 
se topi în mîna lui, nu era zăpadă adevărată. O aruncă, 
transformînd-o într-un norişor de praf. Satul, sau mai 


degrabă universul satului, dispăruse în furtună. În faţa lui, 
zidul negru începea să se afunde în profunzimile livide. 

Vincent scrută încă o dată Cavalerul. Nu mai avea cap. 
Se împletici şi căzu, calul îşi scutură coama pătată de nea 
şi se puse în mişcare. 

Eliberat. 

O imagine fulgeră în supraimpresiune, ceţoasă, fugitivă. 
În locul esplanadei apăru un cîmp sălbatic, cu iarbă şi flori 
pe pămîntul umezit de dezgheţ. 

Pe cîmpie mergeau o femeie tînără în rochie verde şi o 
fetiţă în roz. Vincent alergă să le ajungă, fetiţa se răsuci 
spre el, fără a fi surprinsă să îl vadă. Il cunoştea bine... 

— Ţine-mă de mînă, îl rugă ea. 

Un alt viitor oare, ce încerca să se nască din neant? 

Nu avu timp să răspundă întrebării. 

Secvența se şterse, măturată de lumea 
Poney-Dragonului. 

În labirintul culoarelor, numeroşi serafimi animalizaţi 
serveau drept stilpi indicatori, goi, împietriţi, cu braţele 
întinse... Cuvintul serbare era înscris cu litere multicolore 
pe burta şi pe pieptul lor. Cu toţii arătau drumul spre curtea 
interioară. 

M-am întors la momentul potrivit, socoti Vincent. Cum 
de-am reuşit? Instinctul călătorului? Sau pur şi simplu este 
imposibil să se meargă mai departe, dat fiind că totul va 
lua sfîrşit diseară? 


Se întrebă dacă pe serafimi îi încerca frigul. El personal 
se simţea complet îngheţat, în pofida vestei de piele oferită 
oaspeţilor la intrare. Pe faţă şi pe miini fusese stropit cu 
vopsea roşie, diferite alte accesorii îi întregeau panoplia, 
printre ele şi un pumnal prins la centură. Pe piept i se 
înfipsese o plăcuţă cu „cheyen”. Nu arăta însă mai ridicol 
decit falşii romani, decît simulacrele cazacilor. Şi, cel puţin 
veşmintele sale îl protejau cît de cît de frig. 

Se apropie de un serafim, îi atinse umărul. Imediat îşi 
retrase mîna; carnea fiinţei era dură şi acoperită de picături 
îngheţate, de consistenţa unei bucăţi de lemn jivrat... 

Afară, la marginea terasei, se aşteptase să fie mai rece. 
Găsi, din contra, o atmosferă oarecum călduţă. Totuşi, fulgii 
de nea dănţuiau în lumina proiectoarelor. Zăpada zilei de 
26 octombrie. Unii din ei îi cădeau pe faţă şi pe miini, mai 


degrabă proaspeţi decit reci, îi produceau pe piele o 
senzaţie curioasă pe care nu avu timpul să o analizeze. Nu 
o simplă senzaţie tactilă, fulgii împrăştiau... un miros. 

Impresii multiple şi bizare asaltau simţurile lui Vincent. 

Lumina crudă şi violentă nu provenea de la proiectoare, 
ci de la o enormă sferă galbenă, suspendată deasupra 
castelului într-un simbol al lunii. O înconjurau stele 
colorate. Mulțimea mascată, împodobită şi zgomotoasă, 
începea să se adune pe terasă. Cine erau oamenii aceştia? 
Figuranţi recrutaţi de Joseph Poney pentru o ultimă 
reprezentaţie? Rezidenţi ai Castelului? Cu neputinţă! 

In centrul curţii, Curtea Renaşterii, fusese ridicat un 
podium. Il înconjura un soi de arenă, dominată de un 
balcon înalt. Preoţi şi diaconi ocupau terasa sud, la vest se 
găseau serafimii spiritualizaţi, în obişnuitele lor mantii albe. 
Pentru serbare li se puseseră aripi mari, angelice, 
contrastînd cu blana altora puternic animalizaţi. 

Primele măsuri ale unei muzici aspre şi lente, şcoala 
apocaliptică modernă, părură să se prăbuşească din turnuri 
ori din cer. Mulțimea zbieră, scheună, mirii. Vincent nu 
înţelegea nici ţipetele, nici cuvintele schimbate în jurul lui 
de participanţi. 

Reflexii verzui sclipeau în lumina deosebit de albă, fulgii 
răspîndeau un miros de lămii. Un preot al Renaşterii, învelit 
în purpură, începu să danseze lîngă Vincent, urlînd sălbatic. 
Preot sau deghizare? Îşi smulsese mantoul sacerdotal. 
Dedesubt, purta o cămaşă pestriță şi nişte pantaloni cu 
franjuri. 

Vincent se strădui să înainteze prin înghesuială. 

Atingînd solul, razele de lumină se reflectau în mii de 
gheizere, cu bule sparte în şuvoi; aveai impresia că pluteşti 
în apă clocotită. 

Zăpada cădea. Pe ici pe colo, cîteva pete albe se fixaseră 
pe acoperişuri, pe scări, pe frunzele arămii ale arborilor. 


Ultimele ore ale Imperiului. 


Cînta muzica. Vocea unui herald cocoţat în balcon 
izbucni deodată ca o bombă într-o peşteră, cu sunete prea 
grave să fie inteligibile. 

Vincent îl zări sosind pe Jérôme pe terasa vest, însoţit de 
soldaţii-cîini. Nici Joseph Poney, nici Nataşa şi nici generalul 
Duax nu-şi făcuseră apariţia. Vincent îşi croi drum prin 
mulţime. Un gigant îmbrăcat în corsar, cu cizme şi 
banderolă neagră pe un ochi, se răsuci şi îl ameninţă cu 
sabia, insultindu-l într-o limbă necunoscută. Vincent îşi 
aminti că serafima de serviciu îl înzestrase cu o armă la 
costumul lui de indian, un soi de pumnal, strecurat într-o 
teacă la briu. Il flutură neîndemiînatic, dar corsarul nu era 
mai bine antrenat decit el şi de aceea se mulţumi să dea 
înapoi, mormăind în bărbie. Făcea parte din joc, măştile nu 
erau suficiente; trebuia să te şi exprimi într-o manieră 
incomprehensibilă. O petrecere minunată pentru Jérôme. 

De unde ieşiseră însă toţi aceşti oameni? 

Vincent se întoarse şi intră în clădire, cu speranţa de a 
ajunge pe terasa vest străbătind culoarele. Nu cunoştea 
foarte bine Castelul Cerului. Pe deasupra, iluminaţia 
modifica complet topografia locurilor. Se rătăci. 

Pentru început, la picioarele unei scări fu oprit de gărzi 
profund animalizate, de tip simian. Patru maimuțe mari, 
îmbrăcate doar cu centiroane de piele şi încălţate în cizme 
scurte, agitau iatagane şi pistoale putrefactoare cu miriituri 
amenințătoare. Nu insistă şi o luă în altă direcţie. Traversă 
un hol vast pe care nu şi-l aminti să-l fi văzut anterior. 
Razele lunii artificiale pătrundeau prin ferestrele înalte de 
şase metri şi largi de trei. Totul lăsa impresia de gigantism. 

Scările dinspre etajele inferioare vomitau fără încetare 
un şuvoi de vizitatori. Majoritatea erau deghizați; toate 
ţările lumii, toate epocile istoriei participau la carnaval. 

Vincent îşi frecă ochii. Pentru o clipă crezu că un grup de 
ţărani înarmaţi cu reteveie se ivise chiar din sol, din dalele 
de piatră. Capul i se învirtea de zgomot şi de febră, glasul 
heraldului îi parvenea din curte. Din zbor prinse citeva 
frînturi: „...serafimi voluntari... jupuiţi de vii... animalizare... 
porc obscen... Jérôme Poney... vulturul lui Dumnezeu... 


petrecere... duşmanii vărgaţi ai planetei... Xtranii...” 
Incapabil să se orienteze, intră la întîmplare pe o ulicioară 
acoperită. 

Frigul muşca, îl treceau frisoane. Îşi înfundă mîinile în 
buzunarele prea mici. Se stingea de sete, căci Joseph Poney 
uitase să-l invite să bea... 

Ajuns pe un pridvor, constată că decorul se schimbase. 
Luna, luna veritabilă, strălucea deasupra unui oraş cu 
acoperişuri albe. Oameni înveşmîntaţi în haine închise la 
culoare fugeau prin furtuna de zăpadă. Să fi fost satul 
Nataşei? Oricum, o aşezare undeva în universul-umbră. 
Viziunea se şterse. Vincent se trezi din nou pe stradelele 
castelului, luna falsă lumina locurile descoperite, în vreme 
ce culoarele erau echipate de rampe electrice. 

Descoperi o statuie a Cavalerului, dăltuită parcă în piatră 
albă. De fapt era din metal, însă un efect de lumină îi 
conferea strania paloare. Solul însuşi părea pe alocuri alb. 
Vincent îl zgirie cu virful pantofului, nu era zăpadă. 
Continua să înainteze la nimereală. 

Se afla în prezent într-o parte pustie a castelului, lipsită 
de indicatoarele vii. Nici urmă de serafimi cărora să le ceri 
să-ţi arate drumul. Nu era foarte departe de Curtea 
Renaşterii, deoarece auzea încă rumoarea mulţimii vesele 
şi vocea cavernoasă a heraldului. In colţul unei uliţe zări o 
poartă, o poartă ce nu semăna cu altele: metalică, gri 
deschis, cu două litere, M.U., înscrise pe partea superioară 
a panoului. MU?, Ce semnificaţie aveau? Unde mă aflu? Ce 
se întîmplă în univers? 

Deschise uşa. 

Şi imediat dădu înapoi. În faţa lui se ridicau flăcări 
fierbinţi. Intrase în salonul cel mare al Hanului Regal. De jur 
împrejurul sălii fuseseră aprinse focuri de buşteni, să lupte 
împotriva valului de ger. Flăcările alergau de-a lungul 
zidurilor, printre mese şi clienţi. Vreo cinzeci de bărbaţi şi 
de femei se adunaseră în jurul a circa douăsprezece mese. 
Animalizaţii se ţineau deoparte. Vincent observă două 
foarte-umane aşezate pe taburetele înalte de la bar, apoi, 
într-o altă direcţie, îi văzu pe Paul Losander şi Vişnu făcînd 


faţă mai multor halbe goale. Vincent se îndreptă spre ei 
printr-o perdea de flăcări roşii. Paul îl salută cu un gest larg 
şi se trase mai încolo, să-i facă loc pe bancă. 

— Ah, dar nu te-ai grăbit deloc! Serbarea asta-i total 
ţicnită, nu? Haru s-a dus după veşti, cunoaşte un pasaj 
secret, ori ceva pe-aproape. Între timp, gloata blochează 
complet intrarea. Sîntem prinşi aici! 

Vincent formulă cîteva cuvinte, ele porniră din gitlej, 
ajunseră pe buze, dar nu auzi nici un sunet Losander şi 
Vişnu îl priveau cu figuri mirate. Nu se ştia afon, însemna 
că era vorba de altceva. 

Cotul i se înfundă în masa de lemn masiv, însă masa nu 
se afla cu adevărat acolo. Flăcările dansau pînă în tavan. 
Siluete şterse, fără număr, defilau prin pereţii incendiaţi ai 
hanului, heraldul urla din balconul său: „Cu toţii sînt 
prietenii noştri, căci timpurile s-au schimbat şi nu ne mai 
este teamă.” 

Haru apăru într-un bluzon de piele şi un kilt. Se precipită 
spre masă, iar Vincent îl văzu limpede trecînd prin doi 
indivizi umflaţi, de rasă germanică, instalaţi puţin mai 
departe. Bufonul bolborosea cuvinte fără şir ca într-un alt 
moment al zilei, balansîndu-se ridicol pe picioarele lui 
strimbe. 

Se aruncă spre Vincent, îl îmbrăţişă, rotind în acelaşi 
timp o enormă halbă de bere. 

— Ah, în sfîrşit eşti aici! Monseniorul te caută 
pretutindeni. 

Vincent vru să răspundă, dar vorbele i se duseră aiurea. 

— Monseniorul doreşte să fii alături de noi la ceremonia 
de deschidere! 

Vincent înclină din cap. 

— Şi noi? întrebă Paul Losander. Sîntem condamnaţi să 
rămînem aici? 

— Beţi dară! Oricum nu puteţi veni, pasajul secret e prea 
strimt pentru grăsani ca voi! 

— De unde au apărut oamenii ăştia? întrebă Vincent. 

Nimeni nu-i auzi întrebarea, însă Paul o reluă ceva mai 
tîrziu. Haru îşi umflă pieptul. 


— Ha, ha! Mulţi tipi aici, ahaha! Jérôme a combinat totul. 
Inginerii geneţi au inventat serum pentru reumanizare. 
Jérôme a decis marea experienţă azi! Masele astea-s 
umane de dată recentă! La micul dejun cu toţii au halit 
rahat! 

Nebunul sorbi aerul, mişcîndu-şi nasul badijonat cu 
negru. 

— Eu am simţit miros de lămîie, nu şi voi? Vincent, vino! 

Călătorul verifică mecanic prezenţa pumnalului la 
centură şi îl urmă pe Haru. Bufonul îl conduse în izolator şi 
deschise o uşă inscripționată „Interzis”. Culoarul era 
într-adevăr strimt, fură nevoiţi să se strecoare de-a 
curmezişul între doi pereţi culisanţi. Vincent îşi supse burta, 
îndreptă umerii şi se săltă pe vîrful picioarelor. În final Haru 
îl trase după el şi se rostogoliră unul peste celălalt în fundul 
unei minuscule nişe. 

— Un drum secret pe care Jérôme a pus să fie făcut doar 
pentru el. Eh, eh, eh, pentru el şi pentru mititelele şi 
subţirelele lul serafime. Eh, eh, fără să uite pe amicu’ Haru! 
Inainte! 


— Vincent, spuse Haru pe un ton grav, vreau să-ți 
vorbesc înainte de serbare. Mi-este teamă, nu, nu rîd deloc, 
ţi-o jur, amice! Imperiu-i terminat, de data asta terminat de 
tot, o ştiu! Nu zice nu, doar cunoşti bine adevăru'. Eşti bine 
plasat de partea ailaltă, nu? O ştiu! Mă ajuţi pe mine, 
amicu' tău Haru? Se vorbeşte că vor să lichideze toţi 
animalizaţii, toate „geniile” cum numesc ei produsele 
geniilor noastre genetice... Da' eu, eu-s un accident! 
Centrala din Belleville, în '92, îţi aduci aminte? Maică-mea 
lucra acolo. Doar un accident! Mă vei ajuta, micul meu 
Vince? Ştiu că poţi, eşti un tip tare, îi cunoşti pe Duax şi pe 
Knabo! Ai lucrat pentru ei, aveai o misie şi acum vei fi un 
şef! O ştiu! O ştiu! Mă vei ajuta, nu? 


Pe scara conducîind în curtea Fatimei-Risc IV se 
încrucişară cu Nataşa. Tinăra femeie purta pe umeri 
obişnuita ei mantie neagră, lungă pînă la pămînt. Concesii 


carnavalului din 26 octombrie: scufia înaltă şi bagheta 
magică de zînă. 

— Mă înăbuş, explică ea. M-am săturat de Castel, plec! 

Vincent o întrebă unde. Cel puţin încercă, însă nu reuşi 
să scoată vreun sunet. Să fi fost de vină frigul? Un aer 
îngheţat părea să urce din profunzimile solului. Haru clătină 
capul, ricanînd. Nataşa îl privea pe Vincent cu un suris 
obosit şi trist şi păru să-i citească întrebarea pe buze. 

— Satul meu e mare ca universul, vei reuşi oare să mă 
găseşti? Voi fi îmbrăcată într-o rochie verde. 

După care Vincent şi Haru o văzură cu stupefacţie sărind 
în vid şi dispărînd. Nebunul îşi lovi coapsele cu mişcări 
ample, apoi îşi prinse capul în miini. 

— Un atac! gemu el. Sîntem atacați cu insidii şi crioşi! 

Un gaz insidios? Un atac? Ar fi explicat totul, Nataşa nu 
zburase, o va întilni pe terasă alături de dictator, de Jérôme 
şi de întregul anturaj. 

Dar Nataşa nu se afla pe terasă. 


Imediat ce îl zări, Joseph Poney se apropie de Vincent şi 
începu să-i pună întrebări despre ceea ce făcuse, ce 
văzuse, despre cele ce aveau să se petreacă în prezent. 
Vincent nu se obosi să răspundă, căci din gura sa sunetele 
nu ieşeau (şi nimeni nu părea să-şi dea seama). Schiţă un 
gest de ignoranță şi ridică din umeri, în vreme ce bufonul 
se pierdea în explicaţii prolixe şi mincinoase. Dictatorul nu-l 
mai asculta însă. 

Diaconi şi şefi militari, poliţişti de rang înalt şi serafimi 
spiritualizaţi se înghesuiau în jurul lui Joseph Poney. Acesta 
era îmbrăcat într-o vestă brodată, cu un pantalon bufant 
strîns cu o centură lată, din mătase. Pe cap purta o căciulă 
de blană, iar în picioare papuci. Cineva îi aduse o capă 
neagră, ajutîindu-l să şi-o pună pe umeri. Vincent se întrebă 
dacă reprezenta sau nu, o deghizare. 

Printre invitaţi recunoscu un ministru şi mai bizar 
costumat, cu un plepum peste un scafandru. 

Vincent tăcea şi nimeni nu-i observa neputinţa de a 
vorbi. 


Temperatura se îndulcise. Ninsoarea se oprise, dar cerul 
rămăsese foarte întunecat. Cineva declară că probabil 
cîştigaseră războiul; un altul întrebă, care război? Se auziră 
risete, strigăte de bravo, chiorăieli, exclamaţii lipsite de 
sens. De la înălţimea balconului, heraldul vesti cea dintii 
atracţie: o serafimă spiritualizată avea să-şi smulgă zece 
centimetri pătraţi de piele. Operaţie făcută, bineînţeles, 
fără anestezie. Un număr de persoane din mulţime, trase la 
sorţi, aveau voie să participe. 

Pe terasă se aşeză o sferă de lumină portocalie. Din ea 
cobori un omuleţ albastru, cu antenele fremătind: Xtranul 
anunţat. Jérôme se precipită spre el cu mîinile întinse, iar 
fiinţa clipi din ochii mari şi albi, rostind cu voce blindă: 

— Vederea persoanei dumneavoastre e mare bucurie 
pentru acesta! 

Vincent se găsea pentru prima oară în vecinătatea unui 
Xtran. Se simţi puternic incomodat de un miros puternic de 
urină care emana din personaj. Extraterestrul era în orice 
caz real şi mirosea. Poate Credincioşii sfirşiseră prin a-şi 
impune fantasmele universului. Inversia cauzalităţii a 
permis-o, îşi spuse Vincent. 

Un halou violet apăru în jurul falsei luni. Stelele 
multicolore, în cerc deasupra Castelului, se stinseră una 
după alta. Sfirşitul timpului? 

Vincent duse mîna la centură, pumnalul indian se afla la 
locul lui. Deşi Jérôme era în posesia unui pistolet Robur T6 
prins la brîu (purta uniforma corpului de marinii american 
din secolul al douăzecilea), Vincent se hotărise să-l 
lovească pe dictator cu cuțitul. Nu mai aştepta decit 
apariţia generalului Duax. 

În mijlocul pieţii, gărzile se străduiau să potolească 
mulţimea. Aceasta creştea fără încetare, din toate părţile 
soseau alţi şi alţi invitaţi. Gărzile fură copleşite, iar cordonul 
format în jurul estradei se rupse. Zgomotul se amplifică, 
spectatorii luau cu asalt podiumul unde era prezentat 
spectacolul. Balconul se prăbuşi, gărzi, operatori, histrioni 
şi călăi fură măturaţi, însă înghesuiala creştea în 
continuare. Aveai impresia că şuvoiul noilor veniţi nu avea 


să se subţieze niciodată. De pe terasă se ridica o gifiială 
monstruoasă. 

În prezent era ameninţată terasa sud. Vincent observă 
un grup smulgind barajul protector de metal. Gărzile se 
retrăseseră pe scări. 

O întreagă parte a cerului se albise, jumătate din palat 
fusese acoperit de o ceaţă lăptoasă. Răsăritul nu putea fi, 
iar zăpada nu lăsase decît urme firave. 

Haosul alb? 

Gloata nemişcată miriia încetişor. Pe terasa vest, acolo 
unde Joseph Poney îl întîmpinase pe trimisul Xtran, scena 
împietri. Gesturile erau încetinite la maximum, cuvintele şi 
sunetele se lungeau, pierzindu-se într-o rumoare vag 
muzicală. Finele petrecerii, gîndi Vincent. Înşfăcă pumnalul, 
avu senzaţia că mişcarea se desfăşurase la viteza normală. 
Efectele gazelor insidioase erau diverse şi neliniştitoare. 
Făcu un pas către Joseph Poney... 

În acel moment apăru generalul Duax, din cer, plonjînd 
încet către sol. Deghizat în super-erou, frumos ca Tarzan şi 
Zorro la un loc, purta un colant roşu ce i se mula pe 
muşchii puternici. Pe piept avea un triunghi alb cu un D în 
interior. Vincent nu avea să-l uite. Şi-l amintea pe Duax 
dintr-un trecut îndepărtat, de la începuturile copilăriei 
sale. 

lar Knabo, maiorul Knabo, şeful Rezistenței, cu el ce se 
întîmplase? 

Puțin importă Knabo, îşi zise. Duax a sosit, trebuie să 
acţionez! 

Generalul se aşezase grațios pe terasă, frumos ca un 
serafim care ar fi putut fi animalizat şi spiritualizat în 
acelaşi timp! 

Sosind, îi adresă lui Vincent un semn discret, de 
prietenie, ori de... Ei bine, era un ordin. Acum... 

Ucide-l! Ucide-l! 

Dictatorul înainta cu o  încetineală minerală să-şi 
întîmpine ilustrul oaspete. Figură de balet aproape imobilă. 
Alături, imobilitatea era totală. Joseph Poney ştia că avea 
să moară? Accepta moartea? O dorea? 


_ O pată albă aluneca pe terasă, Vincent sări deasupra ei. 
II ajunse pe Joseph Poney şi îi dădu mai multe lovituri de 
cuţit, foarte rapid. Monseniorul schiţă o mişcare din git, să 
se răsucească spre agresor, dar nu reuşi să o termine. Se 
prăbuşi pe spate, încet, încet. Vincent lovi din nou. 


Era sfîrşitul Imperiului. 

În prezent se cunoaşte că Joseph Poney a cucerit 
Europa, pentru o domnie scurtă şi însîngerată, nu graţie 
armelor sale secrete, ajutorului extratereştrilor ori 
semnelor din cer. Mikail Orenbourg a devenit „împărat” 
sub semnul Păcii,  Ordinii,  Normalităţii, Egalităţii, 
Idealului... deoarece Statele Ligii i-au permis şi organizat 
ascensiunea triumfală. 

Ligii Est-Vest îi era necesar să dea o lecţie unei Europe 
ce ameninţa să se elibereze, să scape de sub tutela 
super-puterilor. Ruşii şi americanii încercau aceeaşi 
oroare sacră în faţa eurocomunismului şi a derivaţilor săi. 

La Washington, la Moscova, la Tokio, în mintea unora 
s-a născut ideea, destul de genială, de a jertfi Europa 
vechilor demoni. Imperiul reacţionar şi mistic al lui Joseph 
Poney se dovedise un bun mijloc de a expedia ţările 
Uniunii cu un secol înapoi şi, în anumite privinţe, chiar cu 
mai mult. 

Armele fabuloase, asemeni Poney-Dragonului, nu erau 
probabil decît simple simulacre. Intervenţia secreta a 
Ligii reprezenta singura forţă reală a lui Joseph Poney. Cît 
despre visul de a stăpîni istoria inversînd cauzalitatea, nu 
căpătase niciodată consistenţă. Pe deasupra, se poate 
inversa cauzalitatea? Chestiunea rămîne deschisa. Se 
discută încă despre talentul şi puterile faimoşilor călători 
în destin. Fără nici o îndoială, mulţi dintre ei erau bolnavi 
mintali, manipulaţi de taumaturgii lui Mikail Orenbourg, 
de cei cîţiva savanţi pervertiţi aflaţi în solda dictatorului 
şi chiar de anumiţi agenţi secreţi ai Ligii. Spre exemplu, 


cazul celui care a fost denumit Sorge al secolului XXI: 
Paul Losander. 

Animalizarea ființelor umane, toate manipulările 
genetice şi biologice puse la punct să aducă maselor 
„beatitudinea dorită” au fost însă, din contra, perfect 
reale. Ca şi procedeul draconic, veriga arzătoare şi 
camioanele distrugerii... 

Dealtminteri, Joseph Poney a mers prea departe chiar 
în ochii comanditarilor săi. Sau poate că mersese doar 
destul de departe, cînd s-a estimat că a sosit momentul 
să fie eliminat. Cu grijă, fireşte, progresiv şi cu discreţie. 
Spre sfirşitul anului 2024, diriguitorii Ligii s-au gîndit că 
era vremea să preia înapoi Europa muribundă, cu ajutorul 
complicităţii şefilor militari gata să-şi trădeze în anumite 
condiţii stăpînul, asemeni generalului Duax. 

Ocuparea imperiului s-a făcut simultan împotriva lui 
Joseph Poney şi a forţelor de eliberare, fără cutremure, 
bucata cu bucata, regiune cu regiune, ţară cu ţară. 
Dictatorul, din ce în ce mai pierdut în visele sale mistice, 
din ce în ce mai absorbit de experienţele legate de 
„regenerarea umanităţii”, nici măcar nu a realizat că 
treptat i se smulgea puterea şi teritoriul. Începînd cu 
finele verii anului 2025, Joseph Poney nu-şi mai exercita 
autoritatea asupra teritoriului Europei, deşi se_considera 
încă Monseniorul Dictat, Vulturul lui Dumnezeu şi Omul 
Destinului Planetei. Se credea încă stăpînul absolut al 
unui continent (ori poate se prefăcea s-o creadă), nefiind 
în fapt decît regele din Bourges, altfel spus, al 
Patrulaterului Auvergne. 

Se debarasase, omorînd ori animalizînd, de toţi cei care 
îndrăzniseră să-i zică adevărul. Domnea peste Reşedinţa 
Vega şi peste Castelul Cerului, în mijlocul şerbilor săi, al 
sclavilor şi al cîtorva sute de fanatici şi de psihopaţi ce-i 
împărtăşeau mai mult sau mai puţin iluziile şi nebunia. 
Printre aceştia se numărau fără doar şi poate călătorii în 
destin, noi înşine. 

Pentru şefii Ligii, Joseph Poney trebuia să moară, de 
preferinţă de mîna unuia dintre fideli, în momentul ales 
pentru succesiune de generalul Duax, pregătit să o 
asigure. Am fost (voi fi?) ales de Losander pentru această 
misiune sinucigaşă. Nu singurul, de altfel. Dan Calden 
figura şi el pe lista „agenţilor dubli” manipulaţi de 


Losander. Calden eşuînd, eu am fost acela care a trebuit 
(va trebui) să-l execute pe Joseph Poney... 

Pe 26 octombrie 2025, Monseniorul Dictat a organizat 
un soi de bacanală în cinstea fiului său, Jérôme. Serviciile 
secrete ale Ligii şi oamenii lui Duax au ales acest prilej ca 
să lichideze cu riscuri mici ultimul bastion, bunkerul lui 
Joseph Poney. Poate încă mai credeau că împăratul 
posedă veritabile arme secrete. Poate încă se temeau de 
Poney-Dragon... 


(Extras dintr-un raport pregătit de Vincent Blaise pentru 
David Race, ori Otelo Knabo. Neştiind căruia dintre cei doi 
să îl remită, după o lungă ezitare, Vincent Blaise a sfîrşit 
prin a arde într-o scrumieră paginile scrise de mină... să 
ofere şanse altui viitor!). 

O lume de albeaţă, sală albă, tehnicieni, specialişti 
(medici?) îmbrăcaţi în alb. Atmosferă lăptoasă şi, în creierul 
lui Vincent, un alb rotund, gol, profund. Albeaţă... Nu 
recunoştea locul, dar n-avea importanţă. Nici locul şi nici 
timpul. Se ridică şi făcu un gest scurt cu braţul drept. Un 
gest atit de sec încit braţul îşi luă zborul, cerînd efort din 
partea lui să îl oprească. 

Nu încerca să ghiceşti, încearcă să-ţi aduci aminte. lată 
un secret deosebit de simplu. Fata care îmi dădea testele, 
în 2007, mi l-a spus deja şi tot acest timp l-am folosit să 
înţeleg... Tot acest timp? Cît? Pluti către calendarul 
dinaintea lui, agăţat de un perete alb. Un calendar 
electronic, asemănător cu o pendulă; limba cea mică indica 
11 pe cercul exterior, în centrul cadranului, 10. Sîntem în 
11 decembrie 2010; foarte bine, m-am întors. Dar nu are 
importanţă. M-am întors. 

Unde? Auvergne - Orenbourg? Vincent se răsuci, 
încăperea era construită pieziş, planşeul forma un unghi de 
cel puţin treizeci de grade cu orizontala. El însuşi plutea la 
jumătatea pereţilor. Sub el, femeile şi bărbaţii înveşmîntaţi 
în alb părăsiseră camera, abandonînd bolnavul inconştient 
în voia sorții. Totuşi omul părea să-şi fi recăpătat 
cunoştinţa. Îl privea pe Vincent, iar Vincent îl recunoscu cu 
o tresărire. Îşi recunoscuse propriul trup. Bun, nu mă 
găsesc în Centrul Auvergne - Orenbourg, mă aflu într-un 


spital, undeva... Un spital, comă, ultima mea călătorie a 
decurs prost. Explorarea temporală nu a fost clasificată risc 
V degeaba! 

Dar o voi scoate la capăt, deoarece... Mă voi trezi, sînt în 
siguranţă, protejat de un înveliş de timp. 

Fenomen ciudat, în aceeaşi vreme se afla în pat, imobil şi 
conştient, însă şi la cîţiva metri depărtare, planînd în fundul 
încăperii. Lovi uşurel calendarul, cele două limbi oscilară 
către dreapta. Este înainte, gîndi el. Din această cauză mă 
găsesc în luna decembrie, cînd ar fi trebuit să fie de fapt 
noiembrie ori octombrie. Nu avea importanţă. 

Reflectă un moment. Epoca prezentă îi părea golită de 
evenimente aşa cum mintea lui era golită de amintiri. Va 
mai sta cîteva săptămîni în comă... Ah, un amănunt: Mickey 
Trogen tocmai fusese ales preşedinte al ROUE, iar doctorul 
Orenbourg vicepreşedinte. lrezistibila ascensiune a lui 
Joseph Poney începuse. 

Uşor, Vincent Blaise căzu într-un somn lipsit de vise. Avu 
timpul să-şi aducă aminte: se va trezi pe 23 decembrie 
2010 şi... 

Cum pot să o ştiu? Difuzia neliniară a informaţiei? Posed 
în parte memoria lui Vincent Blaise din 2025, care ştia prea 
bine ce i se întimplase în trecut. Şi îmi aduc aminte de 
aceste amintiri. 

Te vei trezi pe 23 decembrie, iar cîteva zile mai tîrziu... 
Nu! Se prăbuşi într-un imens vid alb. 


2:06. 


O lună mare, argintie, plutea deasupra colinelor 
acoperite de zăpadă. Virfurile albe, brăzdate de umbre, 
ţişneau asemenea unor iceberguri fiinţe dintr-un ocean de 
neguri. 

Vincent recunoscu baza militară din Dun le Palestel doar 
în clipa cînd elicopterul traversă rîul Creuse. Lumini purpurii 
se învirteau lent printre stele. Un proiector se aprinse pe 
sol, apoi se stinse. Se auzi un apel radio, după care se 
înşiruiră coduri informatice. 

— Sosim, anunţă Paul Losander, iar David Race adăugă: 

— Sîntem aşteptaţi. 

Bău o înghiţitură de alcool şi îi întinse termosul lui 
Vincent. 

Pe ecranul de bord se ivi figura generalului Duax, în civil. 
Era tras la faţă, iar ochii u erau umflaţi. 

— Sînteţi în întîrziere, constată el. Vincent Blaise e cu 
voi? Perfect! Căpitanul Knabo tocmai a sosit. 

Automat, Vincent îşi privi ceasul: 22 31'. 21 ianuarie 
2011. 


Un moment crezu că vede cubul mare al Bazei plutind în 
plin văzduh, deasupra lui. Apoi solul se apropie foarte 
repede, iar elicopterul săltă pe cimentul unei curți 
întunecate. 


David, Paul şi Vincent săriră jos. Vincent era încă slăbit şi 
ameţeala îl cuprindea cu uşurinţă. Se sprijini de tulpina 
îngheţată a unui arbust, după care Paul Losander se 
apropie de el să-l susţină. Imediat fură înconjurați de 
oameni în uniforme cenuşii. Un proiector se aprinse, 
strălucirea zăpezii se amesteca cu aceea a stofelor 
metalizate. 


— Losander are dreptate, făcu David. Nu există, nu va fi 
nici o inversie de cauzalitate. Este imposibil. 

Se găseau în interiorul Bazei, în nodul inteligent al 
armatei europene: Centrul Informatic din Dun le Palestel. 
Consiliul de război avea ca loc de desfăşurare o cameră 
mică, foarte călduroasă şi puternic luminată. Mai mulţi 
ofiţeri în uniforme cenuşii îi înconjurau pe David, Paul şi 
Vincent. 

— Însă cauzalitatea poate fi deformată, răsucită, redusă 
practic la nimic, reluă David. Motivul pentru care 
evenimente în aparenţă irealizabile se produc totuşi... 

Un ascensor îi conduse în vîrful unui turn. Generalul Duax 
(primise gradul de cîteva zile) îi întîmpină personal. Vincent 
îl recunoscu de asemenea pe maiorul, căpitanul Knabo şi, 
spre marea lui surpriză, pe Nataşa. Ă 

Nataşa în rochie verde, cu ochelari de soare. li scoase un 
moment şi clipi din ochi. Lumina era foarte vie, foarte albă. 
Îi făcu lui Vincent un semn simplu din mînă. 

Un soldat trecu cu un platou cu nişte pahare. Vincent îl 
strigă, dar nu izbuti să-i atragă atenţia. 

Îi era sete, îl durea capul, îi venea să vomite. Paul îi 
aduse un pahar cu vodkă egipteană, o băutură foarte puţin 
alcoolizată, proaspătă şi amară. Bău şi se simţi un pic mai 
bine. Generalul Duax se apropie şi rosti ceva cu voce 
scăzută. Vincent fu împins într-o încăpere vecină. „Vă 
mulţumim pentru acordul dumneavoastră de a ne ajuta!” 
spuse Duax. Knabo rise subţire. 

— Nu cred în realitatea acestei arme, cu atît mai puţin în 
eficacitatea ei! 


— Îmi pare rău, glăsui Losander. Am reconstituit-o într-un 
mod cît mai realist posibil, deoarece considerăm că ea 
reprezintă, într-un anume fel... cheiul viitorului. Este o 
machetă la scară mare, aproximativă, însă nu pretindem să 
şi funcţioneze! 

Vincent  înaintă în mijlocul sălii să examineze 
Poney-Dragonul. Monolitul de aur, cele două console, 
cilindrul vertical cu levierul său metalic... Reconstrucţie 
excelentă. Dar ce sens avea? 

Generalul Duax se plasă înaintea monolitului. 

— Aşteptăm impresiile prietenului nostru, călătorul 
Vincent Blaise, cel ce a văzut de aproape Poney-Dragonul şi 
care, cred, l-a miînuit... Dragonul are o asemenea 
importantă în viitorul descris de exploratori, încît lumii lui 
Joseph Poney i-am dat numele său. Ne-am întrunit aici să 
punem întrebări cu privire la această lume. Şi în principal 
pentru a răspunde uneia, cu sprijinul călătorilor Nataşa Van 
Lara, Paul Losander, Vincent Blaise şi al lui David Race, 
marele teoretician al explorării temporale: este 
Poney-Dragon un viitor sigur, deja împlinit pe scara 
timpului şi riguros inevitabil? Ori reprezintă doar una din 
variantele posibile, poate puţin mai probabilă decit 
celelalte? 

David Race se apropie de Vincent şi îi puse mîna pe braţ. 
Privirile li se întîlniră şi Vincent citi o implorare mută în ochii 
specialistului. 

Generalul Duax indică Poney-Dragonul. 

— Salva de avertisment trasă de Joseph Poney cu puţin 
înaintea morţii sale, pe 26 octombrie 2025, ar fi fost 
resimţită de forţele Ligii pe pămînt şi în spaţiu, ar fi 
antrenat distrugerea mai multor sateliți... 

Vincent ridică din umeri, se îndreptă spre consola din 
stinga. Prinse pendulul de platină între arătător şi degetul 
mare şi îl făcu să se rotească deasupra plăcii convexe, din 
metal, cu imaginea petei albastre gravate pe ea. Nu era 
deloc convins că mişcările lui aveau vreun sens, însă Îl 
urmărise pe Joseph Poney procedînd astfel. Păstra o 


amintire extraordinară a acelei scene şi nu rezista 
fascinaţiei. 

— Ajunge un minut să încarci sfera, rosti cu voce 
coborită, într-o linişte aproape religioasă. O tăcere 
religioasă. 

Puse jos pendulul, se întoarse şi izbucni în ris, gitul îi era 
însă uscat. 

— Cred că viitorul Poney-Dragon e un viitor printre altele, 
zise grav David Race. Foarte probabil poate, însă nici 
împlinit şi nici inevitabil! 

În acea clipă Vincent înţelese sensul apelului mut adresat 
de David lui, cîteva minute mai devreme. „Orice ai crede, 
nu mă contrazice. E ultima noastră şansă să salvăm un 
viitor uman...” 

— Este şi opinia mea, spuse maiorul Knabo. 
Poney-Dragon, sîntem încă în stare să-l distrugem în faşă! 

Şi privirea sa se încrucişă cu cea a lui Vincent. Urmă o 
tăcere lungă, Nataşa îşi făcu loc printre ofiţeri, învîrtindu-şi 
rochia verde. 

— Şi eu una cred la fel. 

În pofida glasului ei calm, Vincent avu senzaţia că minte. 
Îi surise, se gîndea la tînăra femeie în rochia verde şi la 
fetiţa în roz, întîlnite de el pe esplanada Cavalerului. Să 
salvezi viitorul? Înclină încet din cap, ceea ce nu putea 
trece decit ca o încuviinţare. 

Knabo îl trase la o parte. 

— Doresc să-ţi vorbesc. Nu aici, afară, oriunde. Miine. 

— Aş vrea să-ţi pun o întrebare personală. De unde eşti 
originar? 

— Nu-i un secret de stat. Tatăl meu era ungur, iar mama 
portugheză, de unde numele de Otelo... ca Otelo de 
Carvalho! 

— Miine am de gînd să fac o plimbare pe zăpadă. 


Vincent dormi prost. Se simţea prizonier în Dun le 
Palestel, asul aşilor în materie de informatică şi ştiinţe 
militare. Tresărea la cel mai mic zgomot şi zgomote erau 
destule, stranii, suspecte, în formidabilul cub de beton, 


între etajele 15 şi 10... Se întreba dacă va mai ieşi din el 
liber. Ar fi preferat să doarmă în corturi, pe colinele din 
Dun. 

O visă pe Nataşa. Şi, deşteptindu-se în plină noapte, îşi 
schimbă hotărîrea: era gata să lupte alături de cei ce 
refuzau Poney-Dragonul. Apoi îl zdrobi disperarea, nu 
vedea mijloacele prin care viitorul ar fi putut să fie oprit să 
capete realitate. 

În zori, o exaltare febrilă îl aruncă din pat. Găsise, ştia. 

Ştia cum să oprească Poney-Dragonul şi să omoare „în 
faşă” un viitor insuportabil. Avem o şansă ca să cîştigăm, 
îşi zise. Zece, o sută... Toate şansele sînt de partea 
noastră! 

Trebuia să mediteze, singur... Întreaga zi străbătu un 
ţinut înzăpezit. Nu uitase de întrevederea cu Knabo, dar 
înainte de a-l întîlni pe cel ce avea să devină conducătorul 
antiponeiştilor, voia să-şi întărească convingerea, să-şi 
precizeze certitudinile. Seara, ideea stătea în picioare. 
Certitudinile de asemenea. 

Otelo Knabo îl găsi cu puţin înainte de căderea nopţii, în 
apropierea Bazei. Maiorul atacă fără preambul: 

— Ce ai făcut pe 26 octombrie 2025, în viitoarea 
Poney-Dragon, ai ezita să faci acum, cincisprezece ani mai 
devreme? 

— Vrei să spui să-l ucid pe vicepreşedintele Orenbourg? 
Nu, n-o voi face, în nici un caz! În 2025 voi fi un soi de 
combatant, într-o Europă sfişiată de război. Astăzi, ar 
însemna pur şi simplu un asasinat politic, cel mai rău dintre 
lucruri! 

Knabo îl privi cu o expresie rugătoare, ca David Race în 
seara precedentă. Vincent îşi întoarse ochii, contemplind 
peisajul ce se întindea în faţa lui: un platou stîncos, 
presărat cu arbuşti verzi, pe care omătul îl făcea să pară 
încă şi mai vast şi monoton. Linia electrificată ce înconjura 
cîmpul tăia spaţiul deschis, cu stilpii ei gri şi firele metalice 
lucitoare. 

— În fapt, explică el, violenţa i-ar aduna pe nehotăriţi în 
jurul Partidului Renaşterii, partidul  Poney-Dragonului. 


Violenţa constituie aproape întotdeauna o metodă proastă, 
însă... cred că şi timpul s-ar revolta împotriva unei acţiuni 
grosolane şi brutale. O acţiune de acest gen. Nu ştiu cum 
de e posibil, însă am văzut-o. Şi tu ai văzut-o, aminteşte-ţi 
de baza forestieră de lîngă ICZoo, unde m-aţi dus după ce 
m-aţi răpit! 

Înaintau încet prin zăpadă, sub căutăturile piezişe ale 
sentinelelor. Vincent îşi tîriia încălţămintea udă, Knabo 
călca în cizmele de piele. 

— Aşadar, crezi că nu-i nimic de făcut? 

— Ba da... 

Îi era sete şi foame. Neaua îi intrase în pantofi şi îi 
îngheţa picioarele, însă el zîmbea. Knabo îi puse mîna pe 
umăr. 

— Te ascult! 

— E ceva enorm, ceva care ne-a scăpat tocmai datorită 
enormităţii sale. Sînt stupefiat că nu ne-am gindit şi totuşi... 
Americanii şi ruşii au întrerupt explorările temporale din 
cauza pericolului codificat risc 5. Foarte bine, dar ce 
primejdie? Nu a fost niciodată precizată, impresia era că 
inversia cauzalităţii semăna teama. Realitate ori minciună? 
Nu ştiu. În orice caz, centralele nucleare nu au încetat să fie 
construite, cercetările bacteriologice şi genetice nu au fost 
oprite, deşi sînt domenii unde pericolul, bine cunoscut şi 
destul de înspăimiîntător, n-a determinat pe nimeni să dea 
înapoi. Cineva a afirmat „călătoriile în destin fac 
democraţia şi dictatura imposibile”. Da, călătoriile în timp 
reprezintă o armă formidabilă contra puterii şi 
manipulatorilor ei, cu condiţia ca ele să nu rămînă apanajul 
călătorilor, al tehnicienilor, al specialiştilor, controlaţi de 
centrele de cercetări şi de alte institute. Cu condiţia să 
devină spontane şi e posibil: am verificat-o. Cu condiţia ca 
toţi sau aproape toţi oamenii să devină călători în timp, să 
înveţe să-şi stăpinească destinul... 

Atunci, maşinaţiunile puterii vor fi imposibile, deoarece 
singura lor modalitate de a exista, singurul lor motor este 
secretul. Călătorind în timp, în timpul lor, cei care vor dori 
vor deveni proprii lor stăpîni. „Vor fi suficient de mulţi ca să 


răstoarne orişice putere. Într-un anume fel, cred că asta va 
marca sfîrşitul istoriei, cel puţin al istoriei aşa cum o 
cunoaştem noi, istoria puterii. Modul de viaţă al omenirii va 
fi transformat puţin cîte puţin, într-o măsură pe care sînt 
incapabil să mi-o imaginez. Utopia va înlocui istoria. lar 
pentru putere, constituie într-adevăr riscul 5! 

Făcuseră înconjurul  Bazei.  Crepusculul cădea pe 
sinistrele cuburi cenuşii, pătate de alb, cerul era de un gri 
mai sumbru, cu dire roşii şi mov. Un val gros de ceaţă 
înainta pe platou. 

Un elicopter trecu încet deasupra celor doi bărbaţi. 
Knabo ridică ochii, încercînd să distingă pilotul şi pe 
însoțitor. Aparatul se îndepărtă. Un stol de corbi ce-şi 
făceau de lucru în omăt, lîngă împrejmuire, se ridică în 
zbor, începînd să se rotească peste Bază. 

— Consideri, aşadar, că explorarea temporală nu-i 
primejdioasă? întrebă maiorul. 

— Ba este, neîndoielnic, replică Vincent. La urma urmei, 
am zăcut aproape o lună în spital. Aş fi putut să-mi las 
acolo pielea, să înnebunesc. Nu e primul accident suferit de 
un călător şi nici ultimul... pentru că vom reîncepe cu toţii, 
cu ajutorul tău! 

Knabo lovi un bloc de nea cu virful cizmei. 

— Presupun că trebuie acţionat rapid. 

— Foarte repede. Să se pornească iarăşi călătoriile 
controlate, să se crească numărul voiajurilor spontane, să 
se formeze noi călători, sute, mii... în clandestinitate! 

— Şi aceşti sute sau mii de exploratori vor opri 
Poney-Dragonul? 

— Nu, rosti limpede Vincent Blaise. Ar fi necesari 
milioane ca să schimbe viitorul, să arunce în aer istoria. lar 
noi nu dispunem de nici zece ani... 

— Este o sarcină cumplită... 

— Dar e singura noastră şansă! 

— Viitorul... unde utopia a înlocuit istoria, de ce nu l-a 
întîlnit niciodată nici un călător? 

Vincent nu răspunse imediat. Se gîndise la această 
obiecţie ore şi ore întregi. Nu îi părea esenţială. 


— Nu sînt sigur că nu l-am întîlnit niciodată, spuse în cele 
din urmă. Dacă am făcut-o, poate că nu l-am recunoscut... 
Călătoriile în destin traversează uneori o lume de fantasme 
şi iluzii denumită univers-umbră. Probabil viitorul utopic 
seamănă atît de mult cu universul-umbră încît nu ştim să le 
deosebim. Al doilea element al răspunsului: salturile 
spontane au fost mereu rare. Pe durata călătoriilor 
controlate eram dirijaţi ferm, nu ni se lăsa libertate de 
mişcare, eram întotdeauna întorşi în fluviul timpului... Al 
treilea element: viitorul Poney-Dragon rezultă dintr-un 
mare număr de linii istorice puternice, ce converg într-un 
punct precis, în preajma lui 2020. Viitorul utopic constituie 
o lovitură de poker a destinului, nu a existat, sau ca să o 
spunem altfel, a început să prindă viaţă poate chiar de 
astăzi! 

Ceaţa lucea în amurg, cerul era în prezent de un negru 
mortuar, de marmură. Un corb străbătu văzduhul 
croncănind, se auzi un consemn de santinelă. Vincent îşi 
reţinu respiraţia, pîndind o infimă tresărire a _ urzelii 
timpului. 

— Sînt vindecat, Otelo. Şi sînt gata să plec cercetaş, să 
vizitez celălalt viitor! 

— Accept să joc această partidă cu tine, îi răspunse 
Knabo după o clipă de reflecţie. In plus, îţi ofer o informaţie 
care poate ar trebui să ne ajute în a da dragonului o 
lovitură serioasă. Pata Albastră există, Vince. Doctorul 
Orenbourg nu a inventat-o, însă Dumnezeu n-are nimic 
de-a face cu ea, ori aproape nimic. Ştiu din sursă sigură că 
a fost provocată de explozia celui mai mare supragenerator 
din lume, cel de la Angara! 


ÎN VIZITĂ LA MICHEL JEURY 


N-a fost uşor să descoperim unde locuia, întrucît satul 
era tăiat în două de un drum naţional, iar panourile nu 
indicau nimic altceva decit un ţinut pustiu, cu o fîntînă şi un 
monument. Era în plină după-amiază cînd, în sfîrşit, un 
trecător deosebit de serviabil a recunoscut numele... dacă 
nu pe scriitor. Domnul Jeury se dovedea a fi administratorul 
castelului de multă vreme. Locul se găsea în afara satului. 
În Anglia, vedeţi dumneavoastră, toate cărţile de şcoală 
traduc castel prin „castle”, evocînd imaginea unor fortărețe 
impresionante, cu turnuri, creneluri şi şanţuri de apărare. 
Ar fi preferabil însă să vă gindiţi la o locuinţă mai mare, la o 
vilă; la noi există multe castele mici asemeni aceluia, fără 
pretenţii însă cu aspect frumos, ocupate de familii pentru 
care întreţinerea clădirii este sarcina primordială, ajutaţi de 
cei care iubesc locuitorii regiunii şi pămîntul pe care trăiesc 
ei, de cei care ar dori ca politica să ţină cont mai mult de 
sentimente şi să acorde mai puţină importanţă rivalităţilor. 
Am putea spune: un meleag ce simţea mai degrabă 
evoluţia decît revoluţia. 

Acolo, după ce l-am deranjat pe stăpînul vilei pentru 
informaţii mai ample, l-am găsit în fine pe Michel, pe tatăl 
lui, administratorul, cît şi pe mama sa. 

Bătrînul, un bărbat solid, slab şi puţin surd, a fost de o 
mare curtoazie faţă de nişte străini ca noi, deoarece îşi 
aducea aminte de Primul Război Mondial, pe cînd luptase 


cot la cot cu soldaţii britanici; ne-a povestit cum într-o zi un 
obuz a explodat, scuturindu-l bine odată cu întreg 
batalionul. Se împleticea pe drum cînd i-a întîlnit pe englezii 
care i-au oferit rom cald şi, pentru prima dată în viaţa sa, o 
ceaşcă de ceai. 

Cel de-al doilea personaj, o doamnă în vîrstă cu părul alb 
şi ochi albaştri, ne-a încîntat. La cincisprezece ani fusese 
ciobăniţă. Printr-o fericită întîmplare, la masă am făcut 
aluzie la înclinația noastră pentru muzica folk, iar ea ne-a 
cîntat cu o voce dulce şi melodioasă unul din acele cîntece 
de mult timp uitate; fredonase aceste melodii străvechi pe 
vremea cînd îşi ducea turma la păscut. 

Ne-a dat să gustăm porumbei crescuţi de dinsa, cu vin 
de ţară cum n-am mai băut vreodată. 

Michel ne-a plimbat cu automobilul să ne arate cum 
peisajul ce înconjura castelul îşi pierdea din splendoare, 
victima exploatării şi schimbărilor climatice. Ne-am oprit în 
aşezări pe cale să se transforme în fantome. Şi am fost 
fericiţi să aflăm că oameni venind un pic de pretutindeni - 
uneori englezi - se îndrăgosteau de Dordogne, unindu-se 
pentru a-i păstra chipul. Cînd vom şti să avem grijă de ceea 
ce iubim, poate că vom fi pregătiţi să ne ocupăm de Terra. 

Cred că această dragoste răzbate în întreaga operă a 
unui om care s-a născut aici: Michel Jeury. 

Michel Jeury s-a născut în 1934, în apropiere de Eymet, 
în Dordogne, într-o familie săracă de ţărani. Trăieşte o 
copilărie palpitantă, urmărindu-şi tatăl activînd în cadrul 
Rezistenței franceze. Primul roman începe să îl scrie în anul 
bacalaureatului, 1952, deşi el va fi publicat, abia în 1960, 
sub titlul Aux étoiles du destin. Traversează o perioadă 
foarte agitată, practicînd tot felul de meserii, printre care şi 
cea de institutor pentru copiii adoptivi ai lui Josephine 
Baker. După o perioadă de tăcere literară, urmează o 
reîntoarcere strălucitoare la science fiction cu Le Temps 
incertain (Marele Premiu al SF-ului francez, 1974), care 
inaugurează seria romanelor sale axate pe călătoria în 
timp. 

Le Temps incertain devine imediat un extraordinar 
succes de public şi de critică, determinîind transformări 
adinci în literatura ştiinţifico-fantastică franceză. Seria 
premiilor sale continuă cu Eurocon IV - Planete socialiste, 
Marele Premiu al Convenţiei 1980 - Le Territoire humain. 
Marele Premiu al Convenţiei franceze 1981 - Les Yeux 
géants, Apollo 1983 - L'Orbe et la Roue. De altfel, Michel 
Jeury este doar al doilea scriitor francez care reuşeşte să 
convingă juriul prestigiosului Premiu Apollo. În prima parte 


a carierei sale artistice, publică sub pseudonimul Albert 
Higon, reuşind să primească un alt premiu, Jules Verne, 
1960. 

Romanele lui Michel Jjeury se remarcă printr-o 
complexitate aparte, o bogăţie de personaje şi situaţii ce-i 
sînt proprii, fapt care şi face ca uneori scrierile sale să fie 
dificile. 

Se căsătoreşte în 1975, iar în anul următor se naşte fiica 
sa, Daniele, în prezent locuieşte în Generargues, pe cea 
mai mare plantație de bambuşi din Europa. 

2010. Experienţa călătorului temporal 
Vincent Blaise anunţă nașterea în cinsprezece 
ani a unui stat totalitar cumplit, un infern generat 
prin întruparea halucinațiilor unui dictator 
dement. Există vreo şansă de a înlătura acest 
destin nefast? Este posibil să li se ofere 
cîinilor-lupi altceva decit carne omenească? 

Și mai ales, ce poate să facă un singur om? 


Michel! Jeury reprezintă unul din numele cele 
mai prestigioase ale science fiction-ului 

se încadrează în seria romanelor sale cu 
subiect temporal, în fapt una din cele mai 
reușite realizări mondiale ale genului. 


Editura MULTISTAR 
Colecţia DIMENSIUNI 


ISBN 973-9136-01-x „Lei 180 


